
INSURECȚIA ROMÂNILOR TRANSILVĂNENI DIN 1784 
Prolog al revoluțiilor europene 


Prin pacea de la Karlowitz (26 ianuarie 1699). Principatul românesc al Transilvaniei, aflat sub suzeranitatea nominală a Porții, trecea 
în stăpânirea directă a Habsburgilor, care aveau să uzurpeze titlul de Principe (1701). Noul stat, prin armata de ocupaţie şi ofensiva 
biserici catolice şi a administraţiei imperiale, a agravat asuprirea naţională şi socială la care erau supuşi românii băştinaşi din partea 
unei minorităţi nobiliare ungureşti sau ungurizate. Împotriva acestei stări de lucruri românii au luptat atât pe cale parlamentară 
(pentru recunoaşterea statutului de naţio politică, promis acelei părţi a clerului şi fruntaşilor români care au acceptat, la 7 octombrie 
1698 unirea religioasă cu Biserica romano-catolică), dar şi confesională (apărarea ortodoxiei, rămasă credinţa majorităţii populaţiei) 
cât şi pe calea armelor. Ridicările armate cu caracter naţional şi, implicit, social şi confesional (1705-1711; 1735-1742, 1761), 
revoltele spontane (Câmpeni, 1782) au culminat cu revoluţia izbucnită la 2 noiembrie 1784 în Munţii Apuseni (Carpaţii Occidentali) 
într-o regiune de locuire exclusiv românească din vestul Transilvaniei, sub conducerea lui Horea, Cloşca şi Crişan. Îndreptată iniţial 
împotriva magnațţilor unguri şi a investitorilor armeni, aceasta a dobândit, din 21 noiembrie 1784, când Iosif al II-lea a ordonat 
reprimarea, caracterul unui război generalizat, antihabsburgic. 

Istoriografia română şi cea străină au prezentat evenimentul pe următoarele coordonate. În condiţiile ofensivei investitorilor străini, 
administraţiei şi nobilimii ungureşti împotriva ultimelor drepturi cutumiare ale ţăranilor transformați în iobagi de stat, aceştia, 
crezând în mitul „bunului împărat”, au trimis mai multe delegaţii în frunte cu Ursu Nicola zis Horea, la Iosif al II-lea, pentru a-şi 
reclama drepturile: în aşteptarea deciziei imperiale, pentru a-şi redobândi libertatea au căutat să se înscrie în masă în regimentele 
grănicereşti, dar conscripția imperială, iniţiată în vara lui 1784, a fost anulată la cererea nobilimii, speriată că îşi va pierde mâna de 
lucru; pe fondul nemulțumirii generale, un incident grav s-a petrecut în satul Curechiu, trei funcţionari care încercau să-l aresteze 
pe „agitatorul” Crişan, apropiat al lui Horea, fiind ucişi; urmare a incidentului, Crişan a convocat a doua zi o mare adunare populară, 
declarând ridicarea generală la arme a ţărănimii; din mers s-au constituit adevărate armate revoluţionare, în jurul unor nuclee de 
profesionişti soldaţi licenţiaţi, permisionari, dezertori, veterani, mineri, pădurari, vânători etc.; apar ateliere de fabricat arme (la 
Lipsa, După Piatră etc.), se cristalizează o doctrină egalitaristă şi apare ideea refacerii unităţii politico-statale româneşti, Horea fiind 
recunoscut drept „rex Daciae”; emisari ai săi cutreieră Banatul Moldova şi Muntenia pentru a avea sprijinul tuturor românilor; cu o 
armată organizată pe principiul celei imperiale, cu experiență în lupta montană, în stratageme, incursiuni şi asedii, în dozarea 
loviturilor funcţie de obiective etc., revoluționarii declanşează o ofensivă generalizată eliberând Munţii Apuseni şi coborând în 
podişul Transilvaniei. 

Văzând caracterul social al mişcării, sute de iobagi unguri li se alătură; caracterul naţional este probat de participarea tuturor 
categoriilor sociale româneşti, de la iobagi la mici nobili ca Adam Pag din Cristeşti, de transformarea teritoriului eliberat în stat, cu 
frontiere şi grăniceri, cu paşapoarte care permit tranzitul şi un rudiment de apărat funcţionăresc, chiar de apariţia unor tendințe 
xenofobe sub lozincile „ungurii să plece în Ungaria” şi „armenii în Armenia”. Toate acestea în numai 10 zile, pe data de 12 noiembrie 
vicecolonelul imperial Schultz obţinând în tratativele de la Tibru din partea lui Cloşca, locţiitorul lui Horea, încetarea acţiunilor 
militare. Mitul „bunului împărat” se destramă când, pe fondul represaliilor organizate de insurecția nobiliară”, Iosif al II-lea ordonă, 
la 21 noiembrie, reprimarea; începând cu această dată, revolta ia caracterul de război antihabsburgic, românii fiind învinşi în cele 
din urmă în pofida zecilor de victorii locale care le probează superioritatea strategiei şi tacticii, datorită mai bunei înzestrări a 
adversarilor şi a unor trădări. Având încă 20.000 de luptători, în plină iarnă, la 21 decembrie, Horea decide sistarea campaniei, 
retragerea în clandestinitate a comandamentului în vederea reorganizării, achiziţionării echipamentului şi armamentului necesar şi 
reluării ostilităților în primăvara lui 1785. Prinşi prin trădare, Horea, Cloşca (27 decembrie 1784) şi Crişan (30 ianuarie 1785) vor 
constitui, alături de alte sute de căpetenii, obiectul unor surprinzător de minuţioase anchete şi procese, sfârşind, primii doi prin a fi 
traşi pe roată la 28 februarie 1785, ultimul prin sinucidere în închisoare. Pentru a împiedica reizbucnirea tulburărilor, Iosif al II-lea 
va sista continuarea urmăririi celor implicaţi şi va da patenta de lichidare a iobăgiei. 

Revoluţia a avut un larg ecou internaţional, viitoare personalităţi ale revoluţiei franceze comentând-o în scrisori deschise, articole 
de presă, studii. 

Această imagine a evenimentelor din Transilvania anilor 1784-1785 este desigur reală, dar departe de a fi completă. Spaţiul şi timpul 
nu ne permit să oferim acum un tablou exhaustiv, dar vom încerca să furnizăm câteva indicii apte să sugereze că acestea au avut o 
semnificație mult mai largă, europeană, făcând parte dintr-un plan general de pregătire a revoluțiilor care aveau să schimbe ordinea 
feudală pe continent, prefațând deci, alături de alte evenimente singulare, în calitate de prolog al revoluţiei franceze, apariţia epocii 
moderne în istoria umanităţii. 

Reamintim mai întâi faptul că, în pofida reformelor „luminate”, structurile feudale constituind o frână în calea dezvoltării industriale 
lui Voltaire în mod special (cărora în Ţările române le corespund mişcarea culturală a „Şcolii Ardelene” şi cea politică a „partidei 
naţionale”) atmosfera era explozivă pe întreg continentul. În mod deosebit, în teritoriile răsăritene ale Europei centrale, unde 
milioane de polonezi, români, cehi, slovaci, sârbi, croaţi trăiau sub dubla ameninţare naţională: imperială şi ţaristă! apoi speranţele 
cluburilor revoluţionare şi lojelor masonice, de a întrona libertatea, egalitatea, fraternitatea şi domnia raţiunii universale pe continent 
prin luptă deveniseră certitudini în urma reuşitei experimentului American; instaurarea prin revoluţie a unei republici a libertăţii 
albilor în fostele colonii engleze. Aşa cum debarcarea din Normandia, aniversată în 1994, a fost precedată de o debarcare-test, logica 
ar fi impus şi angajarea, în preliminariile revoluţiei franceze, a unor acţiuni în provinciile cele mai conservatoare ale principalului 
adversar al noilor idei europene, Imperiul romano-german. Şi sunt suficiente date care ar conduce la ideea că revoluţia română din 
anii 1784-1785 a fost un astfel de experiment. 

În primul rând Iosif al II-lea a fost o figură la Curtea vieneză, un lider al cercurilor reformatoare care a încercat, în interesul Coroanei, 
să detensioneze, prin măsuri „de sus”, societatea. A vizitat în numeroase rânduri Ungaria şi Transilvania şi, având un adversar în 
aristocrația ungurească, şi-a manifestat deschis o simpatie calculată fată de români care, prin număr, puteau constitui un subiect de 
şantaj şi o excelentă masă de manevră. A aplicat dictonul divide et impera, pornind de la obiectiva cunoaştere a situaţiei din 
„principatul nostru românesc” aşa cum îi fusese înfăţişată de baronul von Preiss cu ocazia vizitei din 1778: „nobilimea îl considera 


pe român un om menit să-i fie sclav, un om a cărui fericire trebuie să fie reprezentată doar prin faptul că i se îngăduia să respire” I- 
a câştigat pe români prin mai multe gesturi: celebrul salut „Salve Parvae Nepos Romuli!” adresat țăranilor, acordarea devizei „Virtus 
romană rediviva” Regimentului 1 de grăniceri români; declaraţii de genul „Aceşti sărmani supuşi valahi care, neîndoielnic, sunt cei 
mai vechi şi mai numeroşi locuitori ai Transilvaniei, sunt atât de chinuiţi şi nedreptăţiţi de toţi, unguri sau germani, încât trebuie să 
recunoaştem că soarta lor este demnă de milă şi este surprinzător că ei continuă să fie atât de mulţi şi că nu părăsesc aceste locuri”, 
promisiuni de remediere, prin desfiinţarea serbiei. 

În aceste condiţii nu mai poate mira faptul că delegaţiile românilor nu numai că au fost primite, dar Horea a avut mai multe 
întrevederi particulare cu Iosif al II-lea la Viena în anii 1779, 1780, 1782, 1784 şi totodată cu membrii societăţii secrete „Frăția de 
cruce”. Semnificativ, el şi-a numit principalii colaboratori „fraţii ale sale”, „fraţii de cruce” populaţia Banatului era în întregime 
organizată la jumătatea lunii noiembrie în „Fratussi”, şi, ca ghid vienez şi principală legătură a sa cu societatea amintită, i-a fost cel 
mai enigmatic personaj al revoluţiei române. „Sails” care, în perioada noiembrie 1784-aprilie 1785 a ocupat frecvent, ca subiect de 
senzaţie, paginile ziarelor „Presspurske Noviny”, „A Magyar Hirmondo”, „Real Zeitung” şi „Notizie del Mondo”. Considerat „al 
treilea conducător” după Horea, numit de români „neamţul” pentru că purta „haine nemţeşti” (occidentale), vorbitor fluent al 
germanei, maghiarei şi românei, după unii fiu al „contelui Sails de Lorena”, maior într-un regiment din Transilvania, sau baron 
francez, cu o vârstă estimată între 40 şi 60 de ani, prezent la toate marile adunări populare şi acţiuni ale revoluţionarilor, dispărut 
fără urmă la sfârşitul evenimentelor, despre „frumosul conte Sails” se ştie cu certitudine doar faptul că a fost „consilierul” de taină 
al lui Horea, legătura lui permanentă cu Viena şi un „renumit agitator”. 

Enigmei acestui Joseph Balsamo pentru România i se adaugă enigma atitudinii lui Horea. Atacat prin surprindere la 27 decembrie 
1784, conducătorul revoluţiei nu încearcă să se apere ci, cu ultimele puteri, aruncă în focul de tabără un pachet de scrisori, rezistând 
până când acesta se transformă în scrum. Arestat, el va mărturisi paznicului Alexandru Bota că nu va fi condamnat deoarece are 
documente pe care dacă le dezvăluie „mulţi vor căpăta nasuri roşii”, în sensul că vor fi demascaţi ca mincinoşi „dar la proces şi el 
şi Cloşca vor adopta o atitudine de „negare perseverentă”. Dimpotrivă, Crişan va vorbi, dând amănunte organizatorice şi despre 
acţiunile militare, inclusiv cele atipice ca atacarea, pe fondul evenimentelor, din ordinul său, de către cetele dezavuatului haiduc (în 
realitate căpitan al său) Lup Draia a clădirilor Tezaurului şi dispariţia într-o direcţie necunoscută a aurului extras din Apuseni. 
Probabil ca rezultat al acestor declaraţii, Crişan este găsit mort în celulă la 13 februarie 1785, ancheta stabilind că s-ar fi sinucis. 
Din motive numai de el ştiute, Horea îşi va nega participarea la evenimente până la sfârşit, iar anchetatorii vor căuta până în clipa 
torturării pe eşafod să afle „cine i-a îndemnat”. Horea urcă pe eşafod plin de curaj sau poate de... speranță şi, în momentul în care 
este tras pe roată vorbeşte, dar imediat tobele îi acoperă glasul. Ziarele germane se grăbesc de a doua zi să răspândească ştirea că nu 
a dat niciun nume, ultimele lui cuvinte fiind „Ich Sterbe für die Nation” (Mor pentru naţiune!). 

Sub măna forte a contelui Anton Jankovity şi a generalului Papilla, procesul se ţine „cu uşile închise”, actele nefiind accesibile 
publicului nici în 1848, potrivit declaraţiilor ziaristului Joseph Marlin. Dar tot apar zvonuri despre „agitatori”, „conspiratori” şi 
„spioni” ai „corifelor” sau „doctorilor” revoluţiei care au încercat să răscoale populaţia şi în Ungaria (un oarecare Baranyi) sau Țara 
românească şi Moldova (Iosif Kádár) (Preotul Costea Nicolae). Zvonuri circulau despre şi în legătură cu originea căpitanului Petru 
Muntean, venit din Ţara Românească, şi a sublocotenentului Popescu Mihai, venit, de asemenea, din Bucureşti şi încadrat în oastea 
lui Horea, dar care în realitate era ofiţer țarist şi promitea posibilităţi de refugiu şi colonizare în Rusia. La 11 februarie 1785 „Gazette 
d'Utrecht” reluată la 19 februarie de „Journal politique de Bruxelles” publică ştirea că un sinod conspirativ ortodox a avut loc la 
Odorheiu Secuiesc grupând 118 preoţi români sub preşedinţia lui Popa Petru care a trimis un mesaj secret lui Horea în închisoare 
solicitând ordine, să îl aştepte sau să înceapă noua revoltă armată fără el? Patru zile mai târziu, în dimineaţa de marţi, 15 februarie, 
5 români înarmaţi erau arestaţi la Viena, potrivit nr. 19 al ziarului „Notizie del Mondo” în încercarea de a-l contacta pe împărat 
pentru a-i destăinui „un mare secret” din partea lui Horea. 

Enigmatice sunt apoi şi numele şi persoanele conducătorilor revoluţiei. Atât rezultatele anchetei, propriile declaraţii şi datele 
obţinute de presă relevă faptul că nu erau nişte simpli ţărani iobagi, ci oameni cu o cultură mult peste condiţiile lor. Pe Horea l-ar fi 
chemat în realitate, potrivit istoricilor români „Urs Nicola”. Dar în declaraţiile contemporane apare ca Vasile Urs, Nicola nu este un 
„nomen” românesc ci sud-dunărean, în limba română (dialectul daco-roman) existând doar formele Nicula şi Necula. Deci „Nicola” 
ca şi „Horea” ar fi cognomene sau, de ce nu, nume conspirative. Horea ştia să citească şi să scrie cu caractere latine, dar pentru a 
păstra secretul corespondentei şi a-i descoperi pe agenţii imperiali, a cerut ca toate documentele, inclusiv paşapoartele de liberă 
trecere, să fie redactate cu „litere bătrâne” (alfabet chirilic). Pentru scrisori în limba latină îşi angajase ca secretar particular pe 
latinistul Alexandru Chendi. Anunţând restaurarea vechii Dacii, populaţia îl numeşte „crai” titlu tradus de ziarele germane prin „rex 
Daciae” şi, mult mai corect de ziarul de limbă maghiară „Magyar Hirmondo” din Bratislava prin „împărat”, într-un titlu care 
subliniază ironic situaţia: „Noul împărat al românilor, Horea, începe război împotriva împăratului român” Iosif al II-lea). Horea are 
peceţi cu simboluri masonice (cruce cu şase braţe descrescând spre coroana din vârf), iar ţăranii, urmându-l, declară că nu mai 
recunosc alt împărat decât pe el, fiind capabili să reproducă deviza latină „Nos Hora Flora rex Daciae”. 

În desfăşurarea evenimentelor, el nu apare nicăieri direct, fiind peste tot reprezentat de Crişan, care acţionează în numele lui şi care 
îl declară un fel de locţiitor al împăratului în Transilvania, acreditat prin scrisori doveditoare. Ca într-un scenariu care gradează 
emoția, Horea apare abia la sfârşit, în momentul licenţierii oştii revoluţionare când tine o cuvântare mai mult decât elocventă: 
„Numai să vină primăvara şi să vă ţineţi de jurământul dat mie, căci singură statornicia voastră în credinţă dată şi pe mine şi pe toată 
românimea o poate mântui; vor cunoaşte toţi românii că le-am voit binele şi am voit să-i scap de un jug greu de voi fi în pace, la 
primăvară aşa-i vom scutura de vor cădea şi dinţii la cei ce ne-au pus până acum resteu”. 

Cloşca, pe numele real Ioan Oargă, apare în aproape toate lucrările ca un fel de aghiotant al lui Horea, o personalitate oarecum 
ştearsă. Şi totuşi, în conştiinţa românilor el a rămas al doilea mare conducător, fiind diplomatul care încheie armistiţiile, într-un 
limbaj prea puţin țărănesc, dovedind, aşa cum reiese din declaraţiile vicecolonelului Schultz, o bună cunoaştere a peisajului politic 
contemporan şi o apreciere realistă a situaţiei: „Noi ştim că pasul nostru va fi puternic dezaprobat, dar noi ne mângâiem că va fi un 
îndemn să fie examinată purtarea acelora care ne-au înşelat atât de crud. Oricum, noi preferăm moartea unei vieţi pe care o îndurăm; 
noi vom muri fericiţi ca exemplul nostru va garanta urmaşilor drepturile umanităţii.”. Cel mai enigmatic personaj al revoluţiei, după 
„Salis”, rămâne însă „Crişan” al cărui nume se presupune a fi fost Marcu Giurgiu. El avea fără îndoială, o bogată experiență militară, 
fiind adevăratul organizator şi conducător al armatei, un autentic şef de stat major, care avea deja, în momentul incidentului 


„spontan” de la Curechiu, o trupă bine organizată şi dotată după modelul celei imperiale şi numărând circa 9.000 de luptători, oastea 
Zarandului. Cu aceasta declanşează pe data de 2 noiembrie ofensiva generalizată, ocupă localităţile urbane, dă proclamaţii. Impune 
o strictă disciplină militară prin pedepse exemplare, executarea în public a pacifiştilor şi stratageme: acolo unde propaganda făcută 
de preoţi, care, potrivit declaraţiilor observatorului Nemegyi János, vorbesc ţăranilor „despre originea lor română”, răspândind 
„ideile de eliberare naţională”, nu dă rezultatul scontat. Crişan utilizând o substanţă necunoscută, îşi dă foc în faţa mulţimii căreia-i 
vorbeşte în timp ce braţele-i sunt cuprinse de flăcări aparente, spre a o convinge de sprijinul Divinităţii. 

Maestru al strategiei şi tacticii, organizează asediile. Întreruperea liniilor de comunicaţie, ambuscadele, retragerile aparente şi 
atacurile prin surprindere. Execută mobilizarea generală, organizează unităţi, acordă brevete de subofițer şi ofițer, de la căprar la 
colonel, într-un cuvânt, el conduce operaţiile militare. Stabileşte uniforma, semnele şi semnalele, drapelele de luptă şi dă un nume 
revoluţionarilor „horeni” sau „horiani”. În faza a doua a războiului anti-habsburgic, conduce magistral luptele de „guerilă”. Capturat 
ultimul, se comportă ca un militar, asumându-și întreaga răspundere a acţiunilor. Declaraţiile sale contribuie la întărirea convingerii 
că, premeditat sau nu, incidentul de la Curechiu nu a făcut decât să devanseze izbucnirea unei revolte generale armate pregătită 
minuţios. În documentele anchetei apare termenul de „conjuraţie”. Se afla că „ductorii” sau „corifeii”, cu sprijinul românilor 
extracarpatici care trebuiau să forţeze trecătorile montane în număr de 30.000 de luptători, pregăteau o acţiune care trebuie să ducă, 
prin lichidarea de către fiecare sat a nobilului său, la o dată cuprinsă între 1 şi 24 mai 1785, la eliminarea adversarului intern, 
nobilimea ungurească. Răsturnarea prin forţă a ordinii de stat ar fi dus inevitabil la izbucnirea, eventual cu sprijin rusesc, a unui 
război româno-habsburgic. Pe lângă preoţii care făceau propagandă, circa 1.000 de conjuraţi care vor constitui cadrele de comandă 
îi instruiseră deja pe ţărani, fapt ce explica neaşteptatul zel al acestora de a se înrola în regimentele de grăniceri. Bănuielile nobililor 
au fost trezite de modul în care ţăranii mergeau spre Alba Iulia să se înscrie în controalele armatei, în detaşamente, încolonaţi, cu 
tobe, drapele şi cântece de luptă, ceea ce doreau fiind de fapt armele pe care trebuiau să le ridice în calitate de viitori grăniceri. S-a 
stabilit că implicaţi în conjurație erau şi ofiţerii şi aproape toate notabilităţile de origine română, dar şi numeroşi ţărani unguri şi 
secui (ex. Căpitanul Francisc Szabo, Mihaly Ratz şi Jânos Csonka Ratz din Trascău, Peter Korosi, Adam Laszlo, Jânos Jaray din 
Sângeorz, fraţii Solomon şi Samson Boenemiza etc.), care juraseră pe „crucea românească” credinţă lui Horea în calitate de „Mare 
Căpitan” şi „crai”. Avizaţi, mulţi soldaţi au cerut permisie sau au dezertat imediat ce evenimentele s-au declanşat, intrând ca ofiţeri 
în oastea lui Crişan. Pregătită din timp, întreaga populaţie a dat curs cu promptitudine apelului la mobilizarea generală lansată în 
zilele de 6-7 noiembrie ale asaltului asupra cetăţii Deva, considerată cheia Principatului. În teritoriile eliberate s-a introdus rapid 
administraţia românească, Horea numind juraţi, juzi sătești şi înalţi funcţionari ca vicecomitele Zarandului în persoana nobilului 
român Adam Pag. Au apărut posturi fixe în cadrul unui sistem de pază şi control al drumurilor şi localităţilor, s-au eliberat acte de 
identitate în limba română şi alfabet chirilic şi s-a trecut la desfiinţarea nobilimii ca clasă prin „românizare” concret la egalizarea 
prin trecerea la ortodoxism, îmbrăcarea portului țărănesc, căsătoria forţată cu tinere sau tineri ţărani români, obligaţia de a muncii 
cu palmele etc. Acolo unde s-au împotrivit nobilii au devenit victimele terorii revoluţionare. Demonstrând că lozinca „Război 
palatelor, pace colibelor” a fost aplicată în Transilvania, publicistul sas Joseph Marlin avea să facă primul o minuțioasă şi completă 
paralelă între revoluţia română şi revoluţia franceză, într-un roman dedicat evenimentelor. Astăzi este evident pentru orice cercetător 
de bună credinţă, că întregul program al revoluţiei franceze cuprins în sintagma „Libertate, egalitate fraternitate”, a fost exprimat şi 
în ultimatumul transmis nobilimii la 11 noiembrie 1784 în numele lui Horea. 

„Nobili să nu mai fie, ci fiecare dacă va putea găsi undeva o slujbă împărătească, din aceasta să trăiască. Nobilii stăpâni de moşie 
să-şi părăsească pentru totdeauna moşiile. Pământurile lor să se împartă între poporul de rând, după porunca ce va da înaltul împărat. 
Nobilii să plătească dare ca şi poporul de rând. În mod obiectiv, aşadar, primii istorici care s-au aplecat asupra acestor evenimente 
au putut concluziona că ele au proclamat” cu arma în mână... principiile care peste vreo cinci ani aveau să triumfe în cea mai 
luminată şi mai civilizată tară a Apusului şi a lumii”. Şi nu întâmplător ele au reţinut atenţia întregii prese progresiste europene care 
a susținut făţiş cauza rebelilor. Un singur exemplu oferit de ziarul hamburghez „Politische Jurnaľ’ este concludent: „Răsculaţii din 
Transilvania sunt românii, ce constituie de departe majoritatea locuitorilor principatului. Toţi aceşti oameni, dintr-un neam deosebit 
de frumos şi puternic, care nu-şi ascund sângele roman, tânjesc sub crunta oprimare a blestematului sistem feudal şi de pe urma 
nesiguranţei şi a brutalităţilor ce decurg din el. Adevăratul conducător al răsculaților este românul Hora, al cărui nume este de fapt 
Horea. Acest om pare născut pentru a domni şi în timpul în care şi-a jucat rolul a dovedit cu adevărat că este la înălțime, nu este un 
neştiutor, ci chiar o minte luminată”. 

Concluzia care se impune în urma acestei scurte treceri în revistă a unor aspecte mai puţin elucidate ale revoluţiei române din 1784 
este aceea că nu numai acest eveniment, ci toate cele care au constituit circumstanţele care au dus la izbucnirea revoluțiilor europene 
la sfârşitul veacului XLX ar trebui realizate, din perspectiva unei pregătiri îndelungate şi unitare la nivel înalt. Opinia noastră este 
că, la acea dată, reuşita experimentului american (1774-1783), edificarea prin revoluţie, într-un spaţiu periferic şi virgin a unui stat 
al democraţiei albilor, dădea speranţe cluburilor revoluţionare şi lojelor masonice europene ca proiectata ridicare armată pentru 
„libertate, egalitate, fraternitate” va izbândi şi în Lumea Veche, măturând structurile feudale anacronice şi instaurând triumful 
Raţiunii. Poate s-a impus atunci necesitatea unei „repetiţii generale” în felul celei mai vechi dinastii feudale, Casa de Habsburg, 
poate orice apropieri sunt simple speculaţii, dar dacă observatorii contemporani au văzut în insurecția română din 1784-1875 un 
prolog al revoluţiei Franceze, cu atât mai mult noi, istoricii de astăzi, nu putem vedea altceva! Indiferent de legendele ţesute în jurul 
lui Horea şi a apartenenţei sale la mişcarea masonică, eventual în aceeaşi lojă cu Iosif al îi le-a, sau de misterul care încă înconjura 
figura, lui „Crişan” şi a încă necunoscutului „conte Salis, încadrată unui larg curent european, aceasta revoluţie română s-a produs 
pentru înlăturarea cumplitei oprimări sociale şi naţionale la care erau supuşi românii din provinciile răpite de Habsburgi, pentru 
independentă şi unitate naţională, pentru refacerea, într-o concepţie modernă, a României unificate de principele Mihai Viteazul în 
anul 1600. 


„ULTIMATUMUL LUI HOREA”, EXPRESIE A VOINŢEI DE EMANCIPARE SOCIALĂ 


Izbucnită la sfârşitul lui octombrie 1784 Răscoala de sub conducerea lui Horea, Cloşca şi Crişan a cuprins rapid întreg Zarandul, 
răspândindu-se cu repeziciune spre comitatele învecinata. 

Cetele, ajunse pe Valea Mureşului, venind din Zarand, încep pregătiri pentru a ataca cetatea Devei, unde se refugiaseră numeroşi 
nobili împreună cu oficialităţile comitatului Hunedoara. Cele două atacuri din 6 şi 7 noiembrie 1784 asupra Devei nu au izbândit. 
Cu toate acestea răscoala cuprindea noi teritorii în munţi, spre Turda şi Cluj, pe Târnave, pe Valea Streiului, pe Mureş până la Arad. 
Era momentul de vârf al răscoalei, era momentul când ţăranii răsculați se simțeau victorioşi, era momentul când a apărut 
„Ultimatumul lui Horea”. 

Documentul este bine cunoscut şi prin conţinutul său viza lichidarea proprietăţii de tip feudal şi a privilegiilor nobiliare. Ultimatumul 
prin cele patru puncte programatice viza, de fapt, transformarea societăţii transivănene într-una de tip modern, având la bază 
proprietatea liberă şi omul liber de orice îngrădire. Nobilii să nu mai fie, să-şi părăsească pentru totdeauna moşiile, iar acestea să fie 
împărţite la poporul de rând. Ei nobilii, să trăiască dintr-o slujbă împărătească, unde o vor găsi, precum şi să plătească dare ca tot 
poporul. Aceste prevederi însemnau de fapt nicio deosebire, însemnau constituirea în Transilvania (dacă s-ar fi realizat) a unei 
societăţi moderne, capitaliste. Şi toate aceste înainte cu cinci ani înaintea izbucnirii Revoluţiei franceze care a zdruncinat din temelii 
întreaga Europă şi a însemnat începutul constituirii unor state moderne de tip capitalist. 

În mod normal, acest document (ultimatum) a stârnit interesul şi controverse în lumea celor care s-au aplecat mai cu atenţie asupra 
evenimentelor din toamna şi primăvara anilor 1784-1785. Afirmaţii că este o contrafacere, că a fost adus din afara participanţilor la 
răscoală, că este o contrafacere ulterioară, că este pur şi simplu un fals au circulat şi mai circulă din păcate. 

Ultimatumul adresat nobilimii şi oficialităților refugiate în cetatea Devei în numele lui Horea se păstrează în original la Arhivele 
Naţionale Deva. El a fost întocmit la 11 noiembrie 1784 şi este înregistrat la comitat sub numărul 886 pe ziua de 13 noiembrie. 
Numărul de înregistrare şi data prezentării este scrisă cu aceeaşi mână care a făcut înregistrările la comitat în tot cursul lunii 
noiembrie 1784. 

Într-o scrisoare din 6 decembrie 1784 adresată comitatului Hunedoarei, Carolus Brunek şeful oficiului sării de la Șoimul face 
istoricul ultimatumului cerând recunoaşterea meritelor sale, pentru a fi cunoscute comitatului „punctele de pacificare” cerute de 
corifeii răscoalei. La dânsul s-au prezentat cei trei delegaţi ai răsculaților, cerându-i să semneze şi să transmită cererile lor tablei 
comitatului. Documentul este scris de o mână, Brunek doar semnează. Comparând semnătura lui Brunek de pe ultimatum cu cele 
de pe alte documente scrise în întregime de el nu lasă niciun dubiu asupra autenticităţii. 

Cine a conceput, cine a sistematizat ultimatumul? Aplecându-ne cu mai multă atenţie asupra realităţilor din vremea răscoalei, asupra 
tuturor frământărilor legate de acesta, tragem concluzia că aceasta este o operă locală, transilvăneană, născută din greutăţile şi 
aspiraţiile unei pături de oameni tot mai înstăriri capabili să susțină o elită intelectuală la nivelul comunităţilor săsești, preoţi şi 
dascăli care la rândul lor erau pe deplin receptivi la ideile iluminismului european contemporan. 

Pe de altă parte, ultimatumul a fost conceput şi redactat în zona Bradului, centru minier în deplină afirmare la data izbucnirii 
răscoalei. Adăugăm că minele de aur din zona Bradului, în proporţie de 70-80% erau în mâinile unor întreprinzători români şi că 
lucrătorii acestora erau în proporție de 90-95% de asemenea români. Administrarea şi exploatarea acestor mine presupun cunoştinţe 
mai multe şi o anumită emancipare în raport cu marea masă a ţăranilor ardeleni. În Transilvania şi în zona Bradului, evident, trăia 
un număr mare de soldaţi şi „gradaţi” români lăsaţi la vatră sau veniţi în concedii şi care au servit sau serveau în regimentele 
împărăteşti, regimente care la rândul lor au colindat Europa şi implicit au intrat în legătură cu ideile la modă ale vremii. 

Ideile cuprinse în ultimatum nu sunt o apariţie meteorica. Ele au circulat încă din timpul conscripţiilor militare din vara anului 1784 
pe întreaga arie de desfăşurare a răscoalei. Le găsim exprimate parţial sau în totalitate, îngrozind şi motivând nobilimea să ceară 
anularea conscripţiei. La Hapria, satul care a plecat primul la conscripţie, oamenii afirmau că pe nobili îi vor scoate din sat, la fel şi 
cei din Sângătiri şi Liorint. La Şard, oamenii afirmau că nobilii urmează să trăiască cum vor şti, pentru că ei nu îi vor mai sluji. 
Aceleaşi afirmaţii pe Mureş, în comitatul Hunedoara şi în Țara Hațegului. Din perioada conscripţiei întâlnim şi o primă sistematizare 
a revendicărilor ţărăneşti. Astfel, locuitorii satului Bozias de pe Târnave, în casa preotului stabileau condiţiile pentru care se înscriau 
ca militari: 


„1. Domni pământeşti să nu mai slujească. 

2. Pământurile şi apartenenţele pe care le locuiesc să fie pe veci ale lor. 
3. Să fie scutiţi de contribuţie regească. 

4. Exerciţii militare să facă numai o dată pe an”. 


Aceleaşi idei le regăsim exprimate şi cu prilejul anulării conscripţiei militare dar şi în timpul răscoalei. Potrivit anchetei lancovics, 
Horea comunică răsculaților că s-a ridicat din poruncă împărătească pentru a-i înlătura pe domnii, cei care se împotrivesc să-i 
omoare, iar cei care nu, să-i lege şi să-i ducă la Viena, iar averile lor să le prade. În satul Musca, Horea cerea cetelor sale de asemenea 
să-i înlăture pe nobili precum şi pe slujbaşii Domeniului Zlatna, iar sarcini să nu mai presteze deloc. Cloşca la rându-i strigă în Baia 
de Arieş la 9 noiembrie că e poruncă să-i nimicească pe nobili. 

Aceleaşi idei le întâlnim şi în comitatul Hunedoarei. Printre cetele care se pregătesc să atace Deva, nobila Barbara Gorffy a auzit pe 
răsculați discutând că nu au altceva de făcut decât să înlăture pe toţi nobilii şi să le ia averile. Ideile desființării nobilimii şi împărţirea 
averilor acestora le întâlnim şi în revendicările formulate de ţărani cu ocazia armistiţiilor încheiate în diferite locuri cuprinse de 
răscoală. 

Ideile ultimatumului le găsim, aşadar, prezente atât în gura conducătorilor cât şi în rândul mulţimii răsculaților şi în toate zonele 
afectate de răscoală. Mai trebuie adăugat faptul că atestările păstrate sunt cuprinse în acte oficiale, ori este ştiut că oficialitatea a 
reuşit să prindă doar partea din frământările profunde ale vremii. Dar acest lucru mai înseamnă că ideile ultimatumului erau prezente 
şi în rândul nobilimii şi oficialităților. 


Concluzionând, „Ultimatumul lui Horea” este momentul de vârf al răscoalei. El exprima de fapt, aspiraţiile societăţii, europene de 
la sfârşitul sec al XVII-lea, anticipând programele Revoluţiei franceze. Dorinţele de emancipare, general europene, de la sfârşitul 
secolului îşi găsesc în Transilvania forme specifice de exprimare. Speranţele şi amploarea mişcărilor legate de conscripția militară 
din vara lui 1784 sunt tocmai o expresie a acestei dorinţe de emancipare. Răbufnirea din toamna anului 1784, cel puţin în faza de 
început, nu a fost altceva decât rezultatul dezamăgirilor legate de dorinţa de emancipare. Trecând peste timp, forţele angajate în 
confruntările din 1784 le vom găsi prezente în luptă, la alte potente, în 1848, când națiunea română se afirmă explicit la Blaj. 


RAPOARTE ŞI INFORMAȚII ALE UNOR NUNȚI ŞI PREPOZITE REFERITOARE LA RĂSCOALĂ 


Blaj, 2 decembrie 1784. Raport prin care Prepozitul Mănăstirii Sf. Treime din Blaj aduce la cunoştinţa Congrenaţiei, cu 
durere, două importante cazuri: răscoala valahilor şi ieşirea din starea monahală a lui Gheorghe Şincai şi Petru Maior. 


Preaeminenţi şi Preaveneraţi Domni Principi. 
Domni Părinţi şi Patroni Preabinevoitori, Preabuni! 


Îndeplinindu-mi cu stricteţe şi devoțiune filială în întregime misiune a care mi-a fost dată cu mulţi ani înainte, 
aceea de Prepozit la Mănăstirea Sf. Treime, împreună cu aceea de Asesor Consistorial, ca o dovadă a îndeplinirii 
muncii mele de Preşedinte, vă aduc la cunoştinţă, cu durere, următoarele două cazuri: unul că, în afara oricăror 
bănuieli şi aşteptări, în luna noiembrie, s-a întins răscoala celor cinci tâlhari şi jefuitori de averi ale Nobililor în 
cea mai mare parte a ținuturilor muntoase de la hotarele marelui Principat ridicându-se împotriva Stărilor Nobililor 
şi a militarilor cu gărzi înarmate, chipurile, în interesul public astfel că toată ţara a ajuns să arate ca la război; din 
această cauză am fost nevoiţi să întrerupem orice activitate misionară prevăzută sau începută, pentru a nu 
primejdui viaţa misionarilor fiecare întorcându-se la locurile lor. Sperăm totuşi că Stăpânul armatelor ne va reda 
în curând liniştea de altă dată; într-adevăr, mulți dintre ei au fost nimiciţi de braţul nobilimii, alţii şi-au pierdut 
viaţa pe cale judiciară şi mai mulţi, şi după cum se spune, toţi sunt încercuiți de nobili, şi li s-au tăiat toate ieşirile 
dinspre munți; în felul acesta noi nădăjduim, cu ajutorul lui Dumnezeu, să ne reluăm activitatea noastră pastorală 
şi să îndeplinim ordinele Maiestăţii Sale, lucru pe care vom socoti de datoria noastră să îl aducem la cunoştinţa 
Sacrei Congregaţii. 

Cealaltă problemă se referă la două persoane din Congregația şi din Dieceza noastră, călugări cu voturi din Ordinul 
Sf. Vasile cel Mare, dar numai cu treptele mici ale preoţiei: Gabriel Şincai şi Paul Maior, cândva elevi ai 
Colegiului Urban de Propaganda Fide, care după îndelungate cereri şi obiecţiuni împotriva validității voturilor lor 
călugărești, au fost dezlegaţi de obligaţiile monarhale şi trecuţi la starea seculară. Profitând de această ocazie, 
exprim Paternităţilor Voastre Eminenţissime, odată cu sărutarea mâinilor drepte şi a Sacrei Purpure, neîntrerupta 
mea devoțiune finală. 


Alia manu R. 29 ianuarie 1785 

Al Eminentelor Voastre 

Blaj în Transilvania, 2 decembrie 1784 

preaumil şi prea devotat serv. 

Filoteu Laslo. 

Prepozit al Ord, Sf. Vasile cel Mare şi capitular al Sf. Treimi 


Viena, 17 ianuarie 1785, Informarea Nunţiului despre coruperea răsculaților pentru prinderea lui Horea şi a lui Cloşca. 
17 ianuarie 1785 


„„.Horia şi Closca, cei doi capi ai răscoalei valahe, primul intitulându-se Rege al Daciei, au fost arestaţi, aşa cum 
v-am scris în scrisoarea trecută. Maiestatea Sa a predat ţăranilor care s-au angajat să-l prindă premiul stabilit mai 
înainte de 600 de ţechini. Pe de altă parte, altora, care au cooperat mai mult sau mai puţin, le-a dăruit diferite 
recompense generoase... 


Raport amănunţit al Nunţiului Giuseppe Garami despre originea şi evoluţia răscoalei valahilor din Transilvania şi 
extinderea ei şi printre ţăranii din Ungaria. 


18 ianuarie 1785 B Transilvania 


Am atins destul de uşor în periodicele mele Scrisori Oficiale răscoala Valahilor în Transilvania, deoarece 
Maiestatea Sa avea o totală teamă să nu ajungă în ţările străine vreo idee despre răscoală. Vorbea cu dispreţ de 
oricine arăta că se teme de eventuale consecinţe; iar în ceea ce îl priveşte pe el, se arăta a fi foarte liniştit, judecând 
fie ca apocrifie, fie ca exagerate toate relatările care veneau de acolo din Transilvania. De aceea, chiar şi atunci 
când se convinse, în sfârşit, că lucrul era mai serios decât i se păruse mai înainte, nu ştiu să se înfrângă pe sine şi 
să dea imediat cele mai viguroase ordine care, chiar de la bun început, ar fi stins tot focul. Prima relatare care a 
venit de la Guvern a fost din 28 octombrie şi prezenta răscoala a peste 10 mii de răzvrătiți. Am văzut eu însumi o 
scrisoare din 13 noiembrie scrisă în numele a circa 600 de nobili, de un sex şi de celălalt, refugiaţi în Sibiu, în 
care enumerau 232 reşedinţe seniorale incendiate şi 28 persoane nobile masacrate numai în Comitatul Hunedoarei. 
Furiosii Valahi nu au iertat nici după sex, nici după vârstă, nici după religie. Nemulţumiţi de masacrare, au chinuit 
pe acei seniori şi pe locuitorii cu cele mai crude, rafinate şi prelungite suplicii. 

Se povesteşte de copii aruncaţi pe ferestre, de femei gravide spintecate şi de fii ucişi în chip barbar sub ochii 
părinţilor, de persoane sfâşiate în bucăţi sau ucise cu lovituri de halebarde, de un predicator reformat spânzurat în 
biserica lui; nu aveau milă decât de cei care rebotezau prin popii lor în ritul grecochismatic. Se dă numele câte 
unei familii cu totul stinsă; de unde, bunurile, în lipsă de succesori au revenit fiscului. Ştiu de la Ministru al 


Maiestăţii Sale că, cu toate că nu au până la această oră relatări cu toate amănuntele, se poate totuşi calcula în 
mare, afară de răsculații indigeni şi de soldaţi, au murit în acea năpastă circa 6.000 de persoane. 

Ocazia pentru asemenea răscoală a dat-o recrutarea militară, dar pentru un motiv opus celui la care se opuneau 
ungurii. Eminenţa Voastră ştie că pe frontierele Ungariei, lângă ţinuturile otomane, este stabilit un cordon militar, 
ca jandarmii noştri, cordon care se ridica la 120.000 de oameni apți pentru arme. Aceasta este o trupă care 
staţionează mereu la Frontiere. Principele Eugeniu dăduse primele linii generale şi sub Împărăteasa Maria Tereza 
s-a făcut deplina executare, încercând din Croaţia şi Slovenia până în tot Banatul. 

Unde camera nu avea terenuri proprii şi domeniale le-a dobândit prin cumpărare şi le-a împărţit apoi proporțional 
la toţi acei coloni pe care i-a rostuit acolo. Aceştia, prin urmare, se bucură de mici moşii anexate; s-au stabilit 
acolo, nu plătesc contribuţie şi nici nu efectuează opere servile. Dar, în compensație la toate acestea, trebuie ca în 
zilele de Sărbătoare să se exerseze în ale armelor, să se unească şi să se înregimenteze ori de câte ori nevoia sau 
comandamentul superior o cere. 

Un astfel de cordon nu era încă terminat la frontierele Transilvaniei care sunt alăturate Turcului. Aşa încât s-a 
impus o operaţiune dublă acolo, una era cea a recrutării militare generale axtinsă la tot acel mare principat, iar 
cealaltă a desăvârşirii de drept a cordonului sus amintit în locurile oportune acestui scop. Publicate însă în acelaşi 
timp amândouă ordinele, valahii din Comitatele Hunedoarei şi Zarandului, şi din altele vecine, după părerile că 
devenind trupe de cordon ar fi devenit liberi şi scutiţi de contribuţii şi de munci servile, au dorit să fie înscrişi în 
ea să nu fie cuprinşi în recrutarea generală a armatei. Pentru a-i capacita, s-a stabilit să se apeleze la o declaraţie 
a Maiestăţii Sale după care acele districte nu puteau să fie destinate unui asemenea scop; că toţi acei ţărani trebuiau 
să se supună recrutării generale, dar făcând aceasta, ei nu deveneau scutiţi de sarcinile iobăgiei fată de Stăpânii 
lor, decât numai în cazul când persoane, şi numai în acest caz. Erau luate în mod efectiv şi înregimentate în armată. 
Dezgustaţi de asemenea răspuns, Valahii au bănuit că declaraţia a fost smulsă prin înşelăciune sau prin fals de 
către Seniorii lor; şi, pentru aceasta au început cu mult mai mult să se irite împotriva lor. 

Funcţionarii însuşi au alimentat din întâmplare îndârjirea lor, deoarece făcându-i pe acei țărani mai ascultători fată 
de recrutarea generală, i-au făcut pe ei să creadă că, dobândind astfel protecţia directă a Împăratului, nu vor mai 
fi hărţuiţi de datorii fată de Seniori. Dar poporul adesea bate câmpii în felul său; şi pasiunea este necesitatea care- 
1 conduce pe moment. Concentrarea a început la sfârşitul lui octombrie. Capii răsculaților promulgau că 
exterminarea Nobililor este în intenţia Maiestăţii Sale. Asta a fost de ajuns ca acei oameni să treacă imediat la 
prăzi şi la masacre. Primul corp a fost de circa 10 mii de răsculați; pe urmă numărul lor s-a estimat la circa 30 de 
mii. Toată Transilvania a tremurat pe bună dreptate, întrucât națiunea Valahă este cea mai numeroasă şi mai 
împrăştiată în acele sate. Conform statisticii din anul 1768 era formată din 127 de mii de familii de schismatici, 
plus alte circa 60 mii de familii de uniţi. Dar a tremurat pentru sine Ungaria, temându-se să nu se extindă 
contaminarea chiar printre proprii săi țărani. Într-adevăr, începuseră în câteva comitate să se agite chiar şi ei, dar 
trupa regulară a fost promptă şi i-a reprimat. 


Viena, 18 ianuarie 1785 
Corespondenta Nunţiului după Informaţii deţinute de la episcopul Batthyany, din Sibiu, despre răscoala valahilor. 


Aşadar prezenta o transcriu cu asemenea sârguinţă câtă... am fost anunţat din Sibiu de către Mons.! Batthyany, 
episcopul Transilvaniei prin scrisoarea sa din 31 decembrie. Intenţia valahilor a fost dintre cele mai sălbatice, 
adică să distrugă în întregime nobilimea şi națiunea. Au îngrozit jafurile şi incendiile comise; şi cu totul de 
necrezut sălbăticia omorurile şi sacrilegiilor. Nu am lăsat fără binecuvântare nici cel puţin în parte eparhia mea, 
fiindcă niciunul dintre eparhiali n-a fost dintre aceia qui profano baptismo semet polui admisserit?. Dar în eparhia 
Csanad, care se întinde şi în Transilvania, mulţi au fost rebotezaţi de către răsculați deveniți persecutori nu numai 
ai umanităţii, ci şi ai credinţei. Bisericile profanate, sfinte oști? călcate în picioare şi blestemate proferate împotriva 
Beatitudinii Voastre demonstrează îndeajuns că aceştia voiau ca odată cu nobilimea să extirpe şi celelalte religii. 
Nu au scăpat de astfel de excese nici bisericile, nici persoanele calviniştilor şi ale arieniţilor*. Se spune, se scrie şi 
se crede că acum ar fi pace. Sunt numai 8 zile de când au profanat şi au jefuit biserica din Trestian. Atât cât va 
dura iarna n-avem de ce ne teme prea mult; dar venind primăvara, mă tem de noi vărsări de sânge. 

Astfel scrie Mons. Batthyany în amintita scrisoare. Dar, în sfârşit, valahii încercuiți şi siliţi de trupele imperiale 
au depus armele; şi au fost prinse cele două căpetenii Horia şi Cloşca, după cum am anunţat pe Excelenţa Voastră, 
în comunicările mele periodice obişnuite. Sigiliul folosit pe primul prezenta o cruce patriarhală cu o inimă 
străpunsă de o spadă. 

În câmp se putea citi: HORA R.D., adică Rex Daciae. 

Împrejur, în limba voastră: Hora bibit et quiescit. Provincia luget et solvit’. 


! Bpiscop catolic. 

? Qui profano baptismo semet polui admissrit = care va fi admis să se pângărească prin botezul schismatic. 

3 Sfintele ostii = cuminecătura. 

4 Arieni = arminieni, unitarieni. 

5 Hora bibit et quiescit, Provincia luget et solvit = descrierea heraldicii medaliilor din ianuarie 1785, unde înscrisul este în cuvintele 
următoare, în originalul: „HORA BE HODINVESTE - CARA BLINSE şi BLETESTE” (Horia bea şi odihneşte, ţara plânge şi 
plăteşte), cf. intra. 


CĂLĂTORIILE LUI HOREA ŞI CLOȘCA LA VIENA 


Ca urmare a înrăutăţirii sorții iobagilor români din Munţii Apuseni, în a doua jumătate a sec. al XVIII-lea, asistăm la o adevărată 
avalanşă de petiţii din partea satelor moţeşti către autorităţile tezaurariatului, comitatului şi guvernului. Prin acestea, atât localităţile 
de mineri din jurul Abrudului, cât şi cele aşezate pe Domeniul de Sus: Câmpeni, Râu Mare (Albac), Râu Mic (Vidra), Musca, Bistra, 
Cărnenis, etc. Au cerut cu insistentă uşurarea robotelor şi respectarea vechilor drepturi ale moţilor cu privire la păşunat, exploatarea 
pădurilor, crâşmăritul şi libera circulaţie a produselor meşteşugăreşti prin ţară, cu ajutorul cărora îşi puteau agonisi cele n ecesare 
traiului. 

Între anii 1747-1779 au fost înregistrate peste 15 petiţii şi numeroase deplasări ale delegaților satelor din munţi la autorităţile 
imperiale. Toate aceste demersuri paşnice ale moţilor au rămas însă fără rezultate, încât moţilor nu le-au mai rămas alte mijloace de 
a obţine uşurarea sarcinilor lor decât să se adreseze instanţei supreme, împăratului de la Viena. 

Pentru aceste acţiuni era necesară o asociere a satelor din Munţii Apuseni în vederea alegerii delegaților ce urmau să le reprezinte 
doleanţele şi susţinerea materială colectivă a acestora pe timpul deplasării la Viena. Aşa a început odiseea lui Horea şi Cloşca, 
însoţiţi de alţi delegaţi, la Viena, între 1779 şi 1784. 

În general, istoriografia românească a consemnat numai trei călătorii ale lui Horea la Viena, dar în realitate ele au fost patru. Aceasta 
informaţie reiese clar din depoziţia făcută de Cloşca în faţa comisiei de anchetă din luna februarie 1785 de la Alba Iulia: „Dânşii au 
fost în trei rânduri la Viena. Întâia dată (1779) Horea, Cloşca, Dumitru Todea Bută şi un alt locuitor din comuna Râu Mare cu 
numele de Gavrilă. În călătoria a doua (1780) au fost Horea, Cloşca, Cristea Nicola şi Gavrilă Onu din comuna Râu Mare. Iar în 
călătoria a treia (1782) au fost la Viena Horea, Cloşca, Simion, vărul lui Dumitru Todea din Râu Mare şi Popa Dumitru din Certeju 
(sat în componenta oraşului Câmpeni). Horea, adaugă Cloşca, a mai fost încă o dată, pentru a patra oară, la Viena, şi anume în postul 
Crăciunului din 1783 şi de astă dată s-a întors acasă numai târziu, pe la Paşti (1784). Dar cine a fost de asta dată cu Horea la Viena 
el nu ştie „Banii pentru călătorie i-au primit întotdeauna de la comunele pe care le-au reprezentat. El, Cloşca, a primit 20 de florini 
din partea comunelor Bucium, Abrud şi Cârpenis. Cât au primit ceilalţi el nu ştie. „Călătoria până la Viena au făcut-o întotdeauna 
pe jos şi fiecare călătorie ţinea câte patru săptămâni la dus şi alte patru la întors şi pe lângă acelea mai trebuia să aştepte la Viena 
câte patru săptămâni şi chiar mai multe.” 

Petiţiile le-au întocmit în două rânduri nobilul Samuel Marţi din Abrud şi a treia oară Ştefan Francisc Enedy din Viena, „care a fost 
cu dânşii în audientă la împăratu”. Petiţiile au fost redactate în limba latină. Prima dată Horea a fost în audientă la împărăteasa Maria 
Tereza şi de alte trei ori la împăratul Iosif al II-lea. În cea de-a patra călătorie, Horea a fost însoţit de o numeroasă delegaţie pe care 
raportul Curţii Imperiale nu o precizează. Ultima audientă la împăratul losifal II-lea a avut loc în 1 aprilie 1784, Horea depunând o 
petiție în numele comunelor Râu Mare, Vidra, Câmpeni, Bistra, Musca, Baia de Arieş Bucium, Abrud şi Cărpiniş. În petiție se 
preciza că, deşi s-au plâns în mai multe rânduri la Curtea imperială, n-au obţinut nicio uşurare a sorții lor, ba mai mult, din cauza 
asupririi funcţionarilor domeniului şi comitatului, oamenii abia mai pot rămâne pe la casele lor. Unii au fost bătuţi şi închişi, iar alții 
au murit în închisoare. 

În 13 aprilie 1984, împăratul Iosif al II-lea a adresat guvernului Transilvaniei somaţia să apere pe locuitorii comunelor suplicante şi 
pe delegaţii lor contra tuturor persecuțiilor ilegale, până când se va termina investigația ordonată, iar cei închişi să fie numaidecât 
eliberaţi. 

Foarte semnificativ ni se pare faptul că pe Horea comisia de anchetă, condusă de contele Iakovits, nu l-a chestionat în legătură cu 
audientele pe care le-a avut la împăratul Iosif al II-lea. Cel puţin în procesul anchetei, aceste aspecte nu au fost consemnate. Împăratul 
nu trebuia amestecat în problema răscoalei de la 1784. 

Nu credem, aşa cum s-a acreditat părerea, că împăratul i-ar fi dat mână liberă lui Horea, să-şi facă singur dreptate. L-a sfătuit doar 
să plece acasă şi să aştepte în linişte rezultatul investigaţiei ordonate. 

Călătoriile şi audientele, precum şi petiţiile depuse de Horea şi Cloşca, împreună cu alţi delegaţi ai satelor din Munţii Apuseni, au 
reprezentat un capitol important al luptei moţilor pentru libertatea iobagilor români din Transilvania. Lupta lor dusă pe linia paşnică 
a petiţiilor n-a dat rezultate şi atunci au ales ultima cale, răscoala. 


PRINDEREA LUI HOREA ȘI CLOȘCA 


După ce vicecontele Kray şi-a dat seama că Horea şi Cloşca s-au ascuns în labirintul necunoscut de armată a munţilor din faţa 
Albacului, a chemat la el pe pădurarul Anton Meltzer din Abrud. Acesta aflând de la vicecolonelul că s-a pus premiu mare pe capul 
conducătorilor răscoalei a propus un plan de prindere. Pentru asigurarea succesului acestui plan ca şi ocrotirea gornicilor care urmau 
să formeze echipele de prindere a lui Horea şi Cloşca, Meltzer mai propusese postarea unei trupe de militari în satul de la poalele 
munţilor. Apoi pădurarul încredinţă executarea planului unui număr de şapte români din Râu Mare care cunoşteau bine munţii şi 
întreg ţinutul şi puteau să se apropie cu mult curaj de Horea, ca prieteni. 

Astfel, fraţii Nuţu de 50 de ani şi Ion de 32 de ani, împreună cu Gheorghe, Vasile şi Simion Matieş, cu Simion, Iacob şi Dumitru 
Neagu şi cu Ştefan Trif, primind paşapoarte ca să poată umbla nestingheriţi de străjile militare, au plecat în căutarea lui Horea şi 
Cloşca, împărţiţi în trei trupe. Grupa lui Nutu Maties a pornit peste muntele La Gura Muşchilor spre Muntele Fulgerata, pe pârăul 
Fulgereti în sus, până la locul Scorucet. Au fost două zile de căutări zadarnice. De abia a treia zi, luni 27 decembrie, au descoperit 
urme în zăpada căzută de curând. Urmând aceste urme au dat, mai întâi, peste Cristea Nicolae, straja lui Horea şi Cloşca, pe care 1- 
au silit să mărturisească unde sunt ascunşi căpitanii. 

Astfel Horea şi Cloşca, au fost prinşi la 27 decembrie sub un brad pe jumătate găunos, lângă un foc mare la care se încălzeau. Țăranii 
de care s-au folosit au dat de urma lor pe zăpada căzută proaspăt. Prinseră mai întâi, la o mică depărtare, pe o strajă a lor pe care o 
forţară să le spună unde se află căpitanii. Ţăranii erau şapte la număr din care numai patru aveau puşti. Aceştia patru plecară înainte. 
Apropiindu-se de colibă, Horea îi primi ca pe prieteni. Îi întrebă dacă nu umblă cumva după vânat. Răspunseră că da și că sunt siliţi 
să caute vânat pentru armată dar nu pot găsi nimic şi sunt pe jumătate îngheţaţi. Atunci Horea îi pofti să sadă lângă foc. Doi se 
aşezară lungă Horea, ceilalți doi, lângă Cloşca. Acesta îi întrebă numaidecât ce noutăţi mai sunt în sate. Răspunseră că oamenii peste 
tot se plâng de mulţimea cea mare a soldaţilor (cătanelor) încât poporul trebuie să fugă. „Acuşi îi scoatem noi şi pe ei de aici şi-i 
dăm dracului” ripostă Cloşca, înjurând. În timpul acesta se apropiară de foc cei trei țărani rămaşi în urmă. 

În acest moment Ştefan Trif şi Nuţu Matieş se aruncară amândoi, unul asupra lui Horea, celălalt asupra lui Cloşca, îi prinseră de 
gât, îi trântiră la pământ şi cu ajutorul celorlalţi doi şi a celor trei sosiți care alergară şi ei, îi legară. În timp ce îi legau, Horea scoase 
o mână de hârtii din sân şi le aruncă în flăcări. Țăranii ocupați fiind de legare, nu le-au putut salva. Temându-se ca nu cumva să 
cadă asupra lor oamenii lui Horea, îi duseră cât putură mai repede într-o stână de oi, ceva mai îndepărtată, de unde anunţară trupa 
de soldaţi, în căutarea lor şi ei. Soldaţii sosiră numaidecât şi gornicii îi predară îndată pe amândoi. Horea şi Cloşca erau înarmaţi cu 
puşti şi lănci. Cloşca mai avea în plus şi o pereche de pistoale. Alte lucruri la dânşii nu s-au aflat, nici cai, nici bani, nici scrisori, 
decât doar la Cloşca 6 florini. Probabil că toate lucrurile, bănuieşte vicecolonelul Kray, le-au ascuns pe la prietenii lor sau le-au 
îngropat în pădure sub zăpadă. Ei spun că de aceea au stat aşa de mult ascunşi prin pădure pentru că voiau să meargă la Viena îndată 
ce vor fi sosit banii pe care-i ceruseră de la sate. 


PRINDEREA LUI CRIŞAN 


După prinderea lui Horea şi Cloşca, Crişan a mai rătăcit, deghizat săptămâni în şir. A fost prins în cele din urmă, la 30 ianuarie, prin 
zelul preotului Moise, îndeosebi, din satul lui Crişan, Cărpiniş, care şi-a asociat şi el câţiva ţărani. 


„Ieri după amiază (29 ianuarie) când trupa ajunsese la Şasa Lupşa, auzind de venirea soldaţilor, tot satul ieşise pe 
dealuri. Ofiţeri se apropiaseră de ţărani ca să-i asigure că se pot întoarce liniștiți acasă căci n-are să li se întâmple 
niciun rău. Soldaţii plecară mai departe pentru a da de urmele lui Crişan. Din spusele unor oameni aflară că în 
urma zgomotului iscat de apropierea soldaţilor. Crişan luase drumul mai departe. Soldaţii porniră în urmărirea lui 
după indicaţiile unor oameni. Aceştia erau nouă, care făcură jurământ înfricoşător că nu se vor liniştii până când 
nu vor pune mâna pe el. Se ştia că luase drumul spre Ponor. Dar nu trebuia urmărit cu soldaţii, tocmai pentru a 
nu-l alarma. Cei nouă, sub conducerea popii din Cărpiniş, merseră tot pe urma lui până când reuşiră să-l prindă şi 
să-l aducă aici (Abrud). Maine îl va trimite la Zlatna escortat de 50 de soldaţi şi 10 husari sub comanda 
sublocotenentului Neustaditler. 

Va trimite totodată şi pe fiul lui Crişan, prins şi el, pe soţia şi pe servitorul lui.” 


Numele celor care au luat parte la prinderea lui Crişan sunt, după raport, următorii: popa Moise din Clisaru, cel care a contribuit 
mai mult, fiul preotului, Moise cel tânăr, Ion Clisaru din Abrud, Ion, Todor şi gornicul Irimie Soil, Lazăr Latea toţi din Cărpiniş, 
Todor şi Ion Holobut din Saşa-Lupşa, Todor Momen din Lupşa şi popa Simion din Şasa-Lupşa. 

La 7 februarie împăratul află şi el „plăcuta veste” a prinderii lui Crişan şi dispune guvernatorului Transilvaniei ca popii Moise din 
Carping şi ţăranilor care i-au ajutat la prinderea lui Crişan să li se acorde aceeaşi recompensă, de 300 de ducați, care a fost acordată 
şi în cazul lui Horea şi Cloşca. 


DOCUMENTE DIN TIMPUL DETENȚIEI MARTIRILOR RĂSCOALEI ŢĂRĂNEŞTI DE LA 1784-1785 


Pentru starea de spirit a lui Horea, din primele zile de închisoare, semnificativă ni se pare mărturia sergentului major Martin Kolff 
şi a sergentului loan Ungvari, că la 3 martie Horea ar fi spus soldatului de pază Alexandru Bota, din regimentul Orosz, să nu se 
grăbească nimeni cu osândirea lui la moarte, că el are scrisori în traista ce i-a fost luată, cu care va dovedi că nu este vinovat cu 
nimic şi mai înainte de a muri el multora li se va mai da peste nas. 

Referitor la condiţiile detenţiei celor doi conducători iată câteva dovezi: Grigore Daniel scriind din Dumbrăveni în 5 ianuarie 1785 
la Roma, probabil fratelui său ştie că „în închisoare sunt ţinuţi cu mâncăruri alese şi înainte de mâncare bucătarul trebuie să guste 3 
linguri ca să nu fie cumva otrăvite, căci a zis Horea că multe are de spus. A mai zis: mor eu cu aşa moarte cum n-a murit niciun 
muritor dar vor muri cu mine 4 domni mari”. Din acestea Gr. Daniel bănuieşte că vreo câţiva magnați vor fi avut înţelegere cu 
Horea. Ba întrebându-l generalul însuşi de ce a atâta această tulburare în toată Transilvania el ar fi replicat: 

„— Nu eşti tu vrednic să-ţi dezvăluiesc pricinile acestor tulburări, va veni un Domn mult mai mare decât tine, cu el voi vorbi, până 
atunci nu vreau să te obosesc de pomană, înțelegând prin aceasta pe împăratul”, crede corespondentul Ioan Lukács scrie fratelui său 
din Alba Iulia, la 5 ianuarie 1785: „Horea este ţinut sub pază mare, dar cu mâncăruri bune şi cu vin, spre a-i stoarce mai uşor 
mărturisirile, dar totuşi, cei care sunt mai clarvăzători nu prea speră să mărturisească adevărul.” 

În ceea ce priveşte asigurarea siguranţei detenţiei şi starea de spirit a lui Horea şi Cloşca iată unele afirmaţii: „Horea şi Cloşca au 
fost văzuţi şi la închisoare, şi în afară când îi duceau la interogatoriu.” 

Într-o scrisoare, din 10 ianuarie 1785 un curier cu nume cunoscut, trimis de un baron pentru informaţii la Alba Iulia, scrie acestuia: 


„Cum omul intră pe prima poartă, anume pe cea interioară, sub ea este vestitul hoţ Cloşca, pe care l-am privit. 
Este în cătuşe, şi-apoi pe mâna dreapta şi pe piciorul stâng cu un lanţ. E un om mizerabil, diform. El cu gura lui 
mi-a mărturisit că pe el l-au amăgit țăranii să coboare în sat în Râu Mare, amândoi au vrut să meargă din nou la 
Viena, că de-acolo să primească iertare. Şi aşa miliția urmărindu-i i-a prins cu ajutorul ţăranilor, pe care i-a 
ameninţat cu puştile dacă nu pun mâna pe cei doi oameni vestiți. Sub cealaltă poartă e Horea. Şi acesta în cătuşe 
şi lanţuri, ca şi Cloşca. Amândoi au câte doi soldaţi de strajă în cameră şi uşa e zăvorâtă pe ei de straja dinafară. 
Şi acesta e un om cu chip de hoţ, nici din ochi nu i se citeşte ceva bun.” 


Corespondentul Comitatului Târnava, scriind din Alba Iulia, la 22 ianuarie 1785 Comitatului său, pretinde că „el a văzut pe Horea 
şi pe Cloşca şi pe încă vreo 2 „robi infernali” şi că a vorbit cu ei. Mai ales Horea e „intrepid” şi pe chip şi în vorbă „arată puţină 
păsare” şi la orice întrebare ţi-ar trece prin minte se arată nevinovat, răspunde negativ. Cloşca se prinde ceva mai repede la vorbă, 


„dar şi chipul său e bun de tapă”. Dar Horea e „bon vivant”, ca un maistru beţiv nu se gândeşte la ziua de mâine, ci ca o vulpe 
pregătită, poate se încrede în apărările din spate”. 


SENTINŢA LUI HOREA ŞI CLOȘCA 


Sentința comună a lui Horea şi Cloşca s-a pronunţat într-un singur text, la 26 februarie 1785, „pentru dânşii ca o pedeapsă 
binemeritată iar pentru alţii asemenea lor ca să le fie de exemplu şi oroare”. 

Publicarea sentinţei s-a făcut în aceeaşi zi de 26, între orele 10-11 în faţa (clădirii) gărzii mari. Fiind de faţă nenumărați oameni, 
sentinţa s-a citit lui Horea şi Cloşca în nemţeşte, de către „auditoriul” miliției de graniţă, iar în româneşte de către domnul Eckhrd, 
interpretul contelui Jankovich. 


„Sentința. 

În procesul criminal intentat contra lui Horea, numit altminterea şi Ursu Nicola, din comuna Râu Mare, din 
Marele Principat al Transilvaniei, în etate de vreo 54 de ani, de religie neunită, căsătorit şi supus cameral, apoi 
contra lui lon Cloşca din Cărpiniş, tot din Marele principat, (în etate de vreo 30 de ani, de religie neunită, 
căsătorit şi de asemenea supus cameral, Comisia aulică cezaro-regală, ordonă prea grațios din partea Majestății 
Sale să cerceteze tulburările şi să cheme la ordine pe ţărani, a stabilit în drept, potrivit legilor preaînalte: 
„„„amândoi, Horea Cloşca, în conformitale cu articolul 62 despre tulburări şi tumulturi, şi articolul 90, despre 
tâlharii, să fie aduşi la locul de osândă (Dealul Furcilor) şi acolo să li se frângă cu roata toate membrele corpului 
începând de jos în sus, mai întâi lui Cloşca apoi lui Horea, corpurile lor să fie tăiate în patru, capul şi părțile 
corpului să se pună (tragă) pe roate pe lângă diferite drumuri, anume în comunele unde au săvârşit cruzimile 
cele mai scelerate iar inimile şi măruntaiele lor să fie îngropate la locul supliciului.” 


Sentința a fost executată în 25 februarie 1785. 


SENTINȚA LUI CRIŞAN 


Sentința lui s-a pronunţat la Alba Iulia în 14 februarie 1785, „pentru dânsul ca o pedeapsă bine meritată iar pentru alții asemenea 
lui, ca să fie de exemplu şi de oroare”. Contele Anton lankovich. 


„În urma ordinului onorabilei comisii cezaro-regale instituite de Majestatea sa, pentru cercetarea şi înfrânarea 
tulburărilor ivite între ţăranii din Marele Principat al Transilvaniei, s-a pronunțat, la data de mai jos... contra 
unui făcător de rele, care a fost supus cercetării, împreună cu alți capi ai tulburării, anume George Crişan, 
locuitor în Cărpiniş, în comitatul Alba, în etate de 52 ani, de religie veche şi supus cameral, ale cărui crime s-au 
constatat prin depoziţiile martorilor juraţilor care încă înainte de a se pronunţa sentinţa s-a sinucis în închisoare. 
Prin faptele sale, George Crişan, ca unul care a tulburat liniştea publică cu rea credinţă, ca agitator şi amăgitor 
al poporului de rând, ca incendiator scelerat şi crud ucigaş s-a făcut vinovat de crimele cele mai grave şi 
neiertate, atât cu propria persoană cât şi pentru crimele comise de poporul atât de dânsul. Şi, în sfârşit, ca să 
poată scăpa de severitatea meritată a judecății s-a făcut propriul său ucigaș.” 


Cu toate că, dacă nu se sustrăgea de la pedeapsa prin sinucidere, i s-ar fi aplicat o pedeapsă mult mai severă şi mai, pregnantă, totuşi 
pentru a da o imagine şi un exemplu de oroare acestei pedepse „corpul neînsufleţit al acestui criminal principal să fie târât la locul 
de osândă şi acolo, în conformitate cu codul criminal carolin şi terezian, articolul despre ofensarea majestăţii civile, rebeliune, şi 
articolul despre pedepse în general, călăul să-i taie capul şi să-l despice corpul în patru, capul să i se pună în teapă în satul său 
Cărpiniş, iar celelalte patru părţi să se tragă (pună) pe roate, anume partea de sus a corpului (să se expună) la Abrud, o parte de jos 
la Bucium în comitatul Alba de Jos, a doua parte de sus la Brad şi a doua parte de jos, la Mihăileni în comitatul Hunedoara. 
Sentința s-a executat după două zile, la 16 februarie. Apoi bucăţile corpurilor, încărcate pe car, au fost duse şi expuse în locurile 
indicatef. 


€ „Hazung”, 2, 1884, p. 391 scrie că „trupul i-a fost târât până sub spânzurătoare, acolo a fost tăiat în bucăţi. L-au dus tot până la 
Abrud, de acolo l-au împărțit pe sate. O parte şi capul înfipt în teapă le-au pus la hotarul dintre Abrud şi Bucium, o parte a fost dusă 
şi pusă pe teapă la Cărpiniş, o altă parte a fost expusă pr Cris. O parte pusă pe teapă sta în fața uşii bisericii din Mesteacăn”. 


DOCUMENTE REFERITOARE LA MARTIRIUL LUI HOREA ŞI CLOȘCA 


Epilogul dramaticei Răscoale ţărăneşti de la 1784-1785 a fost execuţia barbară a căpeteniilor ei, Horea, Cloşca şi Crişan. Referitor 
la acest sângeros epilog prezentăm două documente: scrisoarea profesorului Iosif Gabri din Alba Iulia adresată prietenului său, 
Daniel Emeric de la Roma şi pe cea a omului de afaceri (săpunar), Iohan Andreas Maetz din Alba Iulia adresată fratelui său Mihael, 
din Sighişoara. Scrisoarea lui I. Gabri, cea mai importantă, este scrisă în limba maghiară, pe o hârtie groasă, fină, cu cerneală neagră 
şi se păstrează la Biblioteca Documentară Batthynaeum din Alba Iulia. I. Gabri a fost profesor, între anii 1771-1796, la gimnaziul 
de pe lângă Episcopia româno-catolică din Alba Iulia. Scrisoarea lui I. A Maetz are 3 pagini, este scrisă îngrijit, în limba germană 
şi se află la Muzeul din Sighişoara. 

Pe lângă relatările referitoare la execuţia corifeilor Răscoalei ţărăneşti din 1784-1785 ambele scrisori mai conţin şi unele informaţii, 
relativ importante pentru istoria Transilvaniei, asupra cărora vom reveni cu alt prilej. 


Primită la Roma la 26 martie 1785 Alba Iulia, 2 martie 1785 
Iubite domnule părinte 


În sfârşit s-a terminat cu lumea lui Horia! 

O! de nu s-ar mai ivi în primăvara aceasta mai mulți Horia! 

În dimineaţa zilei de 26 februarie, între orele 10 şi 11 în faţa Gărzii celei mari, fiind de fată o mare mulţime, s-a 
dat citire în limbile germană şi română a sentinţelor de condamnare la moarte a lui Horea şi Cloşca; în nemţeşte 
a citit-o auditoriul ostaşilor grăniceri, iar în româneşte domnul Erckard, translatorul Excelentei Sale contele 
Iankovits. Sentința prevede ca aceştia să fie duşi până sub furci (locul execuţiei) şi acolo de vii să li se frângă 
oasele cu roata, mai întâi lui Cloşca, apoi lui Horea; iar după ce vor fi frânţi, să fie tăiaţi în bucăţi, măruntaiele să 
fie îngropate sub furci, câte o bucată din trupul lor să fie pusă aici pe roată, iar celelalte părți să fie expuse în acele 
locuri unde au săvârşit atâtea crime, aprinderi şi prădăciuni. 

După cum prevedea sentinţa, întocmai aşa, în dimineaţa zilei de 28 februarie pe la ceasurile 9 şi jumătate, Horia 
şi Cloşca au fost aşezaţi separat pe câte un car special, fiecare fiind însoţit de câte un preot schismatic. Este cu 
neputinţă să descriu convoiul şi mulţimea care a fost de fată. Ei au fost însoţiţi de un excadron de cavalerişti din 
Ioscana în ţinută de paradă, cu mare pompă, de aproximativ trei sute de pedestri orăşeni şi de haiduci. Batalionul 
pedeştrilor i-a încadrat într-un careu, iar călăreţii s-au aşezat pe cele două aripi. Eu, prin bunăvoința unui 
locotenent de cavalerie, am stat călare între batalionul în formă de careu şi între cavalerie şi astfel, am văzut de la 
început execuţia şi parada, cum văd această foaie de hârtie în faţa mea. În afară de nobili şi oameni mai deosebiți 
din comitate au trebuit să fie de faţă mulţi oameni prosti şi asta se poate aprecia din faptul că din fiecare sat a celor 
patru comitate au trebuit să ia parte, după o grea poruncă, câte şase oameni prosti, trei bătrâni şi trei tineri, prin 
urmare a trebuit să fie cel puţin cinci mii de oameni. Cloşca a primit cel puţin 20 de lovituri până şi-a dat sufletul. 
În timp ce Cloşca era frânt cu roata, Horea, legat, a fost ţinut în picioare de doi ucenici ca să vadă de ce moarte şi 
prin ce chinuri grozave a trebuit să moară ucigaşul său tovarăş. 

După ce s-a terminat execuţia lui Cloşca şi i-a dat leşul la o parte, l-au urcat pe Horea pe patul său şi l-au legat; în 
vaiete au început să-i sfarme picioarele cu roata, iar după patru lovituri, din porunca domnului Eckard, au început 
să-i lovească pieptul şi astfel, după opt-nouă lovituri a murit. N-am mai voit să văd şi despicarea lor în bucăţi, mi- 
am întors calul şi am venit în cetate, unde am povestit cele văzute lui Ştefan Regeny, Iosif K. Nagy şi colegilor 
mei profesori care m-au aşteptat acasă. 

Excelenta sa contele Iankovits pleacă mâine la Timişoara, dar cu mai puţin însoritori decât a venit, deoarece 
însoritorul său, consilierul Fraycsek s-a mutat pe lumea cealaltă în săptămâna trecută, iar pe subprefectul legal, pe 
ilustrul domn Ladislau Bela, l-au înmormântat în Aiud dimineaţa trecută, după ritul calviniştilor. 

Pe robii care au mai rămas, i-au predat comitatului ca să-i judece după faptele lor, iar sentinţa, înainte de a fi 
pronunțată să fie înaintată Majestății Sale. Între aceştia se află şi preoţi, care pe lângă că au prădat, au îndemnat 
poporul sălbatic la omor şi prădăciuni. 

Majestatea Sa a dat poruncă în toată tara că oriunde se va găsi contele Wasseleny să fie prins cu ajutorul soldaţilor. 
Domnul comisar, contele Ştefan Daniel, plecat la Datori, satul aceluia, a încercat cu vorba bună să-l înduplece pe 
contele Wasseleny să meargă la Sibiu. Au mai mers acolo şi domni, ca baronul Antonie Orban, groful Alexandru 
Bethnel, groful Ladislau Bethlen, baronul Iosif Balintet, baronul Iosif Bornemisza şi mulţi alţii. Cu toate acestea 
după ce ei au ieşit, escorta lor (militară) formată din soldaţi, dragoni din Savoia, au năvălit înăuntru, au apucat pe 
baronul Wasseleny de păr şi l-au legat. În zadar a strigat baronul Wasseleny: „Armă”, „Armă”, pentru că totul a 
fost în zadar. Ba chiar şi pe domnii mai sus amintiţi, care au rugat soldaţii să-l trateze mai frumos pe baron, i-au 
împins cu patul pustii. O bucată de drum l-au dus pe baronul Wasseleny pe jos, apoi călăuza l-a legat de calul său 
şi l-a dus la St. Ivan (Sântioara); aceasta s-a întâmplat la 12 febr. În 19 febr., la St Ivan l-au pus în careta lui de 
sticlă şi l-au dus la Târgu-Mureş, în cetate; până acum cred că l-au pus în fiare şi i-au făcut identificarea ad notam. 
(Domnia ta a citit sau a auzit noutăţi mai importante decât cele pe care vi le-am comunicat de la despărţire). 
Despre prinderea lui Gheorghe Crişan şi aducerea lui aici, ştiu că v-am scris deja. Dar faptul că s-a sugrumat într- 
o noapte în închisoarea de sub Gardă cu legătoarele de la izmene, poate că nu v-am comunicat, şi că gâzii l-au dus 
sub furci şi l-au tăiat în patru; o bucată au lăsat-o aici, iar celelalte le-au dus în alte părți. 

Reutenstrauch a scris o cărticică în limba germană pe care calvariştii au tradus-o în ungureşte şi au umplut cu ea 
tot Ardealul, sub titlul: „O scrisoare înaintată Sfântului Papă de la Roma, lui Papa Pius al VI-lea”. Această carte 
a fost combătută foarte bine (într-o lucrare) de onorabilul domn Andrei Ferenczi, predicatorul din Târgu-Mureş, 


cu titlul „Combaterea scrisorii înaintată Sfântului Papă Pius al VI-lea, scrisă de Ferenczi Andrei”. Din numele 
său a făcut anagramă. 

Excelenta Sa episcopul i-a obținut aprobarea de la Viena şi zilele trecute i-a tipărit-o în tipografia sa din Cluj. 
Partea cea mai mare, după cum se poate observa este lucrarea Excelentei Sale, pentru că în ea se află foarte multă 
ştiinţă. 

Acesta să fie destinul deocamdată. Un bucuros „aleluia”. 


Iosif Gabri 
Prea onorate frate! 


Domnia Ta m-a onorat cu o scrisoare încă de două luni în urmă şi eu vă sunt dator cu un răspuns. Vă rog să mă 
iertaţi pentru tăcerea mea atât de îndelungată şi sper că nu-mi veţi face reproşuri, cunoscând că am fost nevoit să 
fac fată multor neplăceri. Noi suntem cu toţi bucuroşi şi sănătoşi, slavă şi mulțumită lui Dumnezeu, şi dorim să 
ne bucurăm din inimă dacă am afla acelaşi lucru şi despre dumneavoastră. 

În ceea ce priveşte execuţia căpeteniilor răsculaților din ţara noastră a fost complet îndeplinită tocmai într-o formă 
cu totul militară. Delincvenţii au fost transportaţi până la locul execuţiei, sub paza unei trupe de 300 de soldaţi 
infanterişti şi a unui excadron de husari din loscana. Acolo domnul general auditor le-a citit, în public, în limbile 
germană şi română, sentinţa pentru faptele lor groaznice şi barbare. După aceea Cloşca a fost cel dintâi zdrobit cu 
roata de jos în sus, până la moarte, apoi Horia, prin intervenţia contelui lankovitsch a primit, în numele Majestății 
Sale, cele două lovituri de gratie în piept, iar după aceca a fost zdrobit cu roata de jos în sus. După îndeplinirea 
execuţiei cele două trupuri au fost tăiate în patru bucăţi, capetele au fost fixate pe casele lor proprii, iar celelalte 
părţi ale trupului au fost expuse în locurile în care au comis fapte de adevăraţi câini turbaţi fiind fixate pe lângă 
drumuri spre învăţătura celorlalți răsculați români. 

Al treilea căpitan de oaste, cu numele de Crişan, s-a sugrumat el însuşi în închisoare, sub (poarta) Gărzii principale, 
în cetate, dar cadavrul lui, a fost târât la locul execuţiei şi tăiat în patru părți: capul a fost fixat pe casa lui proprie, 
iar celelalte părți ale trupului au fost trimise să fie expuse pe marginea drumurilor. Ceilalţi (răsculați) care au fost 
prinşi, au fost pedepsiţi, unii la moarte, alţii la închisoare pe viaţă iar alţii cu 90 până la lovituri (de baston) şi apoi 
lăsaţi în libertate; dar mai sunt câţiva deţinuţi despre care nu se poate afla nimic sigur, despre care va fi soarta lor. 
Gândurile mele despre însurătoare au fost întotdeauna pe primul plan, dar zadarnic; tulburările m-au ţinut departe 
de a încerca aşa ceva. Pentru un tânăr începător ca mine absenta îndelungată de la lucru este foarte păgubitoare. 
Am pus ochii la Sibiu pe o fată, adică fiica Domnului Martin Spetz, măcelar, cu numele de Sofia. Acesta este o 
cunoştinţă a Doamnei Hirling, deoarece sora vitregă a Doamnei Hirling este mama vitregă a fetei. Eu am ţinut 
mult la ea dar până acum n-am primit niciun semn. Cel mai profund compliment doamnei Mamă şi tuturor 
stimaţilor prieteni. 

Va trimit câteva reproduceri ale căpitanilor de oaste ai răsculaților, care au fost desenaţi după original. 

Vă sărutam pe toţi din inimă şi rămânem al prea cinstitului domn şi frate. 


Foarte prea îndatorat 
Ion Andr. Maetz m.p. 
Scrisă la Alba Iulia (Karisburg) la 31 martie 1785 


Discordantele dintre informaţiile cuprinse în aceste două scrisori sunt relativ insignifiante: referirea la citirea sentinţei de execuţie: 
între caracterul detaliat şi punctual al descrierii execuţiei şi cel sumar, concis; legat de obiectul sinuciderii (uciderii) lui Crişan 
privitor la numărul celorlalţi ţărani întemnițați şi caracterul pedepselor ş.a. 

Concordantele dintre elementele relatate sunt numeroase şi obiective: caracterul şi numărul militarilor care au escortat cele două 
care cu Horea şi Cloşca; ordinea execuţiei lor; unele detalii din timpul execuţiei; locul întemnițării lui Crişan informaţii referitoare 
la arestarea şi escortarea contelui Wesselenyi; polemica dintre catolici şi reformaţi de atunci în Transilvania; poziţia ostilă fată de 
răscoală şi conducătorii ei etc. 

Cu toate acestea, scrisorile rămân documente valoroase care elucidează, în mare parte, epilogul răscoalei ţărăneşti condusă de Horea, 
Cloşca şi Crişan în Transilvania. 


ALTE CONDAMNĂRII 


Execuţia lui Horea şi Cloşca de la Alba Iulia, la 26 februarie 1785 nu a fost singurul martiraj aplicat cu brutalitate asupra ţăranilor 
români participanţi la marea răscoală. Nobilimea din comitatele Alba, Hunedoara, Cluj, Arad etc au început să se răzbune şi să 
execute în masă ţăranii prinşi în cursul lunilor octombrie şi noiembrie 1784. Execuţiile au fost oprite în urma ordinului împăratului, 
sosit în Transilvania la 27 noiembrie 1784 şi aplicat imediat de contele Iankovits. 

Până atunci la Alba Iulia au fost executaţi 11 ţărani în ziua de 25 octombrie. Între aceştia s-au aflat: Ursu Uibariu, considerat cel de- 
al patrulea căpitan al răscoalei, însărcinat de Cloşca să încheie armistițiul de la Tibru cu căpitanul Schultz. A fost tras în teapă la 
Alba Iulia. Ceilalţi căpitani numiţi de Horea şi Cloşca au fost: Toma Sânghetean, Vasile şi Ion Munteanu, cărora călăul le-a tăiat 
capul: Iacob Muntean şi Irimie Martian au fost frânţi cu roata iar Mihoc a fost tăiat de viu în patru bucăţi. Acelaşi cu nume de 
principe Grancea Rákóczi din Alba Iulia, care a executat pe Horea şi Cloşca, a dus la îndeplinire, contra plată, voinţa nobilimii. 
După 28 februarie au mai rămas în închisoarea din cetatea Alba Iulia circa 400 de deţinuţi şi după o riguroasă selecţie făcută de 
contele Iankovits, au mai fost reţinuţi 120. Dintre aceştia 60 au fost pedepsiţi cu lovituri de bete şi eliberaţi iar dintre ceilalți 25 au 
fost condamnaţi la moarte în luna martie 1785, iar în mai încă 9. 

Între aceştia se aflau cei mai renumiţi căpitani şi conducători ai răscoalei din părţile Hunedoarei, Zarandului şi Albei. Cei mai 
cunoscuţi au fost: Pol Constamin din Crisciori şi Popa Hagi Crişănut din Bistra, om învăţat şi cunoscut în Munţii Apuseni, ambii 
condamnaţi la moarte prin tragerea în teapă, căpitanii: Vasile Zgârciu din Abrud, Iacob Toader din Vidra, prin tragere în teapă şi 
Dumitru Todea, fostul jude din Râu Mare (Albac) arestat şi învinuit de tulburările iscate în târgul Câmpenilor în 1782 a fost 
condamnat la tăierea capului iar corpul să i se taie în 4 bucăţi şi să se pună în tepe de domeniul de sus. Acesta a stat închis 2 ani în 
castelul Kemeny din Galda, Cloşca încercând să-l elibereze în toamna anului 1784. A mai fost învinuit de faptul că la sfătuit pe 
Horea să plece la Viena, procurându-i bani de drum (circa 300-400 florini). Celorlalţi condamnaţi la moarte trebuia să li se taie 
capul iar fiului cel mare a lui Horea, Ionuț a primit un an de închisoare. 

Cei mai mulţi condamnaţi au rămas în închisoarea din sântul cetăţii din Alba Iulia urmând ca Împăratul Iosif al II-lea să le confirme 
sentinţele. În noaptea de 7 august 1785, 31 dintre condamnaţi între care 20 condamni la moarte au evadat. Între 3 şi 7 august 
condamnaţii au lucrat noaptea, în timp ce unii cântau şi fluierau, reuşind să facă o spărtură în zidul cetăţii pe care ziua o astupau din 
nou spre a nu fi descoperiţi. În ziua de 6 august l-au chemat degrabă pe Popa Nicolae Raţiu ca să-i împărtășească taina lor şi să-i 
ceară sfatul. Acesta a înţeles intenţia lor, i-a mângâiat, binecuvântat, promiţându-le că nu-i va denunța; au ieşit din închisoare noaptea 
pe la orele 2, unul câte unul pe o frânghie improvizată, fugind în pădurea apropiată. O parte au luat-o spre Mureş, iar alta spre Zlatna. 
Faptul a produs o mare nelinişte în rândul autorităţilor şi nobilimii. Emisari speciali au străbătut satele din munţi anunțând că dacă 
se vor preda sentinţele lor vor fi revizuite. În primele 2 săptămâni s-au reîntors 16 condamnaţi, apoi rând pe rând toți. Împăratul le- 
a comutat pedeapsa din condamnare la moarte la 3 ani muncă silnică la lucrări publice. 

Prin intervenţia împăratului condamnările au încetat şi suferinţele au fost mai puţine. Totuşi cea mai mare parte dintre condamnaţi 
au fost deportaţi împreună cu familiile lor în Banat pierzându-li-se urma. 


EXECUȚIA LUI HOREA ȘI CLOȘCA 


Locul execuţiei lui Horea şi Cloşca a fost stabilit pe Dealul Furcilor, deasupra viilor, înspre Partoş. Aici a fost ridicat un eşafod înalt, 
astfel încât execuţia să fie văzută cât mai bine. Pentru ziua execuţiei au fost aduşi, sub drastică poruncă împărătească, câte trei 
oameni bătrâni şi trei mai tineri, din 419 localităţi din comitatele răsculate ale Transilvaniei: în total 2515 oameni. 

După citirea sentinţei, în limbile maghiară, germană şi română, călăul Albei Iulia, cu ucenicii săi, începură execuţia. Modul în care 
era practicată zdrobirea cu roata se cunoaşte din codicele terezian, din documente şi este aidoma ilustrată de unele reprezentări 
grafice contemporane. 

Condamnatul era aşezat pe spate, în poziţie răstignit, pe un „pat” lucrat fie din două bârne cioplite, îmbinate în formă de X, pe care 
era legal de mâini şi de picioare, fie în formă simplă: mâinile şi picioarele condamnatului erau legate la capete de ţăruşi, iar sub el, 
mai ales pe sub picioare şi pe sub mâini erau aşezate curmeziş, la mici distanţe, bucăţi de lemn, cum se pare că a fost cazul aici. 
Roata de execuţie era o roată de car, obişnuită sau mai mare, cu butucul plin şi neferecată, în schimb având fixat pe circumferință, 
la o parte, o şină de fier în formă de citit. 

Călăul se aşeza în picioare deasupra condamnatului, mai precis deasupra locului unde avea să lovească, fixând roata cu ambele 
mâini de obezi, perpendicular, cu fierul în jos, şi aşa izbea la intervale mai lungi sau mai scurte, de obicei în dreptul spațiului dintre 
bucăţile de lemn, astfel ca orice lovitură de roată să fie o frântură de os sigură. Pe una din stampe citim şi prescripţia că intervalul 
dintre lovituri să fie de trei minute (răstimp în care călăul făcea cu roata fel de fel de mişcări pentru a da cât mai mare spectaculozitate 
execuţiei), iar dacă din lovitură condamnatul ar leşina, să fie trezit aruncând peste el o găleată de apă. Arta călăului era de a prelungi 
chinurile condamnatului, de a-l face să îndure din plin fiecare lovitură şi de a-l ţine în cursul execuţiei treaz şi cât mai mult în viaţă, 
ca să îndure cât mai multe. Lovitura de gratie, care se dădea în dreptul inimii, era o favoare; ea era mortală. La sfârşit călăul, cu 
ucenicii săi care l-au ajutat în toate fazele execuţiei, proceda la operaţiile prescrise de sentinţă şi la vehicularea părţilor în locurile 
indicate. 

Înainte de moarte, Horea şi Cloşca au fost împărtășiţi creştineşte de preotul neunit Nicolae Raf din Maierii Albei Iulii, care în 
prealabil le scrisese la amândoi şi testamentele. 


HOREA 


„Câte sate româneşti atâția Horea sunt în Ardeal”. 
(Din memorialul de protest al nobilimii maghiare din Transilvania, către împăratul Iosif al II-lea, 1785) 


Cu toate că despre Horea, marele căpitan al răscoalei ţăranilor români din Transilvania, din 1784-1785 ne-au rămas puţine informaţii 
documentare, personalitatea acestuia s-a imprimat atât de adânc în conştiinţa poporului nostru, încât a căpătat dimensiuni de legendă. 
Motto-ul vine să confirme că încă din timpul răscoalei numele lui devenise cunoscut în Transilvania şi peste hotare, semănând 
groaza în rândurile nobilimii încât aceasta vedea în fiecare iobag român un Horea potenţial, gata să ridice satele la luptă pentru 
ruperea lanțurilor iobăgiei seculare. 

Se împlinesc 270 de ani de la naşterea lui Horea, marele erou al istoriei care a crezut cu tărie că nici jertfa supremă nu e prea mare 
pentru eliberarea poporului său de asuprirea socială şi naţională. La interogatoriul din iarna anul 1785 de la Alba Iulia, declară că 
se numește Ursu Nicula, alias Horea de 54 de ani, iobag din Albac, atunci comuna Râul Mare. În testamentul său, scris de Popa 
Raţiu din Alba Iulia se declară tot de 54 de ani, se numeşte Horea Vasile, zis Nicula Ursu, porecla Ursu fiind un supranume foarte 
răspândit în Munţii Apuseni, iar Horea, derivă de la „a hori” ceea ce în dialect local înseamnă „a doini”, deoarece printre alte însuşiri 
frumoase o avea şi pe aceea de a cânta din fluier. S-a născut în satul Arada, azi comuna Horea, care ţinea atunci de Râul Mare, azi 
comuna Albac. Casa părintească modestă construită din lemn, se afla pe dealul Fericetului sau Ferigetului, pe locul numit Cusdie şi 
s-a păstrat până la sfârşitul secolului al XIX-lea, pe care a mai văzut-o şi a schiţat-o istoricul Niculae Densuşianu, autorul primei 
monografii despre răscoala lui Horea, Cloşca şi Crişan apărută la aniversarea centenarului răscoalei în 1884. 

În urbanul din 1745 al comunei Râul Mare apare menţionată văduva lui Toader Nicula cu doi fii: Vasile de 12 ani şi Gavrilă de 6 
ani, cu stare materială foarte modestă. Vasile ar putea fi Horea, deoarece în testament purta şi acest nume. Socotind anii după 
procesul verbal al interogatoriului de la Alba Iulia, în care se declară în 1785 de 54 de ani, dar după conscripţie nereieşind decât 52 
ani, acest lucru nu trebuie să ne neliniştească deoarece datele conspiraţiilor privitoare la etatea copiilor sunt adesea relative. Părinţii 
îşi declarau copii mai mici, când se apropiau de vârsta maturității, pentru a-i scuti mai mulţi ani de robota iobăgiei. Declaraţia sa la 
interogatoriul din Alba Iulia rămâne şi pe mai departe, privitor la vârstă, cea reală. A fost căsătorit cu Ilina şi a avut doi feciori, pe 
Ioan sau Ionuț, cel mai mare de circa 20 ani în 1784, foarte activ în timpul răscoalei, încât apare în postura de al patrulea căpitan, şi 
pe Luca mai tânăr. În timpul răscoalei alături de Horea mai apar activi doi fraţi: Petru Nicula şi Demian Nicula. 

Descrierile oficiale ni-l prezintă pe Horea, de statură mijlocie, ținută dreaptă, față lunguiaţă, frunte înaltă, nas ascuţit, păr şi mustață 
brun-roşcată, iar îmbrăcămintea ţărănească specifică locului. Descrierile oficiale corespund foarte bine cu portretele executate în 
timpul răscoalei mai ales în desenele lui Koreh şi portretele în ulei păstrate la Muzeul Naţional de Istorie din care desprindem, în 
primul rând figura luminoasă cu ochi albaştri expresivi, frunte înaltă cu semichelie, deosebindu-l total de Cloşca şi Crişan. 
Autorităţile care au avut vreo legătură cu el îl caracterizează ca sprinten la minte. Probabil ştia să scrie şi să citească, deşi la 
interogatoriu neagă acest lucru. 

În momentul prinderii s-au găsit asupra lui o pecete personală, ceară de pecetluit, un condei şi un creion. Acestea sunt dovezi sigure 
că Horea a manifestat un mare interes pentru cunoaşterea şi comunicarea prin scris a doleanţelor iobăgimii române în faţa 
autorităţilor şi a poruncilor către căpitani în timpul răscoalei. Se ştie, de asemenea, că el a utilizat pe nobilul Alexandru Chendi din 
Câmpeni, pentru a-i scrie corespondenţa în limbile latină şi germană cu autoritățile. Pe lângă alte însuşiri Horea era şi bun cioplitor 
în lemn. Fiind un moţ a peregrinat mult pe drumurile ţării, a văzut şi cunoscut foarte bine marile suferinţe ale iobăgimii române din 
Transilvania, nedreptăţile şi exploatarea la care a fost supusă şi a înţeles năzuințele poporului nostru spre libertate. Om dârz şi 
hotărât, Horea devine purtătorul de cuvânt al moţilor în încercarea lor de a obţine drepturile pe cale petiţională. Astfel încep cele 
patru lungi şi anevoioase călătorii la Viena la curtea imperială unde petiţiile colective ale satelor din Apuseni duse de Horea şi de 
tovarăşii săi sperau să fie ascultate. 

Prima călătorie la Viena a avut loc în 1779, Horea având alături pe Dumitru Todea, un alt mare luptător pentru drepturile moţilor, 
pe Cloşca şi pe Gavrilă din Râul Mare. A doua călătorie a efectuat-o în anul 1780 împreună cu Cloşca, obţinând din partea curţii 
imperiale un ordin pentru cercetarea plângerilor moţilor de pe urma căruia nu s-a ales nimic, fapt care-l determină să pornească în 
cea de a treia călătorie în 1782, despre rezultatul căreia nu se cunosc amănunte. 

În mai 1782 a avut loc incidentul din târgul Câmpenilor, în urma căruia Dumitru Todea a fost condamnat la moarte, iar Horea pus 
sub urmărirea autorităţilor. Acest lucru nu-l sperie şi în primăvara anului 1783 Horea se află în fruntea celei de-a patra delegaţii care 
căuta drumul Vienei şi revenea abia în 1784 cu un ordin al calcelariei imperiale către guvernul Transilvaniei prin care se cerea 
apărarea satelor din munţi de abuzul funcţionarilor fiscului. 

Incidentul de la Curechiu, 2 noiembrie 1784 a fost scânteia care a aprins marea răscoală. În fruntea ei s-a aflat Horea, numit căpitanul 
cel mare, Cloşca şi Crişan, căpitani. Toţi trei s-au pus în fruntea moţilor în primele zile ale răscoalei intrând în 5 noiembrie în 
Câmpeni, iar în 6 noiembrie în Abrud, după care căpitanii se despart. Crişan conduce răscoala în părțile Zarandului şi Mureşului, 
iar Cloşca în Valea Arieşului. Horea a rămas în munți să coordoneze întreaga activitate a răsculaților. Deplasările lui se limitează 
între Albac, Câmpeni, Abrud, Bistra, Lupşa şi Bucium. După încercarea unor juzi şi gornici de a-l prinde la Bucium, fiind eliberat 
imediat de poporul condus de Ion Dandea, Horea şi-a limitat şi mai mult deplăsările în zonă. După acest incident Horea, dându-și 
seama că autorităţile nutresc gânduri de-al prinde şi-a alcătuit o gardă personală formată din feciori devotați aleşi din zona superioară 
a Arieşului, evitând în acelaşi timp să înnopteze în sate, plecând seara spre destinaţii necunoscute. Avea conştiinţa că răscoala trebuie 
să se lărgească şi să cuprindă cât mai multe sate din Transilvania. Astfel, după ce ea a izbucnit în Valea Mureşului, Arieşului şi 
Ampoiului, el a trecut la 15 noiembrie la Mărişel cu gândul să răscoale satele din zona Huedinului, şi să propage răscoala spre 
nordul Transilvaniei în comitatele Sălaj şi Satu Mare. El cunoştea aceste locuri şi spera să reuşească în tentativa de a cuprinde în 
vârtejul răscoalei toată Transilvania. Prin satele prin care a trecut Horea a numit căpitani, la Bucium pe Ion Petruţa şi Ionuț Dandea, 
la Muşca pe Toma Petruţ, la Lupşa pe popa Pop Simion şi pe alţii. 

Primul căpitan al răscoalei de la 1784 a fost permanent preocupat să realizeze o conducere unitară a răscoalei care să poată dirija 
operaţiunile pe teatrul de luptă şi să trateze cu autorităţile prezentând doleanţele poporului în mod unitar ca venind din partea 


reprezentanţilor aleşi de acesta. Această preocupare a lui Horea s-a manifestat mai pregnant după încheierea armistiţiilor de la Valea 
Bradului, Tibru, Baia de Arieş şi Inuri, când răscoala a început să se domolească, lucru de care el şi-a dat seama. În acest scop Horea 
a lansat în jurul datei de 18 noiembrie o chemare adresată tuturor satelor din Valea Arieşului pentru o mare adunare la Câmpeni. 
Chemarea a lansat-o prin căpitanii săi şi se adresa judelui din Ponor, loan Dandea din Bucium, şi Pop Simion din Lupşa, aceştia 
având misiunea s-o transmită mai departe tuturor satelor. Horea dorea ca la apropiata întâlnire cu colonelul Schultz la Câmpeni (21 
noiembrie 1784) să prezinte un plan unic de acţiune în vederea începerii unor tratative între răsculați şi gubern. 

De asemenea, Horea credea că o masivă prezenţă a poporului la Câmpeni va putea influenţa pe reprezentantul împăratului să accepte 
condiţiile puse de capii răscoalei. Din unele informaţii documentare a reieşit faptul că Horea dându-şi seama că răscoala nu-şi va 
putea atinge scopurile a nutrit gândul de a se justifica şi pentru aceasta a avut intenţia de a chema în munţi pe episcopul ortodox 
Nichitici pentru a-i cere să intervină pentru a rezolva doleanţele răsculaților. Din toate aceste gânduri nu s-au putut realiza nimic. 
Contactul de Schultz la Câmpeni a fost dur, acesta a cerut poporului necondiționat predarea căpitanilor. Mulțimea prezentă acolo a 
refuzat categoric acest lucru, mişcându-se şi luând în mijlocul ei pe Horea şi Cloşca pentru a-i proteja împotriva atitudinii ostile a 
căpitanului şi a trupei imperiale. După eşecul tratativelor de la Câmpeni, Horea a încercat o reactivare a răscoalei, poporul închizând 
cu buşteni drumurile de acces spre munți şi producându-se ciocniri armate între răsculați şi armata imperială la Ponor, Valea Poienii, 
Râmeţi, Bistra, Lupşa şi Valea Vinţului. 

S-a spulberat astfel credinţa poporului în promisiunile „bunului împărat”, Horea era conştient, după mărturia lui Alexandru Kendi 
şi regreta că nu a început răscoala primăvara şi nu iarna pentru că ar fi reuşit să învingă chiar şi armata imperială, dar şi aşa, el era 
hotărât de-a reîncepe răscoala în primăvara următoare. 

Era convins, după aceleaşi mărturii, că lui i se vor alătura toată suflarea iobăgimii din principatul Transilvaniei şi dacă ar porunci 
nu numai iobagii români, dar şi iobagii unguri s-ar alătura pentru a curma cu forţa starea de iobăgie în care se află. 

În timpul răscoalei a dat dovadă de curaj, iniţiativă şi pricepere în conducerea operaţiilor militare. A manifestat un înalt spirit umanist 
neputându-i-se imputa niciun omor sau vreun exces comis de răsculați din ordinele lui. A ocrotit bunurile fiscului şi multe familii 
de origine maghiară şi germană au fost salvate de el de furia maselor răsculate. În acest sens stau mărturie depoziţiile aceluiaşi Cheni 
în faţa comisiei de anchetă, care susţine că Horea nu a dat niciodată ordine răsculaților să omoare pe nobili şi pe unguri. 

Din aceste puţine informaţii putem cunoaşte pe Horea, omul, moţul simplu, priceput la toate, care a căutat pretutindeni de lucru 
pentru a-şi putea agonisi o bucată de pâine. Este demn, ştie că asuprirea este nedreaptă că poporul român nu trebuie să sufere. Caută 
pe cale legală să uşureze soarta iobagilor, se consfătuieşte totdeauna cu satele şi le sfătuieşte să fie solidare şi să-şi trimită jalbele 
începând de la nivelul domeniului Zlatnei, a comitatului Albei, guberniului şi până la curtea imperială din Viena. El se oferă să 
meargă la mari depărtări, să fie purtătorul de cuvânt al moţilor până în faţa celei mai înalte instanţe, curtea imperială. Insuccesele 
repetate nu-l demoralizează, insistă de mai multe ori deoarece era convins că dreptatea este de partea lui şi a celor mulţi din neamul 
său care trăiau pe tot întinsul Transilvaniei. 

Nu cedează nici în faţa amenințărilor şi alege în cele din urmă calea răscoalei, asumându-și o imensă răspundere de care era conştient, 
dat fiind atitudinea sa demnă şi neînfricată manifestată în faţa călăului din Alba Iulia. 

Înfrângerea răscoalei a însemnat pentru Horea şi căpitanii lui o amară deziluzie. Şi-a dizolvat trupa la 14 decembrie 1784 şi s-a 
retras împreună cu Cloşca în pădurea Scoruşet din Munţii Gilăului. Horea ca şi ceilalți căpitani considera doar o amânare a răscoalei. 
Venirea primăverii ar fi însemnat ieşirea lor din ascunzători şi reînceperea răscoalei. Această idee a fost exprimată atât de Horea, 
cât şi de mai mulţi căpitani şi iobagi, în faţa comisiei de anchetă de la Alba Iulia. 

Prinşi la 27 decembrie prin trădarea unor gornici (paznici de pădure) şi oameni ai stăpânirii străine, Horea şi Cloşca au fost legaţi în 
lanţuri duşi şi întemnițați în celulele cetăţii din Alba Iulia. O mare şi grea suferinţă aveau să îndure aceşti martiri ai neamului nostru. 
Purtaţi în timp de iarnă, spre a fi arătaţi poporului, prin satele pe dreapta şi pe stânga Mureşului de la Alba Iulia la Deva, Horea şi 
Cloşca au fost apoi supuşi începând cu 28 ianuarie 1785 şi până în 4 februarie la un lung şi greu interogatoriu. Lui Horea i s-au pus 
119 întrebări la care a răspuns fie parţial, dar de cele mai multe ori a negat cu demnitate chiar şi faptele cele mai evidente probate 
cu martori. Acelaşi lucru l-a făcut şi Cloşca. Stând împreună în aceeaşi celulă aceşti doi căpitani au adoptat aceeaşi atitudine faţă de 
interogatoriu sperând să-l întârzie cât mai mult şi să amâne sentinţa. Totuşi Horea ştia că va fi executat, mărturisind acest lucru, într- 
o noapte tânărului soldat român Alexandru Bota din părțile Năsăudului ce executa serviciul de gardă la celula lui. Se declară 
nevinovat şi cerea să i se aducă actele ce-i fuseseră confiscate odată cu raniţa în momentul prinderii şi să fie înfăţişat împăratului. 
Dispariţia acestor documente nu fac decât să sporească enigmele în legătură cu călătoriile sale la Viena şi întrevederea cu împăratul 
Iosif al II-lea. Sentința pronunţată la 26 februarie a fost o simplă formalitate deoarece „bunul împărat” a ordonat încă din 10 ianuarie 
1785 executarea lor. 

Metoda de execuţie aleasă, zdrobirea cu roata, s-a pretat la o desfăşurare publică la care au luat parte peste 6.000 oameni, dintre care 
câte 6 ţărani, 3 bătrâni şi 3 tineri din fiecare sat şi comună din cele patru comitate unde s-a desfăşurat răscoala. Prin executarea 
publică autorităţile urmăreau intimidarea poporului român prin mijloace psihologice, deoarece circulau zvonuri că Horea nu este 
prins şi răscoala va începe în primăvară. Comportarea demnă a lui Horea şi Cloşca în faţa roții călăului în dimineaţa zilei de 28 
februarie 1785 a stârnit admiraţia celor de faţă şi a fost consemnată în corespondenţa şi ziarele vremii. Numeroase stampe cu figura 
lui Horea şi a celorlalţi căpitani ca şi scene din timpul răscoalei au circulat în întreaga Europă. Horea a suportat dârz şi neînduplecat 
marele supliciu, moarte de martir şi erou cu credinţa tare în destinul neamului românesc. Corpul i-a fost despicat în patru şi expus 
în ţeapă în conformitate cu sentinţa, în zonele unde răscoala a atins o cotă maximă. Memoria lui însă a rămas vie în conştiinţa 
poporului nostru, fiind eternizată de versuri şi poveşti populare. 

Generaţia revoluţionară de la 1848 a acordat lui Horea şi răscoalei ţărăneşti de la 1784 importanţa cuvenită considerând-o o verigă 
importantă în lupta dreaptă a poporului român din Transilvania pentru eliberare socială şi națională. Avram Iancu, moţ şi el de pe 
meleagurile domeniului de mai sus, indignat de hotărârile nedrepte ale Dietei din Cluj recunoştea că libertatea va putea fi cucerită 
numai „cu lancea lui Horea”. Horea a devenit în conştiinţa generaţiilor ce au urmat un erou şi un martir al întregii noastre naţiuni. 
El este însă în primul rând fiul meleagurilor noastre, un demn reprezentant al epocii sale, creat de condiţiile generale şi locale ale 
societăţii feudale din Transilvania în faza de destrămare. Numele lui a intrat în legendă. 

Nu există sat, munte, vale şi drum din Munţii Apuseni şi din alte părţi ale Transilvaniei să nu fie legat de numele lui Horea, despre 
care s-a ţesut o poveste, o legendă, o întâmplare din timpul răscoalei. De atunci generaţiile i-au cinstit faptele şi numele, poeţii l-au 


cântat cu versuri de foc, scriitorii l-au asemănat cu piatra dură a Detunatei, iar poporul l-a numit ca şi pe Iancu, crăişorul lui, 
conducătorul lui. Istoricii i-au dedicat tomuri, iar generaţiile ce au urmat după marea unire din 1918 şi până astăzi i-au ridicat 
monumente din bronz şi din piatră pretutindeni în ţară şi mai ales pe meleagurile natale, spre a-i cinsti memoria. Horea, a devenit 
un nume specific românesc pe care l-au purtat şi-l poartă astăzi, sute şi mii de feciori ai țării iar şcoli şi instituţii de prestigiu ale 
marilor oraşe, poartă numele lui ca un simbol al eternității, al împlinirii marilor sale idealuri pentru care s-a jertfit. 


PRIMA CHEMARE, PRIMUL PAS SPRE JERTFĂ: 
CRIŞAN (1733-1785) 


Prin 1733, în satul Vaca, azi Crişan, se năştea în familia lui Petru Golda un băiat care a primit numele Gheorghe. 

Rămas orfan din fragedă pruncie, a fost crescut de bunicul după mamă, preotul Giurgiu din Străuţii Bulzeştilor. Bunicul care îşi 
iubea nepotul, ca toţi bunicii, l-a adus să înveţe carte la Şcoala confesională ortodoxă din Abrud, unde a fost înscris cu numele de 
Gheorghe Giurgiu, pierzându-și astfel numele de familie dobândit de la tatăl său. 

După ce termină armata se căsătoreşte în satul Cărpinişi, crângul Dăroaia, peste vale de flotaţia de la Gura Roşiei, devenind 
consătean cu loan Oargă, Cloşca. 

Lui Gheorghe Golda, devenit Gheorghe Giurgiu, moţii din jurul Abrudului i-au spus Crişan, fiindcă provenea din zona Crişului Alb. 
Faptele lui Crişan din anii 1784-1785, care l-au transformat în martir al neamului românesc merită o analiză mai atentă. 

În plină campanie de conscriere a satelor de iobagi pentru a deveni ostaşi în regimentele de grăniceri, Gheorghe Crişan apare între 
crişenii săi. 

La târgul din Brad de la 28 octombrie 1784, sub podul de sub Criş stătea de vorbă cu crişenii asigurându-i că vor primi arme, căci 
aşa a poruncit împăratul. 

Fiindcă trecuseră mai mult de 15 zile, cât li se ceruse să aştepte, de când cei din Criscior se înscriseseră, prin consăteanul lor Marcu 
Giurgiu, şi nici vorbă să fi primit careva iobag arme, neîncrederea îşi făcuse loc în sufletele crişenilor. 

Când moţul prin firea lui e un om mai greu de lămurit, mai ales când trebuie să întreprindă ceva, o acţiune nesigură, riscantă, 
Gheorghe Crişan s-a văzut nevoit să apeleze la acea cruce care ar fi fost adusă de Horea de la împărat, cu poruncă să meargă la Alba 
Iulia pentru a primi arme. 

Crişan lansează chemarea pentru adunarea din duminica de 31 octombrie 1784 ce urma să aibă loc la biserica din Mesteacăn. După 
slujba religioasă cei cca. 600 de participanţi, conduşi de Gheorghe Crişan hotărăsc să meargă la Alba Iulia unde vor primi armele 
promise. Țăranii au depus jurământ că-şi respectă hotărârea. Crişan le cere să-şi ia merinde pentru patru zile. 

Pentru a nu intra în conflict cu nobilii din Brad, iobagii fac un ocol prin Vaca, Zdropţi, Curechiu, unde se adăpostesc prin case în 
timpul nopţii de 31 oct. Spre 1 nov. 1784. 

Iobagilor li se ia urma. Juzii nobililor Mihai Gal din Baia de Criş şi Farkaş Nalaczi din Brad i-au ajuns noaptea la Curechi. Prin 
iscoade află unde s-a adăpostit Crişan şi încearcă să-l prindă. Fiind prevenit Crişan reuşeşte să fugă. Juzii dau ordin soldaţilor să 
tragă asupra lui, însă fără sorți de izbândă. 

Clopotul de la biserica din Curechi dă alarma. Mulțimea se adună de peste tot să vadă ce-i. Pocnetele armelor îi dezmeticesc repede 
şi fiecare pune mâna pe ce apucă: o rudă din gard, o proptă de la o claie, o bâtă sau pietre şi s-au năpustit asupra atacatorilor pe care 
i-au ucis. Aşa a început răscoala, ca răspuns la atacul nobilimii asupra lui Gheorghe Crişan şi a însoţitorilor săi, care doreau să 
meargă la Alba Iulia pentru a primi arme. 

Afirmația celor care susţin că Horea a pregătit răscoala, sfătuit de o organizaţie din Viena şi că li s-ar fi cerut ţăranilor să meargă 
înarmaţi la Mesteacăn e pură fantezie. 

Dacă iobagii ar fi mers la Mesteacăn cu arme, ar trebui să se răspundă la întrebarea: ce s-a întâmplat cu armele? Unde au rămas: 
securile, îmblăciile, furcile sau lăncile? Le-au lăsat la Mesteacăn sau la Vaca, la Zdranţi, ori le-au pierdut pe drum? Adevărul e că 
iobagii încartiruiți în Curechiu erau neînarmaţi, numai pe un naiv îl poţi convinge că auzind clopotul „tras în dungă”, adică de 
alarmă, bărbatul îşi lasă arma în casă sau în şură şi se duce cu mâna goală la cel care trage cu puşca şi apoi se apucă să găsească şi 
el o piatră sau o bucată de lemn pentru a lupta. Şi după această luptă, Crişan încearcă să-i lămurească pe iobagi să meargă la Alba 
Iulia. Ţăranii refuză să părăsească zona de teama represaliilor la care le-ar fi fost supuse familiile şi gospodăriile lor. 

La adunarea care are loc la biserica din Curechiu oamenii hotărăsc să nu mai meargă la Alba Iulia, ci sub conducerea lui Crişan să- 
i pedepsească pe toţi nobilii care au trimis oameni să-i atace, deci la represalii s-au răspuns cu represalii. Primii care deschiseseră 
focul au fost nobilii. Nu insist asupra mersului răscoalei pe care îl consider cunoscut de către cititori. 

Se mai cuvin câteva observaţii, privind modul cum e tratat în scrieri acest brav martir român, după ce bunicul său i-a înlocuit numele 
de familie, Golda, cu cel de Giurgiu, se mai comite o altă eroare, înlocuind numele de Gheorghe cu cel de Marcu. De fapt, Marcu 
Giurgiu era tot o căpetenie a răsculaților, din Criscior şi nu din Vaca. 

În ce priveşte sinuciderea lui Crişan, se foloseşte incorect expresia: „spânzurat cu nojiţele de la opinci”. Crişan nu s-a spânzurat ci 
s-a strangulat cu aţele sau curelele de la opinci, fiindcă nu se putea spânzura sau strangula cu găurile de la opinci, pe care moţii le 
numeau nojiţe şi prin care erau introdese curelele pentru a le fixa de picior. 

Trebuie corectată şi expresia că: „Horea şi Cloşca au fost traşi pe roată”, fiindcă desenele lăsate de participanţii la execuţie arată 
cum călăul frânge cu roata trupurile martirilor. 

Ar mai fi de dorit să nu mai fie omis Crişan când e vorba de martiriul lor de la Alba Iulia. Sentința era dată de Viena pentru Horea, 
Cloşca şi Crişan. 

Crişan nu le-a dat satisfacția sadică de a-l chinui ca pe Cloşca şi Horea. 

Nu ştiu cum e la alţii, dar la noi, la românii moţi se face o disetincţie clară în atribuirea supranumelui unor persoane. 

Ciufala se atribuie unei persoane în bătaie de joc: „Fărina”, unui om moale ca făina, „Bârfu”, celui care avea obiceiul de a bârfi pe 
toată lumea (în Sohodol), „Scârnavul”, lăutarului care la petreceri abuza de strigături (Blăjeni). 

Porecla se dă unor oameni fără tentă ofensatoare şi care cu timpul se poate transforma în renume, cum a fost în cazul lui Gheorghe 
Golda, Giurgiu, devenit Crişan pentru că era de loc din zona Crişului Alb. 

Renumele se adaugă acelor oameni remarcaţi, cu reputaţie, care-i face celebri în unele cazuri. 

Cei care aveau calităţi vocale ajungeau „horitori” adică cântăreţi, mai ales în ceremonialele religioase din biserică sau în gospodăriile 
oamenilor. Aşa a fost cazul şi cu Horea. 

Cântăreţii s-au bucurat la moţi, de un respect deosebit şi pentru faptul că ei erau ştiutori de carte, şi constituiau exemple pentru săteni 
în ce priveşte trimiterea copiilor la şcoală. 


În catalogul de la examenul ţinut în prezenţa protopopului şi inspector şcolar loan Patiţia, din semestrul 1/1865, 66 din cei 41 elevi 
13 erau copiii cântăreților din Scărişoara, aşa cum consemnează învățătorul Moise Fodoreanu, la rubrica privind ocupaţia părinţilor. 
Se cuvine o remarcă în această privinţă. Aceşti cântăreţi aveau status social dublu. Ei se ocupau cu prelucrarea lemnului şi creşterea 
animalelor şi numai ocazional şi fără câştiguri însemnate erau cântăreți. În acest caz învățătorul a considerat nimerit să scrie 
„cântăreţ” pentru motivul că în localitate aceasta era ocupaţie de prim rang. 

În multe localităţi din Apuseni se organizau echipe de joacă în jurul unui „căpitan” care avea rolul de conducător şi ocrotitor al 
coechipierilor. Un asemenea „căpitan” era comparat, de cei din jur, cu o cloşcă care strânge în jurul ei puii, pe care îi învaţă să-şi 
procure hrana şi în caz de primejdie dă alarma şi-şi desface aripile sub care se ascund cei aflaţi în pericol. Cine a observat o cloşcă 
cu atenţie, ştie că această ființă blândă, devine furioasă şi se bate până la sacrificiu pentru apărarea puilor. 

Un astfel de tânăr era şi loan Oargă din Cărpiniş, o personalitate care atrăgea prin moralitatea sa, pe cei din jur pentru care ştia să 
se bată folosind cuvântul ori sabia după împrejurări. Aşa s-a ales loan Oargă cu renumele de „Cloşca”, ocrotitorul şi luptătorul 
pentru dreptatea şi libertatea naţiei române. 


HOREA, LA VIDRA DE SUS 


Răscoala lui Horea, împletind legenda cu istoria adevărată, se desprinde o faptă zguduitoare despre care s-a scris şi s-a amintit foarte 
puţin: Horea la Vidra. Faptă zguduitoare, fiindcă s-a născut din durerile, din truda şi răbdările fără margini ale moţilor. 

Țăranii care se dădeau cu grofii, în cele mai multe cazuri erau făcuți primari (juzi) şi li se dădeau puteri nelimitate. Numai dreptul 
de viaţă şi de moarte nu-l aveau. În colo puteau aresta şi trimite în judecată pe cine voiau, puteau încasa dări, puteau hotărî zile de 
lucru mai multe, fiindcă socoteala tot nu dădeau decât numai stăpânului. Afară de zilele de clacă pentru stăpân, care în multe locuri, 
în preajma izbucnirii răscoalei, se ridicaseră la 6 pe săptămână, iobagul trebuia să mai plătească grofului şi dări, să facă şi daruri la 
fiecare sărbătoare mai însemnată. 

În jurul satului Albac, în fruntea a numeroase sate se aflau primari români dintre cei mai câinoşi la inimă. Pe toţi îi întrecea Vasile 
Goia din Vidra. 

Documentele Tezauriatului şi Oficiului miner al Zlatnei spun: „plângeri au fost multe împotriva judelui Vasile Goia care poartă 
slujba mulţi ani în şir”. De pildă, în 1781 Pavel Goia s-a plâns de injuriile şi persecuțiile lui. ÎI acuză şi Gheorghe Iancu (să fie 
bunicul Craiului Munţilor) că nu renunţă la bătăi crunte, la felurite injurii şi persecuții. Şi desigur şi-au luat şi alţii îndrăzneala să se 
plângă. Şi câţi vor fi fost cei care n-au îndrăznit? În tot cazul o cruntă sancţiune populară îl aştepta. 

Acesta nu se mulțumea numai cu samavolniciile cu care se îndeletniceau ceilalţi primari din jurul său, ci mai făcea şi spionaj pentru 
stăpânire, iar când nu izbutea să descopere nicio uneltire ascunsă a moţilor născocea el însuşi asemenea uneltiri. 

În 24 mai 1782 avusese loc incidentul de la Câmpeni cu spartul buţilor celor doi armeni ce cumpăraseră cu bani dreptul la crâşmărit. 
Despre autorii tulburării se spera să se afle de la Macavei Bota, Vasile Goia şi Burz Simion. 

După incident şi pârile făcute, Macavei Bota şi Vasile Goia, muntenii, spune documentul, i-au ameninţat că: de bună seamă îi 
omoară dacă va pune mâna pe ei. Vasile Goia îşi ocoleşte casă, nu îndrăzneşte să vină la el nici provizorul, noaptea se ascunde ici 
colo împreună cu soţia. 

După ce se mai liniştesc mulțimile, Vasile Goia trece la vechile îndeletniciri. Odată, ducându-se la Câmpeni, subprefectul Ineze îl 
dojeni că s-a lăsat pe lene şi-l ameninţă că-l va schimba. Goia se înapoie la Vidra şi făcu fel de fel de planuri cum să pună mâna pe 
Horea. Îşi frământă creierul câteva zile până ajunse la hotărârea: Dacă Horea aude că nevasta sa a fost arestată şi mai ales dacă se 
va zvoni că Ilina va fi osândiră la moarte, te pomeneşti că va alerga să-şi scape nevasta; socoteală pe care nu şovăi a şi-o împlini. 
Vasile Goia şi-a dat seama că Horea aude de soţia sa şi fără îndoială va veni să o elibereze. Iar dacă va veni îl va prinde de viu. 
Pentru a-l prinde ceru de la Câmpeni 10 jăndari pe care-i ascunse în casa sa, unde era primăria şi lemniţa. 

În ziua următoare începu seria torturilor. Prima tortură pentru aflarea complicilor se sfârşi cu leşinarea Ilinei. Îi prinse degetul cel 
mare de la mâna dreaptă între două scânduri, legase scândurile cu o coardă, vârâse un lemn între scânduri şi coardă şi începu să 
învârtească. Scândurile se strângeau mai tare până striviră degetul Ilinei. Scena se desfăşură la primărie, în faţa a 10 iobagi pe care 
Vasile Goia ştiuse să-i aţâţe împotriva ei. Chinuirea Ilinei ţinu până ce osul începu să plesnească. Atunci soţia lui Horea nu mai putu 
răbda şi leşină. Între timp, prietenii lui Horea începură să-l caute pe primul căpitan peste tot locul. Oamenii se repeziră spre Câmpeni 
iar alţii spre Blăjeni. Aceasta se petrecu într-o zi de joi, 4 noiembrie 1784, tocmai când Horea se pregătea să pornească spre Câmpeni. 
De ce făcea toate acestea Vasile Goia? Ca să se răzbune pe Horea şi ca să-l prindă. Pentru că Pavel Bocu adună oameni în casa lui 
Gligor Gliga le-a strigat în gura mare: „Horea cu ceilalți soți din Râul Mare să vesteşte că dacă nu aruncaţi din judecie pe Vasile 
Goia, nu veţi putea aştepta nicio rezoluţie la cele cerute”. 

A doua zi, de dimineaţă Ilina fu dusă la primărie pentru a mai fi torturată. Când primarul se pregătea să înceapă neomenoasa chinuire, 
călăii îi legară Ilinei piciorul drept între două bucăţi de scânduri. 

Ştiindu-i pe jăndari în casa sa ascunşi, Vasile Goia se simţea tare. Când deschise fereastra să-i strige, zări curtea plină de iobagi 
înarmaţi cu securi, coase, cu furci, unii chiar cu câte o armă veche căpătată şi păstrată cu sfinţenie. Ticălosului de primar îi pieri 
graiul când văzu atâta lume adunată. 

Dar să lăsăm documentele istorice să vorbească mai departe: „La Vidra, după câteva ceasuri, Horea şi Cloşca apărură împreună cu 
ortacii: ţăranii ridicaţi loviră crunt înainte de toate pe fostul jude Vasile Goia. Legat, îl aruncaseră de pe stânca numită Piatra în 
prăpastie şi-i prădară casa şi averea. Mai prădară, după lista pagubelor, cum s-au parcurs, pe încă 12 juzi sau foşti juzi domneşti, 
crâşmari domneşti sau pe alţii”. 

Inventarul averii rămase de pe urma lui Vasile Goia, cel ucis, ni-l arată bine situat: 10 găleţe şi trei mierţe arător, 31 care fânaţ, 2 
boi jug (restul vitelor duse de răsculați), casă cu boltitură de piatră, cu 2 grajduri, cu „casă” de copt, cu pomi fructiferi de 300 florini, 
5 mori (evaluate la 400, 210, 600, 300, 140 florini). Evaluarea averii se ridică la un total de 3675 florini. 

Poporul ce venise afară aştepta să se hotărască asupra sfârşitului lui Vasile Goia. Din pieptul celor adunaţi se auzi: „Să-l aruncăm 
vârcolacilor pe primarul trădător!”. Cineva din mulțime strigă să fie dus la Piatra Albă. Aceasta era o prăpastie, ca multe altele din 
Munţii Apuseni, situată la câțiva kilometri de sat şi are o particularitate cunoscută de oamenii locului: când razele lunii cădeau 
tocmai în prăpastie, picăturile de apă de pe stâncile din vale luceau cu o lumină verzuie. Aceste picături strălucitoare ei le-au numit 
vârcolaci. 

Între timp convoiul se mări pe drum cu alţi oameni din sat. Sus, pe stâncă, Vasile Goia, fu legat de un copac. Toţi cei care avuseseră 
de suferit de pe urma lui se perindaseră prin faţă, aruncându-i mârşăviile şi nelegiuirile făcute. După ce toţi îi aduseră învinuirile, 
Vasile Goia fu dezlegat şi dus la marginea prăpastiei. Era mai mult decât mort şi în loc de rugăciune bâigui câteva cuvinte neînţelese. 
Voinicul de lângă el îi făcu vânt trădătorului. Vasile Goia scoase un țipăt de cumplită groază şi zbură de pe stâncă în prăpastie. O 
izbitură năprasnică arătă că trădătorul îşi primise pedeapsa pe care o meritase. Astfel la venirea sa în Vidra, Horea nu mai avu pe 
cine să pedepsească. O luă pe Ilinca, se duse la Albac, de aici îl luă şi pe Luca, fiul său mai mic, şi-i duse într-un loc cunoscut numai 
de prietenii săi, ca să fie în siguranţă până la sfârşitul răscoalei. Pe urmă, cu ceata sa de moți porni spre Câmpeni iar de aici spre 
Abrud... 


TABELUL CĂPITANILOR LOCALI AI RĂSCOALEI DE LA 1784 A LUI HOREA, CLOȘCA ŞI CRIŞAN 


Gheorghe a lui Nistor din Albac 

Preotul Gheorghiţă Nicola din Albac 

Florea Juncu Nicola din Râul Mare 

Nuţu Todea al lui Ţilă, din Râul Mare 

Teodor Lazăr din Râul Mare 

Ion Vârtan (numit de Horea) din Ponorel 

Ilie Bursu, din Ponorel 

. Filip Drăgoiu din Ponorel 

Ursu Şoldeş din Secătura 

10. Nicolae Pleşa din Scărişoara 

11. Vasile Giurgiu din Scărişoara 

12. Nicolae Tafe din Scărişoara 

13. Igă Crângul din Scărişoara 

14. Petru Goia (numit şi jurat de Horea) din Vidra 
15. Iacob Todea (numit şi jurat de Horea) din Vidra 
16. Toma Gligor (numit şi jurat de Horea) din Vidra 
17. Pavel Bocu (numit şi jurat de Horea) din Vidra 
18. Tulia Nicolae (numit şi jurat de Horea) din Vidra 
19. Petru Nicola (numit şi jurat de Horea) din Vidra 
20. Teodor Berindei din Câmpeni (numit de Horea) 
21. Teodor Scoică din Câmpeni (numit de Horea) 
22. Avram Nariţa din Sohodol (numit de Horea) 
23. loan Culda din Sohodol (numit de Horea) 

24. loan lobagiu din Bistra (numit de Horea) 

25. Teodor Caturu din Bistra (numit de Horea) 

26. Rostie Floria din Bistra (numit de Horea) 

27. Petru Oidă Țică din Bistra (numit de Horea) 

28. Ilie Sântu din Vârşi 

29. Toma Petruţă din Muşca, întărit de Horea 

30. David Onu Surdu din Muşca 

31. Samuil Marţi, nobil din Abrud 

32. Ioan Biro din Roşia 

33. Vasile Bodoroiu din Baia de Arieş 

34. Teodor Faur din Baia de Arieş 

35. Vasile Todor din Baia de Arieş 

36. lonaş Mămăligă din Mogoş, numit de Horea 

37. Ilie Ştefu din Mogoş, numit de Horea 

38. Iacob Giurca din Mogoş, numit de Horea 

39. Savu Trifu din Mogoş, numit de Horea 


c-ai 2 nat E anii zarit TODS 


© 


Căpitani aleşi de popor: 

40. Vasile Marian din Mogoş 

41. Onu Barbudin din Mogoş 

42. Nicolae Barbu din Mogoş 

43. Onuţ Ungureanu din Mogoş 

44. Ioan Timariu din Mogoş 

45. Vasile Jinariu din Mogoş 

46. Lula Bârfe din Mogoş 

47. Gavrilă Bârfe din Mogoş 

48. Sântion Marian din Mogoş 

49. Ioan Chirilă din Mogoş 

50. Ionuț Dandea din Bucium 

51. Nicola Forde din Ponor 

52. Solomon Ispas din Vulpăr 

53. Ioan Muntean din Vulpăr 

54. Drăgoiu Rotea din Cârna 

55. Ionel Săcăreanu din Cârna 

56. Serafim Goanţă din Cârna 

57. Ionașcu din Vințu de Jos 

58. Burdaş din Cricău (afirmativ de naţionalitate maghiară) 
59. Simion Bogolia din Sălciua, comitatul Cluj 
60. loan Bercla din Sălciua, comitatul Cluj 
61. Ioan Iârai din sângeorgiul Trăscăului 


62. Gheorghe Nicula din Vale 
63. Simion Ferenţ din Vale 


Numiţi de Crişan, G. Marcu şi T. Berna, fiind cei mai mari căpitani ai Zarandului după Crişan: 
64. Gheorghe Marcu din Criscior, districtul Zarandului 
65. Toma Berna din Vaca 

66. loan Faur din Tomnaticu 

67. Vasile Zgârciu din Sălişte- Abrud 

68. Ilie Dâncuţ din Ociu 

69. Micula (Niculae) Bibarţ din Blăjeni 

70. Gheorghe Adam din Crişcior 

71. Popa Costin din Criscior, ales de popor 

72. loan Lucaci din Zam, comitatul Arad 

73. loan Lupeciu din Petriş, comitatul Arad 

74. loan Manu din Ilteu 

75. Ursu Ribiţă (Stăniju) din Cerbi 

76. Toma Micula din Sălişte (Zarand) 

77. Gheorghe Brănişcanu din Săvârşin 

78. Ioan Lopedatu din Săvârşin 

79. Tripa Grozavu din Săvârşin 

80. loan Tălmaşu din Săvârşin 

81. Jucu Celnogeanu din Conop 

82. Adam Babă din Baia de Criş 

83. loan Sava din Baia de Criş 

84. Adam Pagu din Baia de Criş, care în timpul răscoalei şi-ar fi luat şi titlul de vicecomite, fiindcă rămăsese comitatul fără 
funcţionari administrativi 

85. loan Golcea din Brad 

86. loan Suciu din Brad 

87. Dănilă Todoranu din Brad 


Căprari săteşti: 

. Iacob Topa din Albac 

Anghel al Manciului din Albac 
Anghel al lui Țilaş din Albac 

Ispas Galdău din Râul Mare 
Gheorghe al lui Costin din Secătura 
Gheorghe al lui Cormeş din Secătura 
Bunu Corcheș din Secătura 

. Ion Bădău din Secătura 

Ursu Uibar din Vidra, jurat de Horea 
10. Petru Vesa din Câmpeni 

11. Lupu Dehelean din Câmpeni 

Numiţi de Cloşca: 

12. Simion Mămăligă din Mogoş 
13. Ioan Miclea din Mogoş 

14. Ioan Sularu din Mogoş 

15. Onu Sularu din Mogoş 

16. loan Bogdan din Mogoş 

17. Ioan Țiuşanu din Mogoş 


Recunoscuţi de popor: 
18. Pavel Teiuşanu din Mogoş 
19. Chirilă Suciu (Toader) din Mogoş 


Numiţi de Horea: 

20. Ignat Damian din Muşca 
21. Petruţiu Macavei din Muşca 
22. Văsii Gavrilă din Muşca 


Numiţi şi juraţi de Horea: 

23. Sântion Pavenu din Muntele Gircuţa 
24. Onu Pavenu din Muntele Gircuţa 
25. Petru Neagu din Muntele Gircuţa 
26. Lupu Roncea din Brezeşti 

27. Ursu Roncea din Brezeşti 


28. Ioan Vancu din Halaliş 
29. Alexe Tănase din Petriş 


O SCRISOARE A CĂLĂULUI MARTIRILOR HOREA, CLOȘCA ŞI CRIŞAN 


„Câte sate româneşti, atâţia Horea sunt în Ardeal”. 
(Din memoriul nobilimii Comitatului Cluj către Împăratul Iosif al II-lea) 


Spaima care a cuprins nobilimea maghiară din Transilvania în timpul răscoalei condusă de Horea, Cloşca şi Crişan se poate constata 
din memoriile trimise împăratului, în semn de protest, de către nobilimea Comitatelor Hunedoara, Alba şi Cluj precum şi de către 
guvernatorul Transilvaniei, baronul Brukenthal. 

Din raţiuni de stat împăratul Iosif al II-lea, cunoscând dorinţa de răzbunare a nobilimii ardelene împotriva ţăranilor români răsculați, 
a nesocotit toate legile medievale ale principatului şi a numit peste autoritatea gubernului şi a comitatelor o comisie centrală, condusă 
de contele Iankovitsch, pentru anchetarea şi pedepsirea capilor răscoalei. Comisia avea mandat expres, dat de împărat la 10 ianuarie 
1785, să oprească toate condamnările la moarte şi execuțiile care priveau pe ţăranii răsculați aflaţi în închisorile comitatelor şi ale 
oraşelor Transilvaniei. A ordonat comitatelor să supună toate sentinţele de condamnare la moarte asupra răsculaților, aprobării 
împăratului, care însă nu le-a validat niciodată. Din această cauză nobilimea comitatelor a protestat vehement, atât verbal, cât şi prin 
ample memorii adresate curţii de la Viena în care românii din Trasnsilvania au fost înfieraţi ca duşmani feroci şi răufăcători, dornici 
să nimicească nobilimea şi să pericliteze siguranţa principatului. Printre altele au propus să fie nimicite toate satele răsfirate în munţii 
Apuseni şi toţi românii să fie concentrați în satele din vale unde să poată fi în permanentă supravegheați. 

Contele Iankovitsch n-a ţinut seama de niciun protest şi nu a acceptat participarea la ancheta conducătorilor răscoalei a nici unui 
reprezentant al nobilimii şi gubernului Transilvaniei. 

Din punct de vedere juridic lui Horea, Cloşca şi Crişan nu li s-a făcut un proces autentic, totul reducându-se la o anchetă şi 
condamnare. 

Ca să-i poată executa cu cea mai aspră pedeapsă prevăzută de Codul Terezian, la articolul 62, care prevedea pentru răsculați pedeapsa 
cu moartea prin spânzurătoare, li s-a adăugat şi articolul 90, pentru tâlhărie, ca să poată fi executaţi prin zdrobirea corpului cu roata. 
Execuţia s-a făcut în mod public la 28 februarie 1785 pe Dealul Furcilor din Alba Iulia şi s-a desfăşurat conform dispoziţiilor 
împăratului: „să se dea un exemplu răsunător şi să fie purtaţi prin locurile unde au comis mari ticăloşii... să fie arătaţi ca o pildă 
înspăimântătoare poporului de rând...” apoi să fie executaţi public într-un loc important unde să fie aduşi cu forţa câte şase oameni 
din fiecare sat, trei bătrâni şi trei tineri, din comitatele Alba, Hunedoara, Cluj şi Arad. Au asistat astfel al execuţie peste 4.000 de 
ţărani iobagi români din toate satele răsculate. 

Din relatările profesorului Iosif Garbi, ca şi din alte mărturii, se ştie că şi asupra corpului lui Crişan, care s-a sinucis în închisoare, 
s-a aplicat sentinţa, fiind tăiat în patru bucăţi şi expus la Cărpiniş, Abrud, Bucium şi Mihăileni. 

În dimineaţa zilei de 28 februarie 1785, în două care separate, păziţi de unităţi de cavalerie şi infanterie au fost duşi la locul 
supliciului, Horea şi Cloşca, Erau însoţiţi, ca să-i îmbărbăteze şi să le dea o ultimă alinare sufletească de către preotul Raţiu de la 
biserica ortodocşilor din Maierii Bălgradului. Cloşca a primit circa 20 de lovituri, în timp ce Horea a fost legat şi ţinut de ucenicii 
călăului. Horea a primit patru lovituri zdrobindu-i-se membrele inferioare, apoi din porunca Domnului Eckard, membru al comisiei 
imperiale, i s-au dat alte 8-9 lovituri în jurul inimii până ce şi-a dat sufletul. 

Datorită rivalităţii care s-a creat între Comisia Imperială şi nobilimea Comitatului şi a oraşului Alba Iulia, după execuţie, călăului 
nu i s-a plătit onorarul promis. Din această situaţie a rezultat o scrisoarea a călăului adresată judelui oraşului Alba Iulia prin care 
cere să fie plătit pentru îndeplinirea atribuţiilor. Călăul se numea Grancea Rakoczy, avea nume de principe, şi era locuitor al oraşului 
Alba Iulia. 

Nu era un fapt neobişnuit în evul mediu ca oraşele mai importante să aibă, pe lângă funcţionarii obişnuiţi şi funcţia de călău. Atunci 
pedeapsa capitală se aplică foarte des pentru fapte minore. De exemplu, pentru orice furt care depăşea valoarea de 20 de florini, 
făptaşul era condamnat la moarte, deşi valoarea pagubei echivala cu o junincă sau 5-6 oi. 

Călăul era în evul mediu un slujbaş al statului şi trebuia să-şi facă meseria. Precum un actor el trebuia să mimeze, să prelungească 
agonia şi chinurile condamnatului inventând diferite procedee de execuţie spre deliciul şi satisfacția spectatorilor şi a stăpânilor lui. 
Publicul era doritor de senzaţii tari şi aceasta se confirmă prin faptul că în timpul execuţiei lui Horea câţiva nobili unguri au protestat 
vehement pentru faptul că acesta a fost ucis prea repede. 

Meseria de călău era grea şi de cele mai multe ori se moştenea din tată în fiu. Călăul trebuia să cunoască unele noţiuni de anatomie, 
să ştie unde să lovească puternic şi anume în părţile sensibile ale corpului, cum să taie dintr-o lovitură capul condamnatului şi să 
despice corpul în bucăţi. De asemenea trebuia să aibă o bună condiţie fizică, o psihologie aparte, ca să poată finaliza lucrarea. 

În evul mediu, călăul se bucura de apreciere şi favoruri speciale. Avea dreptul să poarte sabie lată, ca și nobilii, şi mantie roşie, ca 
semn distinctiv. 

Călăul oraşului Alba Iulia, Grancea Rakoczy, nu s-a bucurat de onoruri şi de o situaţie materială deosebită. În conscripția cetăţii din 
anul 1804 este atestată o casă modestă a călăului oraşului, situată în glacisul cetăţii, aproximativ în zona actualei străzi Vasile 
Alecsandri. Nu i se dă numele ocupantului casei, dar probabil că mai trăia încă cel din 1785. Casa era proprietatea oraşului şi i se 
atribuia celui care îndeplinea funcţia de călău. 

Scrisoarea a fost redactată în limba maghiară de vreun slujbaş al oraşului în luna aprilie 1785, fiind adresată judelui oraşului Alba 
Iulia cu rugămintea de a i se plăti suma promisă pentru execuţia celor trei căpitani şi ai altor 11 răsculați în cursul lunii decembrie 
1784, printre care şi Ursu Uibariu, cel de-al patrulea conducător al răscoalei, care s-a substituit lui Cloşca în timpul tratativelor şi 
încheierii armistiţiului de la Tibru cu căpitanul Schultz. Conţinutul scrisorii este următorul: 


„E ştiut că în răscoala trecută mulți din corifeii Românilor au fost osândiți şi a trebuit să-i execut după poruncă. 
Eram tocmit pentru execuţii tocmai atunci la Sebeş, dar am fost oprit de Nobilul Comitet pentru osândiţii de aici, 
îmi poruncise să nu mă mişc nicăieri din loc, căci vor fi mulți de executat. A trebuit deci să-mi las câştigul de 
acolo, am şi scrisoare despre asta, ca să nu fie nicio întârziere din vina mea. Dar, deşi am executat aici pe corifeii 
cei mari, pe mulți tovarăşi de-ai lor, întocmai cum cerea sentinţa şi am cărat împreună cu ucenicii mei în patru 


părți trupurile lor tăiate în bucăţi, după poruncă, am cerut şi am umblat în zadar pe la slujbaşii comitatului pentru 
plata ostenelii mele. Rog deci pe Cinstitul şi Nobilul Jude să-mi îndrepte plângerea acolo unde crede că voi putea 
dobândi răsplata trudei mele, căci acesta este meşteşugul meu obişnuit şi învăţat şi dacă în acesta sufăr vreo 
scădere, nu-mi pot ţine nici eu viaţa... În nădejdea plătii în am încărcat şi eu cu mai multe datorii. Aşteptând 
această dreaptă mângâiere rămân al Domnului Jude şi al Cinstitului şi Nobilului Magistrat, săracă, supusă şi 
credincioasă slugă. 


GRANCEA RAKOCZY, 
Călăul Albei-lulii” 


Din conţinutul scrisorii reiese că după execuţia lui Horia, Cloşca şi Crişan, Comisia Imperială şi-a făcut bagajele şi a plecat. 
Comitatul Alba, care l-a reţinut pe călău la Alba Iulia, deşi era angajat la Sebeş pentru alte execuţii, i-a refuzat cererea de a fi plătit 
pentru execuțiile de la Alba Iulia, motivând că el şi-a îndeplinit datoria în conformitate cu sentinţele. Roagă în continuare pe judele 
oraşului să-i plătească sau să-i îndrepte cererea acolo unde poate dobândi „răsplata trudei mele” ca să-şi poată duce şi el viața. 
Judele oraşului i-a respins cererea, ca şi comitatul, argumentând că nu ei l-au angajat, ci ţara care trebuie să-i plătească, făcând aluzie 
la împărat. În cele din urmă cererea lui a ajuns la Gubernul Transilvaniei de la Sibiu care i-a plătit suma de 51 de florini, câte şase 
de cap, pentru Horea, Cloşca şi Crişan şi câte trei pentru execuţia cu roata, tragerea în ţeapă, fripţi în frigare, spânzurați şi decapitaţi 
a celor 11 ţărani răsculați, prinşi în lunile noiembrie şi decembrie 1784 şi care s-au aflat în închisorile de Aiud şi Alba Iulia. 
Datorită scrisorii călăului, precum şi a altor mărturii documentare putem cunoaşte mai bine personalităţile situate în vârful piramidei 
feudale, de la împărat, nobilime şi până la cel care a zdrobit cu roata, participanţi cu toţii la episodul sângeros al execuţiei căpitanilor 
eroi şi a altor sute de iobagi implicaţi în răscoală. 

Sacrificiul lor suprem îl venerăm şi îl comemorăm în fiecare an la locul supliciului de la Alba Iulia. 


PROTOPOPUL NICOLAE RAȚIU. 
DUHOVNICUL EROILOR MARTIRI HORIA, CLOŞCA ȘI CRIŞAN 


Protopopul Nicolae Raţiu a fost duhovnicul eroilor martiri pentru neam şi credinţa Horia, Cloşca şi Crişan, pe care i-a spovedit şi 
cuminicat înainte de a fi zdrobiţi cu roata. Tot atunci, protopopul a scris testamentul lui Horea şi a asistat la execuţia lor, la data de 
28 februarie 1785 pe Dealul Furcilor din Alba Iulia unde au fost zdrobiţi cu roata din ordinul Curţii Imperiale a Habsburgilor. 
Protopopul ortodox al Bălgradului, Nicolae Raţiu, fiind în preajma eroilor, le-a întărit curajul condamnaților martiri în faţa cumplitei 
morţi care-i aştepta. 

Sărutându-l pe obraz pe Horea, de despărțire, protopopul Nicolae Raţiu i-a zis: „Prin mine te săruta un neam întreg”. Când a văzut 
în ce chinuri groaznice îl omoară pe Horea, protopopul a leşinat şi astfel s-a încheiat o dramă sângeroasă a neamului românesc din 
Transilvania. Protopopul Nicolae Raţiu a fost ctitorul celor două biserici ortodoxe construite în sec. XVIII-lea în Alba Iulia, biserica 
Buna Vestire din centrul oraşului între anii 1783-1787, după care a construit biserica ortodoxă din cartierul Maieri în anul 1795, cu 
hramul „Sfânta Treime”. 

Toate acestea s-au petrecut determinat de faptul ca primul episcop greco-catolic Anastasie Anghel, cu sprijinul autorităţilor 
habsburgice, care deşi erau la începutul stăpânirii în Transilvania, au izgonit pe credincioşii ortodocşi din cele două biserici 
româneşti existente la data respectiva în Alba Iulia şi timp de 86 ani, au rămas fără lăcaş creştin pentru închinăciune. 


HOREA, CLOŞCA ŞI CRIŞAN, MARTIRI AI NEAMULUI ROMÂNESC. 
DOUĂ SECOLE ANI DE LA RĂSCOALĂ 


Poporul nostru a aşezat pe Horea, Cloşca şi Crişan în panteonul naţional al marilor luptători pentru libertate şi unitate naţională. Prin 
marele seism social dezlănţuit de ei, cu mai bine de 200 ani în urmă, românii din Transilvania şi-au făcut cunoscute lumii dorinţele 
şi năzuinţele de veacuri de a trăi în libertate şi unitate, afirmându-se ca o naţiune închegată, capabilă să-şi cucerească prin forţe 
proprii, drepturile răpite de stăpânirile străine. 

Marea Răscoală condusă de Horea, Cloşca şi Crişan marchează intrarea poporului român în epoca modernă, prin trezirea conştiinţei 
naţionale, contribuind la sfărmarea orânduirii feudale şi a anunţat, pe plan european, alături de alte mişcări sociale şi naţionale Marea 
Revoluţie Franceză. Horea, Cloşca şi Crişan au devenit mari personalităţi ale luptei popoarelor din Europa împotriva vechilor stări 
de lucruri din societatea feudală, vizând în primul rând desfiinţarea servituţii personale precum şi începutul luptei pentru închegarea 
statelor naţionale. Ei au contribuit decisiv la cristalizarea, pe plan social şi naţional, a primului program de luptă a românilor din 
Transilvania cunoscut sub denumirea de: „Supplex Libellus Valschorum”. În plină epocă modernă, lupta românilor se baza pe ideea 
dreptului natural şi al naţiunii celei mai vechi şi numeroase din Transilvania, care supportă în întregime sarcinile publice, apără ţara 
şi produce bunurile materiale. Pentru acestea ea trebuie să fie recunoscută cu toate drepturile de a participa în mod direct, prin 
reprezentanţii săi la conducerea acestei ţări româneşti. 

Acest lucru nu era posibil în Transilvania. Această ţară era condusă de o nobilime străină care a menţinut legi draconice emanate în 
decursul întunecatului ev mediu, ca: Tripartitul lui Verbâczi (1514) sau Aprobatele şi Compilatele (sec. XVII), prin a căror conţinut 
națiunea română era considerată tolerată şi exclusă de a participa la conducerea treburilor publice. Această stare de lucruri a fost 
menţinută şi în plină epocă a luminilor de o nobilime, care s-a pretins civilizatoarea Europei de Est, şi în mod paradoxal a întărit şi 
menţinut sistemul aservirii iobăgeşti în vreme ce el a fost desfiinţat, nu numai în tot vestul Europei, dar şi în unele provincii ale 
Imperiului Habsburgic din care făcea parte şi Transilvania. În această situaţie, răscoala condusă de Horea, Cloşca şi Crişan ne apare 
ca un fenomen normal. Ea a izbucnit în Munţii Apuseni, unde relaţiile feudale menținute prin lege şi forță au căpătat un accent grav 
şi datorită lipsei de resurse materiale a oamenilor. Scopul răscoalei vizează în primul rând desfiinţarea iobăgiei, iar în ultimatul dat 
de răsculați cetății Devei răzbat şi revendicări radicale specifice sfârşitului secolului al XVIII-lea între care: împroprietărirea 
ţăranilor şi lichidarea nobilimii ca stare socială dominantă. 

Dacă la început răscoala a cuprins în teritoriul a cinci comitate, tinzând să se extindă în toată Transilvania, în faza a doua nobilimea 
şi trupele imperiale reuşesc să o limiteze şi apoi să o înăbuşe în sânge. Răzbunarea nobilimii a fost pe măsura legilor dezonorante 
ale acestei ţări. Masacrele s-au ţinut lanţ începând cu cetatea Devei şi continuând apoi în temniţele de la Hunedoara, Turda, Cluj, 
Aiud, Alba Iulia şi în fiecare sat în parte. Numai prin intervenţia împăratului Iosif al II-lea, prin reprezentantul său contele 
Iankovitch, ea a putut fi limitată. 

Celor trei căpitani li s-a rezervat chiar de către împărat o soartă tragică: „să se dea un exemplu răsunător şi să fie purtaţi în lanţuri 
prin locurile unde au comis cele mai mari sălbătăcii pentru a fi arătaţi poporului de rând... şi apoi să fie executaţi într-un chip 
spectacular într-o localitate importantă unde să se poată strânge cât mai mulţi supuşi”, aşa prevedea ordinul adresat de Iosif al II-lea 
contelui Iankovitch. Acel loc a fost Alba Iulia, unde acum 219 ani, la 28 februarie 1785 Horea şi Cloşca au fost zdrobiţi cu roata. 
Prinşi prin trădare la 27 decembrie 1784, Horia şi Cloşca, mai apoi Crişan, la 30 ianuarie 1785, au fost escortaţi şi închişi în cetatea 
Alba Iulia. Deţinuţii sub strictă pază militară, în celule separate: Horea la Poarta a III-a a cetăşii, Cloşca la Poarta a IV-a, iar Crişan 
în corpul principal de gardă, o clădire ce se afla în incinta Catedralei Ortodoxe, urmau să compară într-un simulacru de proces. Nu 
a fost niciun proces ci doar o anchetă în urma căreia s-a dat o condomnare. Ancheta a început la 26 ianuarie 1785 în clădirea 
Judecătoriei de ocol, aflată în interiorul cetăţii pe locul unde astăzi se află un teren de sport provizoriu. În vederea probării faptelor, 
au fost aduşi 26 martori iar în închisorile din Alba Iulia se mai aflau încă 120 de căpitani şi iobagi între aceia care s-au remarcat în 
timpul răscoalei, dintre aceştia 36 au fost condamnaţi la moarte. Lui Horea i s-au pus 118 întrebări, lui Cloşca 134 întrebări iar lui 
Crişan 47 întrebări. În faţa anchetatorilor, Horea s-a comportat mai sigur, Cloşca a fost mai ezitant, dar amândoi au adoptat aceeaşi 
atitudine negând sistematic acuzaţiile, ceea ce denotă că ei şi-au stabilit o tactică comună. Crişan în schimb a răspuns clar şi răspicat 
la toate întrebările având îndrăzneala să acuze tirania nobilimii şi munca istovitoare pe care iobagii trebuia s-o presteze toată 
săptămâna pe domeniile nobililor, «de la o duminică la alta, fără a primi o bucată de pâine”, ceea ce i-a determinat să se ridice la 
luptă. Înţelegând, într-un fel sau altul, că Horea şi Cloşca, camarazii săi de înalte idealuri, n-au mărturisit nimic, Crişan a avut tăria 
extraordinară de a se strangula în închisoare, spre stupefacția comisiei de anchetă şi spre mânia neînduplecată a nobilimii. 
Considerând încheiată procedura, la 26 februarie 1785, contele Iankovitch, după relatările martorilor oculari din Alba Iulia, 
profesorul Iosif Gabri şi Johann Metz, Horea şi Cloşca au fost aduşi în faţa gărzii principale unde li s-a citit sentinţa în limba germană 
fiind tradusă în limba română de domnul Eckard translator contelui lankovitch. 

În conformitate cu articolul 62 din Codul teresian, cei vinovaţi de rebeliune erau executaţi prin decapitare, dar, pentru a da execuţiei 
un cadru spectacular, cu scop de intimidare a celor prezenţi, contele a adăugat la sentinţă şi articolul 90, referitor la tâlhărie şi astfel 
au putut fi executaţi prin zdrobire cu roata. 

În ziua de 28 februarie, orele 9.00, a început procesiunea execuţiei. Horea şi Cloşca au fost transportaţi în două care separate, având 
alături până în momentul execuţiei pe preotul Raţiu din Maierii Bălgradului care a încercat să le aline suferinţele. Procesiunea era 
încadrată de un escadron de cavalerie de Toscana şi aproximativ de 300 de pedestraşi şi husari. Pe Dealul Furcilor, în jurul 
podiumului amenajat, au fost aduşi cu forţa între 2.500-3.000 de iobagi români, câte trei tineri şi trei bătrâni, din peste 400 de sate 
din cele patru comitate apropiate, unde s-au desfăşurat principalele evenimente ale răscoalei. 

Execuţia s-a desfăşurat după un ritual dinainte stabilit. Mai întâi a fost executat Cloşca care a primit 20 de lovituri, după Gabri, în 
timp ce Horea asista în picioare. A urmat Horea, căreia i-au dat 4 lovituri prin care i-au zdrobit picioarele, dar acelaşi domn Eckard 
a dat poruncă călăului, un ţigan cu nume de principe, Grancea Racokzi din Alba Iulia, să-i zdrobească pieptul şi după alte 8-9 lovituri 
şi-a dat sufletul. Conform sentinţei, organele interne au fost îngropate pe Dealul Furcilor din Alba Iulia, iar corpurile le-au fost tăiate 
în 4 părţi şi puse în ţeapă în cele mai importante localităţi din comitatele Alba şi Hunedoara pentru intimidarea poporului. Corpul 
lui Crişan a fost tratat în aceeaşi manieră. 


Nu ştim dacă execuţia şi-a făcut efectul asupra celor prezenţi dar în timpul Revoluţiei de la 1848, Horea devenise un exemplu şi un 
simbol al sacrificiului suprem pentru idealul naţiunii române din Transilvania. 

Contemporanii au fost impresionați de faptul cum Horea şi Cloşca au primit moartea de martiri înscriind una din cele mai strălucite 
pagini din istoria naţiunii noastre. 

Prin jertfa lor şi a miilor de iobagi români, adusă pe altarul luptei de eliberare socială şi naţională, au contribuit la cucerirea libertăţii 
şi la făurirea unităţii poporului român. Prin ei, oraşul Alba Iulia, alături de marele simbol al luptelor pentru unitate națională, primeşte 
şi nimbul marilor suferinţe îndurate de poporul nostru pentru împlinirea aceluiaşi mare ideal. 


„MOȚII IARTĂ, DAR NU UITĂ BARBARIILE ISTORIEI” 


„Voi, munţilor mândri, moşnegi cununaţi 
Cu stelele bolţii albastre 

În leagănul vostru de codri şi stânci 
Dorm toate poveştile noastre”. 
Octavian Goga 


Răscoala din 1784-1785 condusă de Horea, Cloşca şi Crişan este caracterizată ca o mişcare ţărănească. Toţi participanţii la răscoală 
au fost ţărani. Țăranii erau şi minerii, ţărani erau şi preoţii. Niciun intelectual, nicio prezenţă „superioară” „politică” nu s-au 
remarcat. Capii răscoalei sunt ţăranii şi nu depăşesc cu nimic marginile fireşti nici ca îmbrăcăminte, nici ca mentalitate, iar din punct 
de vedere social erau iobagi sau jeleri. Ei, capii nu sunt superiori mulțimilor, a cetelor, ei sunt inimile acestora, ei însufleţesc, ei nu 
conduc decât prin prestanţa proprie şi participare activă. 

După înăbuşirea răscoalei încep represiunile. Pe lângă execuţii, una din pedepse a fost deportarea. Această măsură a fost luată de 
însuşi împăratul de la Viena. În 1785 un anume Grigore Kesszey, dregător al comitatului, s-a plâns cancelariei că a fost maltratat de 
răsculații români şi cere să i se dea o funcţie mai uşoară sau o pensie ca să poată trăi. Cancelaria propune măsuri de ajutor dar şi de 
mutare, în Banat sau altundeva, a ţăranilor care l-au maltratat şi care au rămas nepedepsiţi. 

Rezoluţia împăratului a cuprins o măsură generală şi anume, ca toţi românii care vor fi neîndoios cunoscuţi că au comis maltratări, 
să fie mutaţi cu vitele şi ustensilele lor la regimentul româno-ilirice din Banat în aşa fel ca să nu sufere nicio pagubă şi să nu se facă 
abuz cu transferarea. 

Hotărârea împăratului ajunge la comisarul Mihail Brukental care la 10 decembrie 1785 înaintează o listă cu 94 de persoane din 
satele comitatului Hunedoara şi al Zarandului şi notează că în comitatele Alba şi Cluj ar mai trebui transferați vreo douăzeci. Pe cei 
din Ținutul Hațegului propune să nu fie transferați în Banat, căci ar fi prea aproape de casă, ci în Croaţia. Toate acestea se transmit 
comandantului graniţei slavono-banatice care răspunde la 14 decembrie 1785 că pe teritoriul regimentului româno-iliric nu pot fi 
aşezate mai mult de 55 de familii şi că pe teritoriul regimentului germano-banatic pot fi plasate 291 de familii. 

Comandamentul general al Transilvaniei şi celelalte organe administrative stabilesc într-o manieră tipic austriacă toate detaliile 
deportării (modul de înştiinţare, locul de adunare, traseul de urmat, modul de hrănire, etc.). 

Din lista celor deportaţi se pot menţiona Popa loan din Bistra, Vasile Zgârciu din Sălişte, Vasile Todor şi Todor Faur din Baia de 
Arieş, Todor Lazăr şi Ispas Gâldău din Râul Mare, Todor Berindei şi Petru Vesa din Câmpeni, Petru Gora, Gligor Toma, Iacob 
Todea din Vidra, Petru Oaida din Bistra şi mulţi alţii. Printre ei figurează şi Ion Nicola Fiul lui Horea, plecat cu soţia cu două perechi 
de desagi. 

Până la intervenţia împăratului, din 10 iulie 1786, de a opri deportările, au fost trimise în Banat peste 160 de familii. Bunurile rămase 
în urma deportării în Banat au fost date rudelor de sânge. Mulţi au fugit încă din primul an. Şpanul domeniului Baia de Arieş, 
Horetsnyi spune într-o scrisoare din 1786 că Ursu Rancea din Brăzeşti care în vara lui 1785, fusese deportat în Banat, în regiunea 
Pancioavei, a fugit şi se ţine ascuns, împreună cu alţii, prin munţii Sălciuei. Din Banat au mai fugit, relatează Intze la 6 septembrie 
1786, Ion Bârlea din Bistra, Costin Trif şi Todor Toader din Râul Mic, Florea Pleşa zis Tulea cu soţia şi Ion Nicula fiul Horea cu 
soţia. Întorcându-se în părţile lor se ascund în munţi. 

La 1 decembrie 1786 provizorul Devai raportează prinderea lui Ion Nicula fiul lui Horea. L-au prins Anghel Todea Tiloş şi Anghel 
Duc Todea lui Toma din dispoziţia judelui dominal Macavei Bota. Ion Nicula, ascultat, mărturiseşte că a fugit din Panciova cu soţia. 
Cum au fugit şi alţii a fugit şi el, îndemnat de Florea Pleşa din Râul Mare şi a trăit lucrând cu ziua la alţii. Au venit cu un paşaport 
avut de Pleşa de la unul care se dusese la lucru cu coasa și în care erau trecuţi doi ingi. Soţia lui se numeşte Văsălina Todea. Întrebat 
în octombrie de provizor dacă vrea să se stabilească în Zlatna, a refuzat, mai ales că aici Fiscul nu are nici intravilan, nici extravilan, 
din care să-şi asigure pentru casă hrană, acestea fiind toate date coloniilor în posesie. Cere să fie lăsat liber să se întoarcă, sub 
chezăşie că se va purta cu credinţă şi cinste, în Râul Mare pe lângă vreun popă de acolo care ar vrea să-l înfieze. Va fi avut urmare 
cererea. Fapt e că nu peste multă vreme, îl găsim iarăşi printre fugari. Problema deportării durează. Fug, sunt prinşi, pedepsiţi, duşi 
iarăşi, fug din nou, sunt iarăşi întorşi. Câţi vor fi rămas acolo, câţi se vor fi întors în anii următori, rămâne de cercetat. Cu siguranţă 
însă printre locuitorii de azi ai Banatului sunt şi urmaşi ai celor deportaţi ca urmare a participării la răscoala lui Horea. 

Astfel se încheie o pagină din istoria sumbră a răscoalei lui Horea, Cloşca şi Crişan şi a celor deportaţi în Câmpia Banatului. Aceştia 
îi vor fi transmis lui Iancu mesajul lui Horea pe care o invoca eroul Revoluţiei de la 1848 ca singurul mijloc de îngenunchere a 
tiranilor: „nu cu vorbe vom obţine noi drepturile noastre ci cu lancea, ca Horea”. 


HOREA, CLOȘCA ŞI CRIŞAN. 
RECEPTAREA RĂSCOALEI DE LA 1784 PRIN INTERMEDIUL RELATĂRII CĂLĂTORILOR STRĂINI 


Răscoala ţăranilor români din Transilvania din 1784 face parte din şirul evenimentelor de importantţă deosebită care s-au bucurat 
de un larg ecou în Europa acelei vremi. Explicaţia unui asemenea fapt nu e greu de găsit: societatea transilvană se găsea spre sfârşitul 
secolului XVIII într-o perioadă de frământări sociale, de ridicări la luptă a ţărănimii aservite, a lucrătorilor de la mine şi ocne, a 
meşteşugarilor din oraşe, a românilor transilvăneni pentru drepturi politice şi naţionale. Răscoala de la 1784 pusese cu acuitate, prin 
programul, intensitatea şi urmările ei, înlăturarea învechitelor rânduieli feudale, a întregului edificiu feudal, chiar dacă nu au fost 
întrezărite forme concrete de organizare a societăţii pentru viitor. 

Răscoala lui Horea făcea parte din şirul marilor răscoale ţărăneşti din centrul şi răsăritul Europei, fiind înseriată de contemporani 
după cele din Boemia şi Rusia, ultima condusă de Emilian Pugaciov, cu care este comparat Horea de presa Europeană de la începutul 
anului 1785. Această mişcare socială a intrat în atenţia diplomaţiei europene, interesată tot mai mult de spaţiul sud-est European. 
Astfel diplomaţia Europeană a luat act în chip definitiv de problematica naţională şi socială a românilor din Transilvania. S-a 
conturat în planul diplomaţiei europene o atitudine de smpatie faţă de soarta şi viitorul românilor din Transilvania. 

Răsunetul răscoalei lui Horea în străinătate s-a propagat cu repeziciune pe arii geografice şi social-politice întinse. Sfârşitul anului 
1784 şi prima jumătate a celui următor fiind tocmai perioada de maxima lui difuziune. Răscoala primea o semnificaţie Europeană 
fiind încadrată de evenimente mai mari şi semnificative din Europa, care îşi lăsau amprenta lor asupra evoluţiei istorice generale. 
„Acest fel de mişcări, fiind o boală simptomatică a societăţii veacului XVIII, erau urmărite, oriunde se iveau, cu deosebit interes de 
lumea apuseană!”. Dar ecourile în străinătate ale răscoalei nu se sting niciun timp; ele persistă, continuând să dea naştere unor texte 
diferite cu subiecte din răscoală. Evenimentul transilvănean rămâne present în presa vremii, în diferite lucrări de interes şi circulaţie 
Europeană la sfârşitul secolului XVIII şi începutul celui următor, deci mult după sfârşitul răscoalei. Opinia publică Europeană lua 
prin mijlocirea presei cunoştinţă de evenimentul din Transilvania, de dimensiunile şi semnificaţia lui. Broşuri, tipărituri, pamflete 
europene preiau şi sistematizează informaţia de presă, adăugând un plus de comentariu şi multiplică informaţia referitoare la răscoala 
oferită Europei. 

Ecoul răscoalei s-a perpetuat în timp datorită mai multor factori care au acţionat simultan sau succesiv. Elementul de noutate îl 
constituie călătorii străini, în trecere prin Transilvania, care rețin lucruri referitoare la Răscoală, descriu locuri cuprinse în 1784 de 
flăcările răscoalei şi episoade despre răscoală care se relatau încă şi după anul 1800. Călătorii străini înşişi sunt preocupaţi de a călca 
prin locurile răscoalei, de a afla cât mai multe date despre ea, pe care le includ apoi în relatările lor de călătorie tipărite şi citiţi în 
Europa de la sfârşitul veacului XVIII şi începutul celui următor. 

Răscoala de la 1784 a rămas o prezenţă vie în societatea transilvăneană mult timp după ce a fost înăbuşită, prezenţă înregistrată de 
către călătorii străini din Transilvania. 

Printre cele dinâi relatări străine de călătorie amintim lucrarea lui Baltazar Hacquct, naturalist austriac, care a vizitat Transilvania 
în 1765, 1788, 1789, 1790. Însemnările despre Transilvania le publică în 1790 şi în 1791 în lucrarea „Călătorie în Alpi nordici”. 
Descriind situaţia românilor din Transilvania autorul admite ridicarea țăranilor români împotriva jugului la care sunt supuşi. 

„Un om care se găseşte asemenea stare, nu e firesc oare să se gândească la toate mijloacele cu putinţă pentru a-şi lepăda jugul cu 
neputinţă de îndurat?... Românul a fost împins la disperare şi răzbunare prin disprețul cu care a fost tratat, după cum aveam proaspăt 
în minte exemplul horiadei”. 

Acţiunea de la 1484 apare astfel, pe deplin înţeleasă, este încadrată de Hacquet în şirul altor asemenea ridicări ale europenilor. 
„Națiunea română îşi are, şi ca mulţime şi ca dreaptă stăpânire a ţării Transilvaniei meritele sale”. Călătorul austriac dovedeşte o 
largă înţelegere a cauzei românilor răsculați, o reală simpatie faţă de românii transilvăneni în general. 

După răscoală e cunoscută călătoria lui Jenne Lebprecht, al cărui jurnal a apărut la Pesta în 1788 şi în 1790 la Viena, Franckfurt şi 
Leipzig. Menţiona printre altele că la Deva a fost expus capul rebelului Cloşca. Un alt călător Cristoph Seipp în volumul de călătorii 
publicat în 1793 la Frankfurt şi Leipzig înregistrează unele informaţii despre răscoală referitor la nonintervenţia baronului 
Bruckenthal în înăbuşirea răscoalei românilor. 

Tot spre sfârşitul secolului X VIII un alt călător, poetul maghiar Mathyasi Joszef, care a poposit prin câteva sate româneşti descrie 
viaţa ţăranilor români la câţiva ani de la răscoală. Socotea condamnarea celor trei martiri de către Josef al II-lea drept pedeapsă 
îndreptăţită, deoarece răsculații au vrut să răstoarne ordinea existentă. Conform refeormistului iluminist austriac, reformele trebuiau 
să vină de la capul luminat, suveranul înspre care cei mulţi şi nu de jos, prin mişcare revoluţionară, Atitudinea poetului maghiar este 
tipică pentru curentul reformist iluminist răspândit la Curtea de la Viena, precum şi pentru un mod exclusivist de a judeca mişcările 
sociale apărând poziţia de clasă a nobilimii. Atitudinea pronobiliară a acestuia este duşmănoasă la adresa răsculaților. 

Nicolae Iorga menţiona în lucrarea sa „Istoria românilor prin călătorii” o relatare din 1796 a unui autor străin anonim. Acesta a 
vizitat mai multe sate româneşti pe Valea Mureşului, între Deva şi Alba Iulia şi părțile Zlatnei care fuseseră cuprinse de flăcările 
răscoalei în 1784. A cules informaţii de la Băcăinţi şi Binţinţi privitor la pagubele suferite de nobili şi la teama pe care aceştia o 
aveau faţă de şerbii lor. 

Alte informaţii despre răscoală provin de la italianul Caronni în observaţiile sale intitulate „În Dacia” apărute la Milano în 1812. 
Dintre relatările sale rețin atenţia două aspecte privitoare la asemănarea dintre limba română şi limba italiană şi la răscoala din 1784. 
Referitor la aceasta din urmă, autorul preciza că la Deva au fost omorâţi Horea şi Cloşca, cei doi capi rebeli împreună cu alţi complici 
în vederea înăbuşirii răscoalei. 

Baronul D"Haussez traversa în 1831 Transilvania şi îşi publica notele de călătorie în lucrarea „Alpii şi Dunărea sau călătorie în 
Elveţia, Siria, Ungaria şi Tansilvania”. A fost invitat să viziteze celula unde a fost închis Horea, dar refuzat motivând că nu poate 
onora această invitaţie datorită ororii faţă de martiriul la care au fost supuşi conducătorii răscoalei. 

În anii 1835-1838, Jahn Paget călătorea prin Transilvania şi a prezentat câteva episoade din răscoală. A observat că Horea şi Cloşca 
sunt vii în memoria oamenilor din Transilvania. 

Despre răscoală vorbeşte Augustin de Gerando în cunoscuta-i carte de călătorii „Transilvania şi locuitorii săi” apărută în 1845 la 
Paris şi Leipzig în franceză şi germană. Francezul a întreprins o călătorie în Transilvania în anturajul unui grup de nobili şi discută 


probleme social-politice şi naţionale ce se găseau la ordinea zilei. S-a atins şi subiectul răscoalei lui Horea care, după cum aprecia 
autorul, „N-a cruțat nici vârsta, nici sexul” şi a fost o revanșă a ţăranilor asupra nobililor după ce aceştia din urmă i-a supus sub 
jugul ei foarte dur. Odată izbucnită, guvernul transilvănean neglijează să trimită trupe împotriva răsculaților. Răscoala a pierdut 
teren prin ridicarea nobilimii la arme. Conducătorii răscoalei având certe talente de generali în organizarea răscoalei, după cum 
apreciază călătorul francez ei trebuind să piară de moartea criminalilor. Printre alte relatări autorul specifica în cartea sa că în multe 
case din comitatul Zarandului sunt încă numeroşi cei care au portretul lui Horea atârnat pe perete. 

La mijlocul secolului trecut s-au înmulţit mărturiile despre ţările române, dovadă a interesului crescut manifestat faţă de străini. 
Mărturie stau însemnările de călătorie şi lucrările cu caracter istoric publicate de Hyppolite Despre z, în care situaţia românilor din 
Transilvania şi momentul răscoalei lui Horea îşi găsesc cuvinte de deosebită apreciere. 

Despre răscoală vor mai face aprecieri şi alți călători străini din a doua jumătate a secolului XIX, dovadă a puternicelor tradiții ce 
s-au păstrat asupra răscoalei lui Hrea în zona Munţilor Apuseni şi în cele învecinate. 

Încercând să concluzionăm putem face următoarele precizări relativ la interesul călătorilor străini pentru spaţiul nostru şi anume: 


1. Imediat după înăbuşirea răscoalei, ecoul acesteia s-a răspândit rapid în Europa prin intermediul presei şi a însemnărilor de 
călătorie a celor care au vizitat Transilvania. 

2. Printre călătorii străini pe meleagurile transilvănene o pondere mare o au autriecii, dar o atenţie deosebită manifestă şi 
francezii şi italienii. 

3. În însemnările lor de călătorie, autorii nu fac referire exclusivă la Transilvania ci o integrează în teritoriile străbătute de ei. 
De fenomenul petrecut în anii 1784-1785 pomenesc într-un context mai larg şi folosesc ca sursă de documentare, fie 
legendele populare apărute imediat după înfrângerea răscoalei, fie memoria participanţilor la evenimente. 

4. Observăm în atitudinea acestor călători străini o plasare pe poziţii de clasă încercând să apere nobilimea şi condamnând 
răscoala ca fiind o încercare brutală de a schimba ordinea în stat. 

5. Unii călători străini privesc cu simpatie şi înţelegere situaţia grea a românilor din Transilvania, găsind motive suficiente 
pentru izbucnirea răscoalei. 

6. Se fac referiri la faptul că românii sunt majoritari în Transilvania şi că limba acestora se aseamănă cu italiana. Toate aceste 
argumente vin să intrărească teoria autohtoniei şi latinităţii românilor într-o perioadă în care apar contestatarii etnogenezei 
românilor în această zonă. Relatările călătorilor străini se constituie ca importante puncte de sprijin şi în dovedirea 
drepturilor politice pe care ar trebui să le aibă românii în calitatea lor de naţiune majoritară. 

7. Mulți dintre autorii străini fac dovada plasării lor pe poziţii iluministe atunci când condamnă răscoala şi pe instigatorii 
acesteia, considerând că pedepsirea capilor răscoalei în 28 februarie 1785 a fost justă. Răsculaţii au încercat să se substituie 
ordinii în stat şi au trebuit să fie pedepsiţi. 

8. Raportat la evenimentele din 1784-1785 călătorii străini sunt interesaţi mai mult de aura legendară a martirilor de la 28 
februarie 1785. „Horiada”, aşa cum o numea Baltazar Hacquet, a suscitat interes mai ales datorită eroului care a pregătit- 
o, a inspirat-o şi a condus-o până la capăt. 


Dincolo de toate precizările relative la rolul călătorilor străini în popularizarea evenimentului de la 1784-1785, important rămâne 
faptul că prin aceştia problema românilor din Transilvania găseşte încă un drum de a pătrunde în conştiinţa Europei. 
Fenomenul răscoalei de la 1784 a percutat adânc în memoria oamenilor şi datorită relatărilor ulterioare care nu au făcut decât să 
reactualizeze evenimentele din 1784-1785 nepermiţând ca odată cu trecerea anilor fenomenul să se estompeze. 


RĂSCOALA LUI HOREA. 
PLÂNGERILE ŢĂRANILOR DIN COMITATUL ALBA 


Marele savant istoric român D. Prodan, în cartea sa „Răscoala lui Horia” redă un capitol foarte interesant, acela al cauzelor şi 
motivaţiilor revoltei ţărăneşti împotriva grofilor şi nobililor unguri. Pentru a reda cât mai fidel situaţia reală a iobagilor români a 
cercetat arhiva documentelor istorice, întocmite de o comisie numită de împăratul Austriei, Iosif al II-lea, a cărei anchetă, condusă 
de contele Iankovich, misiune grea, scoate la lumină patimile unui popor asuprit peste puteri, în care mânia şi furia nu au mai putut 
fi stăpânite, dând nobililor motive de răzbunare sălbatică, chiar şi pe cei nevinovaţi: 


„Astfel curg plângerile din satele comitatului Alba. 

Țăranii din Oarda de Jos şi Oarda de Sus reclamă robotele excesive pe care trebuie să le facă săptămâna întreagă 
precum şi creşterea taxei de la 1 florin 30, de casă, la 4 florini plus robota, fiind închişi dacă refuzau sau încercau 
să se mute în alt loc, ei nefiind iobagi ci numai jeleri cer să li se îngăduie să se strămute liber. De la Popa Samuilă 
şi Popa Gheorghe preoţi neuniţi din sat, deşi nu au deloc pământ de arătură, inspectorul, nu se ştie sub ce titlu, 
pretinde câte un galben de la fiecare. Cer să li se restituie moşia bisericii.” 


Corăbierii din Oarda de Jos şi Oarda de Sus se plâng că li s-au atribuit locuri şi erau scutiţi de taxe. Între timp locurile li s-au luat şi 
taxa trebuie să o plătească. Cer ca ori să li se dea locurile după contract, ori să fie scutiţi de taxă. Printr-o altă suplică, datată 20 
ianuarie 1785 şi întocmită de avocatul corăbierilor regeşti, corăbierii din cele două sate (semnate 17 nume, unele văduve) acum se 
plâng de-a dreptul împăratului. Cea mai mare parte a vieţii, ei au trebuit să şi-o macine între mii de primejdii, istovindu-se unii 40, 
alţii chiar şi peste 50 de ani în slujba de corăbieri ai sării (regeşti). Unii de infirmitate, alţii de bătrâneţe au ajuns de nu mai sunt în 
stare a-şi pâinea de toate zilele. Sărăciei lor le pune vârf faptul că domeniul episcopal refuză să le dea pământ în câmp. Cer ca 
împăratul să se îndure de bătrâneţea lor şi să-i ajute. În adresa lor cer Comisiei să le înainteze plângerea cu opinia sa, împăratului. 
Iankovich o transpune cu opinie favorabilă Tezaurariatului, iar acesta la rândul său, tot aşa, împăratului. 

Satele episcopale Tăuţ, Meteş, Găureni, Poiana înaintează şi Comisiei plângerea pe care au adresat-o şi împăratului împotriva 
greutăților urbanale şi luărilor de moşii. Cer să fie ţinuţi în vechile prestații, ca episcopul să nu arendeze satele, să le ţină el, căci sub 
greul jug al arendaşilor ajung la ruină. 

Sunt multe plângerile individuale din Cricău împotriva abuzurilor lui Ladislau Gâdffy, provizorul contesei Adam Teleky, a judeţului 
nobilului Iszekutz şi a altora: luări de vin, de vite, stoarceri de bani, bătăi, arestări. 

Satului şi bisericii din Gârbova de Jos familia Teleky le-au luat pădurea care era a satului şi a bisericii. Acum pentru un stânjen de 
lemne, trebuie să facă 30 de zile de robotă. Dau în fiecare an cantităţi însemnate de naturale pentru armată şi nu ştiu cum totuşi li se 
impută. Au defrişat un mărăciniş şi când să-i ia roadele a fost luat de curte. Popa Sântion, Popa Ion, preotul în funcţiune, respectiv 
cantorul, se plâng că familia Teleky le-a luat moşia preoțească, boii şi oile. S-au plâns împăratului, dar până acum n-au primit nicio 
rezoluţie. 

Ion Avram şi Gheorghe Limban arată împrejurările în care au fost aduşi la servitute (iobăgie). Tatăl lor, Bucur Limban, a primit de 
la domnul Francisc Szebeni 7 florini şi apoi a plecat în Ţara Românească. Întors după câţiva ani, a vrut să plătească cei 7 florini cu 
dobândă cu tot, dar Szebeny n-a vrut să-i primească, l-a aruncat la închisoare, până când s-a văzut silit să promită că vrea să-i fie 
supus. Aşa a trebuit să-i facă slujbă 3 zile pe săptămână, dar pământ pentru semănătură nu i-a dat. După moartea lui Szebeny, sora 
sa i-a vândut pe toţi trei împreună cu tatăl lor doamnei Santa. Au înaintat plângerea la împărat când era la Alba Iulia şi a venit 
poruncă de la Tabla comitatului să le cerceteze pricina, dar până acum nu s-a făcut şi ei au rămas până azi supuşi. Cer comisiei să 
ordoneze Tablei cercetarea şi să-i scoată din servitute, depunând cei 7 florini. 

Tot aşa expune împrejurările în care au fost supuşi la iobăgie Popa Iancu, Iacob, Nicula şi Dănescu din Geomal. Ei au fost înnobilaţi 
cu diplomă (armates) de Mihail Apari. Cu timpul însă au fost impuşi la dare regală. Inspectorul moşiilor episcopale le-a impus 
dijma. Dregătorii episcopali din 1784 au început să-i pună la slujbe domneşti, să le ia taxă. Cu un cuvânt îi silesc la toate sarcinile 
iobăgeşti, ca şi când ar fi iobagi. Doar pe Popa Iancu, care e preot unit, îl mai cruţă întrucâtva. 

Satul episcopal Cârna (azi Blandiana) se plânge şi el de câmpurile şi pădurile luate, de vinul rău dat pentru crâşmărit, de naturalele 
multe pe care a trebuit să le dea la porunca nobililor şi comisarilor (290 mierţe ovăz, 29 care de fân ş.a.) de consumaţiile şi stoarcerile 
executorilor, cerând să fie uşurat de asemenea sarcini insuportabile. 

De daturi şi greutăţi asemănătoare, de bătăi se plâng şi locuitorii satului Inuri. 

Judele nobliliar a prins pe Popa Gherman din Pâclişa care e şi preotul lor, sub motiv că ar fi fost complice la răscoală şi aşa biserica 
stă închisă de şapte săptămâni, opt copii au rămas nebotezaţi şi patru oameni au murit fără mângâierea celor duhovniceşti. Pe preot 
la cerut şi satul Pâclişa. 

Ladislau Pop, dregător pe domeniul Alba Iuliei, se plânge împotriva răsculaților. În 10 noiembrie aceştia i-au tăiat patru boi, fiind 
de faţă locotenentul Probst. În 12 i-au înconjurat casa din Galda de Sus, i-au prădat, l-au dus lucrurile din jurul casei. În 13 
locotenentul Probst cu mai mulţi soldaţi i-au luat cei patru cai. După multe rugăminţi, pe doi i-au dat înapoi, doi însă sunt şi acum 
la ei. 

Nu lipsesc nici aici duşmăniile români-unguri. Mai acut izbucniră la Vinţ. La Vinţ şi Vurpăr au fost loviți cu violenţă nobilii mari 
şi mici, ungurii în genere. 

Violentă e și răzbunarea. Într-o plângere lungă, românii o dezvăluie, cu scuze că s-au alăturat şi dintre ei unii, doar înşelaţi de 
răsculați cu porunca împăratului şi ameninţaţi cu arderea casei dacă nu se dau cu ei. Pretind că la venirea răsculaților chiar ei i-au 
zis judelui nobiliar Gabriel Zilay, cu puterile unite ale locuitorilor să reziste, dar el a răspuns că nu are pentru aceasta nicio poruncă. 
Şi-apoi curând după aceea a fugit. 

După ce un locuitor a trebuit să-i îndrume pe prădători la ductorul oraşului, acesta a trebuit să le indice curţile nobiliare, să-şi dea 
chiar carul propriu pentru căratul prăzilor. 


Publicată mai apoi pacea, locuitorii s-au aşezat în linişte. Dar ungurii, neţinând seama de aceasta, unde i-au putut, fie vinovaţi, fie 
nevinovaţi, i-au prins şi i-au adus la închisoare la Alba Iulia, unde mulți au şi murit. Şi acum aruncându-se asupra lor, ameninţă cu 
pustiirea pe români, nu încetează să-i persecute, îndată ce prind pe vreunul nu-l mai duc la Alba Iulia ci la Galda ca să nu afle 
Comisia şi ei să-şi poată vărsa asupra lor toată furia. La începutul răscoalei unii dintre ungurii de aici îmbrăcaţi româneşte au prădat 
împreună cu jefuitorii cei mai mari. Dar după ce a venit ajutorul militar, în Vurpăr unii au făcut multe rele. Năvălind noaptea în 
casele românilor, pe sărmanele muieri le-au bătut, le-au împuns cu baionetele, după ce s-au săturat şi şi-au luat de ajuns din varza, 
brânza, făina lor, le-au spurcat amestecându-le cu ud, cu scârnă, ba le-a silit să le bea udul şi cu alte cruzimi inimaginabile le-au 
lovit. Bărbaţii, ameninţaţi de soldaţi cu moartea, toţi au fugit. Pentru asemenea excese în Galda doi au fost condamnaţi la câte o 
săptămână închisoare, dar apoi au fost eliberaţi nepedepsiţi, iar acum nu încetează să facă noi răutăţi. Românilor peste tot le strigă 
hoţi, tâlhari, i-ar mânca de vii. Când doar românii, împlinind poruncile împăratului şi purtând sarcinile militare, se socotesc oameni 
drepţi. Ungurii le scot mereu ochii că ei apără patria cu armele. Totuşi ei sunt cauza că acum ea a fost pustiită, căci năvălind răsculații 
au luat-o la fugă, lăsând poporul simplu la voia întâmplării, trebuiau doar să cerceteze dacă e cu adevărat poruncă împărătească 
pentru prădarea ţării, să poruncească împotrivirea. Ungurii şi acum, străduindu-se să pustiască pe români, zilnic umplu foi întregi 
cu acuzaţii împotriva lor. Sunt mereu pe capul românilor. Ungurul îndată ce e ridicat ductor, numit de ei hodnog numaidecât 
porunceşte românilor să-i care lemne, să-i facă garduri, să-i dea paznici zişi măciucaşi şi alte asemenea. 

Ungurii acuză pe români că şi-ar fi căutat alt împărat. Dar ei jură în faţa lui Dumnezeu, osândind asemenea minciună. Adevărul e 
că ei, ungurii, au vorbit şi vorbesc şi acum public că împăratul Iosif nu are nimic a le porunci, ei îşi vor pune alt împărat. Ductorii 
oricâte naturale sau care de cărăuşie s-ar fi dat pentru armată, n-au dat chitanţe. Cum însă sunt siguri că voia împăratului n-a fost să 
fie vreun neajuns în plata dării, sunt gata să se în faţă cu toți ductorii la orice scaun de judecată. 

Cer astfel: 


1. Ungurilor să nu li se mai îngăduie să-i supună la aşa de mari cruzimi şi osânde, căci numărul lor, al românilor, scade din 
zi în zi, ceea ce e şi în detrimentul slujbei împărăteşti. 

Ungurii să nu impună sarcini militare numai românilor, pentru că sunt săraci şi nu le mai pot purta. 

Pustiirea de acum a ţării, ungurul să nu o pună numai în sarcina românilor, ci mai curând a lui. 

Prestaţiile împărăteşti cu care ungurii i-au înşelat, ei să fie datori să le despăgubească. 

Imploră, în sfârşit, pentru ei ajutorul şi apărarea necesară. 


pia ale a 


În acest sens se plâng şi românii din Vurpăr. Cea ce au luat au restituit, le-au plătit cu sacrificii, unii renunțând şi la cele necesare 
vieţii. Ungurii le-eu prădat lăzile, cămările, şi nu le restituie nimic. În timp ce ei îşi plătesc contribuţia, prestează cele de prestat, doi 
unguri care se asociază şi cu alţii, noaptea, femeile fiind singure, le iau pâine, carne, slănină, vin, bani, orice găsesc, necruţând nici 
biserica. Se roagă de siguranţă şi pace şi de bonificaţie a cărăuşilor naturalelor prestate pentru miliţie. 

Într-o altă petiție adresată guvernului, cu data de 13 ianuarie 1785, corăbierii şi iobagii din Vurpăr şi Vinţ se plâng că ei cu lacrimi 
în ochi trebuie să privească cum li se pradă casele bisericile, semănăturile, vitele, cerând îndurare şi ocrotire. Solidar cu Vinţul şi 
Vurpărul se arată şi satul episcopal din imediata apropiere, Sibişeni. Împreună cu 40 de locuitori din Vinţ se plâng că sarcina 
încartiruirii şi servirea naturalelor pentru armată îi apasă peste puterile lor, încât de la răscoală încoace au trebuit să cumpere bucate 
de 200 florini şi nu mai pot să plătească ceea ce au luat pe datorie. Şi mai trebuie să plătească diurna comisarului strângător al porţiei 
şi al soldatului care-l însoţeşte. Ei ungurii, sub pretext că le-au fost prădate casele şi bunurile, refuză să contribuie la sarcini militare, 
singuri românii sunt siliţi să le poarte. Ungurii le-au prădat casele în Vurpăr, năvălind noaptea, au bătut, au violat femeile, le-au 
răpit bani, bucate şi alte multe rele au făcut. 

Chiar dacă unii sunt arestaţi, sunt sloboziţi în scurt timp şi îşi continuă fărădelegile. În schimb românii nu sunt eliberaţi, ba sunt 
arestaţi zilnic mulţi nevinovaţi. Casele şi bunurile ungurilor de aici nu au fost afectate, totuşi zbiară pe toate ulițele: prădători, 
prădători. Românii nu le poartă ură, dacă ungurii ar vrea să se poarte înţelegători cu ei, promit să le slujească. 

Cer să se pună capăt persecuțiilor şi batjocurilor din partea ungurilor, şi ei suplicanţii să fie apăraţi. 

Satul Cetea, în frunte cu preoţii şi judele şi juraţii săi se plâng împotriva domnului lor Ştefan Szotyori, care în adunarea comitatului 
i-a acuzat de incendiatori, făcători de toate relele, care au chemat pe răsculați de le-au prădat şi le cere acum despăgubiri. Invocă în 
schimb, abuzurile, vexaţiunile, stoarcerile lui de ani de zile ridicându-se la peste zece mii de florini. El i-a adus la aşa deznădejde 
că dacă nu le vine vreo tămăduire, trebuie să-şi părăsească locurile şi să fugă. El, Szotyori, a dat tot motivul izbucnirii. Ba a blestemat 
pe împărat, când a fost sistată conscripția militară, ieşind din curtea comitelui, umbla călare pe ulițele Galdei răcnind, împăratul e 
un ticălos, hoţ, călău, care le-a luat nobililor iobagii, dar noi l-am făcut împărat, noi i-l şi depunem (destituim). Şi multe alte asemenea 
vorbe. Luând cu el grăniceri din Teiuş căuta cu ei pe sate pe conscriptorii iobagilor, să-i prindă. 

În acelaşi sens se plânseră la 16 ianuarie Comisiei. ÎI acuză de acelaşi fel de abuzuri. Când cei cu conscripția militară, la ieşirea din 
curtea comitului suprem, le-a strigat: „voi românii sunteţi nişte ticăloşi şi cu împărat cu tot nişte tâlhari. Ştie despre aceasta şi Popa 
Ilie din Galda şi protopopul Tiron care locuieşte la mănăstirea din Maierii Albei Iulii. Ar vrea să fie chemat Szotyori să fie confruntat 
cu ei, dar se şi tem că el aflând cine sunt trimişii sătenilor, să nu-i arunce la închisoare sau altfel să-i maltrateze. 

Popa Iosif Cutean, preotul unit din Henig se plânge de colegiul reformat din Aiud, pentru că deşi el e libertin şi manumissus, de trei 
ani îl tratează ca iobag”. 

Aceste plângeri (sunt mai multe), au fost cercetate de distinsul şi eruditul profesor David Prodan care a studiat materialul original 
al Comisiei scris în limba germană şi datat 10 ian. 1785, fiind redactat de chirurgul din Vinţ (per Chyrzirgum Alvincezensem) şi 
două copii, precum şi două versiuni latine. Semnaţi la sfârşit; Purcar Chileman, Vintilă Toma, Romoşan Iosif, Nicolaie Purcar, Arh. 
Comisiei. 


ARMISTIȚIUL DE LA TIBRU DIN 12 NOIEMBRIE 1784 


Populaţia rămasă în Munţii Apuseni şi împrejurimi, după retragerea romană, parcurge o lungă perioadă istorică despre care nu avem, 
încă, date scrise. Abia în 1201 este înregistrat toponimul „Terra Obruth” (Ținutul Abrudului) care ajunge în stăpânirea lui Gyula. 


„În 1271, întregul teritoriu a fost dăruit de Ştefan al V-lea capitlului catolic transilvănean. Satele din jur şi 
extragerea aurului şi argintului la Abrud din 1366, prin care regele Ludvic cel Mare confirmă stăpânirea capitlului 
(catolic) asupra acestui teritoriu.” 


În 1425 zona se numea Abrudbânya (Baia Abrud). Stăpânirea ungurească a adus în zonă colonişti unguri şi germani. Românii au 
devenit iobagi minieri. Mai târziu, principii Transilvaniei au secularizat moşiile episcopiei şi ale capitlului din Transilvania luând 
în stăpânire întinsele domenii din Munţii Apuseni. „Prin arendarea minelor fiscului, ei n-au reuşit să mărească într-o măsură 
considerabilă producţia şi, în consecinţă, nici veniturile fiscului”. 

Pentru românii din Apuseni, cunoscuţi şi sub numele de moţi, cuvântul „fisc” însemna: asuprire, teroare etc. 

Acţiunile draconice ale fiscului s-au accentuat după ce Transilvania a ajuns în stăpânirea Austriei. Împărații de la Viena, prin 
slujbaşii fiscului storceau vlaga din bieţii iobagi fiscali trăitori în zona montană. La „bunul” împărat a făcut Horea patru drumuri 
pentru a le mai reduce din obligaţii. A obţinut doar promisiuni. 

Pentru a stăvili fuga românilor peste Carpaţi la fraţii lor din Moldova şi Țara Românească, împăratul a hotărât în ianuarie 1784 să 
completeze cu noi unităţi de grăniceri zonelor carpatice unde acestea lipseau. 

Primii care au venit la Alba Iulia pentru conscrierea pe lista grănicerilor, pentru a scăpa de iobăgie, au fost cei din localitatea Hăpria. 
Exemplul lor a fost molipsitor. Vestea conscrierii a ajuns şi în zona Bradului unde aproape toate sate şi-au trimis delagaţi să facă 
conscrierea. 

Spaima care a cuprins nobilimea că vor pierde iobagii, şi că aceştia vor primi arme a provocat reacţia asupritorilor. Intervenţia lor 
la Viena a dus la sistarea conscrierilor. 

După ce au aşteptat luni de zile, cei din zona Crişului Alb se hotărăsc, la Mesteacăn, spre sfârşitul lunii octombrie 1784 să plece la 
Alba Iulia, având în frunte pe Gheorghe Crişan, trimis de Horea, pentru a deveni grăniceri. 

În timpul popasului, pe timpul nopții, în satul Curechiu au fost atacați cu foc de armă de către autorităţi. lobagii au răspuns la focuri 
de arme, cu bâte, cu pietre şi furci luate de pe lângă casele unde erau găzduiţi. 

Moartea celor care au comandat atacul a fost motivul pentru care Gheorghe Crişan nu i-a mai putut determina pe iobagi să-şi 
continue drumul spre Alba Iulia. La Biserica din Curechiu mulţimea ia hotărârea de a se răzbuna pe nobilimea asupritoare. Crişan 
devine conducător, recunoscut de mulţime. În câteva zile zona Crişului Alb este în stăpânirea răsculaților. 

Vâlvătaia răscoalei din 1784, aprinsă la Curechiu de către Crişan în numele lui Horea şi sub stindardul Sfintei Cruci s-a extins cu 
succes, după adunarea de la Blăjeni (Păltinei), şi în zona fiscului: Câmpeni — Abrud — Roşia Montană. 

Armata imperială nu intervine direct în conflict, se mulţumeşte să supravegheze desfăşurarea evenimentelor. Atunci când răscoala 
amenința să cuprindă toată Transilvania intervine autoritatea militară prin ademenirea iobagilor. 

Se ştie că armistiţiile se încheie între beligeranţi. În acest caz trebuia să se încheie între iobagi şi nobilime. Din porunca vice- 
colonelului Schultz, în ziua de 10 noiembrie 1784, locotenentul Probst (care era român) s-a întâlnit cu loan Cloşca la Pârâul Turcului 
pentru tratative de armistițiu. 

Cei 1.400 de iobagi răsculați aflați aici sub comanda lui loan Horea (cel tânăr) şi loan Cloşca proveneau din domeniul Zlatnei, din 
Lupşa, Câmpeni, Ponor, Râmeţi, Bistra, Baia de Arieş, Muncelu, Sălciua ş.a. Aici erau iobagii fiscali şi cei nobiliari şi toţi împreună 
cereau: 


1. Să fie liberi de iobăgie; 
2. Să fie militarizaţi; 
3. Să fie lăsaţi în libertate oamenii care se află condamnaţi şi închişi la Galda. 


Condiţiile puse de râsulaţi denotă radicalizarea iobagilor fiscali, reprezentanţi aici de Cloşca, şi care au îndrăznit să ceară desființarea 
iobăgiei. Adică să rămână şi fiscul împăratului fără iobagi. 

În 12 noiembrie 1784 se încheie la Tibru armistițiul între Schultz şi Cloşca pentru o perioadă de 8 zile. La 19 noiembrie 1784 a 
expirat armistițiul. În ziua de 21 noiembrie 1784 a avut loc întâlnirea de la Câmpeni între Horea şi Cloşca cu autorităţile militare. 
Cererile răsculaților nu sunt acceptate şi răscoala se reaprinde. De data aceasta răsculații au ca inamic principal armata imperială. 
Răscoala este înfrântă, se oferă premii pentru prindere lui Horea, Cloşca şi Crişan. S-au găsit destui trădători. 

Judecaţi şi condamnaţi să fie frânţi cu roata, în 28 februarie 1785, Horea a mai apucat să spună: „Mor pentru naţiune!” 

Națiunea română cinsteşte memoria martiilor Horea Cloşca şi Crişan în toate locurile unde aceştia au luptat pentru dreptate şi 
libertate. 


EXECUȚIA LUI HOREA, CLOȘCA ŞI CRIŞAN, PE DEALUL FURCILOR DIN ALBA IULIA 


Evenimentul se înscrie în lungul şir de execuţii, în locuri anume stabilite, a multor mii de iobagi români în decursul evului mediu. 
Numeroase izvoare interne şi însemnări ale călătorilor străini din Transilvania din secolele XVI-XVIII redau amploarea acestui 
fenomen în care personajele principale erau românii din oraşele, târgurile şi satele principatului. 

O primă informaţie despre existenţa execuțiilor ne-a transmis-o cronicarul Samoskozi care în anul 1593 a scris despre români că 
sunt urmaşii colonilor aduşi de Traian în Dacia, iar după cucerirea Transilvaniei de către Mihai Viteazul, înfuriat de îndrăzneala 
„valahului” şi-a schimbat total atitudinea caracterizându-i în cele mai dure şi negre cuvinte „hoţi, tâlhari, leneşi”. El a scris că înainte 
de venirea lui Mihai Viteazul, ţara era liniştită deoarece „românii erau pedepsiţi cu cele mai grele pedepse. Peste tot spânzurătorile, 
butucii, securile, cârligele, funiile şi toate lucrurile de osândă erau mai mult pline de români”. Tot Samoskozi ne informează despre 
locul de execuţie al vechiului oraş Alba Tulia. În 1601 a fost prins şi adus la Alba Iulia Banul Mihalcea unde a fost torturat şi 
executat: „iar în cele din urmă trupul Banului Mihalcea a fost aruncat în Alba Iulia, într-o groapă cu pietri în câmpia unde a fost 
tabăra (lui Basta), lângă Alba Iulia în locul târgului vechi, lângă cetate, de unde l-au scos câinii şi l-au mâncat”. 

Se cunoaşte faptul că fiecare oraş, târg sau sat mai important îşi avea locul, călăul, precum şi instrumentele şi armele necesare 
execuțiilor periodice. Aceste locuri se aflau în pieţe publice, la intrarea în oraşe sau în locuri vizibile situate de-a lungul căilor 
principale de comunicaţii. S-au păstrat până astăzi în unele localități din Transilvania toponime care amintesc de existenţa în evul 
mediu a unor locuri de tortură şi execuţie. În judeţul Alba, se află în Alba Iulia un „Deal al Furcilor”, la Şard o „Poiană a Furcii”, 
între Ighiu şi Bucerdea o „Măgură a Furcii”, la Sâncel, lângă Blaj, un alt „Deal al Furcilor”, iar la Şugag un loc numit „La Furci” şi 
cu siguranță mai sunt multe asemenea toponime în localităţile Transilvaniei. Oraşele şi târgurile aveau şi un călău stipendiat pentru 
activitatea lui ca un oarecare dintre funcționarii publici. Pedeapsa capitală se aplică atunci pentru fapte oarecum minore: furturi, 
braconaje, incendieri, violuri, agitaţii contra stăpânirii, fuga repetată de pe moşia stăpânului etc. 

Călăul trebuia să-şi execute meseria precum un actor, să mimeze şi să prelungească agonia condamnatului inventând diferite 
procedee spre satisfacția orășenilor care asistau în număr mare la aceste procesiuni. 

Psihologia oamenilor evului mediu era cu totul alta, ei erau duri şi dornici de senzaţii tari, iar pentru unii viaţa altora nu avea nicio 
valoare. Nepriceperea călăului era sancţionată de public cu huiduieli, de aceea el trebuia să aibă o bună condiţie fizică, să cunoască 
unele noţiuni de anatomie ale corpului omenesc, să ştie unde să lovească, cum să taie dintr-o lovitură capul condamnatului şi să 
despice corpul în bucăţi. Meseria de călău se moştenea de obicei din tată în fiu. 

În marile oraşe ale Europei evului mediu, călăul se bucura de favorul oficialităților. Avea dreptul să poarte sabie lată, ca şi nobilii 
şi mantie roşie ca semn distinctiv, primea bani şi alte stimulente din partea unor condamnaţi de rang înalt pentru a le scurta 
suferinţele. 

O relatare şi mai precisă asupra acestei mentalități medievale ne-a lăsat-o călătorul Konrad Iacob Hiltebrand (1629-1679). Acest 
german a fost în slujba regelui Suediei, fiind trimis în solie la principele Rákóczi al II-lea pentru a-i propune sprijinul ca să ocupe 
tronul Poloniei. El a călătorit prin Moldova, Țara Românească până la Constantinopol. A stat mai mult timp la Alba Iulia în anii 
1656 şi 1658, fapt ce i-a permis să cunoască starea socială a poporului roman descriind-o în cuvinte denigratoare împărtăşind 
mentalităţile curţii princiare şi ale nobilimii. După ce remarcă faptul că românii „n-au niciun privilegiu de clasă şi sunt păstori şi 
zilieri” continuă: „aceşti români de rând, de condiţie servilă sunt aplecaţi spre hoţie şi tâlhărie (o justificare cinică deoarece numărul 
covârșitor reprezenta o primejdie pentru minoritatea privilegiată) de aceea ei sunt pedepsiţi aspru în Transilvania, şi traşi de obicei 
în ţeapă astfel că se pot vedea aproape înaintea tuturor oraşelor, târgurilor şi satelor ţării, astfel de spectacole îngrozitoare. Faţă de 
moartea prin ţeapă sau par ei merg mai bucuroşi la spânzurătoare când sunt osândiţi spunând că şi lisus Mântuitorul lor a fost 
spânzurat pe cruci”. 

El mai precizează că în turnurile porţii de vest (Sfântul Mihail) ale cetăţii din Alba Iulia se află închisoarea pentru deţinuţi, cu o 
cameră pentru bărbaţi şi o alta pentru femei, iar: 


„În piaţă, care se afla la vest de această poartă, era o spânzurătoare de lemn de care atârna în fiecare zi de târg 
săptămânal câte un român. Funia de care era spânzurat avea o lungime de un cot. Românii rabdă bucuroşi astfel 
de supliciu zicând că Mântuitorul lor a fost spânzurat pe cruce, numai să nu fie traşi în ţeapă lucru obişnuit în 
Transilvania, unde se poate găsi la intrarea în aproape fiecare sat sau târg asemenea bieţi păcătoşi traşi în ţeapă... 
Trebuie să amintesc un lucru. Când se execută un biet păcătos funcţia de călău este îndeplinită de un ţigan, căci 
lepădăturile astea de ţigani sunt folosite în Ungaria şi Transilvania la astfel de slujbe. Şi acest ţigan era un atare 
câne de beţivan încât ducea la cârciumă până şi spada pentru execuţia sau alte instrumente, iar orășenii, cărora le 
aparţineau erau nevoiţi să le răscumpere căci după rânduială orăşenii dau acestor gâzi ţigani o asemenea spadă, 
ţiganii neavând una a lor. Locuitorii oraşului se plâng foarte mult de faptul că nu au un călău de meserie, astfel 
supliciul bieților păcătoşi se măreşte mult prin aceşti ţigani lipsiţi de experienţă. Am văzut odată doi români 
ducându-şi pe umeri ei înşişi ţepele în care să fie traşi, mergând singuri, neînsoţiţi de vreun pastor sufletesc spre 
locul de execuţie.” 


Acestea erau modalităţile de intimidare pe care le-au folosit cele trei naţiuni recepte din Transilvania împotriva iobăgimii române 
până în secolul al XIX-lea. 

La Alba Iulia apare permanent în actele oficiale călăul. Astfel, în conscripția din 1673 în Uliţa Țiganilor din oraşul vechi, între cele 
29 de proprietăţi, locuia şi călăul oraşului. Chiar după un secol şi jumătate între proprietăţile situate în esplanada cetăţii în 1804, în 
caseta de culoare albastră din planul acestuia, la numărul 43 se menţionează: „cocioaba călăului oraşului Alba Iulia”. 

După răscoala iobagilor români conduşi de Horea, Cloşca şi Crişan s-a radicalizat şi mai mult poziţia nobilimii care a declanşat 
reacţii violente şi răzbunătoare faţă de iobagi. Răscoala a agravat criza în care se afla societatea medievală din Transilvania într-o 
Europă în care a fost abolit, în general, sistemul servituţii personale. Răzbunarea nobilimii a fost pe măsura legilor dezonorante ale 
acestei ţări, masacrele s-au ţinut lanţ în toate localităţile importante: Deva, Hunedoara, Orăştie, Aiud, Turda, Cluj, Alba Iulia, etc. 


Informat de execuțiile în masă a iobăgimii răsculate, împăratul Iosif al II-lea a dorit să evite un genocid care se contura în 
Transilvania şi de aceea a numit imediat o comisie de anchetă condusă de contele Anton Iankovich, şeful Tablei Regeşti din Buda, 
generalul Papilla, comandantul Regimentului românească de graniţă din Banat, secretarii acestora, precum şi Erckhard interpretul 
pentru limba română şi alţii cu scopul de a cerceta cauzele răscoalei şi de a le afla chiar din gura iobagilor români. Au oprit execuțiile 
şi condamnările la moarte date de tribunalele comitatense urmând ca acestea să fie aprobate de împărat. 

La 10 ianuarie 1785 Iosif al II-lea a trimis contelui lankovich o scrisoare personală prin care împăratul i-a dat ultimele instrucţiuni. 
Se acorda clemenţă pentru mulțimea iobagilor răsculați şi o pedeapsă exemplară pentru conducători: „să se dea un exemplu 
răsunător, ei să fie purtaţi în lanţuri prin locurile unde s-au comis cele mai mari sălbătăcii ca să fie arătaţi ca pildă poporului de 
rând... iar apoi să fie executaţi într-un chip spectacular într-o localitate importantă unde să se poată strânge câţi mai mulţi supuşi”. 
Horea şi Cloşca au fost prinşi prin trădare la 27 decembrie 1785, iar în dimineaţa de 2 ianuarie au fost arătaţi populaţiei din Alba 
Iulia, fiind închişi în cetate în celule separate de la porţile a III-a şi a IV-a, fiind păziţi atât înăuntru cât şi în exteriorul celulelor de 
către o gardă formată din patru soldaţi. Ordinul împăratului mai prevedea ca nicio autoritate din Transilvania să nu fie lăsată să 
participe la comisia de anchetă sau să ia legătura cu capii răscoalei. Crişan a fost prins la 30 ianuarie şi întemnițat în vechiul corp 
de gardă, o clădire azi dispărută. 

Confirmându-se ordinului împăratului contele lankovich l-a pus în practică şi la 5 februarie 1785 Horea, Cloşca şi Crişan au fost 
transportaţi în lanţuri în care speciale pe malul stâng şi drept al Mureşului de la Alba Iulia la Deva şi înapoi timp de două săptămâni 
pentru a fi arătați poporului sub paza unui detaşament de patruzeci de husari şi treizeci de infanterişti conduşi de opt ofiţeri. 
Privitor la această iniţiativă nu avem nicio informaţie despre reacţia poporului român, mai degrabă acesta a refuzat să creadă că sunt 
cu adevărat conducătorii răscoalei. 

Comisia imperială a trebuit să facă faţă cererilor insistente ale reprezentanţilor nobilimii de a li se preda lor conducătorii răscoalei 
ca să-i judece după legile principatului Transilvaniei. Proteste au înaintat comisiei de la Alba Iulia şi împăratului la Viena, contele 
Kemeny, comitete Albei, Gubernul Transilvaniei prin Mihail von Brukenthal, precum şi Domeniul Minier al Zlatnei în calitate de 
administrator al satelor în care locuiau căpitanii răscoalei. Toate protestele au fost respinse. 

În timp ce Horea, Cloşca şi Crişan erau transportaţi pe valea Mureşului, comisia imperială s-a îmbolnăvit. Contele lankovich a zăcut 
două săptămâni, zbătându-se între viaţă şi moarte, secretarul comisiei Treicsik a murit precum şi toţi servitorii comisiei. În acea 
iarnă a bântuit o gripă virulentă pe care unii au numit-o „boala de la Alba Iulia”. 

Ancheta a început la 26 ianuarie şi a continuat cu întreruperi până la 24 februarie 1785. Pentru a proba faptele pentru care au fost 
incriminaţi Horea, Cloşca şi Crişan, comisia a adus şi închis la Alba Iulia 26 de martori împreună cu alţi 400 de iobagi bănuiţi că au 
participat la răscoală. 

În timpul detenţiei la Alba Iulia, deşi comisia imperială a instituit o totală interdicţie de a fi vizitaţi, s-au făcut excepţii pentru preotul 
ortodox Nicolae Raţiu din Maierii Bălgradului (Alba Iulia), cel care le-a întocmit testamentele lui Horea şi Cloşca şi de studentul 
pictor Sigismund Coreh din Aiud care ne-a lăsat cele mai realiste portrete ale căpitanilor răscoalei. Interogatoriul s-a desfăşurat în 
localul Judecătorie de Ocol din cetate. Horea a fost interogat în şapte şedinţe; 28, 31 ianuarie şi |, 4, 21, 22, 24 februarie punându- 
i-se 118 întrebări. El a declarat că se numeşte Ursu Nicola din Râu Mare, iobag, de 54 de ani. Cloşca a fost anchetat tot în şapte 
şedinţe 26, 27 ianuarie, 3, 4, 21, 22, 24 februarie, răspunzând la 134 de întrebări. A declarat că se numeşte Oargă Cloşca, iobag din 
Cărpeniş, de 37 de ani. Crişan a fost anchetat în două şedinţe, 2, 5 februarie şi a răspuns la 47 de întrebări. A declarat că se numeşte 
Giurgiu Marcu zis Crişan, iobag în vârstă de 52 de ani. 

Horea şi Cloşca au adoptat în faţa anchetatorilor o atitudine similară dovadă că ei s-au înţeles în perioada cât au fost refugiaţi în 
munţi cum să se comporte. Au adoptat atitudinea omului simplu, dominat de mentalitatea ţărănească, că dacă nu vor recunoaşte 
nimic, pedeapsa nu va fi mai mare decât dacă vor recunoaşte. Horea şi Cloşca şi-au dat seama că dacă vor face o singură mărturisire, 
anchetatorii vor fi destul de isteţi ca să-i facă să recunoască şi alte fapte care nu vor fi în folosul lor. Au negat că ar fi avut vreun rol 
în răscoală, nu au fost ei conducătorii acesteia, au fost şi ei luaţi cu forţa de ceilalți răsculați, n-au dat niciun nume de participanţi şi 
nici localităţile unde au fost şi n-au incriminat pe nimeni, nici chiar pe oficialitățile domeniului. Au recunoscut că au dus cererile 
satelor de uşurare a sarcinilor iobăgeşti Gubernului la Sibiu şi împăratului la Viena. 

Anchetatorii n-au pus nicio întrebare referitoare la audienţele lui Horea la împăratul Iosif al II-lea la Viena. Contele Iankovich ştia 
foarte bine de călătoriile lui Horea la Viena, dar a evitat să-l amestece pe împărat în aceste evenimente deoarece între nobilimea 
Transilvaniei se vehiculau zvonuri că acesta ar fi fost amestecat în declanşarea răscoalei. 

Crişan a declarat totul. El nu a fost împreună cu Horea şi Cloşca retras în munți şi nu a ştiut de înţelegerea celor doi. A recunoscut 
totul, că a participat la adunarea de la Mesteacăn şi la evenimentele care au condus la izbucnirea răscoalei în Zarand. Cauzele 
răscoalei spunea el: „au fost tirania nobilimii şi munca istovitoare pe care iobagii trebuiau să o presteze toată săptămâna pe 
domeniile nobiliare de la o duminică la alta fără a primi o bucată de pâine”. Când trebuia să se ajungă la întrebările ce vizau miezul 
problemelor, Crişan şi-a pus capăt zilelor la 13 februarie 1785. Rapoartele menţionează că s-a sugrumat în închisoare cu curelele de 
la opinci după unul, sau cu sfoara de la pantalonii lui albi, după altul şi cu o piatră. Unii istorici cred că a fost suprimat în închisoare 
ca să nu divulge eventual amestecul curţii de la Viena în răscoală şi alte date secrete importante. 

În decursul anchetei nu s-a recurs la torturi asupra lor pentru a li se stoarce mărturisiri deoarece această metodă medievală a fost 
abolită de împăratul Iosif al II-lea în 1783. În fond cei trei căpitani ai răscoalei, ca şi celorlalţi iobagi condamnaţi, nu li s-a făcut un 
proces autentic. A fost o anchetă efectuată de o comisie în mod unilateral şi secret şi o condamnare la pedeapsa capitală. În acest fel 
au procedat şi tribunalele comitatelor Alba, Arad, Hunedoara şi Turda cu alte câteva sute de iobagi români prinşi înainte de apariţia 
comisiei imperiale. 

Contele lankovich a considerat la 24 februarie 1785 suficiente datele obţinute de la martori pentru a-i condamna pe Horea şi Cloşca 
la pedeapsa capitală. Sentința a fost dată la 26 februarie şi li s-a citit în limba germană şi română în faţa gărzii principale din Alba 
Iulia: 


„Horea numit altminterea şi Ursu Nicola şi Ion Crişan, fiind dovediţi prin aceste crime nu numai că sunt nişte 
sceleraţi crânceni, care au comis omoruri şi prădăciuni, ci şi tulburători îndrăzneţi ai liniştei şi siguranţei publice, 


în conformitate cu codul criminal terezian articolul 62 despre tulburări şi tumulturi şi articolul 90 despre tâlhării, 
au să fie duşi pentru crimele acestea la îndătinatul loc de supliciu şi acolo să li se frângă cu roata toate membrele 
corpăului, începând de jos în sus, anume mai întâi lui loan Cloşca apoi lui Horea, numit altminterea şi Ursu Nicola 
şi în modul acesta să fie trecuţi din viaţă la moarte, iar corpurile lor să fie despicate şi tăiate în patru bucăţi, capul 
şi părţile corpului să fie aşezate pe roate pe marginea diferitelor drumuri şi anume în comunele unde au săvârşit 
cruzimile cele mai scelerate, iar inimile şi intestinele să fie îngropate aici la locul supliciului. 

Această sentinţă s-a pronunţat în 26 februarie 1785 pentru dânşii ca o pedeapsă binemeritată, iar pentru alții 
asemenea lor să le fie exemplu şi oroare. 


Contele Anton lankovich” 


Sentința a fost dată în conformitatea Condului penal şi de procedură penală în vigoare în anul 1785 prevăzut în „„Constitutio 
Criminalis Theresiana...”, Viena, Ediţia 1769. 

Contele lankovich a preluat din acest cod articolele 62 şi 90. Articolul 62 se referea la pedeapsa cu moartea executată prin tăierea 
capului cu sabia, pentru cei acuzaţi de rebeliune, răscoală şi de organizarea unor conspirații de mai multe persoane care încearcă să 
înlăture cu forța unele nedreptăţi. În acest articol se puteau încadra toţi cei care au instigat sau participat la răscoală. Ca să poată 
îndeplini ordinul împăratului contele lankovich a adăugat sentinţei articolul 90 ce prevedea pedeapsa cu moartea prin zdrobirea 
oaselor condamnatului cu roata pentru fapte de tâlhărie şi omoruri la drumul mare. Numai astfel execuţia se preta la o desfăşurare 
spectaculară în timp şi spaţiu în faţa mulțimilor, urmărindu-se prin aceasta intimidarea lor. Prin această execuţie publică la care au 
fost obligaţi să asiste câte trei bătrâni şi trei tineri din fiecare sat al celor patru comitate cuprinse de răscoală s-a urmărit exercitarea 
unor presiuni psihologice asupra întregii iobăgimi române din Transilvania, conform instrucţiunilor împăratului: „ca să fie de 
exemplu şi oroare”. După izvoarele cunoscute au fost aduşi cu forţa la execuţia lui Horea, Cloşca şi Crişan la Alba Iulia între trei şi 
şase mii de iobagi români. 

Execuţia a avut loc în 28 februarie 1785 pe Dealul Furcilor din Alba Iulia. O descriere amănunțită a acesteia se află în scrisoarea lui 
Iosif Gabri, profesor la Institutul Teologic Romano-Catolic din Alba Iulia, trimisă unui prieten al său la Roma la 2 martie 1785. 


„După cum prevedea sentinţa întocmai aşa, în dimineaţa zilei de 28 februarie pe la ceasurile nouă şi jumătate, 
Horea şi Cloşca au fost aşezaţi separat pe câte un car special, fiecare fiind însoţit de câte un preot schismatic. Este 
cu neputinţă să descriu convoiul şi mulțimea care a fost de faţă. Ei au fost însoţiţi de un escadron de cavalerie din 
Toscana în ţinută de paradă, cu mare pompă, de aproximativ trei sute de pedestraşi orăşeni şi de haiduci. Batalionul 
pedestraşilor i-a încadrat într-un careu, iar călăreţii s-au aşezat la cele două aripi. Eu, prin bunăvoința unui 
locotenent de cavalerie, am stat călare între batalionul informă de careu şi între cavalerie şi astfel, am văzut de la 
început execuţia şi parada, cum văd această foaie de hârtie din faţa mea. 

În afară de nobili şi oameni mai deosebiți din comitate au trebuit să fie de faţă mulţi oameni proşti şi asta se poate 
aprecia din faptul, că din fiecare sat al celor patru comitate au trebuit să ia parte după o grea poruncă, câte şase 
oameni proşti, trei bătrâni şi trei tineri, prin urmare a trebuit să fie cel puţin cinci mii de oameni. 

Cloşca a primit cel puţin douăzeci de lovituri până şi-a dat sufletul. În timp ce Cloşca era frânt cu roata, Horea era 
legat şi ţinut în picioare de doi ucenici ai călăului ca să vadă ce moarte cumplită şi prin ce chinuri groasnice trebuia 
să moară ucigaşul său tovarăş. 

După ce s-a terminat execuţia lui Cloşca şi au dat leşul la o parte, pe Horea l-au urcat apoi în patul său şi l-au 
legat; în vaiete au început să-i sfarme picioarele cu roata, iar după patru lovituri din porunca domnului Eckhard, 
au început să-i lovească pieptul şi astfel după opt, nouă lovituri a murit. N-am mai voit să văd şi despicarea lor în 
bucăţi, mi-am întors calul şi am venit în cetate...” 


Horea şi Cloşca au fost însoţiţi la locul de execuţie de Nicolae Raţiu, parohul bisericii ortodoxe din Maierii Bălgradului (Alba Iulia) 
care le-a dat ultima binecuvântare. Nici el nu a rezistat psihic să asiste la această barbară execuţie, a leşinat şi a fost transportat acasă 
cu o căruţă. Nicolae Raţiu a fost o mare personalitate românească a oraşului Alba Iulia la sfârşitul secolului al XVIII-lea şi începutul 
celui de-al XIX-lea. Ctitor a trei biserici în Alba Iulia şi Oarda, întemeietor de şcoală românească, a contribuit în mod esenţial la 
ridicarea culturală a românilor din Alba Iulia. 

Toate sursele documentare indică locul de execuţia a lui Horea şi Cloşca pe Dealul Furcilor din Alba Iulia. Aceasta este o terasă 
înaltă, situată în partea de sud a oraşului şi cetăţii. Terasa fiind foarte mare, de circa 1,5 km pătraţi, locul de execuţie nu a putut fi 
precis localizat decât în urma studierii hărților executate de autorităţile militare austriece în secolul al XVIII-lea. 

Într-o primă hartă a oraşului, cetăţii şi împrejurimilor acestuia, datată între 1752 şi 1766, apare în colţul sud-estic al terasei amintite 
semnul unei spânzurători, locul nefiind inscripţionat. În cea de-a doua hartă din 1771, locul de execuţie al oraşului este marcat în 
acelaşi colţ de sud-est cu semnul spânzurătorii şi inscripţionat în limba germană „Galgen Berg” (Dealul Furcilor). Prin furcă se 
înţelegea în evul mediu, ţeapă în care erau tragi condamnaţii şi expuşi trecătorilor până mureau sau putrezeau şi cădeau la pământ. 
Locul precis se afla chiar la marginea terasei pe o mică înălţime din apropierea vechiului drum principal (circa trei sute de metri) ce 
lega oraşul Alba Iulia de podul de peste Mureş din cartierul Partoş la intrarea în oraş dinspre Sebeş. În cărțile funciare ale oraşului 
întocmite în secolul al XIX-lea locul se numea „La spânzurătoare”. 

Micul monument ridicat în 1959 pentru cinstirea memoriei lui Horea, Cloşca şi Crişan a fost plasat în partea de nord a terasei „Dealul 
Furcilor” şi nu pe locul cel adevărat, deoarece acesta nu era cunoscut atunci. 

Schimbarea locului de execuţie a condamnaților din oraşul Alba Iulia din piaţa vechiului oraş medieval s-a făcut după 1715, pentru 
a elibera terenul în vederea construcţiei cetății bastionare care a determinat distrugerea completă a vechiului oraş şi mutarea lui pe 
o vatră nouă la răsărit de cetate. Locul nou ales se potrivea pentru asemenea manifestări sângeroase, era în afara oraşului, aproape 
de o arteră principală de comunicaţii şi într-o poziţie dominantă vizibil de la o depărtare de peste un kilometru. În acest loc au mai 


fost executaţi în 25 noiembrie 1784, unsprezece iobagi români participanţi la răscoală între care Ursu Uibaru, cel care l-a substituit 
pe Cloşca la încheierea armistiţiului de la Tibru cu căpitanul Schultz din armata imperială. 

Din documentele oficiale privitoare la răscoală s-a aflat şi cine a fost călăul lui Horea şi Cloşca şi a celor unsprezece iobagi amintiţi. 
Acesta s-a numit Grancea Rákóczi, ţigan cu nume de principe, călăul oraşului Alba Iulia. Aceste informaţii se află într-o scrisoare 
a acestuia din aprilie 1785, prin care roagă pe judele oraşului Alba Iulia să-l plătească pentru serviciile prestate cu ocazia executării 
căpitanilor şi a celorlalți condamnaţi: 


„E ştiut că în răscoala trecută mulți din corifeii românilor au fost osândiţi şi a trebuit să-i execut după poruncă. 
Eram tocmit pentru execuţii tocmai atunci la Sebeş, dar am fost oprit de Nobilul Comitet pentru osândiţii de aici; 
îmi poruncise să nu mă mişc nicăieri din loc, căci vor fi mulți de executat. A trebuit deci să-mi las câştigul de 
acolo, am şi scrisoare despre asta, ca să nu fie nicio întârziere din vina mea. Dar, deşi am executat aici pe corifeii 
cei mari, pe mulți tovarăşi de-ai lor, întocmai cum cerea sentinţa şi am cărat împreună cu ucenicii mei în patru 
părți trupurile lor tăiate în bucăţi, după poruncă, am cerut şi am umblat în zadar pe la slujbaşii comitatului pentru 
plata ostenelii mele. Rog deci pe Cinstitul şi Nobilul Jude să-mi îndrepte plângerea acolo unde crede că voi putea 
dobândi răsplata trudei mele, căci acesta este meşteşugul meu obişnuit şi învăţat şi dacă în acesta sufăr vreo 
scădere nu-mi pot ţine nici eu viaţa... În nădejdea plăţii m-am încărcat şi eu cu mai multe datorii. Aşteptând 
această dreaptă mângâiere rămân al Domnului Jude şi al Cinstitului şi Nobilului Magistrat, săracă supusă şi 
credincioasă slugă. 


GRANCEA RAKOCZY, 
Călăul Alba Iuliei” 


Menţionăm că şi asupra corpului neînsufleţit a lui Crişan s-a dat sentinţa la 14 februarie prin care, la locul de supliciu, a fost tăiat în 
patru părţi, capul a fost pus în ţeapă la domiciliul din Cărpeniş, iar părţi ale corpului pe roate în localităţile: Abrud, Bucium, Brad şi 
Mihăileni. Din informaţii reiese că autorităţile comitatului Alba supărate pentru faptul de a fi fost refuzate de comisia imperială să 
participe la interogatoriul conducătorilor răscoalei au omis să-i plătească călăului sumele promise. Judele oraşului i-a respins cererea 
cu argumentul că ţara trebuie să-i plătească, făcând probabil aluzie la comisia imperială şi la împărat. În cele din urme Gubernul 
Transilvaniei de la Sibiu i-a plătit câte şase florini pentru fiecare dintre conducătorii răscoalei şi câte trei florini pentru fiecare dintre 
cei unsprezece condamnaţi traşi în ţeapă, spânzurați şi decapitaţi, în total cincizeci şi unu florini. Această sumă reprezenta valoarea 
unei vaci, sau a unui mânz, sau a douăzeci câble de grâu şi tot atâtea vedre de vin. 

Evenimentele nu s-au terminat odată cu execuţia lui Horea, Cloşca şi Crişan. În închisorile din cetatea Alba Iulia au fost aduşi de 
comisia imperială pentru anchete din cele patru comitate ale Transilvaniei peste patru sute de deţinuţi. Dintre aceştia au fost reţinuţi 
pentru condamnare o sută douăzeci. Jumătate au fost pedepsiţi cu un număr variat de lovituri de bețe şi eliberaţi, iar douăzeci şi 
cinci au fost condamnaţi la moarte, cărora li s-au mai adăugat în luna mai încă nouă. Printre aceştia se aflau cei mai importanţi 
căpitani numiţi de Horea din părţile Zarandului, Albei şi Hunedoarei. Cei mai cunoscuţi au fost: Popa Constantin din Crişcior, Popa 
Hagi Crişănuţ din Bistra, om învăţat cunoscut în Munţii Apuseni, ambii condamnaţi la moarte prin tragere în ţeapă, căpitanii Vasile 
Zgârciu din Abrud şi Iacob Toader din Vidra, tot prin tragere în ţeapă, Dumitru Todea, fost jude în Râu Mare (Albac), arestat şi 
învinuit pentru tulburările iscate cu ocazia târgului de la Câmpeni din 1782, ţinut în închisoarea comitelui Kemeny de la Galda de 
Jos, de peste doi ani. A fost condamnat la moarte prin tăierea capului şi a corpului în patru bucăţi şi să se pună în tepe în localitățile 
Domeniului minier de sus. A mai fost învinuit şi de faptul că l-a sfătuit pe Horea să ducă petiţiile satelor la împăratul de la Viena, 
procurându-i lui banii de drum patru sute de florini. Celorlalţi condamnaţi urma să li se taie capul, iar pe fiul lui Horea, Ionuț, care 
avea şaptesprezece ani, l-au condamnat la un an de închisoare. Toţi condamnaţii au rămas în închisorile de la Alba Iulia, urmând ca 
împăratul Iosif al II-lea să aprobe sentinţele. Zilnic condamnaţii erau scoşi sub escortă şi puşi să muncească în cetate la curăţenia 
străzilor, a şanţului cetăţii şi la alte lucrări. O parte dintre condamnaţi au fost internaţi, bolnavi, în spitalul militar din cetate şi de 
acolo la sfârşitul lunii iulie 1785 au adus vestea, care s-a dovedit falsă, că s-au primit haine speciale pentru condamnaţii la moarte 
şi urmează să fie în curând executaţi. 

Situaţia a devenit tensionată şi condamnaţii au hotărât să evadeze. În nopţile din 3 până în 7 august s-au pus pe lucru, în timp de 
unii cântau şi fluierau ca să abată atenţia paznicilor, ceilalţi au reuşit să facă o spărtură în zidul cetăţii pe lângă o fereastră pe care 
ziua au reuşit să o mascheze. Prin intermediul unei lăptărese au reuşit să-l anunţe le parohul Nicolae Raţiu să vină să-i viziteze la 
închisoare. În ziua de 6 august, condamnaţii i-au împărtăşit preotului taina lor de a evada, cerându-i sfatul. Preotul i-a binecuvântat 
şi le-a promis că nu va divulga nimănui intenţia lor. 

În noaptea de 7 august pe la orele 2 din noapte, treizeci şi unu de deţinuţi dintre care douăzeci condamnaţi la moarte au evadat, unul 
câte unul, au coborât pe o frânghie improvizată în șanțurile cetăţii şi de acolo au fugit în pădurea din apropiere. Unii au luat-o spre 
Zlatna, iar alţii pe valea Mureşului. Evadaţii l-au luat în contra voinţei lui şi pe Popa Hagi Crişănuţ ce avea peste 80 de ani, dar 
acesta s-a întors dimineaţa în cetate. 

Vestea evadării deţinuţilor a produs o mare nelinişte în rândul nobilimii şi a funcţionarilor comitatelor şi domeniului Zlatnei. O parte 
dintre aceştia au început să se refugieze în cetatea de la Alba Iulia de frica reizbucnirii răscoalei. Sfătuiţi de la Viena, emisarii 
imperiali au cutreierat satele din munţi anunțând că dacă condamnaţii se vor întoarce, sentinţele lor vor fi revizuite. În două 
săptămâni s-au predat 16 condamnaţi şi până la sfârşitul lunii s-au predat toţi. Împăratul Iosif al II-lea le-a comutat pedeapsa la trei 
ani muncă silnică la lucrări publice. Prin intervenţia împăratului toate condamnările la moarte ale celorlalte tribunale au fost 
comutate uşurând suferinţele bieților iobagi români. 

Pedepsele au continuat în tot cursul anului 1785 prin masive deportări ale familiilor iobagilor implicaţi în răscoală în Banat şi 
Croaţia. Liste întregi au fost întocmite de autorităţile imperiului între care figurau şi familiile lui Horea, Cloşca şi Crişan. După ani 
de zile multe dintre acestea s-au întors în Munţii Apuseni. 

Răscoala iobagilor români din 1784-1785 a avut un mare ecou în Europa şi America. Pentru prima dată opinia publică europeană a 
aflat de existenţa în Transilvania a unei naţiuni majoritate de origine neolatină, românii a căror soartă era dintre cele mai nenorocite 


din Europa. Numeroase personalităţi ale culturii europene au luat o atitudine favorabilă în apărarea cauzei răsculaților, condamnând 
autorităţile imperiale pentru execuţia căpitanilor. Unele rezultate nu au întârziat să apară, împăratul Iosif al II-lea a abolit în 1785 
servitutea personală (iobăgia) şi a comutat pedeapsa capitală la tragerea galerelor pe cursul Dunării. Capii bisericilor româneşti şi 
reprezentanţii mai de seamă, funcţionari, proveniţi din rândul românilor, au adoptat o atitudine tacită faţă de răscoală, sau mai 
degrabă s-au simţit incomodaţi de ea crezând că vor pierde şi bruma de influenţă binefăcătoare la curtea imperială din Viena. 

Abia generaţia de la 1848 a reevaluat sensul progresist al răscoalei, iar pe Horea, Cloşca şi Crişan i-au declarat eroi naţionali. Ei au 
probat capacitatea românilor din Transilvania de a-şi putea cuceri drepturile lor şi prin alte mijloace decât prin numeroasele jalbe 
adresate „bunului împărat” „Nu cu argumente filozoficeşti se pot convinge tiranii ci prin lancea lui Horea” a declarat Avram Iancu 
în 1847, asistând la lucrările Dietei Transilvaniei care a hotărât şi chiar a înăsprit sarcinile iobagilor români. 


-~ 


~ 

Harta oraşului, cetăţii Alba Iulia şi împrejurimilor, datata între anii 1752-1766. 
Locul execuțiilor este marcat de semnul unei spânzurători (încercuit) 


Harta oraşului Alba Iulia din 1771. 
Locul execuţiei este marcat de semnul unei spânzurători şi inscripţionat în limba germană „Gelgen Berg” (Dealul 
Furcilor) (încercuit). 


DOUĂ SECOLE DE LA MOARTEA PROTOPOPULUI BĂLGRADULUI NICOLAE RAȚIU, 
DUHOVNICUL LUI HOREA ȘI CLOȘCA 


La 11 aprilie 1805 se stingea din viaţă protopopul Nicolae Raţiu, figură remarcabilă a Alba Iuliei de atunci, a cărui personalitate a 
depăşit limitele locului, memoria istoriei înveşnicindu-l cu apelativul de „duhovnicul lui Horea şi Cloşca”. Protopopul bălgrădean 
s-a remarcat între contemporanii săi atât pe tărâm bisericesc, cât şi în plan cultural şi social-patriotic, multiplele direcţii ale activităţii 
sale definindu-i statura de om al Bisericii, dar şi aceea de iubitor de carte şi de neam. 

Activitatea protopopului bălgrădean a fost orientată în mai multe direcţii, de la cea bisericească până la cea culturală şi național- 
social. În Bălgradul de la sfârşitul secolului al 18-lea era extrem de necesară implicarea lui Nicolae Raţiu pe plan organizatoric, 
fiind singurul preot ortodox din oraş, slujind la o modestă bisericuţă din lemn din cartierul Maieri, unica rămasă ortodocșilor, după 
ce bisericile acestora fuseseră luate de greco-catolici. Astfel, susţinut financiar de negustorii macedoromâni, a reuşit să ridice între 
1783-1787 biserica cu hramul „Buna Vestire” (azi parohia Centru), unde a slujit până la moarte. De asemenea, a condus şi lucrările 
de zidire la bisericile din Oarda de Jos (1796) şi din Maieri I, Alba Iulia (1794-1795), în pronaosul celei din urmă, fiind zugrăvite 
figurile eroilor răscoalei din 1784, Horea, Cloşca şi Crişan, primind în celulă asistenţă religioasă de la preotul de atunci al acestei 
parohii, Nicolae Raţiu. 

Faptul că într-un timp relativ scurt şi în condiţii istorice dificile N. Raţiu a ridicat trei biserici dovedeşte nu doar un dezvoltat simţ 
practic, ci şi o preocupare pentru bunul mers al comunităţii ortodoxe bălgrădene, care, în contextul uniatismului din secolul al 18- 
lea, fusese despuiată de locaşurile sfinte. 

În plan cultural, N. Raţiu s-a manifestat ca iubitor de carte, ctitorind în parohia Centru nu numai un edificiu bisericesc, ci, se pare, 
şi o bibliotecă, prin colecţia de carte românească veche achiziționată în timpul păstoririi sale. Tot prin intermediul lui, au ajuns aici 
în 1797 cele 12 Mineie, primele cărţi de slujbă de acest fel traduse în româneşte. De remarcat faptul că o colecţie completă de 
Mineie, cum este cea de la biserica din centru, este un lucru rar întâlnit într-o singură parohie. 

Protopopul Nicolae Raţiu nu a rămas străin nici de problemele naţional-sociale ale vremii, cu atât mai mult cu cât a fost 
contemporanul unor momente de maximă importanţă pentru istoria neamului românesc, răscoala de la 1784 a iobagilor români din 
Transilvania sau „Răscoala lui Horea”. Actul de nobleţe sufletească şi curaj de care N. Raţiu a dat dovadă, şi anume asistenţa 
religioasă acordată celor doi conducători ai mişcării înainte de execuţie, i-a înveşnicit memoria cu preţiosul apelativ de „duhovnic 
al lui Horea şi Cloşca”. Cu puţin timp înainte de ceasul execuţiei, N. Raţiu i-a căutat în celule pe Horea şi Cloşca, le-a scris 
testamentele şi, după ce i-a spovedit, i-a împărtăşit creştineşte pe amândoi. 

Date despre derularea execuţiei ne oferă scrisoarea trimisă la Roma în 2 martie 1785 de către Iosif Gabri, profesor la Alba Iulia, 
martor ocular al evenimentelor, care relatează că în dimineaţa zilei de 28 februarie, pe la ceasurile 9 şi jumătate, Horea şi Cloşca au 
fost aşezaţi separați pe câte un car special, fiind însoţiţi pe drumul de la celulă până la locul execuţiei de către preotul Nicolae raţiu. 
Pe Dealul Furcilor a urmat scena barbară a execuţiei lui Cloşca, „ce dură vreun ceas”, timp în care acesta a primit vreo douăzeci de 
lovituri. În tot acest răstimp, N. Raţiu se afla lângă Horea, susținându-l moral: „Preotul Nicolae Raț se afla şi el acolo, lângă Horea, 
îl ţinea cu o mână de după cap rostind cuvinte de îmbărbătare...” Înainte ca Horea să fie tras pe roată, popii Nicolae „nu i-a fost silă 
a săruta obrazul batjocorit şi disfigurat al lui Horea zicând: „Prin mine te sărută un neam întreg”. La execuţia acestuia din urmă însă, 
Nicolae Raţiu, cu tot curajul dovedit până atunci n-a mai putut suporta cruzimea scenei şi a leşinat. lată o mărturie consemnată de 
istoricul N. Densuşianu: „când au dus la moarte pe Horea şi Cloşca, i-a însoţit preotul de atunci din Alba Iulia, Niculae Raț. Dânsul, 
până a frânt roata pe unul, a ţinut pe celălalt cu mâna pe după cap, dar când au început să frângă cu roata şi pe al doilea, Popa Niculae 
Raț a căzut jos leşinat şi a trebuit să-l ducă cu carul acasă”. 

Lucrurile nu s-au liniştit însă nici după execuţia căpeteniilor răscoalei. Merită menţionat un episod care a zguduit în acel timp Alba 
Iulia. Este vorba de o evadare în masă a 31 de prizonieri (20 dintre ei erau condamnaţi la moarte) care, în noaptea de 6/7 august 
1785, săpând zidul cetăţii, au fugit din închisoare. Aceştia plănuiseră evadarea cu câteva zile înainte, iar în dimineaţa zilei de 6 
august unul dintre ei a trimis „o mică ţidulă... Popii Nicolae din oraş”, prin care îl ruga să vină la închisoare să-i cerceteze într-o 
problemă foarte importantă. Popa Nicolae a dat curs chemării deţinuţilor şi, pricepând intenţia lor de a evada, „i-a mângâiat să fie 
numai cu răbdare, să se roage sârguincios şi Dumnezeu îi va ajuta”, după care a părăsit cazemata şi s-a întors în oraş, fără a-i denunța. 
Iată că protopopul Nicolae Raţiu s-a implicat încă o dată în problemele național-sociale ale vremii, consimţind tacit măsura extremă 
a evadării condamnaților la moarte, de fapt conaţionali răsculați pentru drepturi răpite. Toate aceste atitudini, de la asistența 
religioasă acordată lui Horea şi Cloşca, până la complicitatea în chestiunea evadării, reliefează înţelegerea profundă de către N. 
Raţiu a statutului preotului transilvănean, care se identifică total cu năzuinţele şi durerile iobagului român. 

Am schiţat în câteva cuvinte portretul protopopului bălgrădean, conştienţi fiind de faptul că toate demersurile sale în plan bisericesc 
şi naţional, amintite aici extrem de sumar, reprezintă repere în istoria locală şi naţională, dar şi mărturii de înţelegere şi împlinire a 
vocației româneşti, mărturii transmise peste veacuri nouă, celor de astăzi, care avem datoria morală de a ne cinsti înaintaşii şi de a 
le urma vrednicile pilde. 


INIMA LUI HOREA 


„Câte sate româneşti 
Atâţia Horea sunt.” 


Țara Moților, ţară de piatră şi zbucium, de vitejie străbună până la sacrificiu. Duhul lui Horea mai stăruie şi acum în legendele care 
povestesc până în zilele noastre despre un act ruşinos care nu-şi are justificare pentru conduita umană: actul trădării şi vinderii lui 
Horea, Cloşca şi Crisan. Povestirile, cântecele moţilor, arată cum i-au prins şi dus, cum a ridicat călăul roata, cum i-a frânt şi i-a 
împărţit pe ţară, cum un geamăt adânc a cuprins mădularele Ardealului răvăşind sufletul mulţimii cu spaimă şi durere. 

Se ştie că la sfârşitul răscoalei de la 1784, 14 decembrie, Horea îşi dizolvă oastea lăsând oamenii să se întoarcă la casele lor. El, 
Horea, împreună cu Cloşca se afundă în munţi, s-au ascuns în pădurea Scorăgetului din munţii Gilău unde izolaţi de lume într-un 
loc bine ales, aveau de gând să stea toată iarna, pentru ca în primăvara viitoare să ridice din nou țărănimea la luptă. 

În testamentul său Horea lasă spre ştiinţă urmaşilor numele celor care l-au prins şi vândut. Aceștia au fost: Matiaş Nu, Matiaş On, 
fratesău Gheorghe, Trif Ştefan, A lui Neag Andrei, doi feciori, Simeon cu fratele său (îl omite pe George Nicula). Pentru fapta lor 
ruşinoasă cei şapte locuitori din Râul Mare au fost recompensaţi de împărat cu 600 de florini de aur şi vor fi eliberaţi din iobăgie. 
Pădurarul cameral Melzer care i-a tocmit a primit o medalie de aur şi 30 de galbeni. 

Legaţi în lanţuri Horea şi Cloşca au fost duşi în zi de iarnă aspră, la Abrud şi apoi la Alba-Iulia. Trădaţi, bătuţi şi umiliţi, purtaţi 
alături de Crişan în lanţuri grele prin sate spre a fi arătaţi fraţilor de suferinţă, au fost condamnaţi la moarte prin „frângerea cu roata”. 
Primindu-şi răsplata, trădătorii s-au întors la casele lor. Într-atât este de îngrozitoare trădarea de neam încât nu poate să o rabde nici 
cerul, nici pământul. Este un păcat fără dezlegare, în primul rând legea nescrisă, veche cât veacul a poporului din munţi, răsplata 
trădării fiind de fapt un blestem al neamului care îi urmăreşte pe „trezi”, „pe iscarioteni” până la sfârşitul vieţii lor. 

Din banii primiţi vânzătorii şi-au cumpărat bucate din care au dat să-şi facă pâine. Când femeia celei mai apropiate rude a lui Horea 
a scos pâinea din cuptor şi a încercat să o frângă pentru a-şi servi familia, din aceasta a ţâşnit un şuvoi de sânge căci în mijlocul ei 
se afla o inimă. Era inima lui Horea neamului lor. Amarnic s-au căit trădătorii, însă zadarnic, căci păcatul era prea mare pentru a nu 
fi blestemaţi: cu blestemul neamului, cu blestemul ceresc. 


„Nici voi, nici copiii voştri nu veţi fi gazde numai sărăntoci în veci pentru totdeauna.” 


Atât de mult i-a mustrat conştiinţa pe trădători încât au murit ca vai de ei, iar urmaşii lor au trăit şi trăiesc în mizerie. I-au blestemat 
preoţii până în zilele noastre. 

În Munţii Apuseni este un proverb de netăgăduit: „Că cine a rămas datornic diavolului, musai să plătească cu vârf şi îndesat până la 
al şaptelea rând de crezi”. Şi au plătit. Trebuia să fi fost groaznică întâmplarea. Să afle şi să-şi dea seama vânzătorii lui Horea de 
mişelia ce au făcut-o, că au vândut pe cel mai mare şi mai drag om al moţilor care a vrut binele, dreptatea şi libertatea tuturor 
românilor. 

Grea şi ruşinoasă a fost pentru neamul nostru, iobăgia şi mişelia împărătească, dar mai grea cade moţilor vânzarea lui Horea. Nici 
trădătorii lui Crişan n-au scăpat de judecata lui Dumnezeu, de dreptatea poporului. A fost prins în codrii dintre Lupşa şi Mogoş. Pe 
urmele lui au fost trimişi soldaţi care l-au prins la 30 ianuarie 1785. Despre aceşti vânzători se spune că: 


„Împreună cu întreg neamul lor au avut de suferit. Unii s-au spânzurat, alţii au înnebunit, unora li s-au prăpădit 
soțiile şi bunurile, le-au fost trăsnite şurile, altora li s-au născut copii schilozi, orbi, surzi, muţi, ologi, însoţindu-i 
peste tot, pentru totdeauna piaza-rea.” 


Moartea lui Horea şi a ortacilor, Cloşca şi Crişan, îşi are tragedia şi măreţia sa. 

Văzând că se apropie sfârşitul lui Horea i-au împlinit ultima dorinţă. Au chemat preotul şi după datina străbună i-au grijit sufletul. 
Venerabilul preot Nicolae Raţiu de la Biserica Maieri din Alba Iulia l-a spovedit şi cuminecat cu sfintele Taine. Creştinul Horea a 
dat dovadă de un mare eroism sufletesc. Câtă măreție şi iertare în faţa morţii: 


„Tuturor vânzătorilor şi trădătorilor care l-au prins şi l-au vândut Horea le dă creştinescul cuvânt de iertare, îi iartă 
din toată inima.” 


Nicăieri amintirea lui Horea nu este mai vie, mai puternică decât în Munţii Apuseni. Evocând cu emoție la ceas aniversar pe Horea, 

Cloşca şi Crişan să avem mereu în inima noastră „candela aprinsă” cuvintele dăltuite în piatră pe soclul martirului George Crişan. 
„Să nu uităm, români, că pe trupurile lor frânte stă aşezată temelia patriei întregi!” 


DEPORTĂRILE ÎN BANAT DUPĂ RĂSCOALA LUI HOREA, CLOȘCA ŞI CRIŞAN 


„Voi, munţilor mândri, moşnegi cununaţi 
Cu stelele bolţii albastre 

În leagănul vostru de codri şi stânci 
Dorm toate poveştile noastre”. 
(Octavian Goga) 


Răscoala din 1784-1785 condusă de Horea, Cloşca şi Crişan este caracterizată ca o mişcare ţărănească. Toţi participanţii la răscoală 
au fost ţărani. Țărani erau şi minerii, ţărani erau şi preoţii. Niciun intelectual, nicio prezenţă „superioară” „politică” nu s-au remarcat. 
Capii răscoalei sunt ţărani şi nu depăşesc cu nimic marginile fireşti nici ca îmbrăcăminte, nici ca mentalitate, iar social erau iobagi 
sau jeleri. Ei, capii nu sunt superiori mulțimilor, a cetelor, ei sunt inimile acestora, ei însufleţesc, ei nu conduc decât prin prestanţa 
proprie şi participare activă. 

După înăbuşirea răscoalei încep represiunile. Pe lângă execuţii, una din pedepse a fost deportarea. Această măsură a fost luată de 
însuşi împăratul de la Viena. În 1785 un anume Grigore Kesszey, dregător al comitatului, s-a plâns cancelariei că a fost maltratat de 
răsculații români şi cere să i se dea o funcţie mai uşoară sau o pensie ca să poată trăi. Cancelaria propune măsuri de ajutor dar şi de 
mutare în banat sau altundeva, a țăranilor care l-au maltratat şi care au rămas nepedepsiți. 

Rezoluţia împăratului a cuprins o măsură generală şi anume, ca toţi românii care vor fi neîndoios cunoscuţi că au comis maltratări, 
să fie mutaţi cu vitele şi ustensilele lor la regimentul româno-iliric din Banat în aşa fel ca să nu sufere nicio pagubă şi să nu se facă 
abuz cu transferarea. 

Hotărârea împăratului ajunge la comisarul Mihai Brukental care la 10 decembrie 1785 înaintează o listă cu 94 de persoane din satele 
comitatului Hunedoara şi al Zarandului şi notează că în comitatele Alba şi Cluj ar mai trebui transferați vreo douăzeci. Pe cei din 
Ținutul Hategului propune să nu fie transferați în Banat, căci ar fi prea aproape de casă, ci în Croaţia. Toate acestea se transmit 
comandantului graniţei slavono-banatice care răspunde la 14 decembrie 1785 că pe teritoriul regimentului româno-iliric nu pot fi 
aşezate mai mult de 55 de familii şi că pe teritoriul regimentului germano-banatic pot fi plasate 291 de familii. 

Comandamentul general al Transilvaniei şi celelalte organe administrative stabilesc într-o manieră tipic austriacă toate detaliile 
deportării (modul de înştiinţare, locul de adunare, traseul de urmat, modul de hrănire etc.). 

Din lista celor deportaţi se pot menţiona Popa loan din Bistra, Vasile Zgârciu din Sălişte, Vasile Todor şi Todor Faur din baia de 
Arieş, Todor Lazăr şi Ispas Gâldău din Râul Mare, Todor Berindei şi Petru Vesa din Câmpeni, Petru Gora, Gligor Toma, Iacob 
Todea din Vidra, pentru Oaida din Bistra şi mulţi alţii. Printre ei figurează şi Ion Nicola, fiul lui Horea, plecat cu soţia cu două 
perechi de desagă. 

Până la intervenţia împăratului, din 10 iulie 1786, de a opri deportările, au fost trimise în Banat peste 160 familii. Bunurile rămase 
în urma deportării în Banat au fost date rudelor de sânge. Mulţi au fugit încă din primul an. Şpanul domeniului Baia de Arieş, 
Horetsnyi spune într-o scrisoare din 1786 că Ursu Rancea din Brăzeşti care în vara lui 1785 fusese deportat în Banat, în regiunea 
Pancioavei, a fugit şi se ţine ascuns, împreună cu alţi, prin munţii Sălciuei. Din Banat au mai fugit, relatează Intze la 6 septembrie 
1786, Ion Bârlea din Bistra, Costin Trif şi Todor Toader din Râul Mic, Florea Pleşa zis Tulea cu soția şi Ion Nicula fiul lui Horea 
cu soția. Întorcându-se în părţile lor se ascund în munți. 

La 1 decembrie 1786 provizorul Devei raportează prinderea lui Ion Nicula, fiul lui Horea. L-au prins Anghel Todea Tiloş şi Anghel 
Duc Todea lui Toma din dispoziţia judelui dominal Macavei Bota. Ion Nicula, ascultat, mărturiseşte că a fugit din Paciova cu soţia. 
Cum au fugit şi alţii a fugit şi el, îndemnat de Florea Pleşa din Râul Mare şi a trăit lucrând cu ziua la alţii. Au venit cu un paşaport 
avut de Pleşa de la unul care se dusese la lucru cu coasa şi în care erau trecuţi doi inşi. Soţia lui se numește Văsălina Todea. Întrebat 
în octombrie de provizor dacă vrea să se stabilească în Zlatna, a refuzat, mai ales că aici Fiscul nu are nici intravilan, nici extravilan, 
din care să-şi asigure pentru casă hrană, acestea fiind toate date coloniilor în posesie. Cere să fie lăsat liber să se întoarcă, sub 
chezăşie că se va purta cu credinţă şi cinste, în Râul Mare pe lângă vreun popă de acolo care ar vrea să-l înfieze. Va fi avut urmare 
cererea. Fapt e că nu peste multă vreme, îl găsim iarăşi printre fugari. Problema deportării durează. Fug, sunt prinşi, pedepsiţi, duşi 
iarăşi, fug din nou, sunt iarăşi întorşi. Câţi vor fi rămas acolo, câţi se vor fi întors în anii următori, rămâne de cercetat. Cu siguranţă 
însă printre locuitorii de azi ai Banatului sunt şi urmaşi ai celor deportaţi ca urmare a participării la răscoala lui Horea. 

Astfel se încheie o pagină din istoria sumbră a răscoalei lui Horea, Cloşca şi Crişan şi a celor deportaţi în Câmpia Banatului. Aceştia 
îi vor fi transmis lui Iancu mesajul lui Horea pe care o invoca eroul Revoluţiei de la 1848 ca singurul mijloc de îngenunchere a 
tiranilor: „nu cu vorbe vom obţine noi drepturile noastre, ci cu lancea, ca Horea”. 


MUNȚII APUSENI SUNT PUMNUL ARDEALULUI 


Munţii Apuseni, sunt pumnul Ardealului; să desfacem acest pumn şi să citim în palma lui deschisă istoria acestor munţi, istorie plină 
de lacrimi, scrisă cu fapta de Horea celor mulţi şi Iancu durerii şi suferințelor neamului nostru. În amândouă rândurile lovitura a 
pornit din acelaşi loc. 

Acest loc este Țara Moților, de aceea moţii, locuitori statornici ai acestor meleaguri apar cu o prerogativă specială în istoria noastră. 
Când Ardealul se legăna în tânguire neputincioasă, în văgăunile Țării Moților fermenta revolta, semn că în această cetate izolată de 
slăbiciunile vremelnice s-au păstrat reflexe întârziate din gloria străbună. 

Munţii Apuseni sunt pumnul Ardealului, iar cele două inimi în care a clocotit uraganul, sunt eroii lor: Horea şi Iancu. Acolo sus, pe 
dealul cetăţii din Alba Iulia, unde urcă amintirile bătrâne ale neamului nostru, pentru a răsări mereu deasupra anilor ce trec, au fost 
duşi în lanţuri zornăitoare Horea şi Cloşca. Din peste 500 de sate, la 28 februarie 1785 au fost aduşi 6.000 iobagi, ca să asiste la 
împlinirea urgiei legii. Întâi, Cloşca a fost frânt pe roată pentru ca Horea să poată privi clipa osândei care se apropia. Şi Horea a 
privit moţeşte drept şi neclintit cu sufletul. Frângerea pe roată începea lin, de la fluierele picioarelor către cap, cu despicarea pielii 
în fâşii. Apoi cu zdrobirea înceată a oaselor, pocnind în ruperea lor, ca lemnele vechi în care se ascund spiritele celor duşi. A urmat 
Horea ţăranul nestăpân al ţarinilor sale. Frângerea pe roată a fost şi mai înceată. Aşa suna comanda către ofiţer. Se aştepta ca Horea 
să vorbească despre cele vorbite cu împăratul. De aceea spintecarea de jos în sus s-a oprit la piept. Şi Horea a vorbit. Ultimele lui 
cuvinte pământene au fost: „Mor pentru popor!” 

Unde să-l căutăm pe Horea? „Oamenii mari se nasc în case mici” spunea savantul Nicolae Iorga. Unde altundeva decât sub tâmpla 
dealului din Fericet ce poartă fiinţa lui nevăzută în cântece şi doine, în horele de jale şi de biruinţă ale Ardealului şi ale neamului 
nostru întreg. Unde, dacă nu în horele de jale şi de biruinţă ale Ardealului, dăinuind prin Horea! ca şi cum ar fi viu! 

Urmaşul lui Horea, Avram Iancu aducea cu sine la 1848 mândria aspră a moţilor, acea pornire furtunoasă de plată şi răsplată care 
înroşise nu odată crestele munţilor cu focul revoluţiei. Firea lui Iancu, caracterul său distinct, a smuls de la început mişcarea de la 
patruzeci şi opt din ogaşa bătătorită a suplicaţiilor seculare şi i-a dat un caracter revoluţionar. 

Acest tânăr de 24 de ani, cu graiul răspicat şi scurt, cu sclipiri de oţel în adâncul ochilor albaştri, şi-a dat seama că numai armele pot 
hotărî într-un proces de veacuri, care a batjocorit până la sânge plebea năpăstuită. 

La adunarea de pe Câmpul Libertăţii de la Blaj, în 3/15 mai, Iancu a venit în fruntea moţilor, 10.000 la număr, organizaţi milităreşte, 
gata să înfrângă orice val inoportun de cuminţenie iobăgească. Prezenţa lui Iancu a conferit adunării „măreţia de sărbătoare”. „De 
acum Iancu nu mai era al moțţilor. Era al întregului popor răsculat din Transilvania” Prin el mişcarea noastră a primit nota de vitejie 
şi romantismul de epopee. 

Întors în munţii lui, s-a dovedit un strălucit şef militar. Ca împinşi de o chemare magică, i-au roit în jur ciubărarii din văile Arieşului 
şi ciobanii din văile Crişurilor. S-au aprins focuri pe culmi, a început să sune tulnicul de brad, s-au pornit carele Iancului şi tunurile 
de cireş au fost urcate pe vârfuri la trecători. Încrezătorul Crai al Munţilor se ivea pretutindeni pe calul său alb ca un zeu, suprem al 
luptei. Prestigiul lui personal întreținea coeziunea şi disciplina acestei armate de țărani. Cele două biruinţi din Munţii Abrudului au 
arătat lumii la ce grad de conştiinţă cetăţenească se ridicaseră iobagii Ardealului şi ce blocuri de granit erau piepturile lor. Oastea 
lui n-a suferit nicio înfrângere. Cuibul lui de stânci devenise focarul redeşteptării naţionale de pretutindeni... Iancu concentra 
destinele neamului în mâinile lui. Sub ocrotirea munţilor neînvinşi, la lumina unui foc, Iancu şi Bălcescu urzeau pentru întâia oară 
pe urmele lui Mihai Viteazul visul unirii tuturora. 

După strălucirea orbitoare, a urmat prăvălirea în prăpastie. Perfidia Vienei a transformat un popor mucenic, într-un popor biruitor. 
Fruntaşii revoluţiei şi-au pus armele în cui aşteptând zile mai bune. Sufletul nedomesticit a lui Avram Iancu n-a putut suporta odioasa 
încercuire. O nouă revoltă l-a aprins şi i-a adus pierzarea. În închisoarea din Alba Iulia l-au ferecat şi l-au pălmuit pe Craiul Munţilor. 
A urmat fatalul sfârşit de dramă, zguduitor şi mistic, Iancu devenid prizonierul demnităţii sale rănite. Zeci de ani s-a plimbat mortul 
viu prin poienile dintre brazi, peste mormintele lăncierilor lui. Desculţ, zdrenţos, rătăcea Craiul Munţilor. 

Într-o zi l-au găsit mort pe prispa covrigarului loan Stupină din Baia de Criş, cu faţa întoarsă spre cer, alături de fluierul său 
nedespărţit. Şi l-au îngropat la Țebea sub gorunul lui Horea. Gorunul îl plouă cu frunze, iar moţii săi îl cântă în doine şi balade la 
coarnele plugului. 

Dacă din cronici şi cărțile răsfoite cu setea de-a afla viaţa şi faptele de biruinţă ale înaintaşilor, învăţăm din slova uimitoarei noastre 
istorii, păşind dincolo de pragul Casei Iancului, învăţăm din suferinţa şi jertfa sa mândră, învăţăm din pilda sa de patriotism şi 
eroism. Trecând pragul Casei Iancului trăim la timpul prezent trecutul atât de bogat în învățăminte al acestor locuri. Iată de ce noi 
mereu, în semn de aducere aminte, îl căutăm dincolo de pragul casei lui, pe Iancu. Căutarea aceasta, dorul acesta nestins nu sunt tot 
ce ne-au rămas din Avram Iancu. 


DESPRE LOCUL REAL AL EXECUȚIEI MARTIRILOR, HOREA ȘI CLOȘCA 
— Repere istorice — 


În cadrul acestor acţiuni nereuşite, se află şi acţiunile întreprinse până în prezent în ceea ce priveşte ultima parte a Revoluţiei lui 
Horea, Cloşca şi Crişan, privind adevăratul loc „Din Cornul Podeiului” unde a avut loc uciderea prin zdrobirea cu roata a lui Horea 
şi Cloşca, la care s-au adăugat ulterior, din cei 120 de ţărani arestaţi şi un număr de 36 de ţărani din comitatul Albei şi Hunedoarei 
care au fost ucişi în chinuri groaznice după Codul Terezian. În acelaşi loc s-au îngropat inimile lui Horea şi Cloşca împreună cu alte 
organe interne ale martirilor. 

După „Răscoala lui Horea” (deşi astăzi nu mai apare în cărţile de istorie), înainte, majoritatea istoricilor români s-au preocupat de 
această perioadă însemnată din istoria românilor din Transilvania. În această serie de personalităţi istorice, amintim pe Nicolae 
Densuşianu, memorandistul Rubin Patiţia, David Prodan, Eugen Hulea, la care se adaugă specialişti şi cercetători de la Muzeul 
Naţional al Unirii din Alba Iulia. 

În perioada 1881-1900, Rubin Patiţia a fost cel mai de seamă fruntaş politic român şi cel mai remarcabil reprezentant al Partidului 
Naţional Român din zona Albei, iar cele 800-1.000 pagini de manuscrise existente la fondul „Documente” a Muzeului din Alba 
Iulia constituie o sursă importantă de cunoaştere reală a evenimentelor istorice din perioada respectivă. 

Aprecierea memorandistului Rubin Patiţia de către istoricul N. Densuşianu, rezultă mai ales din deplasarea acestuia la Alba Iulia, 
în mod special la Rubin Patiţia, pentru a obţine informaţii şi documente istorice necunoscute până atunci. Urmare şi la informaţiile 
şi documentele obţinute, N. Densuşianu în anul 1880 a depus la Academia Română, un număr de 567 de documente sub denumirea 
„Din cercetările istorice ale arhivelor şi a bibliotecilor din Ungaria şi Transilvania” (Un exemplar din acest material, cu dedicaţia 
autorului, se află la Muzeul Unirii din Alba Iulia). 

Înainte de a aborda argumentele reale şi necesare în vederea temei propuse, de recunoaştere a locului supliciului martirilor Horia şi 
Cloşca precum şi rugămintea de a se amplasa un „însemn” de aducere aminte a acestui moment istoric din Alba Iulia, consider 
necesar să reamintesc succint ce a însemnat pentru populaţia oraşului Alba Iulia (şi nu numai) perioada secolului al XVIII-lea odată 
cu trecerea Transilvaniei sub stăpânirea Habsburgilor. 

De altfel sec. XVIII-lea a fost nefast pentru întreg neamul românesc: 


e Transilvania a trecut sub stăpânirea habsburgilor cu consecinţele cunoscute; 

e Moldova, la data de 6 oct. 1711 a trecut sub regimul fanariot; 

e Tara Românească, după odiosul masacru săvârşit împotriva domnitorului creştin Constantin Brâncoveanu şi a celor 4 fii ai 
săi (Atenţie! în prezenţa reprezentanţilor ţărilor celor mai creştine şi puternice din Europa), la data de 5 ianuarie 1716, 
a trecut de asemenea la regimul fanariot. 


La data de 7 octombrie 1698, a avut loc la Alba Iulia marea trădare a credinţei strămoşeşti, prin forțarea uniaţiei. Majoritatea 
bisericilor credinţei strămoşeşti au fost luate de greco-catolici. 

În anii 1703- 1711 a avut loc răscoala antihabsburgică din Ungaria şi Transilvania condusă de Francisc Rákóczi al II-lea (răscoala 
curuților împotriva lobonţilor) care la data de 7 iulie 1704, în Dieta de la Alba Iulia a fost proclamat principe al Transilvaniei. 
Românii din Ardeal, săturați de atâtea stăpâniri străine, au simpatizat cu mişcarea curuților, iar unele grupuri, în frunte cu preoţii, 
au fost alături de aceştia. 

După înfrângerea curuților, prin trădarea de la Satu Mare din anul 1711, habsburgii victorioşi s-au năpustit asupra oraşului Alba 
Iulia pe care l-au distrus, cu excepţia clădirilor şi a catedralei maghiare. În aceste condiţii clădirile vechi ale fostei mitropolii ortodoxe 
(şi anexele respective) precum şi cea construită de domnitorul Mihai Viteazul în anul 1597 au fost dărâmate „justificat” de 
construirea cetăţii. 

Alba Iulia care a fost până atunci capitala principatului Transilvaniei, iar în antichitate capitala Daciei Apulensis, a fost desfiinţată, 
iar instituţiile şi conducerea principatului au fost mutate la Sibiu unde se aflau colonişti aduşi din Germania precum şi interesele 
majore ale habsburgilor. 

Datorită acestor interese majore habsburgice, Alba Iulia a decăzut cu întreg Comitatul Albei, ajungând cu nivelul de trai cel mai 
scăzut din Transilvania, deşi populaţia românească reprezenta peste 80%, situaţie similară şi în Comitatul Hunedoarei. 

În anul 1714 Dieta Transilvaniei a fixat regimul de obligaţii al ţărănimii române faţă de stăpânii de pământ, astfel: iobagii erau 
obligaţi să presteze săptămânal o robotă de patru zile iar jelerii de trei zile (pe lângă alte obligaţii). 

Istoricul N. Densuşianu, după o documentare şi cercetare amănunţită, privind situaţia dezastruoasă a ţăranilor din Transilvania, în 
perioada respectivă, în lucrarea sa „Răscoala lui Horea” a prezentat suferinţele şi plângerile românilor adresate reprezentanţilor 
Curţii de la Viena, inclusiv contelui lankovits trimis în Transilvania în perioada respectivă, din care prezentăm cele mai deosebite 
şi incredibile măsuri antiumane, de care a avut parte țăranul român din Transilvania sub stăpânirea habsburgică în sec. 18-lea. 


e Femeile se plângeau că nobilii şi funcţionarii le-au luat boii, vacile şi porcii, iar pe bărbaţi i-au dus în închisori şi dânsele 
au rămas pe străzi, cu câte doi, trei şi mai mulţi copii mici; 

e Funcţionarii publici asupresc poporul şi store de pe ţărani, mâncare şi băutură şi fac presiuni asupra lor să le mai dea şi 
bani; 

e În multe locuri, iobagii erau siliți să petreacă săptămâna întreagă la lucru domnului şi să le facă servicii chiar şi în zilele de 
duminică şi sărbători; 

e De multe ori „moşia” iobagului se împărțea în 8 sau 10 părţi şi nobilii cereau pentru fiecare parte tot atâtea servicii ca şi 
pentru o moşie întreagă; 

e Femeile şi fetele erau silite să meargă la curtea domnească la lucrările femeieşti, fără ca activitatea lor să conteze în 
activitatea iobagului; 


e Alți iobagi erau siliţi să transporte cu câte 70-80 de care, bucatele (cereale) în Țara ungurească, iar dacă vitele iobagului 
mureau din cauza drumului lung nu primeau nicio despăgubire; 

e  Situaţe de asemenea deosebit de grea şi dureroasă a trebuit suportată de moţii din zona Zlatnei, care erau obligaţi să asigure 
cărbunii şi lemnele necesare pentru „topitoria” construită în anul 1747 (uzina de prelucrare a minereului de aur). Numai în 
perioada anilor 1776-1778 s-au efectuat 4826 de cărăuşii, dintre care cele mai multe în Valea Jiului, după cărbuni, la 
distanţă de peste 400 km (dus/întors). Din cauza distanţei şi a drumurilor grele, moţii duceau cu ei o țesătură groasă de lână 
(de cioareci) pe care o bandaja la copitele vitelor când începeau să sângereze (din cauza drumurilor grele şi a distanței). 

e În ziua de Crăciun fiecare iobag trebuia să-i dea domnului său, câte o găină, de Paşti câte o coastă de porc, iar de Sân- 
Giorgiu câte un miel gras; 

e  Iobagiidin satele mai apropiate ca să fie scutite de dările iobăgeşti dintre Crăciun şi Paşti, erau siliţi de Crăciun şi Paşti să- 

şi aducă la curtea domnului său vitele, din care domnul alegea câte un bou gras; 

Fiecare doi sau trei iobagi trebuia să-i dea domnului câte un purcel gras; 

Din fiecare 10 oi domnul lua una, cu mielul respectiv; 

Pentru păşunatul caprelor, iobagul trebuia să efectueze pentru domn câte o zi de lucru pentru două capre; 

La grăpatul câmpului, prindeau oameni în jug ca pe vite; 

Dacă murea iobagul, domnul îi luă toată averea, iar pe copiii iobagului îi dădea la miliţie sau îi punea slugi la boi; 

Pescuitul era permis rar, iar dacă iobagul prindea doi peşti unul era al domnului. 


Pe românii care erau oameni liberi, domnii se sileau cu toate mijloacele oculte, să-i facă iobagi şi să-i supună obligaţiilor iobăgeşti 
etc. 

Guvernul Transivănean de la Sibiu a transmis la data de 11 mai 1773 comitatelor din Transilvania că: M.S. Împărăteasa Maria 
Tereza a ordonat că încă mai înainte de a sosi împăratul Iosif în Transilvania, să se astupe fără întârziere cadavrele „delincvenţilor”, 
omorâţi cu ştreangul, cu roata şi cu ţeapa, ce stau expuse călătorilor pe drumurile publice. 

Cu adresa oficială Nr. 232, contele Iancovits anunţă Comitatul Alba de Jos, că plutaşii şi iobagii din comuna Vinţul de Jos se plâng 
că nobilii şi funcţionarii le jefuiesc casele, bisericile şi averile. 

Românilor din unele localităţi din Transilvania le era interzis să circule pe trotuare, având dreptul doar „pe calea vacii”. 
Construirea cetăţi Vauban (sistem francez) sub conducerea arhitectului italian G. Visconti a fost realizată timp de 24 ani de bicţii 
iobagi români în schimburi de câte trei săptămâni 

Episcopul greco-catolic de la Blaj, Inochentie Micu Klein, apărător al drepturilor românilor din Ardeal, a trebuit să plece în 
surghiun la Roma, în anul 1744, pentru a nu fi arestat, situaţie care a creat o stare de tensiune în rândurile românilor greco-catolici. 
În perioada 1757-1761 s-a desfăşurat mişcarea călugărului Sofronie de la Cioara, în urma căreia Curtea de la Viena a trimis pe 
generalul Bucow în fruntea unei armate pentru a lichida această mişcare a românilor ortodocşi din Ardeal. La data de 13 iunie 1761 
„bravul” general baron Bucow a ordonat incendierea sau dărâmarea mănăstirilor ortodoxe româneşti. 

Până la Edictul de toleranţă a împăratului Iosif al II-lea, românii ortodocşi nu aveau voie să-şi construiască biserici trainice din piatră 
sau cărămidă, numai din lemn (pentru a nu rezista în timp). 

În această perioadă după „Constitutio Criminalis Theresiana” se prevedea că pedeapsa cu moartea era de mai multe feluri. 
Pedepse mai grele: 


e pedeapsa prin foc sau arderea de viu; 

e  despicarea în patru părţi; 

e  frângerea pe roată de jos în sus, pedepse care puteau fi înăsprite cu târârea condamnatului la locul supliciului, sfâşierea cu 
cleştele înroşit în foc, tăierea limbii şi smulgerea gâtului; 

e tragerea în ţeapă. 


Pedepsele cu moartea mai uşoare, erau prin tăierea capului cu paloşul şi cu ajutorul furcilor. 

Din primăvara anului 1784 limba germană a fost declarată limbă oficială în Transilvania. 

Românii din Ardeal nu erau recunoscuţi decât în calitate de „toleraţi”, iar credinţa străbună nu a fost „receptă” (recunoscută). 

Pe artera principală a oraşului Alba Iulia s-au amplasat numai biserici neromâneşti, care se menţin şi astăzi (Biserica franciscană, 
Biserica luterană şi Biserica romano-catolică a călugăriţelor precum şi două sinagogi ale refarzilor şi askenazilor, din care a mai 
rămas una). Bisericile româneşti, în schimb, au putut fi construite numai la marginea existentă a oraşului la data construirii acestora. 
În schimb românii care constituiau peste 80% din populaţia comitatului Albei au avut „prioritate” de construire a doua penitenciare, 
din care unul în centrul oraşului Alba Iulia (fiind cea mai importantă clădire din oraşul de jos şi în zilele noastre, unde funcţionează 
Prefectura şi Consiliul Judeţean Alba şi alte instituţii) iar celălalt la Aiud (situaţie similară şi în Comitatul Hunedoarei). 

În vederea susţinerii propunerilor anterioare, cu privire la recunoaşterea adevăratului loc al supliciului martirilor Revoluţiei de la 
1784/1785 precum şi ridicarea unui „însemn” pe măsura importanţei evenimentului istoric, vom prezenta în continuare într-o ordine 
cronologică, argumentele şi documentele care există la dosarul acestei acţiuni întreprinse de fundaţia noastră cu mulţi ani în urmă. 
Istoricul Gheorghe Anghel, fost director al Muzeului Unirii din Alba Iulia, împreună cu alţi specialişti albaiulieni, buni cunoscători 
ai evenimentelor desfăşurate pe meleagurile Albei şi a zonelor respective, pe baza documentelor şi a hărților austriece, a restabilit 
cu exactitate locul real unde a avut loc execuţia lui Horia şi Cloşca, precum şi ai altor martiri ai neamului românesc în Revoluţia din 
Transilvania de la 1784/1785. 

Locul execuţiei se află pe o terasă înaltă în partea de sud al oraşului, deasupra drumului principal, care făcea legătura între Sebeş şi 
Alba încă din perioada romană, cunoscută și sub denumirea de „Cornul (colţul) Podeiului”. Într-o primă hartă a oraşului, a cetăţii şi 
a împrejurimilor, datată între 1752 şi 1766, apare evident în colţul sud estic al terasei, un însemn distinct al spânzurătorii oraşului 
inscripţionat în limba germană „Galgen berg” adică „Dealul furcilor”. 

Locul stabilit a fost bine ales, pe un promontoriu din colţul terasei, cu o mare vizibilitate de la distanţă de pe întreaga zonă a Văii 
Mureşului. 


Oricine poate să constate şi astăzi că locul „spânzurătorii” amplasat la „vedere” i s-au mai efectuat şi unele amenajări potrivit 
scopului stabilit. 

Din cercetările efectuate în zona apropiată locului cunoscut şi stabilit prin hărţi şi documente cu denumirea de „Dealul spânzurătorii” 
rezultă, fără echivoc, şi din Extrasele funciare ale proprietarilor terenurilor amplasate sub terasa spânzurătorii, până în strada Viilor 
care sunt înregistrate cu denumirea evidentă de „Vie la spânzurătoare” sau „Fânaţ la spânzurătoare” etc. 

Cu această ocazie s-a aflat şi domiciliul călăului cetăţii care s-a aflat pe actuala stradă Dobrogeanu Gherea din vecinătatea cetăţii, 
precum şi alte acţiuni mai puţin cunoscute, premergătoare execuţiei lui Horia, Cloşca şi a celorlalţi martiri. 

Împăratul Iosif al II-lea, după prinderea lui Horia şi Cloşca, în vederea intimidării românilor, a ordonat ca la începutul lunii februarie 
1785, martirii neamului să fie duşi într-un convoi, pe Valea Mureşului, pe itinerariul Alba Iulia — Vint — Şibot — Orăştie — Deva 
la dus, iar la întoarcere (pe partea dreaptă a Mureşului) pe ruta: Şoimuş — Rapolt — Bobâlna — Geoagiu — Inuri — Vurpăr — 
Alba Iulia. Horia şi Cloşca au fost transportaţi legaţi, în care separate, între soldaţi, fiind escortaţi de 40 husari din Regimentul de 
Toscana şi de 35 soldaţi din Regimentul „Orosz”, precum şi de un număr însemnat de nobili din comitatele din Ardeal. 

La înfiorătoarea execuţie au fost aduşi cu forţa 2.515 ţărani români din 519 sate (câte trei ţărani tineri şi trei mai vârstnici din fiecare 
sat) la care s-a adăugat populaţia oraşului Alba Iulia. 

Acest spectacol diabolic şi grotesc a fost organizat în vederea intimidării şi prevenirii eventualelor mişcări revendicatoare ulterioare. 
După înăbuşirea Revoluţiei lui Horea, Cloşca şi Crişan (1784-1785) habsburgii au deportat în Banatul Sârbesc mai ales în ţinutul 
Panciovei fruntaşii localităţilor din Munţii Apuseni împreună cu familiile acestora, mai ales din comitatul Alba de Jos şi a 
Hunedoarei. Între aceştia s-a aflat şi Ion (Onu) fiul lui Horea împreună cu soţia sa. Urmaşi ai acestora trăiesc și astăzi în zonele 
respective. 

Despre epilogul răscoalei ţărăneşti condusă de Horea, Cloşca şi Crişan, avem posibilitatea de a prezenta două documente importante, 
mai puţin cunoscute şi demne de adevăr. 

Scrisoarea profesorului Iosif Gabri de la gimnaziul maghiar de pe lângă Episcopia Romano-Catolică din Alba Iulia adresată 
prietenului său Daniel Emeric de la Roma, precum şi cea a omului de afaceri, Iohan Andreas Maetz, adresată fratelui său Mihael, 
din Sighişoara: 


Primită la Roma la 26 martie 1785 
Alba Iulia, 2 martie 1785 
Iubite domnule părinte 


În sfârşit s-a terminat cu lumea lui Horia! 

O! de nu s-ar mai ivi în primăvara aceasta mai mulți Horia! 

În dimineaţa zilei de 26 februarie, între orele 10 şi 11 în faţa Gărzii celei mari, fiind de față o mare mulţime, s-a 
dat citire în limbile germană şi română a sentinţelor de condamnare la moarte a lui Horea şi Cloşca; în nemţeşte 
a citit-o auditoriul ostaşilor grăniceri, iar în româneşte domnul Erckard, translatorul Excelentei Sale contele 
lankovits. Sentința prevede ca aceştia să fie duşi până sub furci (locul execuţiei) şi acolo de vii să li se frângă 
oasele cu roata, mai întâi lui Cloşca, apoi lui Horea; iar după ce vor fi frânţi, să fie tăiaţi în bucăţi, măruntaiele să 
fie îngropate sub furci, câte o bucată din trupul lor să fie pusă aici pe roată, iar celelalte părți să fie expuse în acele 
locuri unde au săvârşit atâtea crime, aprinderi şi prădăciuni. 

După cum prevedea sentinţa, întocmai aşa, în dimineaţa zilei de 28 februarie pe la ceasurile 9 şi jumătate, Horia 
şi Cloşca au fost aşezaţi separat pe câte un car special, fiecare fiind însoţit de câte un preot schismatic. Este cu 
neputinţă să descriu convoiul şi mulţimea care a fost de faţă. Ei au fost însoţiţi de un excadron de cavaleriști din 
Toscana în ţinută de paradă, cu mare pompă, de aproximativ trei sute de pedestri orăşeni şi de haiduci. Batalionul 
pedeştrilor i-a încadrat într-un careu, iar călăreţii s-au aşezat pe cele două aripi. Eu, prin bunăvoința unui 
locotenent de cavalerie, am stat călare între batalionul în formă de careu şi între cavalerie şi astfel, am văzut de la 
început execuţia şi parada, cum văd această foaie de hârtie în faţa mea. În afară de nobili şi oameni mai deosebiți 
din comitate, au trebuit să fie de față mulţi oameni proşti şi asta se poate aprecia din faptul că din fiecare sat a 
celor patru comitate au trebuit să ia parte, după o grea poruncă, câte şase oameni proşti, trei bătrâni şi trei tineri, 
prin urmare a trebuit să fie cel puţin cinci mii de oameni. Cloşca a primit cel puţin 20 de lovituri până şi-a dat 
sufletul. 

În timp ce Cloşca era frânt cu roata, Horea, legat, a fost ţinut în picioare de doi ucenici ca să vadă de ce moarte şi 
prin ce chinuri grozave a trebuit să moară ucigaşul său tovarăş. 

După ce s-a terminat execuţia lui Cloşca şi i-a dat leşul la o parte, l-au urcat pe Horea pe patul său şi l-au legat; în 
vaiete au început să-i sfarme picioarele cu roata, iar după patru lovituri, din porunca domnului Eckard, au început 
să-i lovească pieptul şi astfel, după opt-nouă lovituri a murit. N-am mai voit să văd şi despicarea lor în bucăţi, mi- 
am întors calul şi am venit în cetate, unde am povestit cele văzute lui Ştefan Regeny, Iosif K. Nagy şi colegilor 
mei profesori care m-au aşteptat acasă. 

Excelenta sa contele Iankovits pleacă mâine la Timişoara, dar cu mai puţin însoritori decât a venit, deoarece 
însoritorul său, consilierul Fraycsek s-a mutat pe lumea cealaltă în săptămâna trecută, iar pe subprefectul legal, pe 
ilustrul domn Ladislau Bela, l-au înmormântat în Aiud dimineaţa trecută, după ritul calviniştilor. 

Pe robii care au mai rămas, i-au predat comitatului ca să-i judece după faptele lor, iar sentința, înainte de a fi 
pronunțată să fie înaintată Majestății Sale. Între aceştia se află şi preoţi, care pe lângă că au prădat, au îndemnat 
poporul sălbatic la omor şi prădăciuni. 

Majestatea Sa a dat poruncă în toată ţara că oriunde se va găsi contele Wasseleny să fie prins cu ajutorul soldaţilor. 
Domnul comisar, contele Ştefan Daniel, plecat la Datori, satul aceluia, a încercat cu vorba bună să-l înduplece pe 


contele Wasseleny să meargă la Sibiu. Au mai mers acolo şi domni, ca baronul Antonie Orban, groful Alexandru 
Bethnel, groful Ladislau Bethlen, baronul Iosif Balintet, baronul Iosif Bornemisza şi mulţi alţii. Cu toate acestea 
după ce ei au ieşit, escorta lor militară formată din soldaţi, dragoni din Savoia, au năvălit înăuntru, au apucat pe 
baronul Wasseleny de păr şi l-au legat. În zadar a strigat baronul Wasseleny: „Armă”, „Armă”, pentru că totul a 
fost în zadar. Ba chiar şi pe domnii mai sus amintiţi, care au rugat soldaţii să-l trateze mai frumos pe baron, i-au 
împins cu patul pustii. O bucată de drum l-au dus pe baronul Wasseleny pe jos, apoi călăuza I-a legat de calul său 
şi l-a dus la St. Ivan (Sântioara); aceasta s-a întâmplat la 12 febr. În 19 febr., la St Ivan l-au pus în careta lui de 
sticlă şi l-au dus la Târgu-Mureş, în cetate; până acum cred că l-au pus în fiare şi i-au făcut identificarea ad notam. 
Domnia ta a citit sau a auzit noutăţi mai importante decât cele pe care vi le-am comunicat de la despărţire. 
Despre prinderea lui Gheorghe Crişan şi aducerea lui aici, ştiu că v-am scris deja. Dar faptul că s-a sugrumat într- 
o noapte în închisoarea de sub Gardă cu legătoarele de la izmene, poate că nu v-am comunicat, şi că gâzii l-au dus 
sub furci şi l-au tăiat în patru; o bucată au lăsat-o aici, iar celelalte le-au dus în alte părți. 

Reutenstrauch a scris o cărticică în limba germană pe care calvariştii au tradus-o în ungureşte şi au umplut cu ea 
tot Ardealul, sub titlul: „O scrisoare înaintată Sfântului Papă de la Roma, lui Papa Pius al VI-lea”. Această carte 
a fost combătută foarte bine (într-o lucrare) de onorabilul domn Andrei Ferenczi, predicatorul din Târgu-Mureş, 
cu titlul „Combaterea scrisorii înaintată Sfântului Papă Pius al VI-lea, scrisă de Ferenczi Andrei”. Din numele 
său a făcut anagramă. 

Excelenta Sa episcopul i-a obținut aprobarea de la Viena şi zilele trecute i-a tipărit-o în tipografia sa din Cluj. 
Partea cea mai mare, după cum se poate observa este lucrarea Excelentei Sale, pentru că în ea se află foarte multă 
ştiinţă. 

Acesta să fie destinul deocamdată. Un bucuros „aleluia”. 


Iosif Gabri 
Prea onorate frate! 


Domnia Ta m-a onorat cu o scrisoare încă de două luni în urmă şi eu vă sunt dator cu un răspuns. Vă rog să mă 
iertaţi pentru tăcerea mea atât de îndelungată şi sper că nu-mi veţi face reproşuri, cunoscând că am fost nevoit să 
fac faţă multor neplăceri. Noi suntem cu toţi bucuroşi şi sănătoşi, slavă şi mulțumită lui Dumnezeu, şi dorim să 
ne bucurăm din inimă dacă am afla acelaşi lucru şi despre dumneavoastră. 

În ceea ce priveşte execuţia căpeteniilor răsculaților din țara noastră a fost complet îndeplinită tocmai într-o formă 
cu totul militară. Delincvenţii au fost transportaţi până la locul execuţiei, sub paza unei trupe de 300 de soldaţi 
infanterişti şi a unui excadron de husari din Toscana. Acolo domnul general auditor le-a citit, în public, în limbile 
germană şi română, sentinţa pentru faptele lor groaznice şi barbare. După aceea Cloşca a fost cel dintâi zdrobit cu 
roata de jos în sus, până la moarte, apoi Horia, prin intervenţia contelui lankovitsch a primit, în numele Majestății 
Sale, cele două lovituri de gratie în piept, iar după aceca a fost zdrobit cu roata de jos în sus. După îndeplinirea 
execuţiei cele două trupuri au fost tăiate în patru bucăţi, capetele au fost fixate pe casele lor proprii, iar celelalte 
părţi ale trupului au fost expuse în locurile în care au comis fapte de adevăraţi câini turbaţi fiind fixate pe lângă 
drumuri spre învăţătura celorlalți răsculați români. 

Al treilea căpitan de oaste, cu numele de Crişan, s-a sugrumat el însuşi în închisoare, sub poarta Gărzii principale, 
în cetate, dar cadavrul lui, a fost târât la locul execuţiei şi tăiat în patru părți: capul a fost fixat pe casa lui proprie, 
iar celelalte părţi ale trupului au fost trimise să fie expuse pe marginea drumurilor. Ceilalţi răsculați care au fost 
prinşi, au fost pedepsiţi, unii la moarte, alţii la închisoare pe viaţă iar alţii cu 90 lovituri de baston şi apoi lăsaţi în 
libertate; dar mai sunt câţiva deţinuţi despre care nu se poate afla nimic sigur, despre care va fi soarta lor. 

Va trimit câteva reproduceri ale căpitanilor de oaste ai răsculaților, care au fost desenaţi după original. 

Vă sărutam pe toţi din inimă şi rămânem al prea cinstitului domn şi frate. 


Foarte prea îndatorat 
Ion Andr. Maetz m.p. 
Scrisă la Alba Iulia (Karisburg) la 31 martie 1785 


La împlinirea a 100 de ani de la monstruoasa execuţie a martirilor revoluţiei de la 1784/1785, Horea, Cloşca şi a celorlalţi ţărani 
arestaţi, memorandistul Rubin Patiţia, cel mai de seamă fruntaş patriot din comitat, împreună cu patrioţii români de pe meleagurile 
Albei, au hotărât să organizeze o mare manifestare românească pe locul unde a avut loc execuţia, construind şi un important 
monument de marmură neagră. Autorităţile habsburgice alarmate de amploarea şi importanța manifestărilor româneşti ce urma să 
se desfăşoare la Alba Iulia au luat măsuri excepţionale şi au interzis desfăşurarea acestora. Regretatul cercetător Nicolae Josan de 
la Muzeul Naţional al Unirii din Alba Iulia, în cartea document „Memorandistul moţ Rubin Patiţia, 1841-1918”, a redat cu fidelitate 
momentele respective din „Însemnările autobiografice ale lui Rubin Patiţia”. Relatările perioadei respective merită a fi cunoscute 
mai ales că autorul Rubin Patiţia, principalul erou al acţiunii respective, descrie cu lux de amănunte desfăşurarea acestei acţiuni, 
argumentând şi confirmând cu exactitate locul execuţiei, după cum urmează: 

„Locul acela, unde s-a isprăvi acea execuţiune din 28 februarie 1785 se afla în movila apuseană deasupra vinielor din Maieri, în 
preaşma edificiului garei drumului feratu din Alba Iulia. Ungurii îi dicu „bitofadomb”. La magistratul oraşului se afla o dobă de 
metal şi o cămeşă de zale de oţel, despre care se afirma că sunt unelte de a lui Horea. Locul pierzarei e foarte frumos situat, căci 
formează un promotoriu în cornul podeiului şi de acolo se vede şi în sus şi în jos pre şesul Mureşului la mare depărtare; loc acomodat 
pentru radicarea unui Monument, la care idee ponă acum nu s-a gândit poporul român, cu toate că Horea şi consoţii lui cu a lor jertfa 
de sânge, au mântuit pre plugarii români de sub sclavia (referire, exagerată, la Patenta lui Iosif al II-lea din 1785). Până la anul 1784 


poporul român era sclav, căci era legat de glia, şi robotele nu era sistemizate, ci domnul pămentului tracta cu ţeranul mai reu decât 
cu vitele. 

Mi-am ţinut de o sântă datorinţă, ca la centenarul morţii acestor bărbaţi să le făcu în localitatea acestui oraş, pre a cărui otaru a fost 
omorâţi; un parastas. Publicul român de aici nu pricepea însemnătatea datorinţei noastre, de a ne areta mulţamitori celor ce s-a jertfit 
pentru neamu”. 

Eram singur în această lucrare, ceea ce nicidecum nu m-a împedecat în pornirea mea. Apropiându-se diua aniversarei am comandat 
la o fabrică din Viena 2 cununi de metal aurit şi cu pietrei colorate în tricolorul român, una cu 6 şi alta cu 4 arcuri, aşa sunt ca 
coroanele episcopali. Au gravuri despre însemnătatea, lor şi azi se folosescu la cununiele mirilor în biserica gr. Or. Şi s-a sânţit în 
ziua parastasului. La mandat ministerial încă în Noemvre 1884 şi eu şi alţi inteligenţi români eram puşi sub pază polițială, ca prin 
aceasta să se împiedice orice demonstraţiune pentru amintirea lui Horea. Aceasta era urmarea unei denunţiaţuni, că eu, cu alţi 
români, avem de gând să ridicăm un monument de marmură neagră la locul pierzarei, ba şi inscripţiunea de pre acel monument i 
era comunicata. Aceasta băgase în spaima pre voinicoşii”, încât casa mea în toate nopţile era bine păzită, că să nu potem ţine adunări 
secrete. Am avut din înaltă îngrigire acel folos, că nu mai potea nime să-mi fure din curte găini, gâsce şi altele şi dormeam fără grijă, 
că erau şi vighilli de noapte şi haiduci destui, cari supravegheau. Alţii deci habar n-aveau de Horea, dar şi pre ei i supraveghea, căci 
nu aveau încredere în neci un român. Sciam despre toate, dar nimicu nu am zis, şi i-am lăsat a-şi face deplin datoria mandatului 
primit. Sub astfel în de auspicii se apropia ziua de 27 Faur 1885. Cumnatul meu protopr. Tordaşan primi telegrama de la mitropolitul 
Miron, că să nu cuteze a face în sâmbăta acea vreo sluţbă bisericească, dar eu lu” sfătuiam să nu dea ascultare unei aşa porunci 
ilegale, căci trebuia să se facă în sembeta morţilor serviţiu Dzeescu. Nu se potea decide şi aşa neotarat l-am lăsat. Seara în ajunul 
parastasului era cu) concentrați în Alba Iulia vreo 30-40 gendarmi, miliția împărăteasca din fortăreaţa era în „Bereitschaft” încă din 
27 faur. 

Din întâmplare am avut şi de aceasta cunoştinţă, căci mă aflam tocma la un pahar de vinars cu mai mulţi ofiţiri, când le veni ordinul. 
Şeful poliţiei. Ştefan Jenei, cu vreo 12 spitzli se aşezase în sala oţelului „Hungaria” (azi hotel „Apulum”) înaintea căruia stau mai 
mulţi gendarmi şi politai, căci aşteptau ca să sosească cu trenul vreo 2000 români la Alba-Iulia traversaţi? în costum ţaranescu, şi la 
9 seara venea acel tren. Ca să mă pot delecta la atâta prostia am mereu şi eu cu adjunctul meu Demetriu Campean (acum arhivariu 
consistorial în Sibiu) la oţelul Hungaria, unde m-am aşezat ambii la o masă, deosebit între publicul cel mare aci adunat şi m-am 
comantat 2 ce se de teia”. Uşile de la sala vecina erau de tot deschise şi în faţa uşii era întinsa o masa lunga, la care era aşezat 
căpitanul poliţiei cu mai mulți spitzii de-a lui. Vis-à-vis cu acesta masa mă aşezasem eu, ca să fiu văzut de organul poliţiei, pre care 
eu înca-l ochiam, însă mă făceam a fi ocupat cu cetirea de jurnale. În un târziu veni la mine conducătoriul musicei ţigănesci Coca 
Stancoviciu, care avea acolo musica, cu rogare ca să-l lasu a canta şi zicali romanesci, la ce i-am răspuns ca în postul mare eu n-am 
lipsa de musica, deci avend public străin destul zică-le lor. Insista însă bietul musicant căci îi era să capete parale, deci în urma i- 
am zis, ca dacă şcia zicala Horei, apoi nu-mi pasă, să o zică, că pre lângă bani, îi voi da şi o pareche, adică o cupă de vin şi borviz. 
S-a şi apucat musica la lucru, însă a cântat zicala lui Butean „sub o culme de cetate”. A vezut ei în urma că a sfeclit-o, deci cântară 
„Deşteaptă-te Române”. Văzend ca vinul nu mai soseşte pana când or mai zisu un cuadril, Coca şi-a tramis pre nepotul seu, un 
fecioraş de vreo 13 ani, care m-a rogat ca se-i cantu eu acea melodie, căci Coca nu scia, că care e zicala. I-am împlinit dorinţa şi 
apoi am cantat zicala Horei, dar fora refren. Mai întorcându-se acela fecioraşu la mine i-am împărtăşit şi refrenul şi apoi de nou au 
început la acea zicala. Căpitanul oraşului numai atât scia, că se cânta romanesce, dar că ce cantari erau, nu scia bietul. Totuşi au 
venit la masa mea şi me întreba, ca ce cantari sunt acele, la ce i-am respusu ca „a fele românorszâgi Hore”, şi el s-a mulțamit. Mi 
făcusem deplin chefului meu de ai trage pre sfora şi aşa trecuse tempul peste 9 ore seara, deci m-am dus catra casa. Când am ieşit 
din Hotel gendarmii se suiau în căruțe, ca să meargă catra Zlagna, după ce aci nu sosiseră acei, 2 mii români de ei aşteptaţi. Neci nu 
le plesnise ungurilor prin gând, ca ei ascultase cântecul lui Horea şi că toată goana lor începută n-are zor, când ei nu cunoscu viața 
şi cântecele Românului. 

În dimineaţa următoare m-am dus la 8 ore la biserica unde aflaiu numai pre d. Ilie Nedelcu (probabil crâsnicul bisericii) şi pre 
clopotariul, care-mi spusa că azi nu va fi sluşba. L-am tramis la par. Protopop ca se-i spună, cum ca dacă voieşte să nu me vadă dus 
de gendarmi de la biserică, apoi să vină la sluşba, căci la din contra voi trage clopotele în o dunga. Aceasta ameninţare a folosit. Cu 
facia palida s-a apucat de sluşba, dar a demandat ca numai un clopot să se tragă. A venit popor mult la sluşba, dar inteligenţa au 
absentat, cu toate că a fost avisată. Cătra ţinea liturghiei s-a arătat şi avocatul Matei Nicola după ce de două ori am tramis după el, 
căci el se tot lauda, că e din neamul lui Horea; ceea ce nu sta!0. Am dat eu ordin clopotariului ca să tragă sub tempul liturghiei toate 
clopotele şi să se bată şi toaca de oțel. Aşa s-a şi întâmplat şi după liturghia s-a serbat parastasul şi apoi am înconjurat tot poporul 
ca la lithia biserica cu prinosul şi cu cele două cununi aurite şi cu praporele duse înaintea convoiului. Finindu-se serviţiul şi 
pomenirea celor trei martiri la momentul tribunului Probu Prodan, preotul din Margina!! m-am depărtat cu toţi mulţamiţi că 
neconturbaţi am potut aduce rogaciuni în memoria acelor martiri”. 

Un alt mare patriot român de pe meleagurile Albei, istoricul Eugen Hulea, preşedintele Despărţământului „Astra” Alba Iulia (astăzi 
îi poartă numele) la data de 14 oct. 1937, a dezvelit şi sfinţit impunătorul Obelisc, dedicat martirilor Horea, Cloşca şi Crişan, opera 
arhitectului O. Mihălţan din Alba Iulia. 

Amplasarea acestui monument în faţa porţii a III-a a cetăţii bastionare din Alba Iulia, dominată de statuia împăratului Carol al VI- 
lea al Austriei, nu a fost întâmplătoare, mai ales că profesorul Eugen Hulea cunoştea cu exactitate toate amănuntele referitoare la 
răscoala lui Horea, Cloşca şi Crişan inclusiv locul execuţiei, care la orele de istorie le-a prezentat la toate generaţiile de elevi ai 
Liceului teoretic Mihai Viteazul (astăzi Colegiul Horea, Cloşca şi Crişan) din care am făcut şi subsemnatul parte. 


7 Jandarmi (n.n.). 

8 Travestiţi (n.n.). 

? Ceşti de ceai (n.n.). 

10 În sensul că nu corespundea adevărului (n.n.) 

!! Astăzi monumentul-cruce de pe acest mormânt, care sa indice exact locul unde pe atunci se afla, nu mai există. 


Amplasarea acestui monument în acest loc cu scopul simbolic de a-l „înfrunta” pe împăratul Carol al VI-lea s-a realizat în plină 
activitate revizionistă maghiară din Transilvania, din preajma izbucnirii celui de al doilea război mondial, când Ardealul de Nord a 
fost răpit României prin Dictatul odios de la Viena. 

La acestea a contribuit în mod substanţial şi manifestările anterioare ale moţilor din Apuseni, prin organizaţia „Şoimii Munţilor 
Apuseni” condusă de patriotul român ing. loan Popa Zlatna. Desfăşurarea unei astfel de acţiuni, de asemenea mai puţin cunoscută, 
avem posibilitatea să o prezentăm în continuare celor interesaţi. 

Extrasul prezentat în continuare: „Feudalii, faţă cu iobagii Munţilor Apuseni” face parte din cartea-document „Amintiri din Țara 
Martirilor”, vol. IV, de loan Popa Zlatna. 


FEUDALII, faţă cu iobagii Munţilor Apuseni 

Despre comportarea feudalilor, cu iobagii din Munţii Apuseni, N. Densuşianu scrie: „De la 1715 încoace, încetul 
cu încetul, românii din Munţii Abrudului începură să fie consideraţi ca iobagi ai statului, taxa în bani e privită 
ca o taxă pentru răscumpărarea sarcinilor iobăgeşti şi întreg teritoriul munţilor, cu casele, cu grădinile şi cu 
arăturile muntenilor, fu declarat ca domeniu al statului. lar pentru încasarea diferitelor venituri din munţii 
Abrudului, se afla încă din vechime, instituită o administraţie, cu reşedinţa la Zlatna şi, după numele acestui oraş, 
întreg teritoriul munţilor se numi domeniul Zlatnei ”. (Divizat în domeniul de sus, de mijloc şi domeniul Offenbăii). 
În 1526 (destrămarea Ungariei, de puterea otomană), Transilvania va fi guvernată de principi ardeleni, supuşi 
înaltei porţi. Calwvinii ajunseseră să se întărească şi să exercite guvernarea. Ei îi persecutau pe români, 
determinându-i pe mulți să treacă la religia calvină. După 1715, habsburgii s-au arătat a fi mult mai haini decât 
calvinii. Carol al VI-lea al Austriei a sacrificat zeci de mii de iobagi, cu ridicarea zidurilor Cetăţii Alba Iulia. 
Jale, lacrimi, sacrificiu de sânge românesc, liant între locurile fundaţiei şi arcadelor statuii ecvestre a 
împăratului. Vizitatorii Albei admiră opera, cunoscătorii jafului habsburgic blestemă pe toți împărații şi slujitorii 
lor, care tindeau să extermine neamul românesc, după felul cum se va proceda cu Horea. La marea adunare 
antirevizionistă, de la 1 decembrie 1936, de la Alba Iulia şi, apoi de la Zlatna, „Şoimii Munţilor Apuseni”, 
participă la adunări, nutreau ideea dărâmării cu dinamită, a neînsuflețitului cal, cu vanitosul împărat, Pornirea 
ne-a fost reținută de gândul că, explozia ar putea deteriora celula lui Horea şi Cloşca. Datorită cultului nostru 
nemărginit, pentru martirii Moților, a rămas Carol, fără cap, pe soclul său. În creştet îl trăsnise cerul, cu câţiva 
ani mai devreme. În plin avânt al revizioniştilor hortişti, care puteau fi întâlniți şi în munţii noştri, noi căutam să 
răspundem documentat despre sclavia în care ne-a înlănţuit „nobila ” gintă maghiară, protejată de principii 
calvini şi, după aceştia, de catolicii habsburgii. Citam şi analizam, cu auditorii, despre serviciile iobagilor şi 
jelerilor, despre prestaţiunile impuse acestora, în plus de robotele ordinare, despre beneficiile, ce domnul de 
pământ era dator a le da iobagilor şi jelerilor săi; cum trebuie să fie constrânşi domnii de pământ, iobagii şi 
jelerii săi a împlini ceea ce sunt datori unii altora. 


În anul 1959, Primăria oraşului Alba Iulia a improvizat şi a amplasat din greşeală, un monument în partea de nord a terasei „Dealul 
Furcilor” şi nu pe locul adevărat al execuţiei martirilor Horea şi Cloşca şi al „spânzurătorii oraşului”, deşi au fost încunoştinţaţi la 
timp de specialiştii albaiulieni, avertizând-o de greşeala care urma să se producă. 

Istoria evenimentelor scrise, de regulă, sunt în favoarea celor puternici şi învingători, evidențiind faptele şi eroii săi, în timp ce 
învinşii trebuie să suporte consecinţele, iar personalităţile acestora devin criminali, călăi etc. 

Unele evenimente şi personalităţi istorice nu sunt prezentate la valoarea lor reală, iar promovarea unei istorii alternative a unei ţări, 
contribuie direct la crearea unei incertitudini, privind adevărul istoric, care astăzi la începutul mileniului 3 ar trebui să fie considerat 
altfel, „la loc de frunte”. 

În astfel de situaţii se creează o serie de păreri, incertitudini, care influenţează în mod negativ asupra fiecărui cetăţean interesat şi 
implicit asupra societăţii în care ne desfăşurăm activitatea. 

În acest sens, referitor la tema prezentată, neoficial, circulă o serie de aspecte printre care: 


Rolul lui Ignatiu Salis de Salfeld în revoluţia de la 1784/1785; 

Adevărul despre moartea martirului Crişan; 

Activitatea lui Horea şi rolul său în francmasoneric. 

Despre Salis, N. Densuşianu în lucrarea sa „Din cercetările istorice ale arhivelor şi a bibliotecilor din Ungaria şi 

Transilvania” a prezentat următoarele date: 

e La data de 23 septembrie 1784 Curtea de la Vienaa transmis la oficialităţile habsburgice din Transilvania descrierea 
persoanei Ignatiu Salis şi despre emisarii săi. 

e Importanța rolului lui Salis şi a emisarilor săi în revoluţia din Transilvania (1784-1785) rezultă şi din urmărirea acestuia 
de către locotenenţa din Buda, care a transmis la data de 8 octombrie 1784 descrierea personală a lui Ignatiu Salis de 
Salfeld, Comitatului Bihor, după care la data de 25 oct. 1784 a transmis hotărârea M.S. împăratul Iosif al II-lea de a acorda 
un premiu de 100 galbeni aceluia care va prinde pe Salis sau pe vreunul din emisarii săi. 

e  Ladatade 13 noiembrie 1784 de la Radna, căpitanul armatei imperiale Festenberg a raportat că „conducătorii răsculaților 
români ar fi Salis, Sofronie şi Horea împreună cu cei 3 feciori ai săi”. 

e  Superiorul Piariştilor din Bistriţa, scria că în „revoluţiunea” română de la 1784- 1785 a participat şi Salis 

e  Nobilul Valentin Szilvaşi a declarat la data de 23 decembrie 1784, că a aflat de la căpitanul armatei imperiale „Hendi”, că 

la devastările întâmplate în comuna Bretea Ungurească a fost prezentă şi o persoană străină care vorbea limba franceză, 

germană şi latină presupunând că acea persoană era amăgitorul Salis. 


Din datele prezentate de istoricul N. Densuşianu (deşi sumare) Academiei Române, rezultă fără echivoc, faptul, că Salis împreună 
cu emisarii săi, au avut un rol important în revoluţia din Transilvania de la 1784-1785. Preocupările speciale ale împăratului Iosif al 


II-lea, ale locotenenţei de la Buda, precum şi ale conducerilor autorităţilor habsburgice militare şi civile, din Transilvania cu privire 
la prinderea „agitatorului” Salis şi a emisarilor să-i confirmă fără echivoc concluziile menţionate mai sus. 

Referitor la moartea martirului Crişan, nu au apărut până în prezent documente care să confirme adevărul morţii sale faţă de 
variantele neoficiale care au circulat în decursul timpului. 

Referitor la activitatea martirului Horea ca franecmason, a fost prezentată doar sumar în ziarul „Ulpia Jurnal” din 1 martie 2007, cu 
ocazia comemorării martirilor la Monumentul „Candela Horea Cloşca şi Crişan” din Dealul Furcilor, ridicat la data de 13 noiembrie 
2004 de Marea Lojă Naţională a României reprezentată prin regretatul Nicu Filip, primul mare maestru al masoneriei române de 
după revoluţie, iar din Alba Iulia de promarele maestru al Marii Loje Naţionale a României, Mircea Chira. 


EROII NU MOR NICIODATĂ 


„A fost un strigăt de revoltă spart în cer. 
Țâşnit din pieptul lor zdrobit sub roată. 
Cei fără Dumnezeu de diavol pier. 
Martirii noştri nu pier niciodată”. 
(Petru Anghel) 


Fiinţa lor este păstrată în inimile şi conştiinţa urmaşilor nu doar ca o pioasă aducere-aminte, ci mai ales ca faptă la care se apelează 
pentru întărirea sufletului uman în momente grele, dar şi ca motiv de semeţie că neamul din care provii a înscris în istoria terei 
momente de neuitare, făclii ce ard etern. 

Eroii românilor s-au înscris în istoria lumii prin Ştefan cel Mare al Moldovei, declarat „voievod al Europei” (cronicari polonezi), 
prin Mihai Viteazul, ale cărui fapte au înspăimântat imperii, iar Ardealul străbate veacurile lumii cu Horia şi Iancu, purtători de glas 
şi arme ale oropsiţilor. 

Printre toate pedepsele de moarte inventate de minţi delirante, nici ghilotina, nici barda călăului, nici rugul nu pot depăşi grozăvia 
durerii supliciului îndurat de eroii răscoalei din 1784, precum şi sălbăticia înspăimântării prin împrăştierea trupurilor în bucăţi 
agăţate pe garduri. Oroarea animalică a ucigaşilor şi tăcerea lui Horea în caznă au rămas în sufletele urmaşilor ca un urlet care nu s- 
a stins până nu şi-au dobândit libertatea. 

Durerea amintirii acestui moment al istoriei noastre este mângâiată de mărturia că „răscoala din Transilvania a dat o serioasă lovitură 
orânduirii feudale, premergând, prin valoarea sa de factor revoluţionar european progresist, revoluţia burgheză din Franţa de 
la 178912. Strigătul românilor ardeleni a fost atât de puternic, prin vitejie şi sfidarea morţii, încât s-a auzit până în Paris, unde, 
numai după cinci ani, au pornit şi francezii chemarea Marseillaisei. Ardelenii le-au fost exemplu şi îndemn. Chiar dacă ziua gloriei 
la noi a sosit mult mai târziu, Horia tronează în conştiinţa românilor cu sceptrul împăratului, ilustrat în creaţia populară: 


„Pân-o fost Horea-mpărat. 
Domnii nu s-au desculţat. 
Nici în pat nu s-au culcat. 
Nici la masă n-au mâncat. 


Cât fu Horea căpitan. 
Şi domnii purtau suman. 
Până ce fu Horea crai. 
Pe domnie era vai!”!? 


Acest text de poezie populară, este adăugat cu timpul şi însoțit de muzică de baladă în care îşi găseşte expresie oful moţului, „ai, 
da...”: 


„Ai, da, cât o fost Horea-mpărat. 
Domni, pe masă, n-or mâncat. 
Nici în pat nu s-or culcat. 

Numa pă pământ uscat. 
Cântă-mi, Hore, ca să joc 

La lumina ăstui foc!... 


Ai, da, cât fu Horea domn în ţară. 
Domnii nu să desculţară. 

Nici în pat nu să culcară. 

Numa pă pământ, afară. 


Ai, da, până Horea-a-mpărăţât. 
Domnii n-or mâncat din blid. 
Nici cu lingură de-argint. 
Numa pă pământ arzând. 


Ai, da, vine Horea-n făgădău. 
Domnii fug fără hinteu. 

Să vede Horea pă deal. 
Domnii, tăţi, fug din Ardeal.”!4 


12 Momente din istoria României în creaţia literară, Ed. Didactică şi Pedagogică, Buc. 1963, p. 34. 

13 Momente... p.71. 

14 Cât dor este pe la moţi, Maria Cioica, culegător; Cât o fost Horea-mpărat, Informator: Avram Deoancă, Cărpiniş, Ed. Unirea, 
2007, p.143. 


Ecoul suferinţei este atât de prelung şi fierbinte, încât creatorul popular simte nevoia alinării pe care o găseşte prin introducerea 
miezului de fantastic în legendă, ca o pedeapsă pentru cei răi, aşa cum sunt cele trei întâmplări din evocarea lui Dumitru Almaş, 


Fluierul şi gorunul lui Horea!: 


„Foarte, foarte ostenit, Horea mai mult se târa, decât mergea. Gleznele îi sângerau din pricina cătuşelor, mâinile îi amorţeau sub 
povara fierului, iar gâtul îi înţepenise în cătuşă... Peste toate acestea îl mai chinuia şi o sete grozavă... După o îndelungă suferinţă, 
iată, în sfârşit, un izvor la marginea drumului... Horea s-a oprit şi s-a aplecat să bea apă. Dar soldatul călare, care-l ţinea legat, a 
smucit lanţul şi nu l-a lăsat nici să atingă apa ca să-şi răcorească buzele. 

Horea l-a privit cu mânie şi a rostit: „Secătură!” 

Se zice că, din clipa aceea, izvorul a încetat să mai curgă: a secat. Aşa că nici cei care-l păzeau pe Horea n-au mai avut cu ce-şi 
potoli setea”. 

„Mergând spre Alba Iulia, ca să-şi mai aline durerea şi arşiţa setei, Horea a scos fluierul şi a început să cânte... Temându-se ca 
asemenea cântare din fluier să nu fie semnal de nouă răscoală, un soldat i-a smuls fluierul de la gură, l-a rupt şi l-a aruncat, cu ciudă, 
în râpă. Horea a rostit doar un cuvânt: „Blestematule!” 

Se zice că, după câteva minute, calul acelui soldat a sărit în sus, aruncându-şi stăpânul într-o prăpastie, de unde nimeni nu l-a mai 
scos. ...se mai spune că un om de omenie ar fi dres fluierul lui Horea şi l-ar fi aşezat pe o stâncă în vârful Detunatelor. Glasul lui 
vrăjit se aude şi astăzi, în bătaia vântului, cântând dreptatea şi libertatea românilor.” 


O aspră pedeapsă a aruncat amintirea poporului asupra trădătorilor, care şi-au făcut averi pe banii vânzării: 


„... După ce l-o dus la moară (grâul), a făcut păne ş-o băgat-o în cuptor... La noi aşa e obiceiul, să nu taie cu cuțitul, să rupă cu 
unghia. O rupt pâinea cu unghia şi numa deasupra o fost grâu, şi-n inima pânii o fost sânge...”16 


În nevoia de a-i păstra pe eroi lângă sufletul său, în Balada lui Horea, Cloşca şi Crişan, creatorul popular i se adresează direct, 
mărturisindu-i durerea şi dorinţa de statornică pomenire: 


„... Doamne, Horea, noi ştim bine. 
Cum te-or zdrobit atunci pe tine. 
Pă Cloşca şi pă Crişan. 

Pentru Sfânt Templu, Ardeal”. 
Te-om plânge şi te-om jeli. 

Pă tine şi pă tăţi tri. 

În veci vă vom pomeni. 

Cât pă lume vom trăi. 

Ca să ştie tăți românii 

Şi să ştie şi străinii 

Ce ne-or făcut, atunci, păgânii!” 17 


Monumentul eroului ardelean, Horea, este şi mai mult înălţat şi consolidat de literatura cultă, care dezvoltă şi şlefuieşte pe cea 
populară, păstrând prin timp cu o mai variată gamă literară nemurirea eroului. Liviu Rebreanu dă glas revoltei asupriţilor prin 
îndrăzneala cu care Horea îl înfruntă pe groful Enyedi, reproşând neomenia stăpânilor hapsâni: 

„Nu măria ta, am ajuns mai rău ca vitele! De aceea unii domni nici nu mai înjugă vitele la grapă, ci iobagi, că-i mai ieftin.”18 

Iar în drama istorică a lui Mihai Beniuc, Horia, jalea iobagului este redată sfâşietor, prin repetarea apăsătoare a amărăciunii 
vieţii robilor: 


„Amară-i frunza-n care zic de jale. 
Amar e mărul pădureţ din cale. 
Amară-i pita ce mi-o dă iobagul 
Şi Dunărea cea tulbure-i amară. 
Ducând mânia ei din ţară-n ţară... 
Săracul n-are-n viaţă niciun drept. 
Decât să-i bată inima în piept. 


Minţiţi şi înşelaţi de grofii Transilvaniei, şi împăratul şi-a pierdut credibilitatea, de aceea Horea are curajul de a-şi arăta îndoiala că 
acesta îşi va îndeplini promisiunile şi cere document de garanţie, înfruntându-l cu demnitate: 

Împăratul: ...Mă doare şi sufăr că nu am decât o singură inimă să mă înduioşez. Dar îţi făgăduiesc, Ursu, că voi lecui rănile. Eşti 
mulţumit? 

Horia: Mulţimit, măria-ta, da-nvredniceşte-ne cu o carte scrisă şi cu pecetie, cum să se ştie care ni-s drepturile. 

Împăratul: Cancelaria noastră va trimite hotărârile. 


15 Bd. Didactică şi Pedagogică, Buc., 1982, p. 50. 

16 Legende populare româneşti, Ed. Albatros, Buc. 1983, p.171. 

17 Maria Cioica, culegător; Informator, Todea Maria, Albac, op. cit. P.153. 
18 Crăișorul Horea. 


Horia: S-au mai trimis şi-n alte rânduri şi n-au ajuns. Daţi-ne, înălţimea-voastră, carte la mână, carte cu pecetie împărătească. 
Trebuie. 

Împăratul: Trebuie? 

Horia: Trebuie!”!? 


Minciuna împărăției este prezentă şi în drama istorică Horia, a poetului Mihai Beniuc: 


„De n-om găsi în piept tărie. 

Vom rămânea de-a pururi în robie. 

Am adunat ceva hârţoage scrise. 
Semnate de-mpăratul, pare-mi-se. 

Dar împărații astăzi scriu, apoi. 
Ştergând ce-au scris, trag vorbele-napoi”2. 

Buciumul vremii punctează cu modulaţii accentuate desfăşurarea răscoalei în momentele ei tragice. Chemarea curajoasă la luptă 
izbucneşte din durere şi revarsă hotărârea de a plăti cu îndreptăţire celor care i-au ţinut în nedreptate: 


„lan să cercăm cruzimea fără margini 
Tot cu cruzimea s-o întâmpinăm. 

Şi vechiul nostru drept, furat hoţeşte. 
Nu să-l cerşim cu pălăria-n mână. 
Să-l cerem înapoi cu fruntea sus. 

Cu glas înalt, cu mâna-n şold pe armă 
Şi să vedeţi că seamă ţin de noit”?! 


Disperarea celor revoltați este prezentă în pagini literare care redau în imagini cutremurătoare avalanşa dezlănţuirii iobăgi mii, 
curgerea în potop a celor asupriţi: 


„Într-un Brumar a fost, Brumar târziu. 
Din veacul sur cu grofi şi cu tirani. 
Când răsculat poporul de ţărani 
A-nfipt în şarpe suliță de jar. 

Din munţi de suferinţe şi obizi 

S-a revărsat în clocote mânia; 
Incendii au roşit împărăţia 

Şi-au mistuit culcuşuri de omizi. 

În cap fu Horia, moţul din Albac 

Cu fruntea naltă, dârz în ţundra-i lungă. 
În urma lui furtuna, să-l ajungă. 

Bătea copite de-armăsar buiac. 

Crişan năprasnicul, în dreapta lui. 
Purta creţii aprigi ai furtunii; 

Vuiau spre şes puterile pădurii. 

Puhoi sălbatic, vultur rupt din creastă. 
Rostogoliri, năprasnice avânturi. 
Mulţimile, şuvoaie şi torente”? 


În plină desfăşurare a răscoalei, Horia apare ca o personalitate impunătoare, sobră, mult pătruns de gravitatea momentului. Chipul 
său, surprins în avântul revoltei, este conturat prin hiperbole sugestive, precum vitejii poveştilor. Recunoscându-i-se calităţile de 
conducător şi hotărât apărător, Horia este urmat de răsculați mânaţi şi îmbărbătaţi de speranţa unei vieți a dreptăţii: 


„Horia, om din popor. 
Vifor clocotitor. 

Mulţimi de iobagi. 

Cetina munţilor dragi. 

Îi cunosc puterea, cuvântul. 
Fapta şi gândul”25. 


„Se cutremură din temelii Munţii Apuseni. 
Când trece el cu paşi apăsaţi de muntean; 


19 Mihail Davidoglu, drama Horia, E.S.P.L.A., 1956. 

% Momente... p. 14. 

21 Ghiţă Pop, Horia, în Momente... p. 16. 

22 Vlaicu Bârna, Tulnice în munţi, Ed, pentru Literatură şi Artă, Buc. 1950, p. 7. 
233 Vlaicu Bârna, op. cit., p.9. 


În ochi îi joacă o flacără vie de ură. 
Inima, crater încins de vulcan. 

Oamenii, înviforate păduri călătoare. 
Năpădesc pe urmele lui, spre câmpii; 

Pe unde umblă, creşte pârjolu răzmeriţei. 
Ca nişte stoguri aprinse ard munţii-n tării”. 

Şuvoiul participării la răscoală este surprins într-o întinsă enumeraţie a localităţilor din Apuseni, în opera Furtună sub Detunata a 
scriitorului Francisc Păcurariu: 


„Oamenii s-au ridicat cu aceeaşi vrere din Ţara Moților, din Zarand şi din Țara Băiţii, au sărit lemnarii de pe Râul Mare şi Râul Mic 
şi crişanii de dincolo de muntele Găina, pe cele trei Crişuri în jos către Țara Ungurească, şi Băieşii de lângă Brad, şi cei de la Roşia, 
şi buciumenii, şi cei de la miazăzi către Orăştie... Şi au sărit mocanii de dincolo de cheile Gălzii şi iobagii până departe în ţară, în 
sus pe Mureş şi în jos pe Someş până dincolo de Cluj către câmpie... Au fost oameni câtă frunză şi iarbă... De aceea nu i-au putut 
răzbi decât prin vicleşug...”% 


Şi revărsarea continuă ca un vifor ce sporeşte focul nimicitor, a cărui vâlvătaie cheamă la luptă sărăcimea de prin toate ungherele 
Apusenilor: 


„Bate vântul peste ţară 
Vâlvără de foc şi pară. 

Bate peste curţi domneşti. 
Modru nu-i să-l mai opreşti. 
— Vântule, de unde bui 
Peste măguri, peste grui. 

Şi de unde-aduci în spate 
Snop de flăcări peste sate. 

Şi aprinzi cu para lor 

Numai casa grofilor? 

— Vin din codri şi din steni. 
De pe Munţii Apuseni. 
Focul meu, dogoare vie. 

E durere şi mânie; 

Horia-l poartă-n frâu, balaur. 
Peste munţi cu miez de aur 
Şi-l întinde curcubeu 
De la Strâmba la Ineu”?%6. 

Istoria consemnează intenţia încheierii unui armistițiu cu răsculații pe care ar fi încercat-o baronul Brukenthal, guvernatorul 
Transilvaniei. Demersul baronului ar fi slăbit iureşul răscoalei, prin demobilizarea ţăranilor şi trimiterea lor pe la case, ceea ce 
determină pătrunderea în Transilvania a armatei imperiale. Începutul dramei sfârşitului este consemnat de poetul ardelean Mihai 
Beniuc cu previziuni sumbre asupra sorții răsculaților: 


„Curând, către ţinuturi transilvane 
Au pornit batalioane de cătane. 
Grumazul țării să-l îndoaie-n jug. 
Să rupă-n roţi pe cei ce nu s-apleacă 
Şi să ridice doborâtul nemeşug. 
S-aducă bici, s-aducă jaf şi clacă”?. 


Vlaicu Bârna prezintă momentul când trădătorii îşi primesc plata în faţa mulțimii care, ca un tribunal al poporului, îi judecă prin 
tăcere şi priviri, aruncând săgețile viitorului blestem: 


„La Zlatna-n piaţă sună zimțţii. 
Cei şapte iuzi îşi iau arginţii; 
Trompete, salve şi ţimbale 
Onoruri dau măriei sale. 
Comisul Craiului grăieşte: 

— Vedeţi? Plătim împărăteşte 
Şi-i miluim pe-ascultători 

Cu talere de gălbiori! 


%4 Vlaicu Bârna, op. cit., p. 21. 

25 Momente... p 22. 

7% Vlaicu Bârna, op. cit., p. 20. 

 Hivără roşie, O seamă de poeme, Ed. Tineretului, 1953, P. 11. 


Poporul murmură prelung... 
Soldaţii lui Richard împung 

Cu spăngile-nainte, gata. 

Să nu mai dea năvală gloata. 
Cei şapte iuzi cu ochi de guzi 
Stau năduşiţi de spaimă, uzi; 
Dinspre mulțime-i bate-un vânt. 
Le-a îngheţat orice cuvânt. 

Pe buze vinete de prună; 

Înghit în sec, ar vrea să spună 
Ceva domniilor de față 

Dar simt că-i frige şi-i înghiaţă 
O uitătură neştiută; 

Cu mii de ochi mulţimea mută 
Îi ţintuieşte, îi străpunge: 
„Blestemul nostru v-o ajunge!”7% 


Acelaşi poet scoate masca machiavelică a împăratului: 


Sub arcul sălii, ogival. 

Stă „împăratul liberal”. 
Citeşte-ntruna la rapoarte 
Şi-o mână rece scrie: moarte. 


Un sfetnic smirnă stă, puhav... 
Cezarul sala o colindă. 

Apoi oprit deodată, grav. 
Se-ndreaptă trufaş în oglindă: 
— În fine prinşi — vorbeşte el. 
Iar mâine-or fi zdrobiţi cu roata; 
Aşa se guvernează gloata... 

II Principe de Machiavel!” 


Creatorul, cuprins de durere în momentul evocării, simte nevoia să-şi întărească sufletul şi îşi prezintă eroul înfruntând moartea cu 
bărbăţia şi îndârjirea cu care pornise la luptă. Prins, dus la închisoare şi aşteptându-şi moartea, Horia este mai puternic decât ucigaşii 
săi: 


„Inima mea nu plânge azi. 

Milă de la grofi nu aşteaptă. 

Ca şoimul doborât printre brazi 

Răbda-voi dârz osânda nedreaptă. 

Gâzi întunecoşi, mă pândiţi 

Cu brațe de casnă pline, dar domnii, lupii haini. 
Sunt totuşi mai morți decât mine. 

În piețe cu alai pregătite. 

Roata ce-ați ridicat 

Va frânge doar oase trudite. 

Dar gândul lui Horea să-l frângeţi fi-veți în stare??? 


Sfântă amintire se păstrează despre ultimele cuvinte rostite de Horea. În mărturisirea către preot îi transmite mesajul să aline durerile 
poporului şi dă glas încrederii că moţii vor continua lupta: 


„Când o fost roata să-l taie. 
O muţit lumea de jale 

Şi popa l-o spovedit. 

De rele l-o dezlipit. 
Sufletu” i l-o iertat. 

De păcate l-o scăpat. 

Dar Horea pe roată-ntins 
Cu privirea l-o cuprins 

Şi i-o spus-o răspicat. 


28 Cei şapte iuzi, op. cit., p.27. 
% La Schoenbrunn, op. cit., p.24. 
30 Letiţia Papu, Horia în lemniță, Contemporanul, 1950. 


Fără lacrimi şi oftat: 

„lo, părinte dragă, mor. 
Mor acum pentru popor. 
Lui să-i iei durerile. 

Să-i alini nevoile. 

Eu mă fac spic de secară. 
M-or cosi moţii la vară 
Şi-om porni la luptă iară”?! 


George Murnu prinde într-o imagine versificată cele două lumi care-şi manifestau, în mod antagonic, sentimentele în fața supliciului: 


„Alba Iulia-n Ardeal. 

Cu împrejmuirea-i toată. 

Azi stă martoră pe deal 

Cum pe Horia-l trag pe roată. 
Sărbătoare de călăi 

Şi de băutori de sânge. 

Râd toţi nemegşii cei răi. 
lobăgimea toată plânge. 
Domnii râd, se veselesc. 

Dar fiorul îi petrece. 

Ochii Horii nu clipesc 

Şi se uită-aşa de rece. 
Bucuroşi i-aud trosnind 
Oasele sub roata cruntă. 

Dar pe domni fiori îi prind. 
Ochii reci parcă-i înfruntă”*?. 


Durerea mulţimii străpunge spaţiul dealului printr-un vuiet de jale, căruia îi răspund, cu un ecou frăţesc, stâncile şi pădurea munţilor: 


„Gemu pădurea asta toată. 
Că domnii-i prefăcură bradul 
În roata ce-l sfărmă turbată 
Pe Horea, neînduplecatul”*%. 


Emoţionantă şi datornică recunoştinţă au fost exprimate, spre cinstirea eroilor, în literatură, căreia i s-au alăturat muzica, pictura şi 
sculptura, grup creator de arte care dezvăluie generaţiilor, prin veacuri, toată plămada de oase şi sânge a pământului liber pe care îl 
calcă şi căruia i s-a atribuit, cu dreptate, metafora „Sfânt Altar”. 

Simbolic, din neclintirile unei generaţii se nasc neclintirile celor viitoare. Istoria românilor are multe asemenea exemple, în toate 
treptele existenţei lor. Prin tărie şi prin adâncimea rădăcinilor în pământ, stejarul nu este aplecat sau smuls de furtuni. 


„De secole, îl bat vânturi, furtuni îl tot frământă. 
I-au răsucit tulpina, dar neclintit şi drept. 

Pe culmea lui semeaţă, sub creştetul luminii. 
Înfruntă apăsarea şi dârz îi ţine piept. 


Când penălţimi s-abate un tăietor de lemne. 
Copoi colţos, să muşte din trupul lui săcurea. 
El cade, dar o mie de rădăcini dau mladă 
Şi-n locul lui pe culme s-a ridicat pădurea”. 


Personaj de baladă, Horea trăieşte şi colindă munţii prin nepoți: 


„A fost pe-aici odată unul Horea... 
Mi se pare însă că mai sunt 
Oricare nepoți prin munte.”%5 


Poetul dă glas hotărârii urmaşilor de a continua lupta, preluând duhul lui Horea în „Vulturul răzbunării”: 


„Nu are Horea mormânt. 


3! Cules de Ion Mărginean de la Palaghia Popa Mărginean, Lopadea Veche, 1985, în Seminţe şi lance, Alba iulia, 2010, p. 92. 
32 Horia. 

33 Eugen Jebeleanu, Poezii şi poeme, E.S.P.L.A., 1961. 

34 Vlaicu Bârna, Stejarul, op. cit., p.49. 

35 Mihai Beniuc, A fost odată unul Horea, op. cit., p.9. 


Domnii-l tăiară şi afară-l lăsară. 
Un vultur s-a hrănit din trupu-i sfânt 
Şi vulturul nu poate să moară. 
Peste creste pribeag. 

Veac după veac. 

Zboară, tot zboară. 

Şi vulturul nu poate să moară. 
Domnii visează urât. 

O gheară îi strânge de gât. 

Un plisc le scobeşte chii, urechile. 
S-au prins blestemele, străvechile! 


Iar sus pe Carpaţi. 
Vulturul povesteşte la fraţi 
Că nu poate să moară. 

Nu poate să moară. 
S-adună toţi vulturii stol. 
Subt cer se rotesc rotogol 
Şi cad viforos peste lume. 
Pe Horea să-l răzbune. 

Pe Horea să-l răzbune!” 


Imaginea lui Horea, ca împărat al munţilor este surprinsă, în chip statuar ecvestru, şi de Eminescu: 


„„.. Horia pe-un munte falnic stă călare: 

O coroană sură munţilor se pare. 

Iar Carpaţii ţepeni îngropaţi în nori 

Îşi vuiau prin tunet gândurile lor. 

— Eu am, zise-un tunet, suflet mare, greu. 
Dar mai mare suflet bate-n pieptul său; 

— Fruntea-mi este albă ca de ani o mie. 
Dară a lui nume mai mult o să ţie. 

Nalţi suntem noi munţii, zise-un vechi Carpat. 
Dar el e mai mare, că ni-i împărat. 

Şi un stol de vulturi muntele-neongior. 
Cugetând că-i Joe, Dumnezeul lor”%€. 


Aron Cotruş invocă duhul lui Horea, făcându-i cunoscută izbânda asupra călăilor, împotriva cărora urmaşii-i continuă lupta cu 
sufletul întărit de pilda lui: 


„Grofii au crezut că te-au înfrânt şi te-au închis, pe totdeauna, în mormânt, dar tu, cât Adealul acesta de mare, pe-al primejdiei roşu 
cal călare, te-ai ridicat peste mormânt, mai dârz, mai tare... 


şi te-ai însutit te-ai înmiit, necontenit, ca iobagii-n suflet să te poarte, în lupta lor pe viaţă şi pe moarte...” 
Imperiul a murit, dar eroii trăiesc, pentru că ei nu mor niciodată. Morți sunt cei ce au ucis: 
„Mort e de mult Iosif împăratul şi praf alesu, s-a de-mpărăţia lui... 
cât vezi pe-aici, de-a lungul şi de-a latul, e slobod astăzi drumul moţului...”38 
„Horia, dormi liniştit... 

vreri aspre veghează necontenit şi-nchid, pentru năluci şi strigoi, toate drumurile-ntoarcerii-napoi... 


La Alba Iulia, marele adăpost de istorie românească, Horea este cu noi, pentru că Împăratul Robilor trăieşte „cu moartea pre 
moarte călcând”. „Destinul lui a fost să ridice sacrificiul pe cea mai înaltă treaptă, purificându-l prin dârzenie pentru dăinuirea şi 
veşnicia poporului”, „să transforme suferinţa unui neam în mânie fierbinte”, „să ridice în lumina istoriei noblețea clasei din care se 
trăgea”. 


La Alba Iulia, „Cântecul de moarte-al Horii” străbate din mărturii de cinstire şi pioasă aducere-aminte, puse, ca o replică a biruinţei, 
faţă în faţă cu sinistre semne ale trecutului, mort în blestemăţie. 


36 Horea, în Luceafărul, Ed. Ion Creangă, 1980, p.115. 

37 A.C. Grofii au crezut că te-au înfrânt, în Versuri, Ed. Minerva, Buc., 1978, p.417. 

38 A.C. Mort e de mult Iosif împăratul, op. cit., p.4. 

5 A.C. Horia, dormi liniştit... op. cit., p. 426. 

+0 Ion Lăncrăjan, Cuvânt despre Tansilvania, Ed. Sport-turism, Buc. 1982, p.74, 75, 76. 


„Pe poart-a treia din Cetate 
Unde cătane-aveau cvartir. 
De două veacuri e-un altar 
La care vin, cu frunţi plecate. 
Nepoţii unui neam martir 
Ce-avu o viaţă de Calvar... 


Sus... măreție de statuie... 
Jos... celula unui condamnat. 
Ca un Hristos bătut în cuie 
Şi-n lanţuri grele-nsângerat. 
C-a îndrăznit, printr-un tumult. 
Să ardă legea de demult. 

Să surpe „ordinea firească”. 
Din vechea lege nemeşească. 


Ciudată, sumbră-nperechere 
Între trufie şi durere. 

Între superba majestate 
Şi-un dor nestins de libertate 
Al iobăgimii oprimate 

Şi umilită-n tot ce sfânt 

Mai are omul pe pământ. 


La Alba lulia-n Cetate. 

De când se revărsară zorii 
Libertăţii câştigate. 

Turiştii, grupuri-grupuri, suie 
Sus la altarul sub statuie. 

Să pun-o floare şi s-asculte 
Cântecul de moarte-al Horii. 
Înfiorat de doruri multe...”4! 


De două veacuri, înfioraţi de această sfântă jertfă, punem florile sufletului acolo unde a curs sângele martirilor. Şi ne plecăm, şi ne 
închinăm. 


4 Ioan Cioara, Cu minte şi suflet, Ed. Reîntregirea, Alba Iulia, 2009, p.74. 


ISTORIE SFÂNTĂ DIN PAGINI ÎNGĂLBENITE DE VREME. 
SFINȚIREA MONUMENTULUI RIDICAT PE LOCUL UNDE A FOST PRINS HORIA ȘI CLOȘCA 


Ca să ajungi din Cluj pe priporul Scorocet al muntelui Drăgoiasa, pe locul unde în iarna anului 1784 s-a retras să 
ierneze Horia şi Cloşca cu cei doi credincioşi tovarăşi ce i- au însoţit, trebuie să faci întâi drumul cu trenul până la Huedin, din 
Huedin până la Călăţele. De, aici cam trei ore cu căruţa până la Beliş, pe un drum rău de tot te zdrobeşti, apoi alte două ore, cel 
puţin, pe un drum şi mai nenorocit până la Dealul-Calului, ce-i mai zice şi Poiana Horii. De la locuinţa preotului poţi merge mai 
departe numai călare sau pe jos încă două ore, până ajungi direct sau prin înconjur, la izvorul părăului ce curge pe lângă piciorul de 
deal pe care stă frumoasa biserică din Dealul-Calului. 

Priporul Scorocet e foarte înclinat, deasupra cu o poiană largă, de la care în jos e pădure rară şi tânără. Cam în mijlocul acestui 
pripor e locul unde a fost prins Horia şi Cloşca în 27 Decemvrie 1784, loc însemnat până: nu demult cu scorbura putrezită a bradului 
secular lângă care fusese coliba. E loc foarte ferit, încât şi dacă-l ştii îl afli greu. 

Pe acest istoric loc, neînsemnat până acum decât de natură, s-a ridicat în monument de piatră în formă de obelisc, înalt de 2,50 metri. 
Sub crucea gravată pe el e scris: „1784, locul, unde a fost prins Horia şi Cloşca” iar la bază: „Ridicat de comitetul monumentului 
lui Horia, Albac-Arada 1930”. Acest comitet stă sub prezidenţia vrednicului nostru protopop din Câmpeni Iosif Furdui. La chemarea 
P. On, dsale a venit de la Cluj protoiereul Dumitru Antal, revizor eparhial, ca trimis al P. Sf. Sale, şi în ziua de Duminică 13 Iulie 
c., împreună P. On. Dsa cu preoţii Mircea Nicola, Gh. Scrob iun., V. Peter, Nic. Făt, I. Todea, M. Săndulescu şi C. Brişan, au săvârşit 
mai întâi o sf. Liturghie, un parastas şi au sfinţit acest monument în faţa unei asistenţe de peste 300 credincioşi veniţi din satele din 
jur, între care s-au remarcat domnii: înv. Todea-Arada, notarul din Arada, cari au adus parastasele, câţiva învăţători tineri, de. 
Munteanu, profesoară Huedin etc. Aceste servicii au fost favorizate de un timp foarte frumos, cu toate că în ziua premergătoare şi 
următoare a plouat. Din cauza temerii de ploaie n-au venit mai mulţi credincioşi. 

În pioasa reculegere sufletească din timpul sfintei liturghii şi a parastasului, P. On. Revizor eparhial a rostit următoarea cuvântare: 
„A trebuit să treacă 10 ani de la împlinirea visului de libertate şi scoatere de sub stăpânire străină, ca fiii moţilor şi urmaşii celor ce 
au luptat sub marele căpitan Horia şi tovarăşul său Cloşca, să le arate recunoştinţa prin însemnarea pe veci a locului unde ei au fost 
prinşi de gornicii Ştefan Trifu, Nuţu Mătieş şi tovarăşii lor. 

De atunci s-au. Împlinit 146 de ani, iar de la naşterea lui Horia, 200 de ani. Înainte de venirea României mari, chipul şi suferinţele 
lui Horia şi Cloşca, au fost purtate în sufletele tuturor bunilor români; nimeni însă n-a îndrăznit să însemne cu un monument acest 
loc sfânt, căci l-ar fi aşteptat lemniţa. Prin ridicarea lui acum, se vesteşte în întreagă ţara că urmaşii celor ce au luptat în anul 1784 
pentru dreptate şi libertate sub conducerea lui Horia, Cloşca şi Crişan, sunt urmaşi vrednici, cari ştiu să le cinstească aducerea 
aminte. 

Trimis de Prea Sfinţitul meu stăpân, ca să-l reprezint la această serbare, a trebuit să-mi împrospătez întreaga istorie a revoluţiei lui 
Horia, purtând acum vii chipurile lor în oglinda sufletului meu. Când mă uit din acest loc parcă văd iarna anului 1784, făcând albă 
această pajişte şi dintr-o parte răsărind patru oameni îngândurați, îmbrăcaţi în cojoace şi cu desagii plini de merinde. Caută şi se 
aşază în coliba făcută dosit lângă scorbura unui brad secular. Între ei unul e Horia, om de 54 de ani, nu prea înalt, nici prea gros, 
însă drept şi cu înfăţişare mândră. Poartă cojoc şi de sub căciula neagră te fulgeră o privire de om înţelept şi, cu voinţă tare. Alături 
de el e Cloşca, mic şi îndesat, mai tânăr ca Horia cu 17 ani, dar curajos şi cuminte. Ceilalţi sunt doi pretini credincioşi. Au venit aici 
să se ascundă de prigoana cătanelor şi gornicilor împărăției. 

Când se văd în colibă la căldura focului aprins în grabă, obosiţi de urcuşuri şi coborâşuri, se cred că au găsit într-adevăr cuibul de 
vultur, unde nimeni n-are să pătrundă. Grija pazei de urmăritori dar mai ales potolirea revoluţiei fără rezultatele visate de ei, le 
întuneca privirile şi sufletele şi se umplu de o grea amărăciune. Horia şi-o îndulceşte cu nădejdea că în primăvară se va duce din 
nou, a cincea oară, la împăratul; ca să câştige dreptatea iubiţilor să-i moţi, ţinta supremă a vieții lui. Cloşca pe de altă parte aşteaptă 
trecerea iernii ca să înceapă revoluţia din nou. 

Dar ca tuturor luptătorilor mari pentru dreptate, dat le-a fost şi lor ca să plătească această mare îndrăzneală cu jertfa însăşi a vieţii 
lor. 

Această pădure a Scorocetului a fost pentru Horia şi Cloşca grădina Ghetsemanelor Mântuitorului lisus. După vreo 12 zile sau şi 
ivit Iude, cari să-i vândă pe cei trei sute de galbeni ce pusese împărăţia pe capul lui Horia. Vânzătorii au fost gornicii Nuţu Mătieş 
şi Ştefan Trifu cu tovarăşii lor între care, era şi Gheorghe Nicula, un nepot, al lui Horia. 

Firul istoriei apoi se cunoaşte, căci fiind daţi pe mâna cătanelor, au fost duşi la Bălgărad, judecaţi şi la 28 Febr. 1785 traşi pe roată 
în faţă alor 2515 ţărani, români aduşi din 419 sate, ca să le vadă moartea şi să se înfricoşeze. 

În epistola sobornicească a sf. Ap. Ioan la cap 3 v. 10 se spune: „Oricine care nu face dreptate, nu este din Dumnezeu, nici cel ce nu 
iubeşte pe fratele său”. Într-adevăr că omul să arete că este fiu al lui Dumnezeu, trebuie să aibă un puternic simţ de dreptate şi o 
înflăcărată dragoste de de aproapele. Horia, om abia ştiutor de carte, a fost înzestrat cu un puternic simţ de dreptate. Cu toate că era 
om sărac, prin cuminţenia şi judecata lui înţeleaptă şi prin simţul de dreptate, s-a impus de vreme între moţii din Albac-Arada, Râu- 
mare, Vidra, Câmpeni şi Bistra. Istoria ne spune puţine despre viaţa lui până la revoluţiune, însă destule pentru ca să ne putem face 
o icoană deplină despre feliul cum a fost el. Simţul lui de dreptate, dragostea de frate, judecata sănătoasă, înfăţişare frumoasă şi 
vorbitor bun, l-a făcut să fie în curând apărătorul tuturor iobagilor năpăstuiţi la judecătoriile comunale din acea vreme. Aşa a ajuns 
să conducă în patru rânduri la împăratul din Viena, delegaţia iobagilor moţi, căutători de dreptate. 

Dacă a văzut că umbletul lor la împăratul e în zadar şi guvernatorul Ardealului şi nemeşii unguri nu voesc să asculte, poruncile 
împărăteşti, Horia a hotărât să-şi facă singur dreptate. Aşa după cum l-ar fi îndemnat şi împăratul în ultima convorbire avută cu el. 

Din această cauză a izbucnit revoluţia din 1784. Nefiind organizaţi îndestul de bine şi Cloşca lăsându-se momit de promisiunile de 
pace ale comandantului armatei împărăteşti, revoluţia, după ce a băgat groază în nobilii unguri, omorându-i şi jefuindu-i, cu gând 
de a-i scoate din Ardeal, a slăbit şi s-a stins înecată de armată. Dacă se continua fără întrerupere, ajungea să se întindă în întreagă 


+2 Articolul a apărut la Cluj la data de 27 iulie 1930, în „Renaşterea” organul oficial al Eparhiei Ortodoxe Române a Vadului, 
Feleacului, Geoagiului şi Clujului, trimis de pr. Goia Eugen, Câmpeni. 


ţara Ardealului şi să se izbândească planul lui Horia de a scoate pe români din iobăgie. Din faptele şi viaţa lui se desprinde uşor 
învăţătura că pentru a izbândi un lucru mare trebuie multă jertfă. Ca să poţi face fapte mari trebuie să ai credinţă tare şi dragoste 
mare faţă de neamul tău. Azi mai mult ca oricând trebuie să ştim, mic cu mare, că pentru a merge neamul nostru înainte, trebuie să 
ne iubim mai mult unii, pe alţii, să lucrăm pentru binele obştesc, smulgându-ne din suflet prea mare iubire de noi înşine şi ura faţa 
de aproapele”, încheie mulţumind celor ce s-au ostenit cu ridicarea acestui monument. 

A mai vorbit P. On. Protopop Iosif Furdui, mulţumind delegatului episcopesc pentru participarea la această serbare, ridicându-i 
solemnitatea. 

După aceasta poporul a fost stropit cu apă sfinţită, apoi s-a luat o mică gustare şi preoţii au plecat spre Dealul-Calului, unde preotul 
local, a servit o masă oaspeţilor mai însemnați. Felicităm din toată inima pe iniţiatorii ridicării acestui monument, căci dacă se mai 
amâna, ridicarea lui, cu greu s-ar mai fi putut păstra însemnat locul unde au fost prinşi eroii naționali Horia şi Cloşca. 


OSPĂȚUL TRĂDĂRII 


Moto: 

„Nu. Horia nu e hoţ şi ucigaș, el era un mare ţăran, o rară figură în istoria dezvoltării omeneşti, una din acele inimi mari, care 
sunt capabile să cuprindă singure în sine toate durerile seculare ale unui popor”. 

(Al. Papiu Ilarian) 


Decembrie 1784: în ţara moţilor iarnă grea, ger aspru, oaste lipsită de arme, de muniții, de hrană, în timp ce în munţi pătrundeau 
mereu trupe străine. 

Se apropiau sărbătorile creştine ale românilor, Crăciunul. 

După ultimele acţiuni ale răscoalei de la Mihăileni, Abrud şi Câmpeni, Horia a plănuit o rezistenţă la Albac, dar dându-și seama că 
o încercare în asemenea condiţii tragice era zadarnică, a procedat la dizolvarea ultimei tabere a răsculaților de la mijlocul lunii 
decembrie. El sfătui pe iobagii care mai rămăseseră lângă el în luptă până la ultima clipă să se întoarcă la casele lor. 

La dizolvarea oştii tărăneşti, Horia a spus: „Numai să vină primăvara şi să vă ţineţi de jurământul dat mie, ca singura statornicia 
voastră în crădinţa dată şi pe mine şi pe toată românimea o poată mântui, vor cunoaşte toţi românii că le-am voit binele şi am voit 
să-i scap de un jug care de voi fi în pace, la primăvară aşa îl vom scutura, de vor cădea şi dinţii la cei ce ne-au pus până acum resteu”. 
Horia se întoarse apoi spre Râul Mare şi până în satul său natal îl mai însoţiră vreo sută de credincioşi de-ai săi, apoi împreună cu 
Cloşca se afundă în munţi. Acolo în munţii Gilăului, în pădurea Scorocetului şi-a găsit refugiul, el cunoscând destul de bine zona 
din tinereţe, căci muncise şi el pe moşia conților Banffy. El dorea ca la începutul primăverii să înceapă din nou lupta împotriva 
nobilimii şi deci şederea lor aici era temporară. Tot aşa plănuia şi Crişan, care, de asemenea, rătăcea prin munţi. Durerea şi 
amărăciunea iobagului nu mai avea sfârşit. De fapt, o baladă populară dezvăluie în chip impresionant această stare de lucruri: 

„Fiţi săteni pe pace/ Nimic nu vom face:/ Noi avem cu domnii/ Care-s ca dimonii,/ Ca dimoni făcuţi/ Din dracu” păşiţi.../ Vara iau 
căpşuni,/ Şi porci de-ai buni,/ Iau şi zeciuială/ Din cinci oi, o mială,/ Din zece vaci bune,/ Una tot rămâne,/ Iar din zece capre/ Brânză 
a patra parte,/ Din zece gâşti grase/ Una lor pe masă,/ Găini dacă ai/ Lor încă le dai/ Iar din puii lor/ Duci şi domnilor,/ Când sunt 
zile mari/ Le duci ouă tari./ Ouă de mâncat/ Şi-n laboş (cratiţă) de spart;/ Iau şi oi miturci/ Alune şi nuci,/ Broaşte-n făurar/ Draci în 
brumar/ lau ei şi cenuşe/ Trei măsuri de uşă,/ Porţioni de-l bun/ Să facă săpun,/ Iar lucrul lor/ E-al românilor./ Românii le ară/ Le 
duc lemne-n casă,/ românii le grapă,/ Românii le sapă,/ Românii le cosesc,/ Românii-mblătesc (treieră)./ Lucrul iar îl gată/ Fără 
nicio plată”. 

Iobagii şi-au cunoscut suferinţele şi ca toţi am ştiut că munţii Apuseni au fost centrul răscoalei, pe măsura dezvoltării mineritului, 
care pretindea, pe lângă forța de muncă şi lemne, cărăuşii nesfârşite şi alte muncă grele, obligaţiile moţilor sporeau cantitativ şi 
deveneau tot mai împovărătoare. 

„Pe la 1777, locuitorii de pe domeniul Zlatna au făcut, într-un singur an, circa 19475 transporturi de minereu, cărbune, lemne, la 
topitoriile de la Zlatna. În anii 1776-1778, au fost transportate în total aproape 116200 maji (100 kg) de minereu şi cărbune, 13180 
de stânjeni de lemne şi 27.000 vedre de băutură. S-au efectuat în total 8590 cărăuşii numai pe domeniul de jos al Zlatnei şi tot de pe 
acest domeniu au fost obligaţi să lucreze 3200 de pălmaşi. 

În 1779, deci în ajunul răscoalei, situaţia s-a agravat şi mai mult după cum rezultă din plângerea înaintată împăratului de Horia şi 
Cloşca. 

Robota fusese sporită atât la tăiatul stânjenilor de lemne cât şi la căratul acestora, la cosit, împletitul gardurilor, săpatul şanţurilor, 
transportul şi cărăuşiile de tot felul. A fost interzisă defrişarea pădurilor pentru cultura cerealelor, iar islazurile şi fânețele rezultate 
din defrişări mai vechi au fost date locuitorilor, iar aceştia erau obligaţi să răscumpere în bani lemnele de foc şi cele necesare 
îndeletnicirilor tradiționale ale moţilor: văsăritul, dulgheritul şi confecţionarea şteampurilor. Au fost majorate simţitor taxele faţă de 
fisc şi contribuţiile militare, după cum au fost sporite peste măsură obligaţiile pentru lucrările publice, abuzurile şi nedreptăţile 
juzilor faţă de ţăranii săraci. 

Oamenii erau înşelaţi la schimbarea aurului, de pe urma arendării de cârciumărit se săvârşeau alte jecmăneli ale populaţiei sărace, 
iar credinţa străbună ortodoxă era asuprită. 

Taxa de răscumpărare a prestaţiilor, creştea şi ea mereu. În 1775 taxa a fost ridicată la 14769 fi., iar în 1783 la 19897 fi... Confirmarea 
acestor nedreptăţi şi silnicii a venit din partea împăratului însuşi, care le constata pe domeniul Zlatnei şi al Băii Mari. Ele erau 
realităţi adevărate care le-au recunoscut, le-au întărit şi nu puteau fi puse la îndoială. Creşterea unor obligaţii nu a însemnat scăderea 
celorlalte, la care erau îndatoraţi ţăranii ca urmare a stării lor de iobăgie, întrucât numai apa nu trebuia plătită cum afirma Crişan. 
La Paşti şi la Crăciun, fiecare gospodărie era datoare cu un colac, o vadră de vin, o lumânare, o găină, un porc din doi, iar dacă nu- 
l aveau, trebuia să-l cumpere din târg pentru a-l da stăpânului, două cofe de unt pe an, avea ori nu avea vaci, patru zile de robotă pe 
săptămână, deşi unii nu aveau în posesiune decât o jumătate iugăr de pământ, unii stăpâni de pământ pretindeau să le aducă lemne 
cu carele chiar şi în ziua de Crăciun. Când murea capul familiei şi lăsa o casă mai bună, văduva era scoasă din casă dacă nu avea 
niciun ficior mai mare în stare să îndeplinească slujbele domneşti, ba o mai şi închideau pentru a declara toată averea rămasă de la 
bărbat, apoi îi luau lucrurile şi-o trimiteau cu copiii să-şi câştige pâinea de toate zilele cum va putea şi unde va putea, chiar dacă 
avea băieţi nevârstnici, care nu erau în stare să facă slujbe domneşti. Nobilii luau şi de la aceşti copii mici, pământurile şi averea 
rămasă de la tatăl lor, iar după ce creşteau mari îi silea să le îndeplinească slujbele, dar nu le mai restituia nimic din averea părinţilor. 
Slujbe erau obligate să facă şi femeile: la curte, la tors, la ţesut, iar după cum afirma Crişan, în cazul în care o femeie nu ştia să 
toarcă aşa cum pretindea stăpâna, trebuia să-şi plătească în loc altă femeie (Ştefan Pascu)”. Poverile au întrecut măsura răbdării 
ţăranilor. 

Nedreptatea săvârşită din arendarea cârciumăritului unor arendaşi armeni a fost însoţită de sfidarea şi silniciile aceloraşi şi ale 
slugilor lor. Au fost călcate în picioarele cailor oamenii şi bunurile cu care veniră la târg ceea ce dezlănţuise mânia lor mocnită atâta 
vreme, concretizată în atacarea pivniţelor cu băuturile arendaşilor. Religia ortodoxă era religia ţăranilor români, toate celelalte religii 
erau considerate religii ale domnilor. Condiţia lor de ţărani, românitatea şi religia lor ortodoxă, iată cei 3 factori care s-au împletit 
în conştiinţa răsculaților constituind un tot organic. 


Să nu se uite că zlătnenii au susţinut puternic lupta călugărului Sofronie pentru păstrarea credinţei strămoşeşti. În ziua de 1 august 
1760, călugărul Sofronie, arestat şi condus spre închisoarea de la Alba Iulia, a fost salvat de cca. 7.000 de moţi adunaţi de pe toate 
coclaurile în Troian. Referitor numai la situaţia iobagilor zlătneni, menţionăm abuzurile de care se plângeau aceştia: transportul 
excesiv de cărbune la uzină, întrucât suntem numai păgubiţi de nedreptăţi şi chinuri, dar nu arareori pedepsiţi cu bătaia după cum s- 
a întâmplat de nenumărate ori până acum. Transportul cărbunilor la uzină s-a mărit fără să crească în mod corespunzător şi retribuţia. 
Dacă până în anul 1769 lemnele care urmau a fi transportate erau tăiate mai scurt şi pentru a fi duse de un car cu 6 boi după această 
dată, dimensiunile lemnelor reclamau pentru transportul unui stânjen, două care cu 12 boi fără ca plata unui fi. Să crească în mod 
corespunzător. Adăugăm şi drumurile făcute până în Ungaria pentru aprovizionarea cu hamei a fabricii de bere (în cadrul localităţii 
Zlatna), precum şi metalul de la Hunedoara adus şi pentru fabricarea de cuie aici la Zlatna. Drumurile lungi, povara mare, plata mică 
nu îngăduiau iobagului potcovirea boilor şi de nenumărate ori la drum observau cum de sub unghiile animalelor ţâşnea sânge. 
Singura soluţie era bandajarea picioarelor vitelor cu un postav numit „cioarec”. 

Iată deci, împilările, abuzurile, neomenia şi necazurile îndurate, silniciile şi obida acumulată, au împins un popor asuprit şi disprețuit 
spre singura cale care îi mai rămânea, Răscoala. 

Horia a hotărât: cu securea să taie drum drept pentru semenii săi. Revoluţia a început. Duşmanii ţărănimii şi ai revoluţiei, în ura lor 
nemăsurată au urmărit cu perseverenţă căpeteniile revoluţiei. 


„Am luat toate măsurile omeneşti ce se pot gândi şi dacă nu e drac, nu cred că ar putea scăpa din partea aceasta.” 
Vicecomitele Yanos Beothy 


Locotenentul-colonel Kray, fiind informat că Horia şi Cloşca se ascund prin munți, l-a chemat pe controlorul de pădure Meltzer să- 
i dea informaţii cu privire la drumurile şi potecile de acolo. În faţa hărţii, Meltzer arată că pe un teren atât de întins, fiecare tufă, 
fiecare scorbură, fiecare peşteră, poate să adăpostească un fugar şi deci după părerea lui ar fi imposibil ca armata să-i prindă. Propune 
ca ascunşii să fie prinşi de gornici români cărora să li se promită premii căci „ciorii trebuie să i se scoată ochii tot de către o cioară”. 
Meltzer şi-a chemat urgent doi gornici, Nuţu Matieş şi Ştefan Trif, care au fost conduşi în faţa lt. Colonelului Kray, unde s-a discutat 
planul de acţiune, s-au primit instrucţiunile şi paşapoartele de liberă circulaţie. În ajutorul lor, s-a ordonat locotenenţilor Vaida şi 
Jemey ca împreună cu o trupă de soldaţi să le fie de ajutor. Aceştia au pornit în ziua de 25 decembrie 1784. În pădurea Scorocetului, 
Horia şi Cloşca întreţineau legături cu câţiva din cei mai fideli ai lor care îi păzeau şi le aduceau mâncare şi ştiri din satele învecinate. 
Două zile de căutări le-a trebuit celor 7 ţărani trădători de neam. Numele acestora au fost Nuţu Matieş, Ştefan Trif, Ion Matieş, doi 
feciori ai lui Andrei Neag, George Nicula şi încă un frate a lui loan Matieş, toţi din Albac. Afară de Gheorghe Nicula ceilalți erau 
gornici de pădure în slujba împărăției. 27 Decembrie a fost zi de sărbătoare, a treia zi de Crăciun. În satul lui Horia, în căsuţele mici, 
luminate de flacăra opaiţului se auzea încă colindul „Astăzi s-a născut Cristos” Horia nu l-a mai auzit. Distanţa dintre satul său era 
de circa 10-12 km până în pădurea Scorocetului. Se întâmpla cu totul altceva pentru Horia. 

După multe pregătiri ticluite cu isteţime şi multă osteneală, cu ajutorul gerului şi a iernii cu zăpada mare, colonelul Kray a izbutit 
să-i prindă pe Horia şi Cloşca. Cei 7 ţărani trădători au intrat în pădurea Scorocetului şi după o proaspătă ninsoare căzută peste 
noapte, aflară urme de om şi întâlniră o veghe (o pază) a lui Horia. Siliră pe veghe să le spună locul unde se află Horia. Paza le-a 
arătat un arbore scorburos de unde ieşea fum. Acolo sub un brad bătrân într-un pătul acoperit de cloambe (ramuri) dese de parcă 
însuşi copacul voia să-i ascundă, stăteau de vorbă cei doi căpitani. Horia băgă de seamă că se apropie oameni de ei. A ieşit afară din 
scorbură şi întrebă „ce vreau şi ce caută pe aici”. Ei se apropiară de ei, îi spuseră că au sosit în sate o mulţime de cătane şi ofiţerii i- 
au trimis la vânat. Horia se aşeză lângă foc şi îi invită şi pe cei 4 inşi să se aşeze lângă el, ceea ce au şi făcut. Horia îi mai întrebă de 
noutăţile din sate şi cei 4 îi spuseră că-i mare sărăcie şi că-s multe cătane prin sate. Se apropiară şi ceilalți 3 care rămăseseră mai în 
spate. Horia şi Cloşca fură prinşi fiecare de către doi din cei sosiți, până cei 3 nou veniţi îi legară cu ştreanguri. Horia mai avu 
răgazul să arunce în foc câteva hârtii, care cuprindeau jalbele ţăranilor adresate împăratului, precum şi se pare, dispoziţiile imperiale 
pentru redobândirea de către iobagi a vechilor lor drepturi. Au fost duşi în mare grabă la o stână apoi la casa lui Matiaş unde fură 
predaţi armatei şi pe urmă în ziua de 31 decembrie au sosit la Abrud unde au rămas o noapte. leşise în piaţa oraşului mulțime mare 
de români şi unguri. De acolo Horia şi Cloşca fură porniţi spre Alba Iulia prin Zlatna escortaţi de o trupă de 70 grăniceri, sub 
comanda aceloraşi locotenenţi, Vaida şi Ieney. Pe drum, se spune, soldaţii nu i-au cruțat de batjocură. Despre sosirea la Alba Iulia, 
Ioan Lokats scrie fratelui său că i-au adus în 2 ianuarie soldaţii secui din Trei Scaune şi că Horia avea pe căciulă cusute din postav 
tăiat: furci, ţeapă şi roată. 

Imaginaţia e activă. Gyöngyösi, preotul reformat din Turda a reţinut versiunea că pe cei doi în drum, la Zlatna i-au îmbrăcat în ceva 
pantaloni şi haină roşie, i-au pus în cătuşe şi lanţuri tari, făcute anume, în cap le-au pus şepci roşii, iar pe şapca lui Horia i-au pus 
coroană de hârtie aurită. Au ajuns asemenea versiuni şi în cronici. Al treilea cap al răscoalei, George Crişan a fost prins în ziua de 
30 ianuarie pe când se refugia din comuna Lupşa spre Ponor de frica soldaţilor care îl urmăreau. Crişan era travestit ca cerşetor şi 
rătăcea prin munţi. A fost trimis la Alba Iulia sub escortă de 50 soldaţi şi 10 husari, sub comanda locotenentului Neustădler, 
împreună cu fiul şi soţia lui. În tot timpul cât a durat urmărirea şi prinderea conducătorilor răscoalei, represiunea a continuat chiar 
în prezenţa armatei ce se găsea pe întreg teritoriul răscoalei, nemeşii unguri se răzbunau trecând prin sate, incendiind, iar pe locuitorii 
îi schingiuiau şi aruncau în închisori. La Alba Iulia a fost executat Ursu Uibaru, căpitan al lui Horia al cărui cap a fost pus în ţeapă, 
iar trupul pe roată. 

„Printre mulţi alţii în acele zile a căzut Ioan Bercea din Sălciua despre care un bătrân din partea locului ştia din strămoşi că a fost 
pus în furci pe dealul Furcilor din Sălciua şi că înainte de a fi ridicat în ştreang ar fi spus: 

„— Mor împăcat că mi-am făcut datoria faţă de neam alături de Horia, şi Crişan. Mor împăcat.” 

Răsplata promisă şi ordonată de împărat pentru cei care au prins pe Horia şi Cloşca şi au făcut servicii deosebite în cursul răscoalei 
nu a întârziat. O ordonase, acum din nou şi concret, împăratul însuşi, mai întâi cu biletul din 14 ianuarie 1785, când a ordonat 
remunerarea celor care i-au prins pe Horia şi Cloşca şi apoi succesiv, cu alte bilete ale pădurarului Meltzer şi ale ofiţerilor şi soldaţilor 
guberniului. Toate ţin să comunice comitatelor remunerarea hotărâtă de împărat pentru cei care au operat prinderea, anume: 600 


galbeni pentru cei 7 locuitori din Râul Mare care au prins pe Horia şi Crişan şi care vor fi eliberaţi şi din iobăgie, 100 galbeni pentru 
pădurarul comunal Meltzer care i-a tocmit, o medalie de aur şi 30 de galbeni pentru protopopul Iosif Adamovici care prin locuitorii 
din Lupşa a prins pe Ursu Uibaru şi 70 de galbeni pentru acei locuitori. Dar pentru ca această recompensă să-şi atingă în cel mai 
înalt grad scopul, se ştie că împărţirea premiilor s-a efectuat cu solemnitatea necesară, în prezenţa mulţimii care se adună obişnuit 
în zilele de târg la Zlatna. Cu acest lucru a fost de acord şi guvernul şi tezauriatul. Solemnitatea premierii se ţine în 5 febr. Într-o zi 
de târg. 

În ziua destinată distribuirii premiilor au fost chemaţi mai întâi cei care aveau să fie premiaţi. La solemnitate au fost invitaţi 
protopopii, preoţii, locuitori ai satelor care luaseră parte la răscoală. A venit mulţime mare de locuitori din cele 3 domenii ale Zlatnei 
ca şi din alte părţi ale comitatului Alba. De asemenea au participat din comitatul Hunedoarei şi a Zarandului şi chiar şi din comitatul 
Târnavei. În piaţa Zlatnei se găsea chiar atunci un pavilion deschis din toate părţile. În ziua de 5 februarie, zi de târg de săptămână, 
s-a închis pavilionul dintr-o parte cu crengi de brad, s-a întins peste ele un covor, iar pe covor a atârnat chipul împăratului. În pavilion 
s-a aşezat o masă acoperită cu o cuvertură de preţ, iar pe acestea trei talgere de argint, în care s-au pus galbeni şi medalia conferită 
protopopului, precum şi banii şi diplomele de eliberare, frumos ornate cu frunze verzi şi flori roşii, pentru cei 7 ţărani. Acestea se 
petreceau dimineaţa la 9 ceasuri, masa fiind flancată de amândouă părţile de un număr suficient de soldaţi sub comanda căpitanului 
Richard. Lângă masă s-au mai aşezat şi doi funcţionari, unul fiscal şi altul de al comitatului, pentru a da poporului informaţiile 
despre această preaînaltă graţie şi despre motivele pentru care se desfăşoară manifestarea respectivă. 

Poporul era lăsat să intre pe o parte şi să iasă pe alta. În acest mod cea mai mare parte a poporului adunat, a văzut totul şi a putut să 
primească informaţiile de care avea nevoie, perioadă care a ţinut până la 11 ore. Între timp veni şi armata ca să asiste la solemnitate 
şi se mai aduse şi o muzică, cu tobe şi trâmbiţe. Pe la 11 sosiră şi comisarul gubernial consilierul Mihail Brukenthal, cu cel cameral, 
magistrul suprem al oficiului montan (miner) baronul Gerlitzi. Înaintea lor mergeau preoţii care se adunară în număr însemnat, iar 
în urma lor câţiva soldaţi şi funcţionari camerali. Comisarii luară loc în pavilion. Fură citite mai întâi în faţa poporului, înalte 
prescripte, traduse în româneşte. Apoi Mihail Brukenthal aduse la cunoştinţă numele tuturor celor care vor fi premiaţi şi după aceea 
rosti celor adunaţi o cuvântare în limba română. Aici se pot vedea, vorbi el, o pildă grăitoare în ce chip împărătesc se răsplăteşte 
credinţa către capul Ţării, ascultarea faţă de mai marii ei, şi purtarea liniştită. Din răsplăţile în sume aşa de mari care se împart azi, 
împreună cu eliberarea din iobăgie, pentru prinderea acestor nelegiuiţi, porniţi spre rele, pe care toţi îi cunosc, pot să vadă limpede 
şi lămurit că înălţatul împărat urăşte păcatul şi fărădelegea şi nu lasă nepedepsiţi pe oamenii nelegiuiţi şi pe făcătorul de rele, pe 
amăgitorii şi înşelătorii poporului... 

După cuvântare fu chemat protopopul Iosif Adamovici căruia comisarul îi cuvântă deosebit. 

„Pe el îl gratifică pentru felul cum şi-a împlinit datoria în răscoala aceasta nefericită, care a pătat cu sânge omenesc ţinuturile acestea 
în zilele din urmă ale anului 1784 când furia atât de vinovată a mai multor oameni a tulburat liniştea de obşte cu răpiri şi prăzi şi a 
adus poporul român aproape de marginea pieririi sale cu totul. El în momentul acela a ascultat de poruncile şi îndrumările ce le-a 
primit de la mai marii săi, a luminat poporul înşelat şi amăgit, l-a dojenit să se întoarcă iarăşi în linişte şi bună rânduială, şi prin 
aceasta a scăpat pe mulți de pieire... 

În timpul acesta cancelaristul gubernial îi atârnă medalia pe piept ceea ce fu deosebit remarcat prin salve şi sunete de tobe şi trâmbiţe. 
Drept răspuns, protopopul rosti şi el o mică cuvântare de mulţumire promițând pe mai departe credință maiestăţii sale şi supunere 
dregătorilor împăratului. 

După ce se termină distribuirea, comisarul le mai adresă premianţilor încă o scurtă cuvântare care se termină cu invitaţia că acum 
ei, împreună cu celălalt „decorat”, să meargă la biserică unde se dispune un serviciu divin, solemn, şi acolo să mulțumească lui 
Dumnezeu pentru reaşezarea liniştii şi să-l roage pentru îndelungata viață a marelui, bunului şi binefăcătorului domnitor”. 

După slujbă, au fost conduşi la făgădăul „Kis pipa” al unui armean într-o cameră lungă şi îngustă, cu padimentul de cărămidă roasă 
de prea mult umblat de lume, cu scaune şi mese grele de stejar. Aici îi aşteptau mese lungi cu câte zece scaune, zece străchini de 
lut, cu linguri de lemn lângă fiecare. Pe masă erau două coşuri de ramuri tinere de alun, cu bucăţi de pâine albă şi solniţe de lemn 
umplute cu sare. 

Popa Moise se repezi şi ocupă cu cărpinişenii prima masă, aşezându-se în capul ei. Cei şapte din Albac, în frunte cu Gheorghe 
Nicula, au luat loc la masa rămasă liberă. 

O slujnică vârstnică aduse două glăji (sticle) mari de vânars (ţuică) şi le puse pe cele două mese, îndemnându-i pe iobagi să bea în 
cinstea împăratului ai cărui oaspeţi erau. Apoi se aduseră două castroane mari cu papricaş, şi se mai puseră pe masă încă două 
căntoaie pline cu vin şi pahare mari şi groase. Când se termină vinul şi mâncarea se sculară toţi şi o luară iar la drum. Vremea se 
întoarse „ningea cu fulgi mari şi deşi, de nu se vedea om cu om. 

Gheorghe Nicola, îngreuiat de păcatul ce-l avea pe suflet, se apropie de Popa Moise şi-i suflă la ureche: De bună seamă o să cadă 
blestemul pe noi şi mai ales pe mine pentru păcatul săvârşit vânzând pe Horia, duşmanilor! Părintele l-a liniştit spunându-i că 
stăpânirile sunt de la Dumnezeu şi cine-i cu stăpânirea cu Dumnezeu este! 

În drum spre casă, Gheorghe Nicola și ceilalţi văzură numai furci şi mulţi spânzurați. Erau cei amăgiţi de porunca de iertate a 
împăratului, duşi în ograda grofului sau la marginea satului, unde îi spânzurară sau le-au pus grumazul în furci. Sosiţi în comuna lor 
găsiră prăpăd, satul gemea de cătane. Cei ieşiţi din ascunzători şi cu gândul iertării împăratului erau prinşi de pe drumuri, grupaţi în 
cete de câte zece oameni şi puşi săptămâni întregi la munci fără hrană doar cu apă, iar la cea mai aspră căutătură, erau agăţați în 
furci, bătuţi, chinuiţi, până îşi dădeau duhul în nesfârşită jale. 

Gheorghe Nicola nu mai avea zi bună, mereu apăsat sub greutatea păcatului săvârşit prin trădarea vărului său Horia, spre care se 
îndreptară toate speranţele de mai bine ale săracilor din Transilvania, el simţi blestemul: doi feciori ai lui s-au stins de moarte 
năprasnică, iar fecioriţa lui cea mai dragă a căzut într-o prăpastie. Nevastă-sa şi-a luat pruncul cel mic ce-l mai aveau şi a plecat în 
lume. Mai târziu horiştii i-au dat foc casei. 

S-a pregătit să plece unde apucă şi s-a oprit la mănăstirea Prislop din Silvaş pe unde mai trecuse odată cu căruţa cu ciubere a 
bunicului. S-a spovedit duhovnicului, spunându-i toate păcatele care i-au adus ura şi blestemul. Acolo i s-a spus: „că pentru păcatele 
lui singura cale de mântuire este mănăstirea Cozia unde-ţi mărturiseşti din nou marele păcat.” 

Acolo a lucrat la schitul de vară al Mănăstirii, găsindu-şi şi sfârşitul. 


Păcurarii transilvăneni care se întâlneau la văratul oilor pe creasta înaltă a Parângului, cunoşteau un loc acoperit cu lespezi grele de 
stâncă numit „mormântul călugărului ardelean”. 

Iar cei mai bătrâni dintre ei îngână cu glas tărăgănat, în fapt de seară un cântec ştiut de demult de la strămoşii lor. Şi cântecul acesta 
ar trebui să fie învăţat de nepoţii şi de strănepoţii nepoților să-l ducă mai departe, să dăinuie an de an: 


I. Cine neamul şi-a trădat 
Veşnic fie blestemat! 
Să n-aibă loc de-ngropat. 
Nici copii de sărutat! 


II. Să n-aibă loc de mormânt. 
În al ţării scump pământ! 
Şteargă-se de pe pământ. 
Cum se şterg norii de vânt! 


Îngrozitoarea execuţie a lui Horia şi Cloşca n-a omorât îndemnul la o nouă răscoală. Au trecut doar câteva zile și autorităţile 
guvernamentale din Alba Iulia raportau consternate despre intenţiile lui Fârţală de-a începe din nou răscoala. Urmărit permanent de 
autorităţi, a fost prins la Țebea şi dus la Zlatna, cum scria uşurat din Deva, la 2 martie 1785, contele Samoil Teleky. Nu se ştie ce 
sfârşit a avut, ci doar că a fost osândit la închisoare grea pe viaţă, urmând ca în plus, să fie bătut în fiecare an cu 50 lovituri de bâtă. 
Armata imperială întărită a zădărnicit planul de reluare a răscoalei. Împăratul Iosif al II-lea luat măsuri polițienești care de care mai 
draconice, dându-şi seama că „blânda oaie valahă” (expresie de dispreț pe care o folosea pentru români) s-ar putea transforma într- 
o „teribilă fiară”. 

A acceptat recomandările drastice ale nobilimii, luând măsuri „tari” menite să prevină o repetare a răscoalei. 

Astfel: juzii şi juraţii satelor româneşti să fie aleşi din oameni foarte siguri, adică devotați lor. Ei trebuiau ca în fiecare noapte să 
trezească pe consăteanul lui spre a vedea dacă e acasă, dacă nu, să fie căutat să dea socoteală unde a fost, aducând dovezi. 

S-a prevăzut de asemenea ca pe viitor să nu plece cu oile la păscut mai mulţi ciobani dintr-un sat, ci să se ducă numai unul singur 
cu oile tuturor. 

S-a cerut să se părăsească casele risipite în „roi” şi să se construiască în linie. 

Dar cea mai grea dintre măsurile luate după cumplita exterminare a conducătorilor răscoalei, a fost hotărârea pentru dispersarea 
iobagilor din comitatele revoltate şi îndeosebi din Munţii Apuseni în ţinuturi îndepărtate. Şi această măsură a fost luată tot în urma 
propunerilor nobilimii care pentru comitatul Hunedoara dorea să fie pustiite toate satele ai căror locuitori au fost „mai turbulenţi”. 
Într-o altă propunere s-a recomandat ca locuitorii români din Munţii Apuseni să fie strămutați, cu femei, cu copii, cu tot, în Ungaria 
de Sus, între slovaci şi în Banatul Sârbesc. Chiar comisarul Mihail Brukenthal făcuse o propunere deosebită guvernului. Această 
propunerea fost aplicată şi lui Ion, fiul lui Horia, fiind „transferat” în Banat. Ţăranii strămutați în Banat au încercat să se întoarcă în 
satele lor, dar au fost prinşi, bătuţi şi duşi înapoi. 

Astăzi, preotul Ştefan Lup sici, din localitatea Deliblata, spune că străstrămoşii lui au fost din localitatea Lupşa. Nu e de mirare că- 
l trădează numele de Lup sici. 

Pentru mine rămâne o problemă nelămurită până astăzi, dar mă alătur acelor care simţim la fel: Crişan nu şi-a luat viaţa, întrucât n- 
a putut s-o facă, fiind încătuşat şi păzit într-un mod special. EI a fost ucis... 


RĂSCOALA POPULARĂ DIN 1784-1785 CONDUSĂ DE HOREA, CLOȘCA ŞI CRIŞAN 


I. Situaţia românilor din Transilvania în secolul XVIII 

În secolul XVIII, românii ardeleni erau supuşi unei crunte asupriri feudale, fără echivalent în oricare altă parte a Europei. 

Situaţia iobagilor dezmoşteniţi de pământuri, şi de libertate, cu veacuri în urmă, era jalnică. Până în secolul XIII, strămoşii lor au 
fost, în cea mai mare parte țărani liberi şi stăpâni ai pământului, în cadrul obştilor. În secolele XI-XIII, nobilii maghiari şi biserica 
catolică aveau în stăpânire câteva moşii pe care le primiseră în dar de la regii Ungariei, din aşa-zisul „pământ regesc”. Altă parte 
din acest „pământ regesc” a fost „dăruit” coloniştilor aduşi în secolele XII-XIII la graniţa de sud şi est a Transilvaniei, pentru a întări 
în această parte paza voievodatului cotropit. Cu timpul, nobilii şi biserica catolică, abuzând de atotputernicia lor, şi-au adăugat sute 
de moşii şi sate, deposedând pe ţăranii liberi de pământurile lor, prin tot felul de silnicii şi vicleşuguri. În secolele XV-XVIII, în 
Transilvania, statul „legal” era constituit exclusiv din cele trei naţii privilegiate (ungurii, saşii şi secuii) care laolaltă însumau doar 
o treime din populaţie. 

Românii care reprezentau două treimi din populaţie suportau o dublă asuprire fiind consideraţi o clasă inferioară şi o naţiune 
„tolerată”. 

Națiunea ungară, în Transilvania, era redusă doar la clasa nobililor şi la conducătorii bisericii catolice, iar după transformarea 
Ungariei în paşalâc turcesc şi la conducătorii bisericilor reformate, în special calvini. 

O statistică din 1767 arată că nobilimea mare, adică baronii şi grofii din Transilvania, numărau 262 de familii, nobilimea mijlocie 
era de vreo 20 de ori mai numeroasă iar nobilimea mică de vreo 3 ori mai numeroasă decât cea mijlocie. 

După 1540 când Ungaria este desfiinţată şi transformată în Paşalâc, o mare parte din nobilii de aici se mută în Transilvania unde 
primesc, ca moşii, sute de sate locuite de români. Aşa s-a ajuns ca nobilimea de aici să fie cea mai numeroasă din Europa. 

În rândul nobilimii mijlocii şi mici erau şi familii româneşti care, pentru a supravieţui, în decursul zecilor de ani s-au maghiarizat, 
trecând la religia catolică, sau reformată. 

Sub stăpânirea austriacă, după anul 1700, se petrec unele schimbări şi în structura societăţii Transilvaniei. Visteria imperială, 
secătuită în urma deselor războaie, vinde pentru bani, titluri nobiliare şi moşii unor străini care se aşază în Transilvania şi în Banat. 
Altor străini li se arendează vămile şi alte bunuri „regaliene”, izvoare de însemnate venituri. Nobilimii maghiare îi este lăsată în 
continuare libertatea de a exploata în voie țărănimea iobăgească. 

Cei doi stăpâni, nobilimea şi statul austriac, îşi dau mâna în exploatarea ţărănimii. Fiscul imperial o exploatează prin dările obişnuite, 
prin taxe militare şi prin contribuţiile extraordinare; feudalii locali prin cele trei forme de rentă: în muncă, în bani şi în produse 
agricole. 

Robota (munca obligatorie neplătită), pe moşia nobilului, începând cu anul 1514, a fost statornicită la o zi pe săptămână. În 1714 
Dieta stabileşte robota la patru zile pe săptămână pentru iobagi (208 zile pe an) şi trei zile pe săptămână pentru jeleri (ţărani fără de 
pământ care se puteau muta de pe o moşie pe alta). Erau obligaţi la robotă toţi membrii familiei în stare să muncească, mai ales în 
timpul activităţilor agricole de primăvară şi vară. 

Intensificarea mineritului în munţii Apuseni a dus la transformarea locuitorilor zonei în iobagi ai fiscului (statului). Aceştia munceau 
în mine, la topitorii, tăiatul şi transportul lemnelor şi minereului, executarea cărăuşitului, întreţinerea drumurilor şi trebuiau să 
plătească anual dările în bani, către comitat. 

Religia ortodoxă a constituit în Transilvania stâlpul de reazem al neamului românesc. De abia în 1759, printr-un decret de toleranţă 
austriac se recunoaşte existenţa legală a religiei ortodoxe. Religia ortodoxă fiind persecutată de nobilimea maghiară, a făcut ca 
masele ţărăneşti să considere lupta pentru apărarea ei, ca o luptă împotriva exploatării grofilor şi habsburgilor. Lupta religioasă a 
călugărului Sofronie de la Cioara este semnificativă în acest sens. 

În secolele XVI-XVII, o bună partea a nobilimii şi a ţărănimii maghiare şi secuieşti a trecut de la catolicism la reformaţi, în mod 
deosebit la calvini. 

Pentru întărirea catolicismului în Transilvania, împăratul habsburgic Leopold, încearcă să stimuleze convertirea românilor ortodocşi, 
la greco-catolicism, urmând ca aceştia să se bucure de un tratament mai omenos şi să nu mai fie consideraţi ca simpli toleraţi. Multe 
din prevederile „Diplomei Leopoldine” nu s-au pus în aplicare, fiind permanent sabotate de nobilii maghiari. Cel care a încercat să 
folosească unirea cu Roma, în scopul obţinerii unor drepturi politice pentru toţi românii, a fost eruditul episcop greco-catolic 
Inochentie Micu Clain, de la Blaj. 


II. Serviciul militar în regimentele de grăniceri 

Începând cu 1762, Imperiul habsburgic ia hotărârea să înființeze regimentele grănicereşti în estul şi sudul Transilvaniei. Se încearcă 
ademenirea românilor şi secuilor pentru a se înrola în aceste unităţi, în schimbul anumitor avantaje. Aceste regimente aveau rolul 
de a opri fuga ţăranilor ardeleni în Moldova şi Ţara Românească, de a fi folosite împotriva nobilimii în caz de nesupunere şi de a 
promova şi răspândi religia catolică în zonele locuite de ortodocşi. 

Libertatea promisă s-a lăsat mult aşteptată, ţăranii fiind socotiți încă tot iobagi, în urma revoltelor grănicerilor români din Năsăud şi 
din secuime s-au luat măsuri de reglementare a unor scutiri de obligaţii feudale. 


III. Jalbele şi delegaţiile moţilor din Munţii Apuseni. Începuturile răscoalei. 

Nori prevestitori de furtună au început să se ridice din „cetatea de piatră” a munţilor Apuseni începând cu 1775. Iobagii fiscului din 
Domeniul montanistic Zlatna o duceau mult mai greu decât iobagii de pe moşiile nobililor. 

Mulţi îşi manifestau împotrivirea fie apucând calea pribegiei, fie prin jalbe şi delegaţii către autorităţile locale ale Domeniului Zlatna 
sau către cele guvernamentale de la Sibiu. De cele mai multe ori membrii delegaţiilor erau pedepsiţi cu lovituri de baston, pentru că 
„au deranjat” organele guvernamentale. 

Moţii îşi îndreaptă privirile spre curtea imperială de la Viena, sperând să găsească aici înţelegere. 


În 1779 şi 1780, o delegaţie din partea moţilor în fruntea cărora se aflau Ursu Nicola zis HOREA din Albac şi Ion Oargă zis 
CLOȘCA din Cărpiniş au bătut pe jos drumul lung al Vienei, timp de patru săptămâni la ducere şi patru la întoarcere. Nu au fost 
primiţi de împărăteasa Maria Tereza iar „petiţiile” lor au fost retrimise guvernului Transilvaniei, la Sibiu. 

Moartea împărătesei în 1780 şi venirea la tron a fiului Iosif al II-lea care până atunci fusese coregent, a dat speranţe popoarelor din 
imperiul habsburgic deoarece acesta, influențat de gândirea iluminiştilor vest europeni, era hotărât să aducă unele corecturi 
feudalismului şi să încurajeze dezvoltarea noilor relaţii economice şi sociale capitaliste. Pe fondul nemulțumirilor acumulate în 
rândul moţilor datorită faptului că şi rezoluţiile favorabile ale guvernului de la Sibiu, nu se aplicau, are loc incidentul de la Câmpeni 
din 24 mai 1782. 

Arendaşii armeni, care cumpăraseră licenţa cârciumăritului, au oprit pe ţărani să-şi vândă, la târg, băuturile proprii. Moţii au spart 
butoaiele cu băuturi ale arendaşilor şi i-au pus pe fugă. Autorităţile i-au pedepsit tot pe moţi, 23 dintre ei au fost prinşi şi întemnițați, 
bătuţi şi maltrataţi iar 5 condamnaţi la moarte. Moţii au fost puşi şi la plata unei despăgubiri care depăşea cu mult pagubele. 

În această stare de frământare, împăratul Iosif al II-lea a vizitat a doua oară Transilvania, pe traseul Lugoj, Deva, Sibiu. A fost 
întâmpinat de iobagi, peste tot pe unde a trecut, cu mii şi mii de jalbe. Ajuns la Sibiu a fost hotărât să desființeze iobăgia în 
Transilvania. A revenit însă asupra hotărârii, la insistențele nobililor care au încercat să-l convingă că, o asemenea reformă ar stârni 
mişcări ţărăneşti şi o mare parte din români ar fugi în Țara Românească şi Moldova. Cu toate recomandările făcute de împărat, 
pentru iobagi „apăsările şi vexaţiunile domnilor de pământ” n-au contenit. 

În toamna anului 1783, HOREA pleacă la Viena unde rămâne până în primăvara anului 1784. Pe l aprilie 1784 are ultima întrevedere 
cu împăratul. La plângerile vechi se adaugă cele împotriva samavolniciilor autorităţilor în legătură cu incidentul de la Câmpeni. 
Coarda era prea întinsă şi ameninţa să se rupă de aceea, Curtea imperială, trimite poruncă guvernului să nu mai pedepsească ţăranii 
nevinovaţi. Ca şi alte ordine asemănătoare şi acesta, a avut ca rezultat doar schimbarea pedepsei cu moartea, a celor 5 moţi, în 
pedeapsa cu închisoarea. 


IV. Scânteia provocată de conscripţiile (recrutările) militare din vara anului 1784 

În acest timp apăru o rază de speranţă în mintea iobagilor români din Transilvania. S-a răspândit vestea că împăratul a dat ordin să 
se facă noi înrolări în regimentele grănicereşti. lobagii ştiau că grănicerii înrolați în aceste unităţi scăpaseră de servituţile fată de 
nobili şi de fisc. 

Împăratul Iosif al II-lea a emis pe 31.01.1784 un decret cu privire la înscrierea voluntară a satelor din vecinătatea graniţei militare 
de est şi sud a Transilvaniei. 

Planul împărătesei Rusiei, Ecaterina a II-a, de a împărţi Imperiul Otoman şi de a crea un „Regat al Daciei” între Rusia şi Austria a 
alarmat curtea de la Viena şi a dus la această măsură. Vestea înscrierilor voluntare a fost interpretată de ţărani ca referindu-se la 
întreaga Transilvanie. 

În frunte cu juzii şi preoţii satelor, ţăranii se îndreaptă spre oraşele din Apropiere pentru a se înscrie voluntari, cu speranța scăpării 
de iobăgie. Începuturile înscrierilor le fac iobagii din comitatul Alba de Jos şi din comitatul Hunedoara. Valuri, valuri s-au îndreptat 
spre cetatea Alba Iulia ţăranii din 81 de comune. Alte zeci de comune s-au prezentat să se înscrie la Regimentul I grăniceri din 
Haţeg. Iau amploare cererile de înscriere şi în comitatele Cluj, Turda şi Zarand. 

Odată înscrişi la militărie, ţăranii s-au considerat eliberaţi de iobăgie şi au refuzat să mai îndeplinească obligaţiile feudale. Aşteptau 
doar să fie chemaţi la unităţi şi să primească arme. 

Comiţii maghiari, în numele nobililor se plâng guvernului de la Sibiu. Comitete Hunedoarei, baronul loan Bornemisza arată că: 
„tulburarea născută din cauza conscripțiunii din Haţeg şi Alba a ajuns acolo încât ţăranii vorbesc pe faţă despre începerea jafurilor 
şi aprinderilor; dregătorii nu-şi mai pot îndeplini funcțiunea, preceptorii regeşti nu ştiu cum vor strânge darea, securitatea politică a 
ajuns în aşa stare, încât, de nu se vor lua măsuri la timp, din astă mică scânteie are să se arate un mare incendiu”. 

Recrutările s-au făcut sub rezerva aprobării lor de Curtea de la Viena şi cu condiţia ca până atunci, iobagii să-şi respecte obligaţiile 
fată de nobili. Ca măsură de prudenţă nu li s-a dat ţăranilor arme, urmând ca acestea să le fie încredințate după obţinerea aprobării 
imperiale. 

În faţa primejdiei comune, Curtea Imperială dă curs cererilor alarmante ale nobililor şi ale guvernului de la Sibiu. Guvernatorul 
Transilvaniei, baronul Samuil Brukenthal, a declarat întreaga conscripţie fără valoare şi a poruncit ţăranilor să continue servituţile 
iobăgeşti. 

Prin astfel de măsuri, ca şi prin cele anterioare, repetate timp de aproape 100 de ani, Curtea de la Viena nu a făcut altceva decât să 
prelungească iobăgia şi să-i amăgească pe ţărani pentru a nu se revolta. Peste câteva săptămâni, ultima scânteie se va transforma 
într-o mare vâlvătaie. 


V. Răbufnirea răscoalei. Conducătorii acesteia 

Cu prilejul târgului ţinut la Brad, la 28 octombrie 1784, Gheorghe CRIŞAN, din porunca lui HOREA, cheamă din fiecare sat 4-5 
bărbaţi pentru ziua de 31 octombrie la Mesteacăn, la câţiva kilometri de Brad. Se adună vreo 500-600 de ţărani din Zarand, 
Hunedoara şi munţii Abrudului. Crişan le aduce la cunoştinţă că HOREA s-a întors de la Viena cu un ordin din partea împăratului 
ca țăranii să primească arme şi să nu mai facă servicii nobilimii. În frunte cu CRIŞAN ţăranii adunaţi pornesc spre Alba Iulia pentru 
a se înscrie voluntari. Înnoptează în satul Curechiu. Aici autorităţile comitatului Zarand încearcă să-l prindă pe CRIŞAN şi să 
împrăştie ţăranii. Doi subprefecţi şi garda militară au fost capturați şi dezarmaţi. Pentru că au dat ordin de deschidere a focului 
asupra răsculaților, cei vinovaţi au fost ucişi. După cele întâmplate, ţăranii au înţeles că pentru a scăpa de iobăgie nu le rămâne altă 
cale decât răscoala, „să stingă” pe nobili aşa cum îi îndemna CRIŞAN, aşa cum plănuia HOREA. 

Curțile nobiliare au fost arse iar cei căzuţi în mâinile ţăranilor pedepsiţi. Răscoala se răspândeşte cu repeziciune în comitatul vecin 
al Hunedoarei. În 6 zile, 61 de sate se revoltă şi 230 curţi nobiliare sunt distruse. Țăranii se îndreaptă spre Deva unde se refugiase 
nobilimea hunedoreană. Dar cele două atacuri împotriva Devei, din 6 şi 7 noiembrie, au fost respinse prin intervenţia nobilimii 
înarmate şi a husarilor aduşi de autorităţi pentru apărarea oraşului. Pe câmpia de sub cetate, 72 de ţărani au fost ucişi şi alte zeci 
prinşi şi închişi în cetatea Devei, apoi executaţi de nobili fără judecată. 


Al doilea nucleu al răscoalei s-a constituit în jurul lui HOREA ŞI CLOȘCA, în munţii Abrudului, din iobagii satelor de aici, în 
mare parte mineri ai fiscului. Mobilizarea a fost făcută direct de HOREA, printr-o circulară adresată imediat după izbucnirea 
răscoalei din Zarand. 

În hotarul comunei Blăjeni, HOREA luă, la 4 noiembrie, de față cu CLOȘCA, CRIŞAN şi fiul său loan, jurământul țăranilor răsculați 
de a nimici nobilimea. 

Cetele de răsculați pornesc apoi spre Câmpeni pe care-l ocupă în 5 noiembrie şi de aici spre Abrud pe care-l cuceresc a doua zi. La 
Câmpeni şi Abrud au fost eliberaţi moţii arestaţi, a fost distrusă arhiva şi arse privilegiile oraşului. La aceste acţiuni se alătură 
moţilor şi populaţia maghiară din oraş. Ziua următoare este cucerită şi ocupată comuna Roşia. 

Răscoala se răspândeşte în toate comitatele vecine cu munţii Apuseni. Cetele ţărăneşti de sub conducerea lui CLOȘCA, coboară 
prin satele de pe râul Arieş, după care urcă spre Mogoş. Aici se întâlnesc cu răsculații conduşi de CRIŞAN. Din Mogoş 1500 de 
răsculați conduși de CLOȘCA pornesc spre sud, pe valea Gălzii. În jur de 1400 de răsculați conduși de Ioan, fiul lui HOREA, 
pornesc dinspre Abrud pe valea Ampoiului. În ziua de 11 noiembrie, cei aproximativ 3.000 de ţărani, realizează joncţiunea la Cricău 
unde dau foc castelului contesei Szekely. În seara zilei răsculații îşi stabilesc tabăra în zona satului Tibru, urmând ca a doua zi să 
atace castelul baronului Kemeny de la Galda. Aici erau închişi peste 50 de țărani printre care şi cei de la incidentul din Câmpeni din 
1782. 

Cine sunt cei trei iobagi plini de cutezanţă: HOREA, CLOȘCA ŞI CRIŞAN? 

HOREA era iobag al statului din domeniul fiscal al Zlatnei. Se născuse în 1730 în comuna Albac. Numele adevărat era Vasile 
Nicola zis Ursu. Flăcău fiind i s-a spus HOREA, pentru că el cânta duios din fluier, de dor şi de jale. Se spune că avea şi un glas 
atât de puternic încât, când începea să cânte, se auzea până la casa lui CLOŞCA din Cărpiniş, la 5 kilometri sud de Câmpeni. 
Atinsese vârsta de 50 de ani şi îndurase zeci de ani ca iobag al statului şi apoi ca jeler pe domeniul Gilăului, nedreptăţi din cele mai 
apăsătoare. A parcurs de 4 ori calea Vienei pentru a cere libertate şi dreptate pentru poporul său. Toţi ţăranii cât şi autorităţile 
statuluil-au considerat ca prim conducător al răscoalei. 

CLOȘCA al doilea conducător al răscoalei, era iobag al statului din Cărpiniş, lângă Roşia Montană. Numele său adevărat era Ion 
Oargă. I s-a dat din copilărie porecla de „cloşca” pentru că în jocurile sale cu alţi copii avea întotdeauna rolul cloştii care îşi apăra 
puii de uliu. ȘI CLOȘCA i-a rămas numele. În 1784 avea 37 de ani. De tânăr şi-a câştigat încrederea iobagilor din zona Abrudului. 
La însoţit pe HOREA la Viena în primele 3 călătorii: 1779, 1780 şi 1782. 

CRIŞAN al treilea conducător al răscoalei era tot iobag al statului. Avea 52 de ani. S-a născut în comuna Vaca (astăzi satul Crişan, 
comuna Ribiţa, judeţul Hunedoara), de pe Crişul Alb. De aceea i s-a spus CRIŞAN. Numele sau adevărat fiind Giurgiu Gheorghe. 
În tinereţe a făcut mulţi ani de cătănie, în slujba împăratului într-un regiment format în majoritate din români. Aici a deprins 
meşteşugul ostăşesc pe care îl va folosi în desfăşurarea răscoalei. 


VI. Trei armistiţii amăgitoare 

Generalul Preisz, comandantul militar al Transilvaniei, propune guvernului „câteva căi de împăciuire” prin care să se ajungă la 
înăbuşirea răscoalei în condiţii cât mai avantajoase pentru armata imperială „Împăciuirea” avea ca obiective prinderea căpitanilor 
răscoalei, întoarcerea răsculaților în satele lor, şi dezarmarea acestora. Comandanții militari au primit ordin să trateze cetele de 
răsculați „cu blândeţe” să-i lămurească să se întoarcă la casele lor şi să aştepte acolo un răspuns. Acţiuni de pacificare au întreprins 
şi episcopii ortodocşi Ghedeon Nichitici din Sibiu, Petru Petrovici din Arad şi episcopul greco-catolic Ion Bob de la Blaj. Cu purtarea 
unor tratative pentru punerea în aplicare a acestui plan de „împăciuire” au fost însărcinaţi: locotenent colonelul Schultz, comandantul 
unui regiment de husari, doctorul oftalmolog Ioan Molnar Piuariu din Sibiu şi câţiva ofiţeri instruiți în acest sens. 


1. Armistițiul de la Tibru. Locotenent colonelul Schultz îşi stabileşte cartierul general la Galda, pe 8 noiembrie, la castelul 
baronului Simeon Kemeny comitete Albei. Pentru obţinerea unor informaţii despre acţiunile răsculaților îl trimite pe locotenentul 
Probst, care ştia limba română, să ia contact cu aceştia şi să negocieze o împăciuire. Astfel pe 12 noiembrie 1784, la Tibru, a discutat 
It. col. Schultz cu căpitanul CLOȘCA şi caporalul Ursu Uibar care s-a dat drept căpitanul loan Horea. Aici sunt prezentate 
revendicările răscoalei: să fie liberi de iobăgie; să fie militarizaţi adică să fie înrolați la grăniceri şi să fie puşi în libertate arestaţii 
de la castelul din Galda. Rezultatul convorbirilor de la Tibru s-au concretizat în încheierea unui „Armistiţiu” pe timp de 8 zile. 
Căpeteniile răsculaților au jurat pe cruce, că se retrag la casele lor şi păstrează liniştea în acest timp. Li s-a promis că pe 19 noiembrie, 
vor veni la Câmpeni să li se comunice modul de rezolvare a cererilor. Lt. col. Schultz înaintează apoi un raport scris, generalului 
Preisz, în care detaliază faptele şi discuţiile care au dus la acest armistițiu. 

2. Armistiţiu de la Valea Bradului din Zarand. Al doilea trimis al guvernului, ca pacificator, este doctorul oftalmolog Ioan Molnar 
Piuariu, român din Sibiu. Acesta se întâlneşte la 16 noiembrie, la Valea Bradului, cu căpitanul CRIŞAN, în mijlocul unei mulţimi 
de 600 de răsculați înarmaţi. Aceştia i-au prezentat suferinţele îndurate din cauza nobililor unguri. Până la urmă, răsculații au 
acceptat să se supună voinţei şi poruncilor împăratului, dar cer: să nu mai fie iobagi; să li se trimită dregători germani nu unguri; să 
nu mai fie arendaşi armeni, care despoaie poporul; să fie eliberaţi din închisoare toţi cei deţinuţi în cursul acestei mişcări. 

S-a încheiat în temeiul acestei cereri, un „Armistiţiu” de 15 zile. Acesta a fost semnat de 7 preoţi şi 5 ţărani. CRIŞAN care nu a 
semnat, dizolvă tabăra sfătuind oamenii să plece la vatră, dar să fie pregătiţi ca la cea dintâi chemare să se adune. 

3. Al treilea „Armistiţiu” se încheie tot pe 16 noiembrie la Sălciua, între răsculații din zona: Râmeţ, Ponor, Mogoş, reprezentaţi 
de căpitanul Nicolae Furde şi căpitanul imperial Hertelendi. Cele trei armistiţii au avut un efect negativ pentru răscoală, slăbind 
avântul răsculaților şi oferind guvernului şi nobililor răgazul necesar pentru împresurarea ţăranilor în munți. 


VII. Măsuri de represiune 

La început nobilimea a fost împotriva tratativelor purtate de organele imperiale cu ţăranii invocând motivul că s-ar recunoaşte 
indirect justeţea răscoalei şi că în timpul armistiţiului li s-ar da iobagilor posibilitatea de a se organiza şi mai bine pentru continuarea 
acţiunilor revendicative. Şi-au dat seama apoi că acţiunile de „împăciuire” au fost o înşelătorie, de pe urma căreia vor avea doar de 
profitat. 


Sosit la Câmpeni pe 20 noiembrie, lt. col. Schulz a avut ca obiective doar înfricoşarea ţăranilor şi capturarea căpitanilor răscoalei. 
Se întoarce de la Câmpeni cu câţiva ţărani arestaţi, printre care şi caporalul Ursu Uibar care în scurt timp vor fi executaţi. 

Printr-un decret din 21 noiembrie s-a introdus legea marţială. Conform acestei legi li se încuviinţa funcționarilor comitatelor să facă 
o judecată sumară „agitatorilor” să-i condamne şi să-i execute pe loc. Decretarea acestei legi a umplut de satisfacţie nobilimea care 
a trecut la uciderea prin: tragerea în ţeapă, spânzurarea, tăierea capului şi zdrobirea cu roata, a sute de ţărani români. 


VIII. Reluarea luptelor 

La chemarea lui HOREA s-au pus din nou în mişcare ţăranii din munţii Abrudului, de pe Mureş şi din Zarand. 

La 27 noiembrie a început atacul concentric asupra ţăranilor din munţi. Rezistenţa acestora a fost dârză. Pe 29 noiembrie înaintarea 
spre Abrud a lt. col. Schulz a fost oprită şi respinsă la Râmeţ. Pe 28 noiembrie, maiorul Stoianich a fost nevoit să se retragă din Brad 
spre Hălmagiu, sub presiunea cetelor de răsculați conduse de CRIŞAN. Tot pe 29 noiembrie trupa condusă de maiorul Dolcinengo 
a fost atacată şi respinsă la Lupşa. 

Sunt trimise noi trupe asupra răsculaților. La Mihăileni pe 7 decembrie cei 600 de ţărani ai lui CRIŞAN sunt copleșiți şi înfrânți de 
infanteria şi cavaleria It. col. Kray, care era însoţit în misiune de episcopul Ghedeon Nichitici. Înfrângerea de la Mihăileni a dus la 
căderea Zarandului. 

Pe 11 decembrie, It. col. Schultz începe atacul asupra răsculaților din Câmpeni. A cucerit oraşul, dar, pe timpul nopţii a fost 
înconjurat de aceştia. 

Dimineaţa următoare i-au venit în ajutor infanteriștii şi cavaleriştii din detaşamentele conduse de It. col. Kray, It. col. Ott şi maior 
Dolcinengo. 

După înfrângerea de la Câmpeni, HOREA renunţă la rezistența plănuită la Albac şi la 14 decembrie sfătuieşte pe cei care i-au fost 
aproape să se întoarcă la casele lor, până la primăvară. 

HOREA ŞI CLOȘCA s-au retras în desişul codrului Scorăcetului, pentru a scăpa de urmăritori, până la venirea primăverii când 
plănuiau să reaprindă răscoala. 

CRIŞAN împreună cu alte căpetenii, au rătăcit prin cătunele din munţii Trascăului, având aceleaşi speranţe. 


IX. Sfârşitul eroic al conducătorilor răscoalei 

Prin trădare, HOREA ŞI CLOȘCA au fost prinşi pe 27 decembrie 1784 în pădurea Scorăcetului din munţii Gilăului iar, pe 30 
ianuarie 1785, CRIŞAN a fost prins între Ponor şi Mogoş. 

Cei trei viteji conducători ai răscoalei au fost duşi, legaţi în lanţuri, la închisoarea din cetatea Alba Iulia. 

Contele Anton lancovici, trimisul împăratului, a fost desemnat să judece pe cei trei căpitani ai răscoalei. 

Acesta a adunat probe, timp de o lună, prin interogarea căpeteniilor şi ai altor martori. Înainte de execuţie HOREA ŞI CLOȘCA au 
fost purtaţi, în lanţuri, prin satele de pe valea Mureşului, dintre Alba Iulia şi Deva. S-a dat cea mai grea sentință prevăzută de codul 
penal terezian, anume frângerea cu roata, de jos în sus. 

HOREA ŞI CLOŞCA au fost executaţi în ziua de 28 februarie 1785, pe Dealul Furcilor, în prezenţa a 5.000 de ţărani români, aduşi 
sub „poruncă aspră” din patru comitate câte şase din fiecare sat, din care trei bătrâni şi trei tineri. 

CRIŞAN a fost găsi mort, în celulă, pe 13 februarie 1785. Ziua următoare contele Iankovich pronunţă sentinţa asupra cadavrului. 
Pe 16 februarie corpul este decapitat şi despicat în 4 bucăţi, care după câteva zile sunt bătute în cuie pe stâlpi în localităţile: Cărpiniş, 
Abrud, Bucium, Mihăileni şi Brad 

Trupurile lui HOREA ŞI CLOȘCA au fost tăiate în patru părți, puse în coşuri pe cai şi purtate prin 4 comitate pentru înfricoşarea şi 
umilirea românilor şi apoi expuse pe stâlpi în 10 localităţi, unde rezistența răsculaților a fost mai puternică. 

Satisfacția bestială a nobilimii este limpede exprimată de contele Samoil Teleky, cancelarul Transilvaniei, într-o scrisoare adresată 
din Deva, la 2 martie 1785, soţiei sale, Suzana Bethlen, la Tg. Mureş. El scrie: „CLOȘCA ŞI HOREA au fost traşi de vii pe roată, 
apoi sfârtecaţi în patru şi trimişi încoace şi încolo. Capul lui CLOŞCA l-au adus aici la Deva şi în piaţă, când voiam să trec, un călău 
îl ţinea înfipt în vârful unui par, aducându-l la trăsura mea. L-am privit bine şi nu-mi închipuiam că-l puteam privi fără groază, dar 
mărturisesc că l-am privit cu sânge rece, ca şi cum n-ar fi fost cap de om”. 

O satisfacţie asemănătoarea a avut şi clerul catolic. Aceasta, reiese cât se poate de elocvent, dintr-o scrisoare a unui preot catolic, 
din Alba Iulia, datată 2 martie 1785, trimisă unui superior la Roma. „În fine s-a sfârşit cu lumea lui HOREA”, îşi începe scrisoarea 
autorul care semnează cu inițialele G.I. Martor ocular la execuţie el dă o serie de amănunte în legătură cu activităţile desfăşurate în 
cetatea Alba Iulia, pe timpul transportului către locul execuţiei şi de la locul martiriului de pe Dealul Furcilor, ca şi când ar fi povestit 
un fapt divers. Nu este totuşi sigur că „s-a sfârşit lumea lui HOREA”, căci adaugă la final afirmaţia: „Numai să nu învie mai mulţi 
HOREA la primăvară”. 

În timp ce comisia lancovich ancheta pe conducătorii răscoalei, scaunele de judecată ale comitatelor îi cercetau şi îi judecau pe cei 
încredinţaţi lor. 

În luna februarie, tribunalul comitatului Alba a judecat 120 de ţărani. Au fost condamnaţi la moarte astfel: 5 prin frângere cu roata 
şi 17 prin tăierea capului şi înfigerea în ţeapă. Prin hotărâre imperială, pedepsele celorlalți au fost comutate la închisoare pe 3 ani. 
Tribunalul comitatului Hunedoara a judecat 270 de răsculați. S-a pus în aplicate execuţia pentru 14 din care 12 cu tăierea capului, 
unul tras pe roată şi unul spânzurat. 

Comitatul Turda a pronunţat 16 condamnări la moarte. 

La peste 100 de răsculați sentinţa capitală a fost comutată de împărat la 3 ani de închisoare. 

Pe timpul funcţionării legii marţiale, în jur de 350 de răsculați au fost omorâţi de către nobili. 


X. Consecințe ale răscoalei lui Horea, Cloşca şi Crişan 

Împăratul Iosif al II-lea, prin patenta din 22 august 1785, desfiinţează servitutea personală şi legarea de glie a țăranilor, dându-li-se 
putinţa de a se muta dintr-un loc în altul. 

După moartea împăratului în 1790, Dieta de la Cluj cere „să se revină iarăşi la ce a fost” la vechile imunităţi şi privilegii. Noul 
împărat aprobă cererile Dietei, având ca singur obiectiv evitarea tendinţelor separatiste ale grofilor maghiari. 


Revolta ţăranilor români din 1784 contribuie decisiv la redeşteptarea conştiinţei naţionale româneşti din Transilvania. Foarte mulţi 
intelectuali români, ridicaţi din rândul clerului ortodox şi greco-catolic, argumentează sacrificiul ţăranilor conduşi de HOREA, 
CLOȘCA ŞI CRIŞAN pentru obţinerea de drepturi economice, sociale şi politice cu probe şi demonstraţii juridice, istorice, etnice, 
culturale şi religioase. Românii sunt cei mai vechi locuitori în Transilvania, reprezintă peste două treimi din populaţie şi prin muncă, 
taxe şi biruri au cea mai mare contribuţie economică în ţară. 

Aroganţa, infatuarea, disprețul faţă de ce este românesc sunt greu de înlăturat din mintea grofului maghiar obişnuit să trăiască în 
belşug şi trândăvie. După 1784 nobilii maghiari se îmbată cu o nouă lozincă pe care o pun în circulaţie şi care, din nefericire, are 
efectul unui drog halucinogen, şi anume, aşa-zisa „superioritate a rasei turanice” față de celelalte popoare din centrul şi estul 
Europei. 

Lupta în plan economic, social, religios şi cultural continuă în Transilvania, prin intelectualii români, cu argumente istorice, etnice 
şi filosofice şi la nevoie cu „lancea lui HOREA”. 

Nobilii sunt nevoiţi să constate că, în Transilvania, sunt „atâţia HOREA câte sate şi case de români sunt”. 


OBELISCUL HOREA, CLOȘCA ŞI CRIŞAN 


Monumentul închinat martirilor Horea, Cloşca şi Crişan a fost inaugurat la data de 14 octombrie 1937. Iniţiatorul acestei acţiuni a 
fost patriotul român, profesorul de istorie Eugen Hulea care în perioada premergătoare celui de al II-lea război mondial, deţinea şi 
funcţia de preşedinte al Asociaţiei Astra Alba Iulia. 

Ridicarea acestui important monument s-a realizat cu ajutorul personalităţilor instituţiilor de stat albaiuliene şi a populaţiei oraşului, 
inclusiv privind asigurarea financiară. 

Arhitectul a fost albaiulianul E. Mihălţan iar sculptorul I. Negrulea / Fekete (Negru). 

Locul ales pentru amplasarea acestui monument de către prof. De istorie Hulea, nu a fost întâmplător, el având o semnificarea 
deosebită, mai puţin cunoscută şi chiar uitată în decursul timpului. 

La ora de istorie, la Liceul Mihai Viteazul, azi Horia, Cloşca şi Crişan, prof. E. Hulea privind răscoala lui Horia, Cloşca şi Crişan, 
făcea cu regularitate următoarea precizare: 

„Dragi elevi, am amplasat acest monument în faţa porţii a III-a a cetăţii (cea mai impunătoare dintre toate), dominată de statuia 
ecvestră a împăratului Karl/Carol al VI sub care se află Celula lui Horea, cu scopul, ca prin acest fapt să-l înfruntăm pe Carol VI iar 
prin el, Imperiul Habsburgic. Transilvania ca principat autonom, după pacea de la Karlowitz din 1699, a trecut sub stăpânirea Curţii 
de la Viena. 

Această cetate tip Vauban a cărui arhitect a fost Giovanii Morando Visconti, construită în perioada anilor 1714-1738 (17397), forţa 
de muncă principală a fost a iobagului român. 

Această cetate, pentru românii în secolul 18-19-lea, a devenit a doua închisoarea după „Kufstin”. 

Locul supliciului lui Horea şi Cloşca, şi al spânzurătorii oraşului Alba Iulia „Galgen Berg” a fost în „Cornul Podeiului”. 

Marele patriot, moţul Rubin Patiţia la împlinirea a 100 de ani, de la frângerea pe roată a lui Horea şi Cloşca, împreună cu albaiulienii 
şi moţii apusenilor, au hotărât să amplaseze un monument de marmură neagră pe locul adevărat al supliciului, Cornul Podeiului, în 
cadrul unei acţiuni de amploare. 

În acest sens istoricul Nicolae Josan în lucrarea „Memorandistul moţ Rubin Patiţia (1841-1918)” a redat descrierea acţiunii 
respective de către memorandistul Rubin Patiţia, care merită să fie cunoscută de cei interesaţi fiind descrisă cu lux de amănunte, 
astfel: 

„Disputa lui Rubin Patiţia la Alba Iulia cu „moderatul” Ludovic Ciato, „fiscalul” Mitropoliei din Blaj, dură şi înverşunată, a avut 
loc la adunarea alegătorilor români din comitatul Alba Inferioară, desfăşurată la Alba Iulia în 24 aprilie 1884, în scopul alegerii 
delegaților la Conferinţa naţională de la Sibiu, din 1-3 iunie 1884., dar şi pentru reorganizarea organizaţiei judeţene, adică a 
comitetului judeţean al P.N.R. Numitul „fiscal” a încercat să impună programul moderat, „viitorist”, dar Patiţia a pledat hotărât, 
timp de o oră, în favoarea programului din 1881, în favoarea căruia a invocat numeroase „date istorice”. Referindu-se la acest 
eveniment local, unele organe de presă maghiare arătau că „toate câte s-au făcut în această conferinţă, au fost impuse de avocatul 
Rubin Patiţia”. 

În zilele de 1-3 iunie 1884, la a doua Conferinţă naţională a alegătorilor români, a fost ales din nou, ca şi la cea din mai 1881, în 
Comisia de 30, aducându-și contribuţia la stabilirea proiectului de rezoluţie al conferinţei, proiect care a însemnat că a ieşit „neştirbit 
programul de mai înainte”; prin hotărârea sa această conferinţă a marcat începutul momentelor şi acţiunilor, care au reafirmat public 
şi au consacrat prevederile programului politic din 1881, în primul rând a pasivismului politic pentru românii din Transilvania. 
Anul 1885, la începutul căruia se împlineau 100 de ani de la dramaticul martiriu a lui Horea, Cloşca şi Crişan, petrecut la Alba Iulia, 
pe „Dealul Furcilor”, la 28 februarie 1785, avea să prilejuiască vii agitaţii în comitatul Alba Inferioară sau Alba de Jos, inclusiv o 
foarte vie „vigilenţă” a zeloaselor autorităţi locale. 

Aceste autorităţi, informate despre iniţiativele luate, mai ales în România, pentru comemorarea evenimentului, se temeau foarte 
mult că în zonă, vor avea loc puternice agitaţii în rândul populaţiei româneşti, de aceea acestea au considerat necesar să ia cele mai 
severe măsuri de prevedere şi siguranţă, în special în părțile Munţilor Apuseni şi la Alba Iulia, în această localitate istorică totul 
fiind mai „periculos”, datorită, în special, avocatului Rubin Patiţia. 

Această teamă şi precauţie, însoţită de măsuri de siguranţă excepţionale, a fost menţinută în tot anul 1885, după cum ne arată şi un 
raport „alarmant” al comandantului de jandarmi din Abrud, datat la 10 octombrie 1885. În acest raport se spune, printre altele: 


„Avocatul din Alba Iulia şi agitatorul periculos Rubin Patiţia, au umblat pe aici (prin Zlatna) şi prin Abrud în 25 
şi 26 septembrie; venirea lui şi contactul cu indivizi conducători ai românilor de aici a stârnit mari suspiciuni că 
se pregăteşte ceva.” 


Răspunzând unei telegrame oficiale din 25 martie 1885, pretorul din Câmpeni arăta: „Cei mai periculoşi agitatori din acest ţinut, 
sunt: DI. Filip, avocat din Abrud, Gherasim Candrea şi dr. Absolom Todea, avocaţi din Câmpeni, Simion Caian, medic şi Simion 
Balint, preot din Roşia Montană, Amos Popescu, notar cercual în Roşia Montană, Mihail Andreica şi Nicolae Corcheş junior, 
locuitori din Câmpeni, tribunul de la 1848, Eniedi alias Clemente Aiudeanu, învăţător, care umblă tot timpul în port naţional, şi este 
atât de fanatic daco-român, încât îndată a agitat populaţia în locuri publice şi îşi prezintă convingerile publice cu neruşinare 
provocatoare, chiar şi în prezenţa ungurilor”. 

În privinţa lui Rubin Patiţia, funcţionarul maghiar, nu se înşela de fel, fapt dovedit de cele petrecute la 28 februarie 1885 la Alba 
Iulia, pe care avocatul albaiulian îl relatează pe larg în însemnările sale istorico-memorialistice. Reproducem aici, un fragment din 
aceste interesante relatări incluse în cuprinzătorul volum de memorii, intitulat de noi Însemnări autobiografice: 


„Locul acela, unde s-a isprăvi acea execuţiune din 28 februarie 1785 se afla în movila apuseană deasupra vinielor 
din Maieri, în preaşma edificiului garei drumului feratu din Alba Iulia. Ungurii îi dicu „bitofadomb”. La 
magistratul oraşului se afla o dobă de metal şi o cămeşa de zale de oţel, despre care se afirma că sunt unelte de a 
lui Horea. Locul pierzarei e foarte frumos situat, căci formează un promontoriu în cornul podeiului şi de acolo se 


vede şi în sus şi în jos pre şesul Mureşului la mare depărtare; loc acomodat pentru radicarea unui Monument, la 
care ideea pona acum nu s-a gândit poporul român, cu toate că Horea şi consoţii lui cu a lor jertfa de sânge, au 
mântuit pre plugarii români de sub sclavia (referire, exagerată, la Patenta lui Iosif al II-lea din 1785). Pana la anul 
1784 poporul român era sclav, căci era legat de glia, şi robotele nu era sistemizate, ci domnul pamentului tracta 
cu ţeranul mai reu decât cu vitele. 

Mi-am ţinut de o sântă datorinţa, ca la centenarul morţii acestor bărbaţi să le făcu în localitatea acestui oraş, pre a 
cărui otaru a fost omorâţi, un parastas. Publicul român de aci nu pricepea însemnătatea datorinţei noastre, de a ne 
areta mulțamitori celor ce s-a jertfit pentru neamu”. 

Eram singur în această lucrare, ceea ce nicidecum nu m-a împedecat în pornirea mea. Apropiându-se diua 
aniversarei am comandat la o fabrică din Viena 2 cununi de metal aurit şi cu pietrei colorate în tricolorul român, 
una cu 6 şi alta cu 4 arcuri, aşa sunt ca şi coroanele episcopali. Au gravuri despre însemnătatea lor şi azi se 
folosescu la cununiele mirilor în biserica gr. Or. Şi s-a sânţit în ziua parastasului. La mandat ministerial încă în 
Noemvre 1884 şi eu şi alţi inteligenţi români eram puşi sub pază poliţială, ca prin aceasta să se împiedice orice 
demonstraţiune pentru amintirea lui Horea. Aceasta era urmarea unei denunţiaţuni, că eu, cu alţi români, avem de 
gând să ridicăm un monument de marmoră neagră la locul pierzarei, ba şi inscripţiunea de pre acel monument i 
era comunicata. Aceasta băgase în spaima pre voinicoşii“, încât casa mea în toate nopţile era bine păzita, că să 
nu potem ţine adunări secrete. Am avut din înaltă îngrigire acel folos, că nu mai potea nime să-mi fure din curte 
gaini, gâsce şi altele şi dormeam fără grijă, că erau şi vighilii de noapte şi haiduci destui, cari supravegheau. Alții 
neci habar n-aveau de Horea, dar şi pre ei i supraveghea, căci nu aveau încredere în neci un român. Sciam despre 
toate, dar nimicu nu am zis, şi i-am lăsat a-şi face deplin (datoria) mandatului primit. Sub astfel în de auspicii se 
apropia ziua de 27 Faur 1885. Cumnatul meu protopr. Tordaşan primi telegrama de la mitropolitul Miron, că să 
nu cuteze a face în sâmbăta acea vreo sluşba bisericească, dar eu lu” sfătuiam să nu dea ascultare unei aşa porunci 
ilegale, căci trebuia să se facă în sembeta morţilor servițiu Dzeescu. Nu se potea decide şi aşa neotarât l-am lăsat. 
Seara în ajunul parastasului erau concentrați în Alba Iulia vreo 30-40 gendarmi, miliția împaratească din fortăreaţa 
era în „Bereitschaft” încă din 27 faur. 

Din întemplare am avut şi de aceasta cunoştinţă, căci mă aflam tocma la un pahar de vinars cu mai mulţi ofiţiri, 
când le veni ordinul. Şeful poliţiei, Ştefan Jenei, cu vreo 12 spitzli se aşezase în sala oţelului „Hungaria” (azi hotel 
„Apulum”) înaintea căruia stau mai mulți gendarmi şi poliţai, căci aşteptau ca să sosească cu trenul vreo 2000 
români la Alba Iulia traversaţi“! în costum ţaranescu, şi la 9 seara venea acel tren. Ca să mă pot delecta la atâta 
prostia am mereu şi eu cu adiunctul meu Demetriu Campean (acum arhivariu consistorial în Sibiu) la oţelul 
Ungaria, unde m-am aşezat ambii la o masă, deosebit între publicul cel mare aci adunat şi m-am comantat 2 ce se 
de teia. Uşile de la sala vecina erau de tot deschise şi în faţa uşii era întinsa o masa lunga, la care era aşezat 
căpitanul poliţiei cu mai mulţi spitzli de-a lui. Vis-à-vis cu acesta masa mă aşezasem eu, ca să fiu văzut de organul 
poliţiei, pre care eu înca-l ochiam, însă mă făceam a fi ocupat cu cetirea de jurnale. În un târziu veni la mine 
conducătoriul musicei ţigănesci Coca Stancoviciu, care avea acolo musica, cu rogare ca să-l lasu a canta şi zicali 
romanesci, la ce i-am răspuns că în postul mare eu n-am lipsa de musica, deci avend public străin destul zică-le 
lor. Insista însă bietul musicant căci îi era să capete parale, deci în urma i-am zis, că dacă şcia zicala Horei, apoi 
nu-mi pasă, să o zică, că pre lângă bani, îi voi da şi o pareche, adecă o cupă de vin şi borviz. S-a şi apucat musica 
la lucru, însă a cantat zicala lui Butean „sub o culme de cetate”. A vezut ei în urma că a sfeclit-o, deci cantară 
„Deşteaptă-te Române”. Văzend că vinul nu mai soseşte pana când or mai zisu un cuadril, Coca şi-a tramis pre 
nepotul seu, un fecioraş de vreo 13 ani, care m-a rogat ca se-i cantu eu acea melodie, căci Coca nu scia, că care e 
zicala. I-am împlinit dorinţa şi apoi am cantat zicala Horei, dar fora refren. Mai întorcându-se acela fecioraşu la 
mine i-am împărtăşit şi refrenul şi apoi de nou au început la acea zicala. Căpitanul oraşului numai atât scia, că se 
cânta romanesce, dar că ce cantari erau, nu scia bietul. Totuşi au venit la masa mea şi me întreba, ca ce cantari 
sunt acele, la ce i-am respusu ca „a fele românorszăgi Hore”, şi el s-a mulţamit. „Mi făcusem deplin chefului meu 
de ai trage pre sfora şi aşa trecuse tempul peste 9 ore seara, deci m-am dus catra casa. Când am ieşit din Hotel 
gendarmii se suiau în caruţe, ca să meargă catra Zlagna, după ce aci nu sosiseră acei 2 mii români de ei aşteptaţi. 
Neci nu le plesnise ungurilor prin gând, ca ei ascultase cântecul lui Horea şi că toată goana lor începuta n-are zor, 
când ei nu cunoscu viaţa şi cântecele Românului. 

În dimineaţa următoare m-am dus la 8 ore la biserica unde aflaiu numai pre d. Ilie Nedelcu (probabil crâsnicul 
bisericii) şi pre clopotariul, care-mi spusa că azi nu va fi sluşba. L-am tramis la par. Protopop ca se-i spună, cum 
ca dacă voieşte să nu me vadă dus de gendarmi de la biserică, apoi să vină la sluşba, căci la din contra voi trage 
clopotele în o dunga. Aceasta ameninţare a folosit. Cu facia palida s-a apucat de sluşba, dar a demandat ca numai 
un clopot să se tragă. A venit popor mult la slujba, dar inteligenţa au absentat, cu toate că a fost avisată. Cătra 
ținea liturghiei s-a arătat şi avocatul Matei Nicola după ce de două ori am tramis după el, căci el se tot lauda, că e 
din neamul lui Horea; ceea ce nu sta. Am dat eu ordin clopotariului ca să tragă sub tempul liturghiei toate 
clopotele şi să se bată şi toaca de oţel. Aşa s-a şi întâmplat şi după liturghia s-a serbat parastasul şi apoi am 
înconjurat tot poporul ca la lithia biserica cu prinosul şi cu cele două cununi aurite şi cu praporele duse înaintea 
convoiului. Finindu-se servițiul şi pomenirea celor trei martiri la momentul tribunului Probu Prodan, preotul din 
Margina“, m-am depărtat cu toţi mulţamiţi că neconturbaţi am potut aduce rogaciuni în memoria acelor martiri.” 


% Jandarmi (n.n.). 

+ Travestiţi (n.n.). 

45 Ceşti de ceai (n.n.). 

46 În sensul că nu corespundea adevărului (n.n.). 

41 Astăzi monumentul-cruce de pe acest mormânt, care să indice exact locul unde pe atunci se afla, nu mai există. 


Importanţa acestei acţiuni care urma să se producă în rândurile românilor din comitatul Alba şi a celor din Transilvania şi Banat a 
alarmat în mare măsură Ministerul de Interne Regal maghiar de la Budapesta care a luat din timp măsuri pentru a zădărnicii această 
manifestare a românilor ardeleni. 

În acest sens, avem posibilitatea de a reda în întregime documente, care confirmă fără echivoc cele menţionate mai sus precum şi 
măsurile represive pe care autorităţile maghiare le luau împotriva românilor din Ardeal: 


„Fond: Ministerul de Interne Regal Maghiar, nr. 20/1885, f.7 


Din partea comitelui suprem al comitatului Timiş 
Nr. 1259/1884/comite suprem/ Strict personal 


Excelenţa Voastră, domnule prim-ministru însărcinat cu conducerea Ministerului de Interne Regal Maghiar! 
Potrivit informării confidenţiale a şefului poştei regale din localitate, a sosit un plic, expediat din Ploieşti de către 
profesorul Vergiliu Popescu, pe adresa „Coriolan Brediceanu, avocat, Lugoj”. Scrisoarea fiind suspectă, şeful 
poştei a reţinut-o, mi-a prezentat-o şi, fiind ruptă, am putut citi titlul cărții aflate în ea: „Revoluţia lui Horea în 
Transilvania şi Ungaria, 1784-1783, scrisă pe baza documentelor oficiale de Nicolae Densuşianu, Bucureşti, 
Tipografia Românul Carol Gobl., 1884”. Titlul lucrării arată clar că se referă la răscoala lui Horea şi potrivit 
părerii mele, se încadrează în categoria lucrărilor asupra cărora ați luat măsuri prin ordinul dumneavoastră nr. 
Confidenţial 1185 din acest an. Scrisoarea fiind adresată la Logoj, deci în alt comitat, dar, de altfel, nici 
regulamentele poştale în vigoare nu permit predarea scrisorii altei persoanei decât destinatarului, am rezolvat pe 
loc la oficiul poştal ca să se întârzie cu câteva zile expedierea ei la Logoj. 

În baza celor prezentate mai sus, vă rog, Excelenţă, cu deosebită stimă, să dispuneţi măsuri pentru confiscarea 
scrisorii în momentul sosirii sale la Lugoj. 


Primiţi, Excelenţă, expresia profundei mele stime. 
Timişoara, 20 noiembrie 1884 Urmós Zsigmond comite suprem 


KKK 


Fond: Prefectura județului Turda-Arieş, Prezidiale, nr. 155/1884, f.1 


Ministerul de Interne Regal Maghiar 
Nr. 1258/confidențial/Strict secret 


Onorate domnule! 

Potrivit unor informări recente, agitatorii extremişti români intenţionează să organizeze sărbătorirea lui Horea la 
Alba Iulia în ziua de 28 februarie 1885 şi cu acest prilej să ridice la locul execuţiei o cruce de marmură. 
Intenţionează să trimită invitaţii şi liste de subscripţii pentru cheltuielile prilejuite de aniversare. 

De aceea, că atrag atenţia, Domnule, să urmăriţi cu atenţie vie această mişcare şi să mă informaţi asupra celor 
constatate. Totodată, să opriţi răspândirea acestor invitaţii şi liste de subscripţii şi să luaţi măsuri pentru 
confiscarea lor. 

Primiţi, Domnule, expresia stimei mele. 


Budapesta, 30 noiembrie 1884 

Tisza Kâlmân 

Domnului baron Kémeny György, comitete suprem al comitatului Turda-Arieş/Turda 
Verso: Primit: 5.12.884/Nr. 155/1884 comite suprem 


În anul 1959, Primăria oraşului Alba Tulia, a ridicat un monument martirilor Horea, Cloşca şi Crişan, în partea de nord a terasei 
„Dealul Furcilor” care nu a fost locul adevărat al execuţiei martirilor şi nici al „spânzurătorii oraşului”, Galgen Berg deşi, au fost 
încunoştințaţi la timp de unii specialişti albaiulieni şi chiar direct de subsemnatul la viceprimarul Iancu Horea, care însă n-a avut 
„spor” la comisia respectivă. 


Poposesc drumeţii unde. 
Codru de vânzări i-ascunde 
Unde asupră-le îşi lasă 
Bradul creanga răcoroasă 
După legea drumeţească 
Din amnar aprind o iască 
Scot din fundul legăturii 
Cele cuvenite gurii 

Şi sorb după cuviinţă 
Miedul rece din berbinţă. 
Numai Horia-adânc suspină 
Nu mănâncă nici nu-nchină 
Ci cum şade, i se pare 

Că din brad un glas tresare. 
Bradul cu amărăciune. 
Parcă-i spune, parcă-i spune: 
— Codrul meu fluier ţi-a dat 
Cu viers dulce, legănat 

Cum horeşti din fluier tu 

Nu e om să zică nu 

Peste-un drum de zece poşti 
După fluier te cunoşti 

Şi horind aşa frumos 

Nume de Horia ţi-au scos 
Dar de-o vreme nu mai cânţi 
Inimile să-nfierbânţi 

Pentru ce-o fi amuţit 
Fluieraşul tău vestit? 


— Cum să cânt când ţara mea 


Geme în robie grea 
N-avem pită, n-avem strai 
N-avem lemn de unde să tai 
Lemn de doniţi şi ciubere 
Linguri mari şi mititele 
Tot n-ai ce-mbuca din ele 
N-avem ţoale pentru lăiţi 
La tri case un opaiţ. 

Şi de patru ori m-am dus 
Împăratului de-am spus 

Şi amar m-am jeluit 
Nimeni nu m-a auzit 
Şi-acum fac calentoarsă 
De la Viena către casă 
Şi-oi scula din codrii moţii 
Şi-oi lovi în grof cu toţii 
Că nu-i vreme de jelit 

De jelit şi lenevit 
Fluierul, nu l-am uitat 
Vine-o vreme de cântat 
Şi-or juca pe care le cânt 
Oh, horile-aş în mormânt! 
Bradule-ţi fac plecăciune 
Străşnicie-n mine pune 

Să stau neclintit ca tine 

În viforniţe haine. 

Cum stă codrul ţării mele 
Neclintit în vremuri grele! 
Bate clopot, după clopot 
Şi se iscă-n munți un clocot 
Şi cu fiecare dangăt. 


Se stârneşte-n codru-n freamăt: 


— Horia mâniei sale 
Să nu-i stea nimeni în cale 


BALADA LUI HOREA 


Unde sunt castele-nalte 
Limba flăcărilor salte! 
„Alelei grofi, acum şi-acum 
Să vedem care şi cum! 
Peste oastea lor înfrântă 

Nu iobagii se avântă 

Ci puhoi cumplit de ape 

Ce în drum nimic nu-i scape 
Vor rămâne peste vreme 
Oase albe prin poiene 

În rădvanele-ncărcate 
Grofii fug şi fug departe 
Fug ca alte oşti să strângă 
Flacăra din munţi s-o stingă 
Ei au bombarde şi pistoale 
Noi... avem mâinile goale 
Ei au puşti şi au oşteni. 

Noi ne-an tras în Apuseni 
Şi pe toţi de ne-or da morţii 
Fruntea tot nu-şi pleacă moţii! 
În pădurea Scorăcet 

Horia, horia încet. 

Fluieraş fără odihnă. 

Faci pe Cloşca de suspină! 
Dar în codru tăinuit 

O potecă s-a ivit 

Şi sub bolta-ntunecată 

Un om calea îi arată 

Dar nu-i om, i-un trădător 
Un slugoi al grofilor 

Ce pe galbeni s-a tocmit 

Şi în codru a venit 

Să-l dea viu pe mâna lor 
Vulturaşul moţilor. 
„Blestemat să fii pe veci! 
Să n-ai curte nici poteci. 
Casa să nu te primească. 
Drumul să te rătăcească. 
Sub copaci să n-ai răcoare 
Să n-ai umbră, să n-ai soare. 
Să mori singur nejelit! 

Pe mormântu-ţi părăsit 

Să nu plângă niciodată 

Nici vreo mumă nici vreo fată! 
Apa-n pumni fie-ţi amară. 
Vânzătorule de ţară. 
Blestemat de trădător! 

Că-l vânduşi pe Horia lor. 
Să-l pună sub roată jos 

Să-l zdrobească os cu os”. 
L-aţi ucis!... 

Poţi să tragi un om pe roată 
Dar o ţară?... Niciodată! 


Din folclorul moţilor 


RĂSCOALA LUI HOREA. 
CA „NOBILIME ŞI IOBĂGIE SĂ NU MAI FIE”. 


Motto: 

„Ce e rău în robie nu e atâta robia, rău îi că dacă trece prea multă vreme omu’ se învaţă cu ea; cu robia, cu frica, cu supunerea, 

cu săru mâna, să fie batjocorit şi să nu-i mai pese, se învaţă ca pasărea cea proastă cu colivia, care uită c-o şi ştiut zbura 

oarecântiva, sau se teme să nu afle stăpânul că n-o uitat să zboare. Numai că amu cu voie de la împărat ori ba, am învăţat că se 
poate!” 

(replică a personajului Vasile Ursu Nicula zis Horea, în filmul Horea, realizat în 1984) 


Când vorbim de Răscoala lui Horea nu putem avea în faţă decât imaginea unui popor îngenunchiat care încerca să se ridice, un 
popor iobăgit care, supus muncii şi taxelor, la discreţia statului austriac şi a unei nobilimi ahtiată după putere, era dornic de 
descătuşare, un popor care simţea tot mai acut nevoia schimbării în condiţiile în care pământul cultivabil era tot mai puţin (datorită 
răpirilor de pământuri, de păşuni şi păduri) iar robota era tot mai mare, când relaţia țăran-moşier devenise mai complicată şi mult 
tensionată, iar poziţia suveranului de la Viena era în favoarea unei schimbări care să-i consolideze poziţia şi să salveze imperiul. 
Documentaţia întinsă pe care David Prodan a parcurs-o pentru a scrie Răscoala lui Horea demonstrează fără echivoc caracterul 
„întru totul țărănesc al răscoalei” care „nici prin cauze, nici prin desfăşurare, nici prin organizare şi nici prin țeluri, nici prin 
mentalitate nu a depăşit marginile a ceea ce se numeşte țărănesc”. Pentru că Răscoala a fost prea puţin o acţiune programatică, 
preconcepută (singurul act program fiind ultimatul pe care ţăranii iobagi transilvăneni l-au adresat nobilimii în timpul asediului 
Cetăţii Devei“ în momentul biruinţei), cât, mai ales, o ridicare la luptă a maselor ţărăneşti hotărâte să dărâme o lume nedreaptă 
pentru a se elibera, ca „nobilime şi iobăgie să nu mai fie” (după cum se precizează ulterior în acest act). 

În condiţiile creşterii decalajului economico-social dintre structurile noi, capitaliste, din vestul european şi cele feudale din restul 
Europei, statul absolutist luminat (reprezentat de Iosif al II-lea, Frederic al II-lea, Ecaterina a II-a) a încercat să-şi întărească baza 
economică prin creşterea randamentului muncii ţăranilor, reglementând prestațiile iobăgeşti şi prevenind unele dintre multele 
abuzuri ale nobilimii care şi ea „trăgea de funie pe pielea iobagului”. Nu era vorba de o luptă a monarhului cu nobilimea şi nici de 
o încurajare directă a ţărănimii la revoltă din partea acestuia ci, mai degrabă, de o abordare nouă a problematicii ţărăneşti de către 
suveran în scopul asigurării creşterii veniturilor în vistieria imperiului. 

Chiar dacă Certa Puncta (1769), a Mariei Tereza, nu a pus baze noi vieţii iobagilor din Transilvania, documentul a declanşat procesul 
reglementării taxelor urbanale trezind oprobriul şi rezistența nobilimii maghiare. De aici convingerea fermă a iobăgimii 
transilvănene că suveranul voia să îmbunătăţească viaţa supuşilor să-i dar nobilimea se opunea. De aici şi valul petiţiilor şi al 
reclamaţiilor iobăgimii către autorităţile locale şi centrale. Călătoriile lui Iosif al II-lea în cuprinsul imperiului în 1773 şi 1783, 
contactul direct al acestuia cu delegaţii ţăranilor nemulţumiţi au dat naştere şi mitului „bunului împărat” şi au accentuat antipatia 
iobăgimii faţă de moşier. În Transilvania, unde majoritatea iobăgimii o constituiau românii iar maghiarii reprezentau clasa 
dominantă, tensiunile erau cu atât mai mari. Patentele imperiale ale lui Iosif al II-lea, ajuns la putere în 1780, controversele dintre 
Curte şi Stări cu privire la reglementarea taxelor urbanale au generat, în cele din urmă, în Transilvania, izbucnirea revoltei iobagilor. 
În 1773, ţăranii din jurul Panticeului au atacat şi devastat conacul contelui Inezédi pentru afirmaţia acestuia că „împăratul le cântă 
în strună românilor”. Contele a fost silit de țărani să jure credinţă împăratului. În 1775, la poalele Meseșului, din pricina robotei tot 
mai mari s-au răsculat câteva sate româneşti. În Zarand, Bihor şi Banat, haiducia a înflorit. În 1778 au avut loc tulburări şi-n Apuseni. 
Semne amenințătoare au fost şi-n secuime, în scaunul Odorhei, unde iobagii secui din Jacodu, Veţea, Bordoşiu, Cibu, Sălaşuri şi 
Dumitreni au cerut aplicarea decretelor imperiale în privinţa prestaţiilor iobăgeşti trimițându-l pe Ferencz Balás cu petiție, în acest 
sens, la Guberniul din Sibiu şi în capitala imperiului. Pretutindeni în Transilvania, iobagii români, saşi şi secui voiau diminuarea 
obligaţiilor motivând că şi împăratul voia asta. 

În Apuseni, unde cea mai grea situaţie o aveau moţii, în condiţiile unui minerit reorganizat pe domeniile Zlatnei, unde minerii erau 
obligaţi la munci nesfârşite şi prost plătite, pe fondul restricţiilor de tot felul”, sub pavăza unei naturi ocrotitoare, în împrejurările 
unei mai mari libertăți de mişcare „la o iobăgime, prin natura sarcinilor ei, mult mai sedusă de perspectiva emancipării, nesecătuită 
cu totul de simţul libertăţii şi de exerciţiul ei”, izbucneşte revolta odată cu incidentul de la Câmpeni, din 24 mai 1782. Arendaşilor 
armeni, care săvârşeau numeroase abuzuri, le-au fost vărsate de către localnici buţile cu băutură. Incidentul s-a încheiat cu o 
condamnare la moarte a celor implicaţi, cu întemnițarea altora şi cu plata pagubelor. Totul a generat noi agitaţii şi, pentru a patra 
oară, reprezentanţii moţilor, în frunte cu Horea, au luat calea Vienei pentru a-și cere drepturile. Întors acasă, Horea a reluat 
intervenţiile la forurile locale şi la Sibiu unde a constatat că plângerile anterioare ale ţăranilor au rămas fără rezultat. 

Practic, în acest timp, în Transilvania, lupta de emancipare a românilor s-a desfăşurat pe două planuri, primul, al intelectualității, 
pornind de la naţional, o cale revendicativă, reformistă, şi al doilea, al ţărănimii, pornind de la social, o cale vindicativă, 
revoluţionară. Intelectualii români transilvăneni doreau, mai ales, afirmarea românilor ca naţiune politică, în timp ce ţăranii iobagi 
luptau pentru desfiinţarea iobăgiei. Suntem în prezenţa a doua fațete ale aceluiaşi corp, care se vor reîntregi pentru a se contopi în 
veacul al XIX-lea, în timpul revoluţiei paşoptiste. 

Mobilizarea sub porunca împăratului, nesocotită de nobili, a alimentat revolta ţăranilor iobagi. Insinuările tardive ale unor influenţe 
ale francmasoneriei în răscoală, sub forma unei Frăţii de Cruce care ar fi susţinut-o, după David Prodan sunt neverosimile dar 
demonstrează amploarea şi importanţa revoltei. Au existat, desigur, intelectuali transilvăneni francmasoni, precum Samuil Martzi, 
Alexandru Chendi, Ioan Piuariu Molnar, Dimitrie Eustatievici, Iosif Adamovici, loan Popovici din Hondol, Iosif Meheşi etc., care 
au încercat să-i sfătuiască pe ţărani, scriindu-le chiar zapisurile, dar aceştia nu au generat ori influențat răscoala, care s-a propagat 


48 Adresat comitelui suprem şi Tablei comitatului Hunedoara, Ultimatul a fost redactat în limba maghiară de Carol Briineck, 
magistrul oficiului sării din Şoimuş, sub ameninţarea cu moartea a celor trei ţărani (Giurgiu Marcu şi loan Abrudean din Crişcior şi 
Petru Abrudean din Ruda) trimişi la el de Horea în acest scop. 

19 Localnicilor le-au fost răpite păşuni şi păduri, dreptul la defrişări, la cârciumărit etc. 


din sat în sat pe un fond de nemulţumire generală, amplificată şi de afirmaţia lui Horea că totul e sub oblăduirea suveranului. 
Amestecurile străine, dacă au fost, nu au putut fi decât periferice şi nu esenţiale. Răscoala nu a avut nimic ocult, nimic provocat ori 
regizat, nimic ţărăneşte inexplicabil. Anularea conscripţiei şi măsurile drastic luate împotriva iobagilor care, dornici să scape de 
iobăgie, au luat cu asalt centrele de înscriere de la Alba Iulia, refuzând sarcinile iobăgeşti, au sporit nemulţumirile şi frământările 
acestora. Adunați la Brad, în 28 octombrie 1784, la îndemnul lui Crişan (Marcu Giurgiu), moţii au revenit la Mestecăn în 31 
octombrie. Cele câteva sute de ţărani adunaţi aici din Zarand şi de prin părţile Abrudului au pornit spre Alba Iulia pentru a primi 
arme şi pentru a se uni cu ţăranii veniţi de pe Mureş. La Curechiu au fost atacați de către autorităţi. După dezarmarea soldaţilor, 
răscoala a izbucnit cu putere şi s-a răspândit rapid în Zarand, Hunedoara, Munţii Abrudului, comitatul Aradului, în zona Sibiului şi 
în Haţeg. După jurământul din munţi, sub conducerea celor trei lideri ai lor (Horea, Cloşca şi Crişan), răsculații, sprijiniți de mineri, 
au ocupat Câmpeniul, Abrudul, Roşia, Zlatna. Nobilii s-au refugiat în cetăţile Devei, Clujului, Aradului, Hunedoarei, Oradiei, pe 
măsură ce răscoala a cuprins noi teritorii. lobagilor români li s-au alăturat lucrătorii din mine, precum şi iobagi saşi şi maghiari 
atunci când răscoala a ajuns şi în părţile Turzii şi ale Clujului, ori în zona Târnavelor. 

Ultimatumul pe care răsculații iobagi l-au adresat la 11 noiembrie 1784 nobililor ascunşi în Cetatea Devei, în numele lui Horea, 
sintetizează programul răscoalei: 


„Nobilul comitat împreună cu toţi stăpânii de moşii şi cu toată seminţia lor să jure pe cruce. Nobili să nu mai fie, 
ci fiecare, dacă va putea găsi undeva o slujbă împărătească, din aceea să trăiască. Nobilii stăpâni de moşii să-şi 
părăsească odată pentru totdeauna moşiile. Şi să plătească dare ca şi poporul de rând. Pământurile lor să se 
împartă între poporul de rând, după porunca ce o va da înălțatul împărat.” 


Răscoala a fost în fondul ei socială, fundamentată pe o viziune simplă, radicală, fără echivoc, revoluţionară. S-a dorit restructurarea 
din temelii a raporturilor feudale. Răscoala a ţintit la ridicarea întregii iobăgimi, dar a fost făcută mai ales de românii iobagi 
majoritari. De aici şi implicaţiile ei adânci naţionale, aspect exacerbat de nobilimea maghiară care i-a negat caracterul social 
proclamând răscoala ca fiind exclusiv naţională, născută din „firea duşmănoasă a românilor, din ura lor înnăscută faţă de nobili şi 
unguri, faţă de religiile lor recepte”. 

Înspăimântate, oficialităţile Transilvaniei, pentru a câştiga timpul necesar pregătirii represiunii, au încheiat trei armistiţii cu 
răsculații, la Tibru, Valea Bradului şi Sălciua, obţinând prin promisiuni împrăştierea taberei iobăgeşti. Sub impactul nerespectării 
promisiunilor, iobagii au reluat lupta cu şi mai multă înverşunare. Satele s-au răsculat unele pe altele. Confruntări cu armata au avut 
loc la Brad, Râmeți, Lupsa. Biruitori, iniţial, iobagii au respins amnistia promisă în numele împăratului. Însă, în urma înfrângerii 
suferite la Mihăileni, Horea a hotărât încetarea luptelor, retrăgându-se-n munţi împreună cu câţiva apropiaţi, plănuind o nouă ridicare 
la luptă în primăvara anului următor. 

Represiunea nobilimii n-a cunoscut margini. Pe un asemenea fond, şi în condiţiile recompensei de 300 de galbeni care s-a pus pe 
capul lui Horea, pădurarul Anton Melzer i-a trădat pe liderii răsculaților. La 27 decembrie 1784 Horea şi Cloşca au fost prinşi în 
pădurea Scorucet din Munţii Gilăului iar Crişan, o lună mai târziu. Închişi la Alba Iulia, supuși anchetei și brutalităţilor de tot felul, 
cei trei au fost condamnaţi la moarte prin frângerea pe roată, Crişan preferând să-şi pună singur capăt zilelor, Horea şi Cloşca fiind 
martirizaţi, zdrobiţi cu roata la 28 februarie 1785 pe platoul La Furci, în prezenţa a peste 6.000 de oameni. Trupurile celor trei lideri 
ai răsculaților, tăiate în bucăţi, au fost expuse la margini de drumuri, cu scopul de a înspăimânta mulțimile. 

Răscoala, înăbuşită în cele din urmă, nu putea rămâne fără urmări. Prin proporţii, răscoala stârnise nădejdi, demonstrase puterea şi 
nemulţumirea mulţimii iobăgite şi, pornind de aici, impusese măsuri. În plan european a insinuat, în sens nou, problema românilor 
ca popor, incitând şi alimentând conştiinţa revoluţionară a acestora. Diplomaţia europeană a luat act de o problematică a românilor 
din Transilvania şi a reţinut caracterul românesc şi țărănesc al mişcării. În plan intern, răscoala a reprezentat o acţiune în forță 
împotriva sistemului feudal, reclamând şi generând desfiinţarea şerbiei, pe de o parte, şi adâncind conştiinţa naţională, pe de alta. 
Confruntarea iobăgimii cu nobilimea, deşi n-a cuprins decât o parte a țării, i-a implicat pe adversari pe întreg cuprinsul ei. Nobilimea 
va trăi de acum sub teroarea unei posibile noi ridicări la luptă a maselor, iar țărănimea îşi va aminti de vremelnica ei biruinţă, 
conştientă de forţa şi de dreptatea cauzei ei. 

Numele lui Horea a supravieţuit calvarului său. „Sub numele lui a circulat răscoala şi în mentalitatea contemporanilor şi în a 
posterităţii. Numele lui s-a impus pe plan local şi pe plan european. Momentul însuşi s-a fixat în istorie sub titlul de Răscoala lui 
Horea”. În ciuda calvarului şi a morţii cumplite, în imaginaţia colectivă Horea a rămas craiul din Apuseni, pecetluind cu sângele lui 
renumele său în istorie, iubirea, admiraţia şi recunoştinţa poporului său măturând ororile ce i-au fost puse în cârcă de detractori. 
Horea realul, mai ales după moarte, a fost mult depăşit de Horea imaginarul, mulţi amintindu-şi de lumea lui Horea, unii cu spaimă, 
alţii cu multă speranţă. Numele lui a devenit steagul de luptă al românilor din Transilvania în anii care au urmat. Ecoul Răscoalei 
lui Horea, al lui Horea şi al ortacilor lui, nu s-a stins niciodată, după cum, niciodată, nu a fost uitat şi blamat numele trădătorului. 
Din gratitudine pentru sacrificiul făcut, poporul le-a păstrat vie amintirea în legende şi versuri, tradiția populară reţinând că: „Pân- 
a fost Horea-mpărat / Domnii nu s-au desculţat/ Nici în pat nu s-au culcat/ Prânz la masă n-au mâncat./ De-ar împărăţi un an/ Nici 
n-ar mai mânca şuhan!” 


SIMION PANTEA-SĂLCIUANUL 
(Luptător în oastea lui Horea şi editor de cărți populare şi de cult) 


Valea Arieşului din Țara Moților a fost martoră a multor evenimente care au cutremurat pământul şi au întunecat cerul istoriei 
noastre atât de zbuciumate. 

Aici s-au născut, în decursul vremurilor, bărbaţi viteji care, cu preţul vieții lor, şi-au apărat glia străbună, dar şi oameni luminaţi ce 
şi-au consacrat viaţa şi activitatea năzuinţelor spirituale ale neamului din care s-au plămădit. 

Aceşti eroi adevăraţi vor rămâne pentru totdeauna modele demne de urmat. 

La loc de cinste în galeria marilor bărbaţi din Ţara Moților este şi Simion Pantea din Sălciua. 

Date scrise despre viaţa şi activitatea acestui vrednic înaintaş sunt puţine. 

A trăit la sfârşitul secolului al XVIII-lea şi începutul secolului al XIX-lea, în cătunul Pănteşti, Sălciua de Sus, fiind cunoscut ca 
„jude al satului”, „ţăran mai răsărit”, „cantor de biserică” şi „copist de manuscrise”. 

Istoricul Nicolae Iorga-care de mai multe ori a vizitat Țara Moţilora răscolit trecutul neamului şi a scos la lumină nenumărate vieţi 
şi fapte ale înaintaşilor, între care de aleasă preţuire şi Simion Pantea. 

Generaţiile care s-au scurs au transmis din tată în fiu amintiri frumoase despre lupta, strădaniile, pribegiile şi jertfa acestui fiu de 
seamă al Ţării Moților. 

Flacăra răscoalei aprinsă de Horea, Cloşca şi Crişan în anul 1784 a însufleţit şi pe locuitorii din Sălciua şi din satele apropiate. 
Copleşiţi de povara asupririlor şi de amarul iobăgiei, locuitorii din Sălciua s-au răsculat, alături de toți moţii din Munţii Apuseni. 
Printre ei, cu adâncă revoltă în suflet, stă, ca un vulcan încins, Simion Pantea, fiu al comunei Sălciua, om cu şcoală, isteţ şi sprinten 
la gând şi la faptă. 

Toţi îl ascultau. Era prieten cu Horea, cel care i-a făcut cinstea de a-l căuta şi acasă la Sălciua. 

În timpul răscoalei, Simion Pantea a fost un om de nădejde al lui Horea, luptător hotărât şi plin de curaj, fiind prezent în cele mai 
grele împrejurări şi situaţii periculoase. A purtat cu mândrie steagul răscoalei iobagilor până la capătul ei. 

Nu a dat niciodată înapoi, pentru ca poporul şi dreptatea să biruie. 

Sfârşitul celei mai mari răscoale din Ardeal îl cunoaştem. Represalii, oameni nevinovaţi arşi de vii, persecuții şi masacre pilduitoare. 
În Sălciua, care era considerată un centru al răsculaților, învățătorul Ştefan Sălciuanul, din Cătunul Roine, împreună cu cei 
cinci copii ai săi, au fost arşi de vii într-un cuptor încins pentru copt pâine. 

Furtuna represaliilor s-a întins. Stăpânirea care nu ierta pe nimeni l-a căutat pretutindeni ca să-l pună în lanţuri pe Simion Pantea, 
acesta retrăgându-se pe cărări tăinuite ale codrilor, dincolo de munţi, adăpostindu-se în Țara Românească. 

Timpul pribegiei, Simion Pantea a ştiut să-l folosească pentru îmbogățirea sa sufletească. A învăţat carte, a citit mult, s-a luminat, 
ca la rândul lui să lumineze şi pe alţii. ÎI găsim stabilit mai aproape de meleagurile dragi, la Sibiu, unde a desfăşurat o bogată 
activitate cărturărească. 

În anul 1794, în tipografia sibianului Petru Bart, Dimitrie lercovici tipăreşte la Sibiu Istoria a Alexandrului celui Mare din 
Macedonia şi a lui Darie din Persia împăraţilor, cunoscută în popor ca „Alexandria. ” Pe frontispiciul cărţii era scris: „s-a tipărit 
acum întâia oară prin îndemnarea şi cheltuiala dumnealui Chir Simion Pantea din Sălciua de Sus”. 

Dascălul Dimitrie Blagovici de la mănăstirea Râmeţ, bun cunoscător al limbii greceşti, a tipărit în limba elinească şi în cea 
românească lucrarea cunoscută sub numele de Esopia sub îndemnul lui Simion Pantea. 

Atât Alexandria cât şi Esopia au avut o largă răspândire şi o binefăcătoare influenţă în rândul populaţiei din Ardeal. Decenii la rând 
au alcătuit hrană spirituală în vremuri grele, de tristă amintire. A mai tipărit la Sibiu, în anul 1799, Bertoldo. 

A tipărit şi pentru strana bisericilor cărţile necesare săvârşirii cultului creştin ortodox. Pe cheltuiala lui au fost tipărite: Octoihul 
mic, Penticostarion. 

Un exemplar se mai păstrează la parohia ortodoxă Sălciua de Sus, fiind gravate pe marginea filelor, de mâna lui Simion Pantea, în 
litere chirilice următoarele: „Aceasta să se ştie că eu, Simion Pantea din Sălciua de Sus de pe Ariaşi, din vremeghea Turzii, am 
dat aceste cărţi de pomană: Penticostarium, Octoih mic şi unul mare şi Strâjnic, bisericii neunite din Sălciua de Sus.” Urmează 
semnătura lui Simion Pantea şi data: 16 oct. 1810. Scris totul cu litere latine. 

Viaţa, faptele frumoase împlinite de Simion Pantea, care s-a identificat cu aspiraţiile şi idealurile poporului, sunt demne de cinstire 
şi de pomenire. A fost un moţ adevărat, dar şi un bun creştin, tipărind pe a sa cheltuială cărţile necesare în stranele bisericii. 

Moţii din Sălciua nu l-au uitat. Astfel, din 5 Octombrie 1995, Şcoala Gimnazială din localitate îi poartă numele „Simion Pantea”, 
patron spiritual, pildă vie pentru generaţiile de azi şi de mâine. 

Cărturar, editor, căpitan al lui Horea, Simion Pantea Sălciuanul va rămâne o pagină vie în istoria neamului românesc şi a Bisericii 
străbune. 


CARACTERUL ŞI SEMNIFICAȚIA REVOLUȚIEI LUI HOREA, CLOȘCA ŞI CRIŞAN DIN 1784-1785 


Răscoală ori revoluţie a fost în 1784-1785 în Transilvania? Apreciem că odată cu incidentul de la Curechiu din noaptea de 1 spre 2 
noiembrie 1784 şi până în 10 noiembrie, perioadă care coincide cu declanşarea mişcării populare şi dezvoltarea ei în Zarand şi Ţara 
Moților, a fost răscoală, iar începând din 11 noiembrie, când a fost adresat nobilimii asediate în cetatea Devei Ultimatumul lui 
Horea, răscoala s-a transformat în revoluţie deoarece acțiunea spontană a ţărănimii s-a preschimbat într-o luptă cu obiective 
revoluţionare. 

Revoluţia lui Horea, Cloşca şi Crişan din 1784-1785 a avut un caracter întru totul țărănesc. „Nici prin cauze, nici prin desfăşurare, 
nici prin organizare şi nici prin țeluri, nici prin mentalitate ea nu depăşeşte marginile a ceea ce se numeşte țărănesc”, menţiona în 
cartea sa, Răscoala lui Horea, cunoscutul istoric David Prodan. Minerii de printre ţărani aparţin tot acestei clase sociale; ţărani sunt 
în bună măsură şi preoţii, participanţi la răscoală. 

Caracterul revoluţiei e personificat de Horea însuşi. Țăran era şi el, deşi a fost, ca mulţi alţi moţi, şi un excelent constructor de case 
şi de biserici. Nici el n-a depăşit cu nimic marginile ţărănescului nici prin stare, nici ca îmbrăcăminte, doar ca pregătire şi ca 
mentalitate se diferenţia întrucâtva, iar din punct de vedere social n-a depăşit calitatea de iobag sau jeler; îl distinge de asemenea 
spiritul de dăruire, de sacrificiu în serviciul tuturor. Țărani erau Cloşca şi Crişan, locotenenţii săi, precum şi ceilalţi conducători ai 
răscoalei. În legătură cu semnificaţia revoluţiei, precizăm mai întâi faptul că ea a deschis în istoria noastră perioada transformărilor 
revoluţionare a societății româneşti, prevestind o lume aşezată pe noi temelii. De aici importanţa, pentru că precursorii, adică 
vizionarii, sunt nu odată mai însemnați decât realizatorii ideilor lor. Mai concret, revoluţia a fost, după revoltele ţărănimii împotriva 
nobilimii din 1437 şi 1514, „prima zguduire puternică a orânduirii feudale din cuprinsul ţării noastre. Ea deschide procesul 
revoluţionar de răsturnare a raporturilor feudale”, exprimat mai întâi prin ridicarea la lupta propriu-zisă, iar apoi prin Ultimatumul 
țăranilor iobagi, adresat în 11 noiembrie 1784 nobilimii refugiate în cetatea Devei, prin care cereau ca „nobilime să nu mai fie” 
iar pământurile nobiliare să se împartă între poporul de rând”. În acest sens Victor Hugo, într-una din maximele sale, afirma: „Te 
poţi opune unei armate. Dar nu şi unei idei căreia i-a sosit clipa de glorie”. Rezultă că ţărănimii şi lui Horea, Cloşca şi Crişan îi revin 
meritul de a fi deschis procesul dezrobirii, al emancipării poporului român chiar din temeliile sale. 

Prin urmare Revoluţia lui Horea, prin programul său, „nu priveşte înapoi ci înainte, spre viitor”, nu ţinteşte numai spre ameliorarea 
condiţiilor de viaţă ale ţărănimii, ci spre răsturnarea raporturilor feudale. Nobilime să nu mai fie, ea să-şi părăsească pentru 
totdeauna moşiile, pământurile ei să se împartă poporului de rând, adică celor ce-l muncesc. Viziune simplă, dar radicală, categoric 
revoluţionară. Vedem în acest Ultimatum proiectul unei noi orânduiri realizată în secolul al XX-lea în spaţiul Carpato-Danubiano- 
Pontic. Revoluţia lui Horea a avut loc după revoluţia din Anglia (1642-1658), în urma căreia printr-un îndârjit război civil, la 
conducerea societății engleze a venit o nouă clasă, burghezia, şi cu cinci ani înaintea Revoluţiei din Franţa, unde în 26 august 1789, 
Adunarea Naţională, prin adoptarea Declaraţiei drepturilor omului şi cetățeanului, a pus capăt feudalismului şi a creat condiţiile 
dezvoltării societăţii burgheze. 

Prin urmare Programul Revoluţiei lui Horea şi Revoluţia franceză, a cărei lozincă a fost „Libertate, Egalitate, Fraternitate”, au dat 
o lovitură puternică orânduirii feudale. Diferenţa dintre ele constă în aceea că prin Programul său Revoluţia lui Horea a cerut ferm 
desființarea nobilimii, iar revoluţia franceză a transformat în realitate această teză. De aceea putem spune că Revoluţia lui Horea 
din 1784-1785 şi Revoluţia franceză din 1789 au schimbat în bună măsură faţa Europei, iar noi românii trebuie să ne mândrim cu 
această realitate istorică. 

Opera lui Horea a continuat-o cu aceeaşi îndârjire în Țara Moților şi în Transilvania noul crai al munţilor, Avram Iancu, împreună 
cu prefecţii, tribunii şi căpitanii săi. Dar, „fără Horea, Iancu n-ar fi existat, cum fără moţi, Apusenii ar fi fost doar piatră pe piatră şi 
atât, nu o cetate care a zguduit un imperiu! Os din os de moţi, Iancu s-a tras din cel tras pe roată”. 

Revoluţia lui Horea a constituit în acelaşi timp „şi prima afirmare violentă a conştiinţei de sine a poporului român din 
Transilvania.” Aşa se explică schimbarea profundă ce s-a produs în mentalul colectiv al ţărănimii iobage. „Țăranul român asuprit, 
despuiat şi torturat sute de ani, el care văzuse distrusă întreaga lui individualitate politică, libertatea lui nimicită, proprietatea lui 
luată, religia lui declarată idolatră, adică necreştină, numele de român egal cu numele de sclav, el care nu mai avea niciun tribunal 
la care să se poată plânge, se constitui acum singur în tribunal şi singur îşi face dreptate. Pedepsele cu moartea care-l loviseră aşa 
de mult şi aşa de greu se întorceau în anul 1784 asupra nobilimii maghiare. Era o tragică răzbunare a trecutului şi violenţa cu care 
se execută această «revoluţiune» este numai o probă despre nedreptatea, mai mult despre batjocura ce se făcuse cu poporul român 
secole întregi.” L-am citat aici pe Nicolae Densuşianu care, în cartea sa, Revoluțiunea lui Horia, apărută în 1884, redă limpede atât 
cauzele răscoalei, cât şi manifestarea violentă a ţărănimii iobage în anul 1784. Asuprirea determină reacţiile cele mai temerare: 
românul Florea Cosma din Gârbău, comitatul Cluj, în preajma Revoluţiei lui Horea, menţionează în aceeaşi carte Nicolae 
Densuşianu, spune contelui Szent Pál adevărul fără înconjur: „Țara este a noastră, a voastră este Ungaria, în scurtă vreme vă vom 
scoate de aici!” Mişcarea de emancipare naţională din martie 1791, materializată în memoriul intitulat, Supplex Libellus 
Valachorum, altfel spus Petiţia cu Cererile Românilor, e rezultatul transformărilor care au intervenit în conştiinţa de sine a românilor 
din Ardeal în această perioadă. Supplexul cerea ca națiunea română să fie reaşezată în toate drepturile civile şi politice pe care le-a 
avut înainte de 1437. De asemenea cerea să nu li se mai spună românilor „tolerați”. Românii, prin acest document, solicită egalitate 
în drepturi cu celelalte „naţiuni” din Transilvania şi reprezentare în dietă, proporţional cu numărul lor. În acest fel, la doar şase ani 
de la înfrângerea ei, Revoluţia lui Horea începe să-şi producă roadele! Sensul acestei petiţii politice a fost caracterizat de istoricul 
Nicolae Iorga în fraza: „Suplica a fost o afirmare de drepturi care se pretind!” Supplexul, primul program politic modern al mişcării 
naţionale a românilor din Transilvania a fost prezentat Curţii de la Viena. Împăratul Leopold al II-lea l-a trimis Dietei de la Cluj, 
care l-a respins. Dreptatea era încă departe pentru poporul nostru. 

Desființarea şerbiei este o altă semnificaţie a revoluţiei. În legătură cu aceasta, istoricul Nicolae Edroiu în volumul VI al Istoriei 
Românilor, editat sub egida Academiei Române, scrie: „Principala măsură luată de Iosif al II-lea după reprimarea mişcării este 
desfiinţarea şerbiei în Marele Principat, măsură luată anterior în alte provincii răsăritene ale imperiului, dar întârziată aici. 
Consecința este intervenţia hotărâtă a împăratului prin patenta din 22 august 1785, prin care «condiţiunea de iobag» de supus 
personal, în sensul legării de glie, era desfiinţată. Colonul, cum era denumit de acum fostul iobag, putea vinde ori dărui din bunurile 


sale, se putea instrui, deschizându-i-se posibilitatea de a învăţa meserii pe care le putea practica”. Revoluţia în fondul ei este evident 
înainte de toate socială. Dar ţăranii nu s-au ridicat la lupta pentru schimbarea numelui de iobag cu cel de colon, ci pentru nimicirea 
iobăgiei însăşi şi pentru dreptul de proprietate asupra pământului. 

Desființarea acum a şerbiei şi în Transilvania şi în Ungaria este aşadar consecinţa Răscoalei lui Horea. Dar „de fructul sângeroasei 
lupte de clasă a iobăgiei române a beneficiat întreaga iobăgime din Ungaria şi Transilvania”. Desființarea şerbiei, instituţional 
vorbind, e un remarcabil pas înainte. Ea înlătură servitutea personală, care a marcat faza cea mai gravă a istoriei iobăgiei din 
Transilvania. Măsuri radicale în problema ţărănească, inclusiv desfiinţarea iobăgiei, nu vor fi luate însă în Transilvania din cauza 
opoziţiei nobilimii maghiare decât în urma Revoluţiei de la 1848-1849, când eliberarea din iobăgie a constituit primul punct al 
programului revoluţiei. Mai exact desfiinţarea iobăgiei din Transilvania s-a realizat în 29 dec.1849/10 ian.1850 printr-o ordonanţă 
a guvernatorului Ludovic Wohigemuth (1849-1851), o minte luminată a vieţii politice imperiale din acei ani. Prin această ordonanţă 
se recunoştea dreptul de proprietate al foştilor iobagi asupra loturilor urbanale. Despăgubirea nobililor a fost suportată de stat. 
Rezultă că, până la urmă, lupta şi sacrificiile lui Horea, Cloşca şi Crişan şi a celor 450 de români ucişi în această mişcare 
revoluţionară, precum şi a lui Avram Iancu, conducătorul Revoluţiei din 1848-1849 din Transilvania, a prefecţilor şi tribunilor să-i 
şi a celor 40.000 de moţi şi ardeleni care au fost ucişi în confruntările dintre români şi unguri în Revoluţia din 1848-1849 n-au fost 
zadarnice. Aceste trăsături îndreptăţesc caracterizarea evenimentelor din 1784 mai mult decât o răscoală ţărănească, fie ea şi mare. 
A fost cea dintâi revoluție românească pentru dreptate socială şi naţională a epocii moderne, afirmă istoricul Ştefan Pascu. Au 
urmat revoluțiile din 1821 şi din 1848-1849, care au pus bazele programului de înfăptuire a României moderne. 

Referindu-se la conceptul de revoluţie, Ion C. Brătianu în 1853 afirma: „De-aș fi silit a defini revoluţia, aş zice că este un cataclism 
care înghite vechiul ordin al lucrurilor şi totodată o creaţiune care naşte un altul nou şi mai presus celui d'întâi.” Cataclism a fost 
din plin, însă înghiţirea „vechiului ordin al lucrurilor” şi naşterea unei noi orânduiri superioare celei feudale s-a înfăptuit în deceniile 
imediat următoare în întreg spaţiul carpato-dunăreano-pontic. 

Revoluţia condusă de Horea a zguduit întreg edificiul feudal din Imperiul Habsburgic de jos şi până sus. Nobilimea va trăi de-acum 
mereu stresată cu gândul unei noi posibile declanşări a mâniei populare. 

Succesul de scurtă durată al revoluţiei, cutremurarea pe care a produs-o în rândul nobilimii, a populaţiei maghiare în general precum 
şi a Curţii de la Viena se înscrie ca o pagină glorioasă a ţărănimii iobage din Munţii Apuseni şi din Transilvania. Ea a obţinut o 
însemnată experienţă în lupta pentru drepturile sale, s-a convins că lupta nu e zadarnică. „Gândul răzvrătirii se roteşte de-acum în 
aer cu orice prilej. Numele lui Horea e steagul pe care nu-l mai lasă din mână. Nici măcar moartea lui cumplită, sub ochii ei, nu a 
convins-o deplin, Horea în imaginaţia ei supravieţuieşte şi calvarului său. Multă vreme se acreditează ideea că nici nu e mort, la 
Alba Iulia au executat pe altul, nu putea fi el; Horea e la Viena, în mare dregătorie şi el le face pe toate; de la el pornesc poruncile 
în favoarea celor mulţi. Tabăra adversă i-a împroşcat memoria cu toate ororile. Tradiţia populară în schimb i-a păstrat nepătată 
imaginea” de-a lungul celor peste 232 de ani care s-au scurs de la uciderea sa şi a tovarăşilor săi, Cloşca şi Crişan, în chinuri 
groaznice, inumane, de-a dreptul teroriste. 

Masele ţărăneşti dezlănţuite, în nevoia lor firească de a avea un conducător, l-au investit pe Horea cu toate atributele şi virtuțile 
liderului. În numele lui, la ordinele lui, se desfăşoară totul de la începutul şi până la sfârşitul mişcării revoluţionare. Prin urmare 
viziunea, faptele şi calitatea de martir ne determină să-l considerăm pe Horea un adevărat Mesia al românilor ardeleni. 

Faptul că şi în zilele noastre Horea, Cloşca şi Crişan sunt cântaţi în versuri de cei mai buni solişti de muzică populară, chipurile lor 
ne sunt redate prin sculpturi, picturi şi obiecte de artizanat, că în locurile unde s-au născut, au trăit şi au luptat pentru desfiinţarea 
iobăgiei, pentru o lume mai bună şi mai dreaptă s-au construit case memoriale, sunt marcate cu plăci comemorative şi busturi, că în 
casele multor români, mai ales din Ardeal şi Banat, se află la loc de cinste portretele lor, că multe localităţi din ţară, firme şi şcoli 
şi-au luat ca denumire numele lor, că faptele lor sunt prezentate în cărţi de istorie şi literatură iar numele lui Horea îl poartă mulţi 
români în zilele noastre, e o dovadă că lupta lor n-a fost zadarnică, că prin ei ne regăsim şi noi azi în munca şi lupta pentru o Românie 
mai puternică şi mai prosperă. Nu putem încheia această suită de acţiuni ce glorifică jertfa lor, fără a menţiona faptul că în localitățile 
lor de origine ori în care au trăit şi luptat, au loc periodic festivități de omagiere a personalităţii lor, în cadrul cărora, la busturile, 
casele memoriale ori monumentele lor se oficiază parastase, se depun coroane de flori, istoricii şi oficialităţile locale prezintă lupta 
lor pentru dezrobire socială şi naţională, urmate de minunate programe artistice. 

În lumina faptelor lor de vitejie, generaţiei de azi şi de mâine i se cere mai întâi să cunoască lupta şi faptele lor, să fie mai curajoasă, 
mai lipsită de oportunism, mai dreaptă, mai hotărâtă în tot ceea ce întreprinde pentru binele ţării şi al neamului românesc. Multe 
sunt cântecele populare ce-l glorifică pe Horea şi opera sa. Dintre ele ne oprim mai întâi la patru versuri arhicunoscute: 


Pân-a fost Horea-mpărat 
Domniix nu s-au desculţat 
Nici în pat nu s-au culcat 
Prânz la masă n-au mâncat. 


Şi la un Cântec bătrân, chiar aşa se intitulează, poezia populară care elogiază personalitatea lui Horea astfel: 


Horea stă pe vârf de deal 
Domnii fug toți din Ardeal. 
Horea stă pe vârf de munţi 
Domnii fug cum pot, desculți. 
Horea luptă voiniceşte 
Tirania greu plăteşte. 

Horea pre popor îl strânge 
Nobilimea“ amar plânge. 


50 Cu alte cuvinte, nobilii sau marii bogătaşi maghiari. 


